
Az istenség eszméje olyan, mint a nap, melynek 
reflectált világát mindenütt megtaláljuk, de a melybe 
gyönge szemünkkel egyenesen néznünk nem lehet ; s ha 
valaki az istenség eszméjét tiszta észlelés útján keresve, 
midőn a világosság kútfejéhez közelíteni akart, a fénytől 
elvakítva sötétben érzi magát, s végre ezen eszme való- 
ságán kétkedni kezd, épen nem csodálkozom rajta. 
Természetesnek tartom azt is, ha sokan, elfoglalva a 
mindennapi élet gondjaitól s örömeitől, épen nem 
törődnek ez eszmével : hisz Istennek léte — hogy 
anyagi hasonlattal éljek — olyan, mint a lég köre, 
mely mindenfelől egyaránt hat, s melyet ép ezért észre 
nem veszünk. Sem azon tudományos atheismusban, 
mely a metaphysikai speculatió eredménye, sem azon 
közönyösségben, mely nemcsak napjainkban, de mindig 
létezett, semmi meglepőt nem látok. De hogy valakinek 
hitét a természettudományokban tett haladás ingathatja 
meg, ezt érteni teljességgel nem tudom. Vagy e világ 
kevésbbé nagy-e, mióta az egyes ködfoltokban, melyeket 
e csillagok között észreveszünk, egész világrendszereket 
ismerünk fel; avagy életünk vált-e kevésbbé bámula- 



tossá, mióta a mikroskóp megmutatja, hogy azon 
lényeken kívül, melyeket eddig ismertünk, az élő a 
érező teremtményeknek egy véghetetlen sora létezik ; vagy 
talán a nagy mindenség csodálatos rendje s emberi 
szivünk még csodálatosabb ellentétei megfoghatóbbak-e, 
mióta a természet egyes tőrvényeit valamivel jobban 
ismerjük, s a világ nagy s kicsiny dolgainak kapcso- 
lata valamivel világosabb lett előttünk? Több és több 
okot találunk, mely bámulatra ragad, és semmit, mie 
dolgok keletkezését megmagyarázhatná. 



Tegyük fel, hogy valaki hosszú észlelés után a gőz- 
mozdony egész gépezetét megértette s az egyes csavarok 
czélját s kerekek hatását kitalálva, mindent ismer, csak 
azon erőt nem, mely a gépet mozgásba hozza; s ha a 
nagy felfedező, miután tapasztalta, hogy egy vagy más 
résznek mozdítása által az egész mozdony járását kés- 
leltetheti vagy félbeszakaszthatja: ebből azt következ- 
tetné, hogy a gőzgép csak ezen csavarok, csövek s kerekek 
által jár, és semmi más nem létezik, mi az egész gépe- 
zetet mozgásba hozza : vajon nem korlátolt felfogású 
embernek fogjuk-e mondani az ilyet, bármennyire 
bámuljuk is a képességet, melyet e részletek felfede- 
zésében tanúsított ? S nem ugyanezt teszi-e sok bámult 
természettudósunk? Nekem úgy látszik, hogy ha a 
természet puszta látása az embert az istenség létéről 
győzi meg, akkor a természet tanulmányozása nem 
ingathatja meg ezen meggyőződését. Minden lépés, 
melyet a természettudományok körében teszünk, csak 
azon tárgyak számát szaporítja, melyeknek első okát 
nem ismerjük, s a bámulatos harmónia, melyben az 
egész áll, s melyet épen haladásunk után mindig tisz- 



tábban látunk, csak azon bámulatot emelheti, melylyel 
e mindenség teremtője előtt meghajlunk. 



Csaknem minden vallás az égi testek vagy más 
természeti tünemények tiszteletével kezdődik. Az ázsiai 
népekről, melyektől származnnk, ezt positivitással mond- 
hatjuk. De minden nép, midőn a természet jótékony 
vagy ártalmas hatalma előtt leborult, nem magát a 
tüneményt imádta, de mindig egy felső hatalmat és értel- 
miséget, mely azt akaratja szerint szabadon igazgathatja. 
— Akár a mivelődés azon fokán nézzük az emberi 
nemet, midőn az egyes természeti tünemények össze- 
függését még nem gyanítva, minden egyesnek külön 
istenséget képzelt; akár később, midőn a természet 
összefüggését sejdítve, egy mindenható lényt gondolt 
magának, ki a mindenség fölött őrködik : — az emberek 
sohasem magához a természethez, hanem azon lényhez 
intézek imáikat, ki vagy az egyes természeti erő, vagy 
az összes természet fölött áll és azt véghetetlen érte- 
lemmel, de szabadon kormányozza. Hisz minden imád- 
kozásnak okszerűsége azon felsőbb lény szabadságától 
függ, kihez imádságunkat intézzük. — S most előlépnek 
bölcseink és azt akarják bebizonyítani, hogy egy, az 
anyagi világon kívül vagy felül álló értelmes lénynek, 
egy (hogy a közönséges szójárással éljek) személyes 
istenségnek gondolata, azaz hogy az, a mit az ember, 
természetét követve, mindig tartott, józan emberi 
eszünkkel ellenkezésben áll. 



A kép, melyet az ember maginak az istenségről alkot, 
mindig azon ismeretektől függ, melyekkel a természet- 
ről bír, és valamint az Isten egységének fogalmához 
esak az juthat, ki a természet egységét felfogta, úgy a 
nép vallásos fogalmai képezik legbiztosabb mérlegét 
egyéb ismereteinek. Mentől tisztábbak s kiterjedtebbek 
ezek, annál tisztább s nagyszerűbb az Istenről való 
fogalma; s ha korunk e részben látszólag kivételt 
képez, s ha talán az atheismus soha nyíltabban nem 
hirdettetett, mint most, midőn a természettudományok- 
ban oly nagy haladásokat tettünk: az részint annak 
tulaj donitható, mert a fogalom, melyet a természetről 
a tudomány által nyertünk, oly nagyszerű, hogy annak 
alkotójára gondolva, eszünk elkábul ; de egyszersmind 
annak bizonysága, hogy azon kép, melyet a természet- 
ről nyertünk, azon egyes ismeretek száma s különféle- 
sége miatt, melyeket még összeköttetésbe hozni nem 
bírtunk, ép oly zavart, mint nagyszerű. 



Talán semmiben sem találunk több változatosságot, 
mint az emberek vallásos fogalmaiban. — A legdurvább 
babonától a legköltőiebb mythosig s legmagasabb philo- 
sophiai eszméig mennyi fokozat, mily eltérő fogalmak, 
melyeknek mindegyike millió embernek vigasztalásul 
szolgál, melyeknek mindegyikében egész nemzetek száza- 
dokon át megnyugtatásukat keresték. — Első pillanatra 
úgy látszik, mintha az emberek egyenetlenségének 
bebizonyítására nem is kívántatnék egyéb, mint azon 
vallások összehasonlítása, melyet különböző népek és 
korszakok magoknak alkottak. — De ha a dolgot köze- 
lebbről tekintve, azon meggyőződésre jutunk, miként 
mind ezen különböző vallások ugyanazon szükségek 



kielégítésére alkottattak, miként az ember különféle 
oltárai előtt ugyanazon rejtélyek magyarázatát, ugyan- 
azon bajok vigasztalását keresi, akkor nézetünk változik, 
s meggyőződünk, miként a különböző vallások is esak 
az emberi természet egyenlőségét bizonyítják, egyenlő- 
ségét épen lelkületének legmagasabb vágyaiban, leg- 
nemesebb aspiratióiban. 



Pascal mondja : élvezet a vihartól hányt sajkán ülni, 
ha tudjuk, hogy az elveszni nem fog ; — s nem ilyen-e 
annak élete, ki vészei között teljes bizodalommal emeli 
tekintetét ég felé? Ki a gondviselésben nem kétkedik, 
az előtt minden egyéb kétely elveszti kínzó fontosságát. 



Ki veszteségei után az isteni gondviseléshez való 
bizodalmát megtartotta, azt a sors csapásai nem sújt- 
hatják le; de ki azt elvesztette, azt földi boldogság 
nem elégítheti ki, mert minden, a mit bír, csak szeren- 
cséjének bizonytalanságára emlékezteti. Nincs nyomo- 
rultabb teremtés a világon oly embernél, ki egy 
magasabb lény őrködő hatalmát elismerni nem akarja, 
vagy hinni nem képes. 



Ha az isteni gondviselés működését hiszszük az úgy- 
nevezett nagy dolgokban, melyek nemzetek vagy az 
egész emberi nem jólétére befolyást gyakorolnak : nincs 
semmi ok, melyért benne saját létünk intézésében két- 
kedhetnénk. Azon lényhez mérve, mely e mindenséget 
teremte s föntartja, e földgömb s az egyes embersziv 
egyaránt parányi ; s az a gondolat, hogy mind e mii- 



liónyi égi testeknek, melyeket egünkön látunk, útját 
egy ész jelölte ki: gyönge elménknek ép oly megfog- 
hatatlan, mint hogy saját útjaink fölött egy minden- 
ható lény jósága őrködik. Az isteni gondviselést vagy 
tagadnunk kell mindenben, vagy mindenben elismernünk. 



Gondoljunk magunknak lényt, kit szenvedélyei soha 
nem ragadnak el, ki csalódásoknak kitéve nincs, s 
mindig azt teszi, mit esze jónak lát ; ki nem aggódik 
s nem remél, s emelt fővel néz a jövőnek elébe, megr 
elégedve avval, mit a természet ád, s panasz nélkül 
tűrve, mit a dolgok természetes következéséből magának 
megmagyarázhat, nem kívánva semmit másoktól, mint 
azt, hogy irányában igazságosak legyenek, s nem térve 
el attól, mit igazságosnak tart, még akkor sem, ha 
azt irányában mások nem teszik ; vagy gondoljunk oly 
lényt, ki csak kielégített szenvedélyeiben, csak az anyagi 
élvezetben találja teljes megelégedését, kit a múlt s 
jövő a jelen örömeiben nem zavar ki, ha bármily esz- 
közök által jólétet szerezhetett magának, soha megalázva, i 

soha nyugtalannak nem érzi magát, ki az élet küzd- 
terén csak a zsákmányt és soha a babért nem keresi, 
ki se bánatot, se aggodalmat nem ismer, kinek az igaz- 
ságról fogalma nincs, s ki abban, mit másoktól szen- 
ved vagy másokon elkövet, csak egy egyenetlen harcz 
szükséges következéseit látja, s érzelmeit sértve nem 
érzi: s ha ily dicső vagy alávaló lénynek találtuk az 
embert, akkor mondjuk, hogy vallásra nincs szüksége. 

Minden* emberi bölcseség legfeljebb oda vezet, hogy 
az ész kedélyünk fölött teljes uralmat gyakoroljon, de 
a vallás, az észhez s kedélyünkhöz egyaránt szólván, 
e kettőt harmóniába hozza. Ezért a vallás tökéletesen 
pótolhatja a philosophiát, s a legegyszerűbb keresztyének 
között az önuralomnak s megtörhetlen szilárdságnak 
ép oly szép s több példányait találjuk, mint a stoá 
hősei közt ; de a philosophia soha sem pótolhatja a vallást. 



A vallásnak legnagyobb megvetői nem győzik ismé- 
telni, mennyire szükséges az a népnek; nekem pedig 
úgy látszik, hogy a vallás azoknak, kik a nép fölött 
uralkodnak, még szükségesebb. Mentől tágabbra terjed 
valakire nézve a physikai lehetőségek köre, annál több 
szüksége van arra, hogy akarata erkölcsi korlátok által 
szoríttassák meg. Absolut uralkodó, ki mindent tehet, 
a mit akar, s azt hiszi, hogy mindent akarhat, a mi 
eszébe jut : szörnyeteggé válik, akár egyes, akár többség 
legyen, akár Nérónak, akár conventnek nevezzék, s 
épen ez az, miért korunk vallástalansága kettősen 
szomorító. Tegyünk bármit, legfeljebb azt érhetjük el, 
hogy az állam a többség érdekeit biztosítsa ; azt, hogy 
az állam az egyestől semmi áldozatot ne követeljen, 
vagy hogy a többség pillanatnyi érdekei az egyes jogai- 
val soha ellenkezésbe ne jöjjenek : emberi bölcseséggel 
nem érhetjük el; s mit várhatunk, ha ily pillanatok- 
ban az erkölcsi érzetre, vágy arra, mi a népnél annak 
egyedüli alapjául szolgál : a vallásra nem hivatkoz- 
hatunk ? Fennállhat-e a társaság vallás nélkül, — nem 
tudom; de hogy az ily társaság, mely a vallást nél- 
külözheti, csak szolgákból állhat, az teljes meggyőződésem. 



lft 



Épen kitűnő embereknek szükséges a vallás leginkább, 
mert 6k erezik igazin emberi elménknek szik korlátait. 



Ha a dolgok okait s kifejlődésük történetét isméire, 
tapasztaljak, hogy menetökre még sem gyakorolhatunk 
elég befolyást : osak akkor érezzük igazán gyöngesé- 
günket, s azért a tudomány, melyet hatalomnak neve- 
zünk, inkább csak hatalmunk szik korlátait ismerteti 
meg velünk ; s Baconak állítása, hogy a való tudomány 
az Istenhez visszavezet, legalább annyiban igaz, hogy 
mentől messzebbre haladtunk a tudományban, annál 
inkább érezzük a hitnek szükségét. 



Ritka embernek van annyi önbizalma, hogy oly esz- 
mék iránt, melyekhez csak saját tapasztalatai vagy 
észlelése által jutott, s melyeknek helyességére nézve 
mások ítéletére nem hivatkozhatik, erős meggyőző- 
dést alkosson magának; s azon tárgyaknak száma is, 
melyeknek ismeretéhez rövid életünkben saját tapasz- 
talásaink által juthatunk, sokkal csekélyebb, semhogy 
ez úton megnyugvást találhatnánk. Ezért semmi sem 
szükségesebb boldogságunkra, mint hogy erősen hinni 
képesek legyünk; e nélkül a legkitűnőbb ember is 
esak ingó nád, mely minden szellőre annál könnyebben 
indul meg, mennél magasabban hordja fejét. 



Azt mondják közönségesen, hogy a vallás esak annak 
szükséges, ki magát boldognak nem érzi ; de e világon 

— • hol semmi sem biztos, b a jövő pillanat mindentől 
megfoszthat, mitől üdvünk függ — ki érezheti boldog- 
nak magit? 



Vannak emberek, kiknek nyugalmára elég, ha nem 
félnek, s ezek beérhetik a stoioismnssal, de a több- 
ségnek még ezen felül az szükséges, hogy legyen valami, 
a mit reménylenie lehessen, — s ezt csak a vallás 
nyújtja. 



• Sokan a vallás politikai fontosságának bebizonyí- 
tására oly okokkal élnek, melyekkel a büntető-törvény- 
könyv szükségét ép úgy megmutathatnánk. Nincs ennél 
nagyobb tévedés. A történet bebizonyítja, hogy a vallás 
politikailag felgerjedett, azaz épen oly időszakokban, 
midőn a szenvedélyek fékezésére legtöbb szükség lenne, 
kevés practikus hatással bír, s általán véve a regressiv 
eszközök leggyöngébbike. A vallásnak fontossága nem 
abban áll, hogy bizonyos dolgoktól visszaijeszszen, 
hanem abban, hogy a társaság minden osztályának 
közös pontokat nyújtson, melyeken azok találkozzanak, 
s elválasztva egyéb nézeteik s érdekek által, közössé- 
güket érezzék, hogy így, ha már az összeütközést 
elhárítani nem lehet, legalább a kiegyenlítés lehet- 
ségessé váljék. 



Vallásos kételyeinknek legfőbb oka azon határtalan 
bizalom, melylyel saját eszünk korlátlan hatalma s 
csalhatatlansága iránt viseltetünk. Ha a tudományban 
tovább haladva, elménk szűk korlátait ismerni tanul- 
tuk s önbizodalmunk elenyészik: akkor kedélyünk 



ÍJ 

szüksége visszavezet a vallásossághoz* Ki hitét nem 
kedélyi szegénység miatt, hanem azért vesztette el, mert 
a valót keresve, hit helyett meggyőződésért küzdött : az 
vallásosságát úgy nyerheti vissza legjobban, ha saját 
elméjének s tehetségeinek természetét ugyanazon szigo- 
rúsággal vizsgálja meg, melylyel elébb a vallásos 
tárgyakat bonezolta. 



Bizonyost hogy a vallásos közönyösség nem fekszik 
természetünkben. Mint a növény a világosság, úgy 
szellemünk az istenség eszméje felé törekszik, s ha 
később lelkünknek láthatára elborul, s az élet gondjai 
s tevékenységünk vallásos érzületünket háttérbe szorít- 
ják is, vannak idők, melyekben a vallásnak szükségét 
érezve, megújult hévvel fordulunk vissza gyermek- 
éveink hitéhez; csakhogy ily visszatérés inkább káro- 
san, mint jóltevőleg hat kedélyünkre. Mert mint a 
világosság, úgy a vallás nem pillanatnyi hatalma, 
hanem folytonos befolyása által boldogít, s csak így 
nemesíti kedélyünket. 



Ha a jelenkor vallástalansága ellen panaszkodunk, 
ennek oka nem azon megtámadásokban fekszik, melyek 
minden vallás alapelvei ellen egyesek által intéztetnek. 
A tudósok azon osztálya, kik — ha, mint újabb physio- 
lógjaink, egyes jelenségeknek eddig ismeretlen köze- 
lebbi okait felfedezték — mindent, mit felfedezni nem 
bírnak, tagadnak, soha sem hiányzott a világon, s már 
Baco mondja saját koráról, hogy ha az atheismus hir- 
detése a polgári törvények által eltiltva nem volna, 
ezen eretnekségnek lennének legtöbb követői. Korunk 
veszélye nem a vallás elleneinek számában s bátor- 

ságában, hanem a hivők közönyösségében s azon 
szomorító tényben fekszik, hogy a jelen társadalom- 
ban minden vallás teljes türelemre számíthat, de türe- 
lemnél nem is talál egyebet. 



Korunk határozottan vallástalan, és mintán vallás- 
talansága a felvilágosodással együtt terjed, nem hiány- 
zanak, kik ebből azt következtetik, hogy a hit a 
tudással, és így a miveltségnek egy bizonyos foka a 
vallásossággal ellentétben áll. — A vallás oly szoros 
összeköttetésben áll kedélyi és szellemi életünkkel, 
hatása annyira attól függ, hogy az szellemi és kedélyi 
szükségeinknek megfeleljen, hogy midőn ezek változ- 
nak, módosulnia kell a vallásnak is, és így kétség- 
telen, hogy mind az, a mi vallásunkban nem az emberi 
természet, hanem esak bizonyos míveltségi állapotok- 
nak felel meg — így például a szertartások, vagy a 
mód, mely szerint bizonyos igazságok kimondatnak — 
míveltségi fokunk mellett nem tarthatja fel magát. — 
Ebből azonban nem minden vallásosságnak megszű- 
nése, hanem csak formáinak módosulása következik. — 
Legjobb képe jelen állapotainknak a nap kezdete : 
azon pillanat, midőn teljes világosság terjed el a földön, 
de a nap még nem jött fel láthatárunkon. A csillagok, 
melyek éjjel ragyogtak, eltűnnek, s az égnek világos 
boltozatja egy kék pusztaság, melyen semmi magasabb 
égi test nem látszik. De ez csak egy átmenet, — néhány 
perez múlva feljön a ragyogó csillagzat, nagyobb, 
fényesebb, hatalmasabb mindazoknál, melyeknek nagy- 
ságán előbb gyönyörködénk, s a mint emelkedik, meleg- 
ség és áldás terjed el sugaraival. 

Kereshetjük Istent eszünkkel, de megtalálni őt csak 
a szít utal lehet. Vallásos meggyőződéshez csak 
revelatió útján juthatunk, de rajon nem revelatió-e 
az is, mely életünk nehéz pillanataiban saját keblünk- 
ben nyilatkozik? 



Minden erénynek első föltétele az erős meggyőződés. 
Ki azon, hogy a helyes úton jár, nem kételkedik: azt 
sem nehézség, sem más, előtte nyiló jártabb és simább 
ösvény irányától eltéríteni nem fogja. Innen van, hogy 
minden erős hit moralizáló hatást gyakorol az embe- 
rekre, s hogy az uralkodó vallásnak hanyatlása mindig 
erkölcsi sülyedést vont maga után, még akkor is, ha 
az, mint például az ó-kor polytheismusa, az ember 
erkölcsiségével keveset foglalkozott. Az ember sokkal 
gyengébb, mint gondoljuk, s ámbár közönséges viszo- 
nyok között elég, ha körében oly valamit talál, mihez 
ragaszkodhatik : vannak helyzetek, midőn biztossága 
azt kivánja, hogy, mint a hajós a vészben, valamihez 
kötve érezze magát ; s épen mert e szükségnek teljesen 
csak a pozitív vallás felel meg: ez az, miben leg- 
jótékonyabb hatása rejlik. 



Miután az ember természeténél fogva bizonyos 
tisztán meghatározott fogalmak után törekszik, oly 
ügyekre nézve is, hol érzékei s elméje által ilyenekhez 
nem juthat: ezért minden ember hinni kénytelen. 
A pozitív tagadás szintúgy, mint vallásunk, hiten alap- 
szik, csak azon különbséggel, hogy a vallás legalább 
kedélyünket, de a tagadás sem ezt, sem elménket 
nem elégítheti ki. 

Kinek vallását a tudomány megingatta, az hasz- 
talan vágyódik ártatlansága napjai után, hasztalan 
hagy fel tanulmányaival. — Ha van út, mely őt a 
vallásossághoz visszavezetheti (s erős lelkek számára 
van ilyen), ezt épen az ellenkező irányban kell keresnie. 
— Valamint az, ki mindig egy irányban halad, ha 
ereje ki nem fogy, megkerülve az egész földet, végre 
oda juthat vissza, honnan kiindult: úgy az, ki vallá- 
sát a tudomány után fáradva vesztette el, azt csak 
a tudomány által nyerheti vissza. Mennél buzgóbban, 
mentől több sikerrel halad irányában, annál bizonyo- 
sabban s annál előbb fog visszatérni. 



Bármi erős legyen bizodalmunk, néha megren- 
dittetik; mennél nagyobb s reánk nézve fontosabb 
valamely tárgy, annál többször s kinzóbban. Ez áll a 
vallásra nézve is, s azért erős hitre csak erős szivek 

képesek. 

* 

Valamint a tükör, épen mert a nap sugarait 
reflectálja, melegét s világát nem ereszti át: úgy a 
vallás ritkán hat azoknak belsejére, kiknek ajkairól 
a legszebb vallásos reflexiók hangzanak. 



Ki mondhatja büszkeségében, hogy azon lényről, 
ki mindenható jóságában a világot teremte s fentartja, 
tiszta fogalma van; vagy hogy csak emberi természe- 
tünk számos ellentéteit s földi létünk ez élj át ismeri? 
S mégis nem találunk embert vagy társaságot, mely, 
mihelyt a míveltség első fokain túl lépett, e kérdéseket 

ne vetné föl, s egy vagy más módon ne fejtené meg. 
Mintha ugyanazon sugárnak nyomait látnók mindenütt, 
mely földünk gőzkörében, mint egy prizmában, meg- 
törve, mindent különböző színekben tüntet fel, de egy 
forrásból ered, s nem engedi, hogy bárhol a világon 
teljes sötétség legyen az emberek fölött. 



A meggyőződés, hogy valamely dolog kikerülhe- 
tetlen, mindig megnyugtató hatással bír. — Innen 
magyarázható, hogy asszonyok s oly férfiak, kik egész 
életökön át gyöngéknek tartattak, sebészi műtéteknél, 
sőt a halállal szemközt, néha meglepő lelki erőt mutat- 
nak. Akár a természet változhatatlan rendének, akár 
az isteni gondviselésnek tulajdonítsuk szenvedésünket; 
akár Hegellel azt mondjuk, hogy a mi történik, okszerű, 
s a mi okszerű, az jó; akár az egyházzal, hogy a mi 
Istentől jő, az ellen zúgolódnunk nem szabad: — a 
szükségnek elismerése, mely minden küzdelmet kizár, 
mindig megnyugtató. A különbség a philosophia s a vallás 
vigasztalásai között csak abban áll, hogy az utóbbiak- 
nál azon hatalomban, melynek magunkat alávetjük, 
szerető lényt látván, reménynyel mondunk le küzdel- 
meinkről. 



A lélek halhatatlansága minden tapasztalással, melyet 
érzékeink által teszünk, annyira ellentétben áll, hogy 
a halhatatlanság hitének támadását csak revelatió 
vagy az által magyarázhatjuk meg, ha felteszszük, 
hogy szellemi organismusunknak vannak szükségei, 
melyek minden embert ez eszméhez vezetnek. 



V 

Ha azon hatásból, melyet testünk betegsége a lélekre 
gyakorol, valaki azon következést akarja vonni, hogy 
lelkünk működése csak testi organismusunk következ- 
ménye, gondoljunk azon hatásra, melyet a hangszer 
megromlása a művész előadására tesz. Megromlott 
hangszerrel a legnagyobb művész sem idézhet elé 
harmóniát, de vajon ebből az következik-e, hogy a 
zene csak a hangszernek tulajdonítható? 



Á vallástalan, vagy, helyesebben mondva, a vallás- 
ellenes irány, melyet a természettudományokban újabb 
időben tapasztalunk, főként onnan ered, mert tudó- 
saink tapasztalva bizonyos jelenségek összefüggését, 
például azt, hogy észbeli tehetségeink a velőnek egész- 
séges organismusával együtt járnak, ezen össze- 
függést a jelenségek magyarázatának veszik, s mindazt, 
mit ily módon megmagyarázni nem tudnak, például a 
szellemi világ minden jelenségét — mint nem létezőt — 
elvetik. 



Ha meggondoljuk, hogy a természet vizsgálásának 
úgyszólván csak küszöbén állunk, nincs mit bámulni 
tévedésein ; a kezdő mindent bizonyossággal állit 
▼agy tagad, s a természettudomány csak úgy átmegy 
suhancz-évein, mint mások; ha azonban ezen irány 
következményeit tekintjük, nem lehet, hogy el ne szo- 
morodjunk. — A természettudósok nagy része, kik 
azt követik, nagy barátjai a haladásnak és politikai 
szabadságnak, de vajon e tanok nem állnak-e rilágos 
ellentétben magasabb aspiratióikkal ? Ha az embert 
halhatatlan lélekkel, szabad akarattal biró lénynek 

Br. Efttvöt : Gondolatok. 2 

tekintjük, ezért magasabb hivatását elismerjük, a 
szolgaság ellentétben áll természetével. Miként higyjük 
el, hogy azon lény, melyet Isten képmására teremtett, 
egy más, hozzá hasonló teremtménynek rabja lehet, s 
általa eszközként használtassák. — De ha a materialis- 
mns tanait elfogadva, a szabad akarat helyett csak 
ösztönöket s testi organismusunk következéseit látjuk, 
az anyagilag gyöngébbnek jogtalansága — s mi ebből 
következik, a despotia — szintoly természetes, mint 
az, hogy a méh-kasban a munkások csak egy király- 
nőnek, s minden állat csak azon czélnak él, hogy 
étellel magát s párosulva nemét tartsa fel. — Mond- 
ják, hogy a keresztyénség túlélte magát, s hogy fel- 
világosodott korunknak oly vallásos tanokra van szük- 
sége, melyek tudományos haladásával ellentétben nem 
állnak. — Ha paen materialismus a jövőnek vallása: 
akkor a jövőnek politikai és társadalmi formáiról 
kétségünk nem lehet s a legundokabb despotiának s a 
leggyalázatosabb szolgaságnak megyünk elébe, mely 
addig fog tartani, mig a szolgaság, melyhez az anyagi 
élvezetvágy vezetett, megsemmisített minden jólétet, 
s az emberi nem magasabb ösztönei ismét feltámad- 
nak. — Bármennyire haladjon a tudomány, sem az 
emberi gyöngeséget, sem a gyöngeségnek érzetét nem 
fogja elokoskodhatni. Isten úgy alkotta nemünket, 
hogy támaszra, hogy oly valamire legyen szükségünk, 
mi előtt meghajlunk. — Az ember mindig valami 
felsőbb lényt fog keresni, mely előtt leborul, s ha- 
az istenségnek oltárai lerontattak, ezeknek romjai 
fölött a despotia trónjai épülnek fel. 

Lehetetlen a halhatatlanságról tiszta fogalmat szerezni 
magunknak, de ép oly lehetetlen tisztán gondolni azt, 
hogy a halállal tökéletesen megszűnünk. Valamint az 
öröklét, úgy a teljes megsemmisülés túl fekszik azon 
határokon, melyek között elménk tiszta fogalmakat 
talál. A meggyőződés az egyik, mint a másik eszme 
iránt csak hiten alapszik ; s ezért az, ki halandóságunkat 
állítja, nem kevesebb kételyen megy keresztül annál, 
ki a halhatatlanságban bízik. 



Semmi által sem nyugtathatjuk meg inkább kételyein- 
ket, melyek szivünkben az isteni gondviselés, a lélek 
halhatatlansága s más, szellemi világunk köréhez tar- 
tozó eszmék iránt néha támadnak, mint ha az anyagi 
világnak azon számos tárgyaira gondolunk, melyeknek 
valóságán érzékeink tanúsága után kétkednünk nem 
lehet, s melyeknek működése ép oly megfoghatatlan. 



Többnyire annál türelmetlenebbek vagyunk mások 
véleményei iránt, mennél inkább kétkedünk saját állí- 
tásaink helyességében; talán ez oka azon fanatizmus- 
nak, melylyel a vallástalanság napjainkban fellép. 



Ha van valami, mit a keresztyén vallásban sajnál- 
hatunk, ez az: hogy szegények s elnyomottak szá- 
mára levén hirdetve, azoknak, kik a társadalom 
magasabb lépcsőin állnak, kevesebb vigasztalást s 
kevesebb szabályt nyújt. 

Ha a keresztyén porba hajlik Isten előtt, nem 
szabad elfelednie, hogy az Úr saját képmására teremte 
őt, s hogy más teremtmények előtt hajlongania nem 
illik. — Mentül elevenebb azon viszonynak érzete 
keblünkben, melyben Istenhez állunk, mentül inkább 
meg vagyunk győződve az emberi gyarlóságról, annál 
kevesebb okot találunk arra, hogy magunkat földi 
hatalom előtt megalázzuk. Ei magát Isten szolgájának 
ismeri, nem keres földi urat. 



Azon nagy s állandó befolyásnak, melyet a keresz- 
tyénség az emberek erkölcsi kifejlődésére gyakorolt, 
egyik főokát abban találhatni, mert természetünk 
egyik főbb s legáltalánosabb tulajdonát, az önzést, 
tekintetbe veszi, önszeretetünk az, mit parancsában, 
hogy felebarátunkat mint minmagunkat szeressük, 
saját s más emberek közötti viszonyaink mérlegéül 
felállít, önszeretetünk az, mire még akkor is hivat- 
kozik, midőn az önmegtagadást éltünk főfeladataként 
tünteti fel, de saját tökéletesbülésünk s boldogságunk 
érdekében, hogy ekként -azon önzés ellenében, mely 
az embereket az anyaghoz köti s köztök csak súrló- 
dásokat idéz elő, egy más, nemesebb önzés támadjon 
szivünkben, mely magasabb hajlamaink, vágyaink 
kielégítése után fárad s mely által senkivel ellentétbe 
nem jövünk. Vallásunk elismeri azt a természetes 
hajlamot, mely szerint mindenki csak saját boldog- 
ságát keresi; megengedi, sőt parancsolja, hogy e 
hajlamot kövessük, de folyvást arra intve, hogy boldog- 
ságunkat ne e földön keressük. 

Nem azon előmenetel, melyet az újabb kor a 
természettudományok körében tett, veszélyezteti vallá- 
sunkat. Miután minden titok, melyet felfedeztünk, 
csak új titokra, minden kérdés, melyet megoldottunk, 
csak új kérdésekre figyelmeztet, s a természet, mentől 
tovább tanulmányozzuk, annál megfoghatatlanabbnak 
látszik: azért a tudomány, ha abban tovább halad- 
tunk, végre ismét a valláshoz fogja visszavezetni az 
embereket. Nem korunk tudománya, hanem korunk- 
nak industriális iránya az, mitől vallásunkat félthetjük. 
Ha Mózes egész kosmogoniája hamisnak bizonyul is 
be, ez hitünket azon erkölcsi igazságokban nem fogja 
megingatni, melyek valamint a keresztyénségnek, úgy 
egész polgárisodásunknak alapját képezik; de mi tör- 
ténik akkor, ha végre ezen erkölcsi elvek támadtatnak 
meg, vagy az egész társaság úgy jár el, mintha 
ez elveket többé nem ismerné? Valamint Kopernik, 
Galilei és Newton nagy találmányai vallásunkat nem 
ingatták meg: úgy nem fogják azt megingatni korunk 
új felfedezései sem; s az egyház, mely a földnek 
mozgását összhangzásba tudta hozni tanaival, ugyan- 
azt fogja tenni geológiai felfedezéseinkkel is; de azon 
ellentétet, mely az industriálismus miatt gyakorlatilag 
követett morál s a keresztyén vallás elvei között 
létezik, nem egyenlítheti ki senki a világon. 



Nincs semmi, mi nemcsak a vallás, hanem egész 
civilisatiónk kifejlődésére nagyobb befolyást gyako- 
rolt, mint az egyházi szónoklat. — Azon vallás, 
melynél a szónoklat az egyházi szertartások közé véte- 
tett fel, szükségkép a vallási tanok discussiójához vezet, 8 
miután a discussió nem szorítkozik csak vallásos 



tárgyakra, ily vallás szükségkép magasabb civilisatiót 
von maga után. 



Mi engem a keresztyén hit valóságáról meggyőz, 
nem csodáiban fekszik. — Minden hit csodákat tesz, 
vagy lát legalább, ás így minden hitnek megvan csodás 
története. — A nagyszerű vallásunkban épen az, hogy 
oly egyszerű. 



Abban, minek csaknem kétezer éves története van, 
sok olyat is találunk, mi aljasnak látszik. A századok, 
mint a vizek, folyásukban nem legtisztább részeiket 
rakják le, s ha a keresztyén civilisatió hosszú 
miiltját tekintjük, valóban nincs mit bámulnunk egyes 
kinövésein, de ne feledjük el, hogy a fát nemcsak 
hasadozott kérgéből, mely százados sebhelyeket visel, 
hanem dús lombjaiból, virágából s gyümölcséből 
ítéljük meg, s vajon ki a keresztyénséget ekként 
tekinti, nem fogja-e elismerni nagyszerű jótékonyságit? 



EMBER ÉS VILÁG. 



Ind fogalom szerint a föld oly hely, hol a magasból 
lesülyedett szellemek különböző szenvedések által 
minden salaktól megtisztíttatnak. Neme a szellemi 
fürdőhelynek, angyalok lelki bajainak gyógyítására; 
s csakugyan alig ismerek valamit, mi földi életünk 
jobb képét adná, mint fürdőhelyeink. — Az egész 
mi szépnek látszik az érkezőnek! Áz utak simák, 
minden oldalról víg zene hangzik, csaknem paradi- 
csomban képzeli magát, s még azon tapasztalás is 
hogy a jobb helyek, hol megtelepedne, már mind 
mások által foglaltattak el, alig rontja jó kedvét. Majd 
meghúzzuk magunkat valahol. Hisz ha oly kellemes 
e hely már, midőn abba beléptünk, mennyi élvezet 
vár reánk, ha annak emeltebb pontjait keressük fel 
s megismerkedünk az emberekkel, kik oly élénken 
társalkodnak körülöttünk. — Végre teljesül e kivána- 
tunk is. Bészt veszünk az élénk mulatságban. De im, 
a vidámnak látszó társaság betegekből áll, kiknek 
mindegyike saját bajáról panaszkodik, mindegyike 
avval vigasztalja magát, hogy a forrás reá is csak 
úgy hat, mint másokra. — Itt-ott egyes érdekes sze- 

mólyiséggel találkozunk, lassanként kör képződik körü- 
löttünk, melyben jól érezzük magunkat. — De néhány 
nap s e kedves vendégtársunknak ideje lejárt. Mennie 
kell, s mi később jöttek ismét magunk maradtunk. — 
Hely most bőségesen volna számunkra, akármennyi 
üres szállást találhatni, honnan a legszebb kilátást 
élvezhetnők, de megszoktuk tanyánkat s ott maradunk. 
Minek változtassuk helyünket, hisz úgy sem érdemes 
többé! Bég eluntuk magunkat s egyedüli kivánatunk, 
vajha társainkat követve, mi is mentől előbb szaba- 
dulhatnánk e helyről, hol az embereket nem ismerjük 
többé. — S így múlik időnk s ha a végnapot köze- 
ledni látjuk, mégis sajnálkozva készülünk útra. Csak 
most jut eszünkbe, hogy a legszebb helyeket még nem 
kerestük fel, hogy épen a legérdekesebb személyi- 
ségekkel nem is ismerkedtünk meg, s az élvezetre 
ajánlkozó legszebb alkalmakat elmulasztottuk; s a 
szerencsétlenek között, kiknek panaszait halljuk, hogy 
orvosuk rendeléséből mégis itt kell maradniok, alig 
találkozik valaki, ki, ha tőle függne, a rossz lakás, 
sovány ebédek s az értök fizetett nagy árak daczára, 
itt mulatását ne toldaná meg szívesen néhány nappal. 



Életünk égő szövétnekhez hasonló, mely majd 
lassabban, majd sebesebben, de szüntelen fogy. Boldog, 
ki midőn létének e mulandóságára gondol, azzal vigasz- 
talhatja magát, hogy sokaknak világított. 



Kevés embernek van annyi ereje, hogy a körül- 
mények rohamának, melyek őt állásában ostromolják, 

sajit erejével ellentállani tudjon, s biztosan csak az 
állja meg helyét, ki magát ahhoz kötelességeinek erős 
kötelékével lánczolra érzi. 



Mi gyenge szellő elég arra, hogy a fát minden 
virágaitól s gyümölcsétől megfoszsza, s mily erős vész 
szükséges, hogy azt földre döntse. — Oh ! hogy annyi- 
nak kell túlélni azt, mi életét szebbíté s hasznossá tette ! 



A töviskoszorúk életünk rózsaágaiból készülnek; 
s nem a borongós, de a legmelegebb nyári nap után 
támadnak vészeink. 



Eétpecsétü könyv az élet, s ha ezeket egymás 
után feltörtük s a könyv nyitva fekszik előttünk, benne 
idegen nyelv ismeretlen betűit találjuk, s miután 
végre ezt is megfejtettük, hosszú fáradságunk ered- 
ménye többnyire csak azon meggyőződés, hogy a könyv 
nem felel meg várakozásunknak. 



Napló a szív, hova, a nélkül, hogy tudnók, életünk 
minden órája beírja megjegyzéseit. Nem éreztünk, 
nem tapasztaltunk semmit, minek nyomait, ha öntudat- 
lanul is, nem viselnők kedélyünkben; s valamint 
a virág s gyom, mely a mezőt ellepi, oly magvakból 
nőtt, melyeket a véletlen hintett el: úgy örömünk s 
smvedéseink nagy része oly benyomások következ- 
ményei, melyek még emléket sem hagytak magok után. 

Nincs semmi, miben kínos pillanatokban több 
enyhülést találunk, mint ha helyzetünket megváltoz- 
tathatjuk; s vajon józan-e tehát az, ki életét, mely- 
ben annyi fájdalmas vagy legalább kellemetlen idő- i 
szakokra számithat, úgy rendezi el, hogy helyzetét ! 
megváltoztatni többé hatalmában nem áll? 



Életem különböző viszonyok között folyt le. Voltam 
oly helyzetben, midőn sorsomat irigyelték, éltem napo- 
kat, midőn talán részvét tárgya valék, de csak egyet 
tanultam mind e tapasztalásaimból s ez az : hogy meg- 
elégedésünk nem helyzetünktől, hanem annak felfogá- 
sától függ. — Akár kedvez, akár üldöz a sors, mindig 
találunk valakit, ki nálunknál még kellemesebb vagy 
még szánandóbb helyzetben áll. S hogy el ne bízzuk 
magunkat vagy el ne csüggedjünk, nem szükséges 
egyéb, mint hogy szerencsés pillanatainkban azokra, 
kik még szerencsésebbek, s ha szenvedünk, azokra, kik 
még szerencsétlenebbek, fordítsuk figyelmünket. — A ki 
helyzetét megfontolva, az egyik mérlegbe azon javakat 
teszi, melyeket nélkülöz, a másikba azon bajokat, 
melyektől ment: az sem arra, hogy mqgát elbízza, 
sem arra, hogy kétségbe essék, nem talál elég okot. 



A sima utak, melyeken kevés fáradtsággal messze 
juthatunk, s azon javak, melyek után az emberek több- 
sége leginkább vágyódik, legyenek másoké. Kekem, 
oh Mindenható! adj rögös ösvényt, de szép kilátással, 
mely mindig fölfelé vezet, s melyen azon meggyőző- 
déssel haladhatok, hogy eltévedni nem fogok. . 

* 3 

( 

Vallásunk szerint a hit, remény és szeretet által 
válunk boldogokká, s ezek egyszersmind a legfőbb 
erényeknek neveztetnek. Szép eszme ez, mely az 
erénynek és boldogságnak ugyanazonosságát mondja ki, 
s a mily szép, oly való is ; mert ha egyes rossz indulatnak 
s bűnös cselekedetnek büntetése elmarad, bizonyosan 
nem tett, sőt nem gondolt senki jót, minek jutalmát 
nem élvezte. Csak öntudatunkban, érzéseinkben fek- 
szik az; de nem érzéseinktől függ-e minden boldog- 
ságunk? 



Annyira el vagyunk foglalva minden pillanatban 
önmagunkkal, hogy még azon érzésekbe s helyzetekbe 
sem tudjuk belé gondolni magunkat, melyeken egy- 
kor magunk is keresztül mentünk. Mily kevés férfiú 
érti az ifjú lelkesedését, a gyermek boldogító játékait. 
Csak később, midőn életünk köre szűkebbé válik, 
midőn keveset számítva a jövőre, ismét a múlthoz 
fordulunk, s mert saját erőnk fogyni kezd, mások 
számára alkotunk terveket, akkor vonul el a fátyol, 
melyet önzésünk szemeink elé vont, s vénebb korunk- 
ban ismét értjük a gyermek s ifjú érzéseit. 



Ifjabb korunkban többnyire a tapasztalás, később 
az erő hiányzik, hogy valóban nagyot s az emberi- 
ségre nézve hasznost vihessünk véghez, s így múlik 
el életünk, melynek első felében nem tudjuk, mit 
kezdjünk erőnkkel, a másikban, mit kezdjünk tapasz- 
talatainkkal. 

Ha visszagondolunk multunkra s eszünkbe jut, 
mostanig már mennyit vesztettünk el, alig foghatjuk 
meg, hogy valaha oly gazdagok voltunk. 



Ha a tengeren távolból hajót látunk, mely duz- 
zadó vitorlákkal egy irányban tovább halad, szivünket 
vágy tölti el. A magas árboezokon színes zászlók 
lobognak, vitorlái hófehérek, s oly nyugodtnak látszik, 
mintha csak állna, s mégis tudjuk, hogy kedvező 
szelekkel kitűzött czélja felé halad. De ha ugyanezen 
hajó fedélzetén lennénk, nem itélnénk-e máskép? 
A n &gy gálya, mely a távolban oly nyugodtnak látszik, 
nem halad-e épen úgy ingadozva, mint az, melyen 
magad ülsz ; nem szántja-e föl a karcsú habokat, 
melyek tajtékozva csapnak föl elején, míg a szoron- 
gatott oldalak a küzdelem között recsegnek s nyiko- 
rognak, mintha a roppant teher alatt, mely rájuk 
nehezül, szét akarnának törni? S nem járunk-e épen 
így azon nagy férfiak s események emlékeivel, melyek az 
idő távolában előttünk feltűnnek ? Á történet keserű ten- 
gerén nem evezett keresztül senki nagy küzdelmek nélkül. 



Valamint a zátony, melyet nagyobb folyók torko- 
latánál találunk, azon iszap- s porondból támad, melyet 
a folyó, midőn futása még sebesebb vala, magával 
ragad, s később, miután lecsendesedett, lerak: úgy 
mindazon nehézségek s akadályok, melyekkel éltünk 
végső szakában találkozunk, többnyire csak azon szebb 
napok maradványai, midőn éltünk még gyorsabban folyt. 

Vannak emberek, kik azt hiszik, hogy mivel nagy 
államférfiak s bölcsek a világ nagy eseményeit látszó 
egykedvűséggel szokták tekinteni, nekik is ahhoz, hogy 
hasonló magasságra emelkedjenek, csak az kívántatik, 
hogy hasonló érzéketlenséget mutassanak. Ha éjszak 
felé megyünk, hasonló tüneményeket találunk, mint ha 
magasabb tetőre mennénk. A sarkvidékeken a legkisebb 
dombon ugyanazon állatokat, növényzetet s hévmérsék- 
letet találjuk, mint midőn a Montblanc csúcsához közele- 
dünk, csak a magasság s a messze látkör hiányzanak. 



A hatás, melyet reánk látkörünk tesz, nem a 
tárgyaktól függ, melyeket az magában foglal, hanem 
inkább az időszaktól s kedélyünk hangulatától, mely- 
ben azt látjuk. — Nincs vidék oly szegény, mely 
tavaszkor oly pillanatban látva, midőn magunkat 
boldognak érezzük, reánk kellemes hatást ne tenne, 
így vagyunk életünkkel is. Reményzöld tér, itt-ott egy 
kis virág s fölöttünk a tiszta sugár, mely a magasból 
jő, s mindent átmelegítve világával tekintetünket föl- 
felé vezeti: kell-e több, hogy magunkat, bármi szűk 
vagy érdektelen körben is, megelégedve érezzük? 



Az emberek nagy része, a helyett, hogy jelen 
helyzetét tökéletesen élvezni vagy használni akarná, 
mindig a jövővel törődik s ahhoz készül, mintha épen 
az, hogy jelen kötelességeinket teljesen betöltjük s 
azt egészen élvezzük, nem lenne a legjobb mód, 
melyen a jövőre készülhetünk. — Nem tudunk semmit 
oly bizonyosan, mint életünk bizonytalanságát, s mégis 

minden meggyódéeeink kost épen ex az, mely életünkre 
legkereeebb gyakorlati hatást gyakorol. 



Saját életére nézve minden ember oly helyzetben 
Tan, mint az, ki valamely színi előadásnál a színfalak 
mögött áll, s míg a közönség a szép jeleneteket meg- 
tapsolja, ó csak azon apró nyomorúságokat látja, 
melyekkel e pompa jár ; bámulhatjuk-e, hogy a legjelesb 
s legirígyeltebb férfiak között alig található olyan, a 
ki akár magával, akár sorsával megelégednék? 



Tudom, az élet nem sokat ér, s van oka panaszra 
annak is, kinek helyzetét legkedvezőbbnek tartjuk; de 
vajon, ha a színdarab egyaránt unalmas az egész 
közönségnek, nem jobb-e mégis, ha azt kényelmes 
páholyunkban, mint a tömött karzaton nézhetjük 
végig, és a kellemetlen utazásnál nem irígyelhetőbb-e 
annak helyzete, ki azt hintajában teszi, mint azé, ki 
rossz szekerén, vagy épen gyalog, kirázva és besározva, 
jut esti tanyájához? Oh e kis zökkenések és főkép 
a nagy sár és piszok, melyek között haladnunk 
kell — mik fiatal korunkban, ha életünk útjára 
készülünk, soha nem jutnak eszünkbe — épen ezek 
teszik nyomorúságossá életünket. 



Mint oly országnak, hol forradalom dúl: úgy a 
léleknek is, melyet benső küzdelmek gyötörnek, semmi 
sem enyhítheti jobban szenvedéseit, mint külső ellen- 

séget keresve, az egymás ellen dúló erőket új küz- 
delemben emészteni föl. 



Csaknem mindent ismét visszaszerezhetünk, a mit 
elvesztettünk, de azt, a mit hosszú fáradtság s küz- 
delem után visszaszereztünk, s a minek birtoka 
most csak arra int, a mit érte tennünk és szenved- 
nünk kellé, fogjuk-e ismét élvezhetni — ez más kérdés. 



Nem nyomorult lét-e ez, melyben nyugalmunkat 
esak a közönyösséggel, a szerencsét csak aggodal- 
makkal együtt találhatjuk fel? 



Hány ember száll sírjába, ki a pálya végéig nem 
ért egy derült pillanatot, mely alatt a múltnak elvonuló 
vészeire visszatekintve, lehulló könyei fölött a békének 
szelid ívét láthatta volna! 



Mily nyomorultnak kell lenni az életnek, ha meg- 
gondoljuk, hogy épen azok, kik az emberek között 
legmagasabban álltak, semmit nem éreztek élénkebben, 
mint természetünk nyomorultságát. 



Mentől magasabban állunk, annál inkább érezzük 
a természetnek s alkotójának nagyságát és saját nyomorú- 
ságunkat. 

Br. Eötvös : Gondolatok. t 

Az emb«rek nagy része csupa sietés utal fosztja 
meg magit élte legszebb örömeitől. Valamint az, ki 
a hegytetőn rendkívül nagyszerű kilátást vár, a ter- 
mésiet szépségeit, melyeket útközben talál, alig mél- 
tatja figyelmére, s igy sokszor nagyobb élvezetektől 
fosztja meg magát, mint a melyeket fárasztó vándor- 
lásának czélján találhat: így cselekszünk sokszor 
életünkben. Csak végczélnnkra gondolva, elsietünk az 
élvezet mellett, mely utunkban fekszik, s ki tudja, 
nem fog-e épen akkor, mikor azt elértük, láthatárunk 
elborulni, vagy nem leszünk-e fáradtabbak, semhogy 
az előttünk nyíló nagyszerű kilátást élvezni képesek 
volnánk ? 



Átláthatjuk később, hogy az, mi által fiatalságunk- 
ban boldogok valánk, mind hiábavaló, de vajon 
ha a karácsonyfa gyertyái eloltattak, az édességek és 
játékok, melyek ágain függöttek, leszedettek s a gyer- 
mek látja, hogy mi oly reményzöldnek látszott, csak 
tűk, melyeknek mindenikén megszúrhatja magát, nem 
néz-e vissza újuló örömmel az estére, melyen oly 
boldog volt? S nem vagyunk-e hasonló gyermekek mi 
is ? Minden, minek életünkben örültünk, múlékony, de 
az öröm maga nem tűnik el nyom nélkül. 



Kinek egész élete nemzetének nagy küzdelmei 
között folyt le, s ki bizodalmát nem vesztve, azon 
meggyőződéssel néz a jövőbe, hogy az ügy, melyért 
küzdött, győzni fog, s hogy akkor a jövő nemzedékek, 
ha majd azokra, kiknek jólétüket köszönik, vissza- 
emlékeznek, hálával mondják el az ő nevét is — az 

bármennyit áldozott s bármi kevés elismerést talált 
életében, nem panaszkodhatik sorsa ellen. 



Nemcsak minden jó tett, de még minden jobb 
gondolat és nemesebb érzés is meghozza jutalmát. Mert, 
ha a világ elfeledi is legszebb tetteinket, szivünk, mint 
az edény, mely egykor drága illatot foglalt magában, 
megtartja minden érzésnek nyomait. S ha van valami, 
mi a jobb embert az élet bajai között vigasztalhatja, 
ez azon meggyőződés, hogy éltének minden pillana- 
tában öntudatlanul saját jövőjén dolgozik. Életünk ter- 
mékeny földjében minden megtermi gyümölcsét, s vala- 
mint a bűn vagy tévedés nem marad büntetés nélkül, 
úgy minden jó meghozza jutalmát legalább az által, 
hogy jobbá tesz bennünket. 



Mily nyugodtan haladna életünk, ha csak a jelen- 
nek gondjait viselve, létünket nem keserítenék el hiú 
aggodalmakkal. A régiek a végzet hatalmára utaltak, 
melynek még az istenek sem állhatnak ellent ; a keresz- 
tyén hit az isteni gondviselésre int, melyben meg- 
nyugodhatunk ; de ki az, ki a vallás és philosophia intéseit 
követi? Sőt mentől magasabban állunk miveltség- 
ben, mentől inkább fáradunk, hogy szenvedélyeinket 
legyőzve, a jelentől függetlenekké váljunk: annál több 
hatalmat gyakorol fölöttünk a jövő ; s ki a környező 
veszélyekkel szembe száll, aggodalommal tekint a jövő 
felé, mely sötét felhőként emelkedik láthatárán, pedig 
tudhatná, hogy ha az végre el jő s körülveszi, csak 
ép oly ködnek fog mutatkozni, minőn már életében 
többször keresztül ment. 



Ne hígye senki, hogy az által, ha tevékenységét 
megszorítva, a legszűkebb körbe visszavonul, nyugalmát 
biztosíthatja. Az élet gondjait bőven pótolják a kép- 
zelet szenvedései, s a hypochondria, mely azoknak 
osztályrésze, kiknek egyéb bajok nincs, egyensúlyban 
tartja a mérleget, mely ly el a sors az egyeseknek boldog- 
ságát méri. Sőt a tapasztalás mutatja, hogy valamint 
közönségesen azt szorítja csizmája leginkább, kinek 
mindenki szép lábát dicséri: úgy sok ember épen az 
által szenved legtöbbet, miért leginkább irigy el tetik ; 
s a tudós esze, a fukar vagyona, a becsületes ember jó 
híre, a szent üdvössége miatt aggódik leginkább. 



Ha minden haszontalan gondot, minden önalkotta 
fájdalmat, s azon lelki kínokat, melyeket később magunk 
sem értünk, életünkből kitörölhetnők : mily paradi- 
csom lenne e világ. Ebben fekszik az ok, melyért 
igen fiatal vagy agg korukat már elért férfiakat sok- 
szor oly boldogoknak látunk. Áz ifjú élete szegényebb, 
mint a férfiúé, s az aggnak vállait több valóságos baj 
terheli, de az agg és gyermek sokszor szabad a képzelt 
kínoktól, s csak ez boldogságuk. 



Miután míg élünk, mindig érezünk is valamit, 
arra, hogy magánkat a legkedvezőbb körülmények 
között is nyomorultaknak képzeljük, nem szükséges 
egyéb, mint hogy minden egyes testi s lelki érzésünkre 
ügyeljünk s azokat fontosaknak tartsuk. 

Ki saját személyével s érzéseivel fölötte sokat 
foglalkozik, — mi, fájdalom, olyanoknál, kik sokat gon- 
dolkoznak, nagyon is közönséges, — az e rossz szokás 
káros következéseit csak úgy kerülheti el, ha énjét s 
állapotját a lehetőleg tisztán s tárgyilagosan fogja fel. 



Valamint minden hegy távolról tekintve kéknek 
látszik, s ha közelebb lépünk, legjobb esetben is csak 
zöld: úgy a jövő távolában minden égi színben tűnik 
fel, s ha közelebb lépünk, legfeljebb a remény zöld- 
jében áll előttünk. 



Az balgatag, ki sorsa ellen azért panaszkodik, 
mert ifjúságának vágyai és reményei nem teljesültek. 
— A természet nem azért adja álmainkat, hogy a 
reájok következő napot létesítésökre szenteljük, hanem 
azért, hogy szelíd karjaikban megpihenve, a nehéz napi 
munkára képesekké váljunk. 



Bizonyos, hogy valamint reményünk, úgy aggo- 
dalmaink sem teljesülnek egészen soha. — Ha a jövő- 
vel foglalatoskodunk, a jónál elfelejtjük az apró bajokat, 
melyekkel az mindig jár, a rossznál azon vigasztalá- 
sokat, melyek bajaink között soha sem hiányzanak 
egészen. Képzeletünk jóban és rosszban mindig töké- 
letes állapotokat mutat. Az életben vegyes és darabos 
minden, s örömeink mint fájdalmaink egyaránt töké- 
letlenek. 



Kivéve azon hibákat, melyek testi szervezetünk 
következései s így a pathologia és nem a morál 
körébe tartoznak, nincs olyan, melyet legyőznünk ne 
lehetne. A természet erre két eszközt adott: egyike a 
remény, másika a félelem, s minden ezeknek helyes 
alkalmazásától függ. — Azon hibákra, melyeknek kút- 
feje erős szenvedély, csak a második, azokra, melyek 
gyengeségből erednek, csak az első által hathatunk. 



Elménk s kedélyünk nyugalma a legfőbb, sőt az 
egyetlen boldogság, melyet a földön találhatunk, s 
miután az elsőt csak erős meggyőződés, a másodikat 
csak erős akarat által érhetjük el, életünk főfeladata 
az, hogy e kettő után törekedjünk. 



Minden ember saját boldogsága után fárad, de 
azt mindenki csak másban találhatja fel. Legyen Isten, 
emberiség, haza, családi körünk vagy bármi más, de 
mindenkinek saját személyén kívül szükséges valami, 
a miben s a minek élhessen. Szerencsénk tulajdon- 
képen csak attól függ, hogy saját szivünk szerint 
választhassuk a czélt, melynek magunkat feláldozzuk. 
E szabadság és saját személyünk ily alárendelése nélkül 
nincs megelégedés a világon. 



A boldogság, melyet a világon élvezhetünk, sokkal 
kevésbbé függ attól, miként viselik magokat irányunk- 
ban mások, mint inkább attól, mint járunk el 

mimagunk mások irányiban. — Az, ki minden köte- 
lességeit teljesíti, ha iránta az egész világ igazságtalan 
lenne is, mindig boldogabbnak . fogja érezni magát 
annál, ki iránt mindenki méltányos, de ki magát túl- 
becsüli, vagy kit szeretet környez, de ki szeretni képtelen. 



Félig közmondássá vált, hogy csak az boldog, 
kinek szükségei nincsenek, s valóban helyesen is, ha 
boldogságunk alatt csak azt értjük, hogy az élet gond- 
jai- s csapásaitól mentek legyünk. Mentől kevesebbre 
szorulunk, mentől kevesebbet érezünk, kívánunk, egy 
szóval mentől kevesebbet élünk, annál kevesebbet 
szenvedünk s ily értelemben csakugyan az a boldo- 
gabb, ki nem született, vagy a nemlét állapotjához, 
mint a crétin, közel áll. Ha azonban a boldogság alatt 
nem negatív, hanem pozitív fogalmat értünk, épen az 
ellenkező meggyőződésre jutunk. Mert, miután minden 
szükség kielégítése élvezetet nyújt, sőt miután nincs 
oly élvezet, melyet nem szellemi vagy anyagi szükség 
kielégítésének köszönünk: világos, hogy boldogságunk 
mértéke kielégíthető szükségeink számában keresendő. 



Midőn a gazda a tavasz kikeltével látja, hogy a 
tél vetéseit nem rontotta meg, s a téren, melyet ősz- 
kor bevetett, minden zöldelni kezd; midőn a hajós a 
kikötőt megpillantja, vagy legalább méréseiből észre- 
veszi, hogy czéljához közelit; midőn az atya gyerme- 
keire néz, kik közül egyet sem vesztett el, s kik 
testben-lélekben épen serdülnek; midőn a tudós oly 
igazságot fedezett fel, mely további vizsgálódások alap- 

jául szolgálhat ; midőn a hazafi nemzetét haladni látja 
s aion meggyőződéssel néz reá, hogy szomszédaival 
minden téren megmérkőzhetik : nemde szerencséseknek 
érzik magokat, s mi elmondjuk róluk, hogy sorsuk 
irigyelhető. S miben 411 egész boldogságuk? Meglehet, 
hogy a gazda a mezőn, mely most szépen zöldéi, nem 
fog aratni; az apa felserdült gyermekeit még holnap 
elvesztheti; a hajós a közelgő parton nem találja azt, 
mit ott keres ; a tudós nagy fölfedezését csalódásnak 
ismeri; s ki tudja, vajon az, mit a nemzet erejének 
tartottunk, nem volt-e beteges izgatottság, s azon pil- 
lanat, mely jóléte tetőpontjának látszott, nem volt-e 
kezdete sülyedésének ? S nem örül-e mégis minden 
ember az ily pillanatoknak ; s nincs-e igaza, ha magát 
szerencsésnek érzi? Hiszen elérte az egyedüli boldog- 
ságot, melyet a földön találhatni: remélhetett. 



Valamint néhány zoolognak nézete szerint az 
ember mint embryo az állati organismus különböző 
fokain megy keresztül: hasonló fejlődésünk szellemi 
tekintetben is. — A gyermek vastag maierialismusa, 
nem palástolt önzése, s azon könnyúség tekintetében, 
melylyel majd ragaszkodik, majd visszavonul, csak a 
pillanat benyomása után indulva, minden bántást meg- 
bocsát és minden jótéteményt elfeled, mindig követ 
valakit s mégis mindig azon töri fejét, hogy elöljárói- 
nak hatalma alól kivonja magát, a mív életlen tömeg 
minden hibáiban részesül. Később ismereteink köre 
tágulván, lassanként elvesztjük előbbi éveinknek nem- 
csak előítéleteit, hanem hitét is. Határtalan megvetéssel 
nézünk le azokra, kik nálunknál még valamivel keve- 
sebbet tudnak. Nem állhatva ellent a legvastagabb 

iízelgésnek, fellázadunk, ha észreveszszük, hogy valaki 
kormányozni akar, s megelégedve magunkkal, mégis 
mindig azon fáradunk, hogy másnak tartassunk, mint 
mik valóban vagyunk; egy szóval ismét bőven része- 
sülünk mindazon hibákban, melyek a félmíveltséggel 
járnak, s nem áll senki oly magasan, ki ha elfogult- 
ság nélkül saját múltjára visszatekint, kedélyi s ész- 
beli állapotjaiban, melyeken maga keresztülment, nem 
találhatná mindannak magyarázatát, a mit a tömegben 
vagy egyesekben leginkább rosszal és megvet. — önma- 
gunkban hordjuk az emberismeretnek egyedüli, de 
biztos kulcsát ; s ha mégis kevesen jutunk e tudomány- 
hoz, az ok abban fekszik, mert kevesen tudunk s még 
kevesebben akarunk visszaemlékezni saját multunkra. 



Sokszor hallottam, hogy az embereket csak rossz 
napjainkban ismerjük meg; s ez való, habár nem 
azon értelemben, melyben azt közönségesen mondjuk, 
hanem az ellenkezőben ; mert csak ha nagyobb szeren- 
csétlenség ér, győződünk meg, mennyire csalódtunk 
embertársainkban ; de nem azért, mert őket jobbaknak, 
hanem mert őket a valónál rosszabbaknak képzeltük. 
— Az emberi társadalomnak fel kellene oszlani, ha 
sok nemes elemet, sok nem ismert erényt nem fog- 
lalna magában, mely közönséges körülmények között 
lappang, de nagy pillanatokban, épen midőn reájok 
szükségünk van, utat tör magának. E részben saját 
tapasztalásból szólhatok. 



Ha egyes emberek vagy pártok árnyoldalait ismerni 
akarjuk, nem kell egyéb, mint hogy őket a szerencse 

verőfényében lássuk; ilyenkor az árnyak nem marad* 
nak el soha. 



Csak azt tudjuk valamely korról, hogy mit tar* 
tottak az emberek akkor a legfőbb boldogságnak — 
ez egy már elég a kor erkölcsiségének megítélésére. 
— Az ember mindig s mindenütt csak boldogságát 
keresi, s ha vágyait ismerjük, ismerjük irányát is, s 
én, valahányszor Herodotban ama szép fejesetet olva- 
som, melyben Solon Croesusnak azokat sorolja el, 
kiket 6 a legboldogabbaknak tart, vágygyal nézek 
vissza azon korra, mely a legfőbb boldogságot ilyenek- 
ben kereste. 



A viszony az ész és szív, az elme s kedélyünk 
között ahhoz hasonló, mely a melegség és a vilá- 
gosság között létezik. Annyira együtt nyilatkoznak 
többnyire, hogy látszó különbségek mellett mégis azon 
gondolatra jutunk: nem ugyanazon egy kútfőből 
erednek-e ? 



A szív, mint a mágnestű, csak akkor találja nyu 
galmát, ha oly helyzetbe jutott, mely természetes haj- 
lamának megfelel. Az ember boldog lehet oly hely- 
zetben, mely meggyőződésével, de soha sem olyanban, 
mely érzelmeivel ellentétben áll. 



Bármit mondjunk azon uralomról, mely minden 
fontos elhatározásnál az észt illeti, tagadhatatlan, hogy 

az emberek, még a legjózanabbaknak nagy része is, 
épen azon lépésnél, mely egész jővöjükre legnagyobb 
befolyást gyakorol — a házasságnál — szivét követi, 
az észt esak arra használva, hogy a helyzetet, melybe 
érzelmei által vezettetett, rendezze; s még nagy kér- 
dés: vajon azok, kik máskép eselekszenek, józa- 
nabbul járnak-e el? 



Kiknél az egyik érzék hiányzik, azoknál a többiek 
erösebbekké válnak; a vak finomabb hallása s tapin- 
tata által pótolja szemeit; a siket a szólót sokszor 
ajkainak mozgásából érti meg; így pótolja azoknál, 
kiknek kitúnőleg sok eszök van, ez a szívnek, s 
kitünőleg jó embereknél a szív az észnek fogyat- 
kozásait ; s a tapasztalás azt mutatja, hogy — fókép rend- 
kívüli pillanatokban — igen okos emberek jobban, s 
igen jók sokkal okosabban viselik magokat olyanoknál, 
kik, ha esak eszöket vagy szivöket különállva tekint- 
jük, náloknál magasabban állanak. 



Valamint egyes érzékeink csak különböző eszközök, 
melyeknek segedelmével a külvilág ismeretéhez jutunk : 
úgy az, mit észnek, s az, mit szívnek nevezünk, esak 
azon egy magasabb tehetségnek különböző érzékei, 
melyek által a szellemi szépség és saját magasabb 
hivatásunk felfogásához jutunk. 



Néha nehéz, de semmi nem szükségesebb, mint 
az, hogy józanságunkkal józanul éljünk, s oly dolgo- 

kat, melyek csak az érzéstől függnek, ne ítéljünk meg 
a hideg ész számítása szerint. — A mint valóban jó 
ember csak az lehet, kinek egyszersmind esze van: 
úgy valóban okos csak jó ember lehet. 



Gondolataink jutalma érzésünkben fekszik. Minden 
valóban nagy gondolat nemes érzésekhez vezet. 



Az emberek ritkábban találkoznak eszméikben, mint 
érzéseikben. — Természetes képességünk, a míveltsóg 
s ismeretek különbsége mindannyi ok, melyek miatt 
a látszólag legvilágosabb dolgokra nézve is nézeteink 
eltérnek egymástól, s minthogy egy új tény, melynek 
ismeretéhez jutunk, látszólag legerősebb meggyőződésein- 
ket néha megingathatja, sőt egészen átalakítja, termé- 
szetes, hogy azon egyetértés, melyet az emberek esz- 
méiben néha találunk, mindig ingatag s bizonytalan. 
— Érzéseikben a legkülönbözőbb állású s míveltségi 
emberek megegyezhetnek, száz új tény s tapasztalás, 
mely által meggyőződésünk egészen megváltozik, nem 
gyakorol semmi hatást érzéseinkre, sőt talán csak még 
magasabbra fokozza azokat, s szerelmünk még forróbbá 
válik, midőn azt reménytelennek látjuk. — Ebből az 
következik, hogy mindenben, mihez sok embernek 
egyetértése s pedig állandó egyetértése kívántatik, nem 
azon összehangzásra számithatunk bizton, mely néze- 
teikben, hanem csak arra, mely érzéseikben létezik. 

Mióta ész által pénzt is szerezhetni, az észbeli 
tehetségek s a tudományoknak legalább azon része, 
mely vagyonhoz vezethet, nagyobb tiszteletben tárta- 
tik; sőt azt tapasztaljuk, hogy korunkban az ész a 
jellemnél többre becsültetik, s pedig alig ismerek 
nézetet, mely nemcsak korunk erkölcsiségére károsabb 
befolyást gyakorol, hanem magában véve is hibásabb. 
A legeszesebb ember, a legtudósabb csak aránylag az, 
S ha Newton találmányait ahhoz mérjük, mit tudni 
szeretnénk, vagy csak ahhoz is, mit eszünkkel elérhe- 
tünk s mi Newton óta mások által eléretett, az 
emberi ész gyarlóságáról győződünk meg, még ott is, 
hol annak legnagyszerűbb nyilatkozványait bámuljuk. 
De egy valóban erényes férfiú oly eszménykép, mely- 
nél magasabbat még képzelni sem tudunk. Valamint 
az ész csak relatív, úgy a jellem absolut becscsel bír : 
s azért ennek kifejlesztése az, a mi után mindenek- 
előtt törekednünk kell. Az ész maga nemcsak boldoggá 
nem tesz, de még a boldogságra érdemessé sem. 



Az ember való becse nem eszének, hanem akara- 
tának erejétől függ. Kiben az hiányzik, azt nagy elme- 
beli tehetségek csak gyengébbé teszik; s nincs szeren- 
csétlenebb, sőt néha alábbvaló teremtés a világon, mint 
a nagy ész, melynek a jellem meg nem felel. 



Helyzetünk s viszonyaink elhatározó befolyást gyako- 
rolnak eszméinkre s meggyőződéseinkre, s ritka az, 
kinek észbeli tehetségei függetlenül fejlődnek ki; de 
ezen függetlenség még ritkább a jellem tekintetében. Az 

emberek nagy többségénél a jellem helyzetek által hatá- 
roztatik meg, s a legenda varratlan köntöséhez hasonló, 
mely a szükség szerint mindig tágabbá TÜik. 



en, mert egy pontra mntat és ha irányából 
kimozdittatott, nem nyughatik addig, míg azt vissza 
nem nyeré, azért mozog a mágnestű ; — így az ember, 
épen ha egy bizonyos irányt követ, ha mindig egy 
czél felé törekszik, akkor nyughatik legritkábban. 



Kitűnő tehetségű emberek többféíe képességgel bír- 
nak. A kérdés: mily pályán használhatják azokat leg- 
jobban, — többnyire nem észbeli, hanem jellemök s 
kedélyök tulajdonságaitól függ; s ha hivatásukat any- 
nyian eltévesztik, ennek oka csak abban keresendő, 
mert a jellem s kedély hiányait, melyek által valamely 
pályára alkalmatlanokká válunk, többnyire csak akkor 
veszszük észre, midőn azon már annyira haladtunk, 
hogy becsülettel visszalépnünk nem lehet. 



Ha minden fáradozás, melyet embertársaink javára 
fordltánk, haszontalan volna, s legnemesebb törekvé- 
seinknek nem lehetne semmi eredménye ; ha magasabb 
vágyaink nem teljesülhetnének, s a szép és jó soha 
nem győzhetne a világon: még akkor is e nyomorult 
létnek legszebb része azoknak jutott, kik csalódásaikat 
sírukig megtarták, s ha nem győztek is, legalább végső 
lehelletig nemes czélokért küzdöttek. 

Egy tengerésztől haliám, hogy hajótöréseknél több- 
nyire azok vesznek el, kik úsini tudnak, mig látszólag 
sokkal inkább veszélyeztetett társaik a hajótöredékekhez 
kapaszkodva, megmenekszenek. Hasonlót látunk az 
életben is, hol a nagy hajótörések után, melyeket 
sokszor szenvedünk, épen a hatalmasabb egyéniségek, 
kik saját erejökben bíznak, vesznek el; míg az, ki 
szétrombolt létének töredékeihez ragaszkodik, nemesak 
magát, de néha birtokának legbecsesebb részét is 
megmenti. 



Még középszerű színész is ritkábban esik ki a 
színpadon szerepéből, mint igen kitűnő emberek az 
életben. A színész tudja, hogy kötelessége szerepében 
maradni, s nem adhat-e erőt ezen öntudat az életben is ? 



Archimedes csak egy pontot kívánt a földön kívül, 
hogy azt sarkaiból kiemelje. Újabb időben azonban 
egy — ha nem csalódom német — tudós kiszámítá, 
hogy e ponton kívül még nem tudom mily hosszú 
emeltyűre s más készületekre lenne szükség, s így 
nem sok reményünk lehet, hogy a nagy tudós büszke 
ígérete valaha teljesüljön. Igazabb ez állítás, ha azt az 
emberre alkalmazzuk; itt csakugyan elmondhatjuk, 
hogy ki önmagán kívül csak egy megrendíthetlen 
pontot talál, melyre támaszkodhatik, az önmagával akár- 
mit tehet, r— míg ily pont nélkül nem bírunk hata- 
lommal önmagunk s így semmi más fölött sem, mert 
minden hatalom, melyet más tárgyak fölött gyakorlunk, 
attól függ, melylyel saját magunk fölött bírunk. 

A. ki embereket oktatni vagy felettök uralkodni 
akar, az előbb győzze le önmagát és uralkodjék saját 
szenvedélyei fölött. — Ez első föltétele minden hata- 
lomnak, melyet mások fölött gyakorolhatunk, s a 
keresztyén vallás, midőn tőlünk önmegtagadást kivan, más 
szavakban csak ugyanazon elvet hirdeti, mely az élet- 
philosophia alapja. — Minden embernek becse azon arány- 
tól függ, melyben magát akár egy magasabb hatalom paran- 
csainak, akár saját meggyőződésének alárendelni képes. 



Ki a holdkórost azon pillanatban, midőn a háztetőn 
jár, nevén szólítja, bizonyosan nem érdemli, hogy 
barátjának neveztessék: s ép oly kevéssé érdemlik azt 
azok, kik valamely nemzetet helyzetének veszélyessé- 
gére olyankor emlékeztetnek, midőn visszalépnie nem 
lehet többé. Valamint az egyes, úgy népek életében 
vannak pillanatok, melyeken őket csak önbizalmuk 
vezetheti szerencsésen keresztül, s ki azt gyengíti, való- 
ságos honárulást követ el. — Ha a politikában a szenve- 
délyek egyszer síkra szálltak, a józanságnak többnyire 
OBak egy kötelessége marad : a hallgatás. 



Vannak emberek, kik a legkülönbözőbb tárgyak 
között hasonlatosságot találnak, vannak, kik a látszólag 
leghasonlóbbakban különbségeket fedeznek fel. Az első 
a költőknek, a második azoknak kedvencz foglalatos- 
sága, kik magokat philosophoknak tartják ; s miután a 
legkülönbözőbb tárgyak között mindig legalább valami 
analógia található, de tökéletes ugyanazonosság a világon 
nem létezik : kellő gyakorlat mellett tulaj donkép egyik 

sem igen nehéz. Nehéz csak a különbséget s hasonló- 
ságot egyszerre látni, s pedig ez a való józanságnak 
jelleme ; azért sokkal könnyebben találunk akár költőt, 
akár philosophot, mint valóban józan embert. 



A legjobb ember is sokszor azt teszi, mit mások- 
nál rosszal, sót megfoghatatlannak tart. Általában véve 
alig találunk valakit, ki személyes viszonyaira ugyan- 
azon mértéket alkalmazná, melyet másoknál használt; 
pedig ez a legczélszerűbb. Mert valamint a józanság 
csak abban áll, hogy másoktól ne követeljünk többet, 
mint a mit hasonló helyzetben magunk is tenni aka- 
runk; úgy az erény nem egyéb, mint hogy magunk 
is teljesítsünk mindent, mit másoktól követelünk. 



Az erény, melyet a sokak által hibásan jóságnak 
nevezett szenvedő jámborsággal összezavarnunk nem 
szabad, csak azon rossz hajlamok s tulajdonságok 
leküzdésében áll, melyekkel születtünk, s e küzde- 
lemnél nincs nehezebb. 



Az erény, mint Aristoteles mondja, két szélsőség- 
nek kellő közepe. — De épen ebben fekszik a veszély, 
melynek magunkat az által kiteszszük, ha egyes 
hibáink ellen következetes erőfeszítéssel küzdünk. - — 
Néha legyőzzük hibánkat, de ritkán a nélkül, hogy az 
ellenkezőbe ne esnénk. — A különböző tulajdonok 
egyensúlya, mely erényünknek s boldogságunknak fel- 

Br. Eötvös : Gondolatok. 4. 

tétele, egyes esetekben a természet adománya, néha 
életviszonyaink s azon befolyásnak eredménye, melyei 
reánk a társaság gyakorol; de talán nincs senki, ki 
azt magának reflexió és erős feltételek által szerel- 
hetné meg. — A reflexió jó arra, hogy saját hibáink- 
és gyengeségeinkről meggyőződjünk, de nem arra, hogy 
jókká és erényesekké tegyen. 



Ki a mát esak arra használja, hogy a holnap- s 
tegnapról gondolkozzék, s kinek jelene csak emlé- 
kekből s reményekből áll, az soha megelégedve nem 
érezheti magát. Nincs oly boldog élet, melynek szo- 
morú pillanatai, sőt időszakai ne Tolnának; s ki 
nem tud vagy nem akar felejteni, s a jelen szűk 
lapjain egész múltjának szomorú történetét följegyezve 
hordja, ne panaszkodjék, ha arra semmi más nem fér. 



Csak azt bírjuk igazán, legalább csak azon bir- 
tokban találhatjuk megelégedésünket, a mit megérde- 
meltünk; s innen van, hogy azon gazdagok, a kik 
azt, miben mások hosszú küzdelmök jutalmát találják, 
örökölték, ritkán boldogok. Ki nem ismeri az adomát 
Pyrrhusról, ki miután nagyszerű terveit nem tudom 
mily philosophussal közlé,sáltala kérdeztetett : ha mindazt 
véghez vitte, mit fog teni, azt felelte, hogy — pihenni fog ; 
mire a philosoph azon megjegyzést tévé, miért nem 
kezdi meg tehát inkább a pihenéssel. — Nevelőm, 
valahányszor nekem e történetet elmondá, nagyon 
bámulta a philosophnak nagy bölcsességét, s akkor magam 
is úgy ítéltem; most azt hiszem, hogy a kettő között 

a józanabb Pyrrhus volt. — A pihenés, mely, ha a 
félvilágot meghódítottuk, az élvezetek legfőbbike, leg- 
tűrhetetlenebb kín lehet annak, ki nagy tehetségeknek 
érzetében — mielőtt azokat használhatta volna — 
pihenni kénytelen. 



Miután az ember legérzékenyebb fájdalmai ki nem 
elégíthető szükségeiből erednek és csak anyagi vagy 
szellemi szükségeink kielégítése az, miből élvezeteinket 
merítjük, igen természetes, hogy fájdalmaink örömeink- 
nél tartósabbak. — Azon arányban, melyben valamely 
szükség kielégíttetett, fogy s megszűnik azon élvezet, 
melyet annak kielégítésében találtunk. A fájdalom, 
melyet nélkülözésünk okoz, az által, hogy a nélkülözés 
tovább tart, csak nagyobbá válik. 



Mily keveset tudunk! szólt a bölcs. Oh volna bár 
több hatalmam! sóhajt a fejedelem. Van-e ember, 
ki így tudna szeretni! kiált az i§ú, midőn kedvesére 
gondol. — Csak mikor szeret, akkor elégszik meg 
szivünk önmagával. 



Kevés embert találunk, ki annyira oktalan, hogy 
oly dolgok után epedjen, melyeket maga is lehetet- 
leneknek tart; de még kevesebbet, ki elég józan arra, 
hogy azon javak után ne vágyódnék, melyeket elér- 
hetőnek gondol; s azért megelégedésünk leginkább 
attól függ, hogy a számunkra létező kedvező lehető- 
ségeknek körét fölötte tágnak ne tartsuk. Bármi 
kellemetlen helyzetünk, azon meggyőződés, hogy az 

megváltoztathatlan, megnyugtató hatást gyakorol kedé- 
lyünkre, s a tapasztalás azt mutatja, hogy oly betegek, i 
kik bajuk orvosolhatatlanságáról meg vannak győződve, 
vagy oly rabok, kiknek a szabadsághoz semmi remé- 
nyök nincs, sorsukat könnyebben viselik olyanoknál, 
kik felüdülésüket vagy megszabadulásukat lehetségesnek, 
sőt valószínűnek tartják. 



Csak azt bírjuk, miről, ha kell, le tudunk mondani. 
Oly kincsnek, melyet nélkülözhetlennek tartunk, nem 
urai, hanem szolgái vagyunk. 



Kinek a sors mindent adott, mi után a tömeg 
vágyódik, szintúgy, mint az, ki homloka izzadságával 
keresi mindennapi kenyerét, a szerencsét csak saját 
keblében találhatja. A szikla, melyet a nap sugarai 
megaranyoztak, azért nem termékenyebb. 



Az emberek nagy része annyira vágyódik kitün- 
tetés után, hogy ha arra más okot nem talál, legalább 
azzal dicsekszik, hogy nála szerencsétlenebb vagy 
bűnösebb ember többé nincs a világon. Ez azon tulaj- 
don, mely a legdicsőbb tettekre erőt ád, s melyben fő 
gyöngeségünk fekszik; s míg ezt megtartjuk, se a 
Leonidasok, se a Herostratusok nem fognak hiányzani, 
s a szabadság s a kényuralom megtalálja bajnokait. 

Azok, kik a közönség tapsait megszokták, több- 
nyire úgy viselik magukat a közvélemény irányában, 
mint magukat sokan nejeik iránt viselik. Közönyösek, 
mig hozzájuk hű marad, a dühösségig szerencsétlenek, 
ha őket elhagyva, mást karol föl. 



Nagy szerencse, hogy csaknem minden embernél 
találunk egy tárgyat, melyről beszélgetésünket érdekes- 
nek tartja: azt, ha vele magáról beszélünk. 



Miután a teher, mely alatt csaknem leroskadunk, 
idővel vagy ismét levétetik villáinkról, vagy meg- 
szokás által könnyebbnek látszik, az élet bajainak elvi- 
selésére csak egy szükséges: a türelem. 



Ha valaki naponként tükröt tart is maga elébe, 
abból még nem következik, hogy önmagát ismeri. 
Mosolygóbb vagy komolyabb, de mindenesetre más 
arczot mutat mindenki, midőn maga, mint midőn a 
világ előtt jelenik meg. 



Nincs a természetnek veszélyesebb adománya, mint 
a szépség; nem, mert múlékony, mit végre minden 
adományainkról elmondhatunk, de mert tudva mulé- 
konyságát, szólva róla, azt észre sem veszszük. Leg- 
hívebb barátnak nevezzük tükrünket, s ő megteszi 
kötelességét, s valahányszor hozzá fordulunk, igazat 



mond; csakhogy mivel ezt többnyire naponként tesz- 
Bzük, igazságai elvesztik hatásukat. Hajunk egyenként 
őszül, redöink lassankint támadnak, s a különbség ma 
s tegnap között oly csekély, hogy azt észre sem vész- 
szűk, s végre oda jutunk, hogy ősz hajakkal, redőzött 
homlokkal ifjabb korunk modorát tartjuk meg s nevet- 
ségessé válunk, mire nemcsak nők, de férfiak között 
is elég példát hozhatnék föl. Keleti közmondás, hogy 
Zuleika szépségét csak az ismeri, ki őt Jussuf szemeivel 
nézi; miért bámuljuk hát, ha sok tisztes matróna 
vagy úri ember, ki mint szép nő vagy legény vénült 
meg, magában bájakat talál, melyeket más halandó 
nem is sejdít. Soha Jussuf nem szerette Zuleikáját 
annyira, mint ezen urak s asszonyságok magokat. 



Oh, ha tapasztalásaimmal még egyszer ifjú lehet- 
nék! — így sóhajtanak sokan; — de vajon lehetnél-e 
ifjú tapasztalásaiddal? Nem az évek, hanem mit ben- 
nök tapasztaltunk, vénitnek ; nem a nyári napok hosszú 
sora, hanem az egy reggeli dér, melylyel az ősz 
beköszönt, fosztja meg a fát lombjától. 



Tapasztalásaink nagy részben azon módtól függe- 
nek, melylyel az emberekhez közelítünk; s ha a férfi 
vágygyal tekint vissza életének azon korszakára, mely- 
ben bizodalmát az emberek iránt még semmi nem 
ingatta meg: az ifjú bizodalma talán nem csalódáson, 
hanem azon alapszik, hogy az emberek az ifjú irányában 
csakugyan jobbak voltak, s pedig azért, mert ő maga 
is más volt irányukban, s mert, mint a növény virága, 

úgy az emberi szív legszebb tulajdonai csak meleg 
érintésnél nyílnak meg. A mily arányban magunk meg- 
változunk, úgy változnak meg az emberek irányunk- 
ban, s kit az ég gyermeki kedély ly el áldott meg, az 
többnyire vég-napjáig megtartja gyermeki bizodalmát is. 



Az, hogy valakit szegénynek nevezünk, nem nél- 
külözéseinek számától s nagyságától, — melyekre nézve 
legszegényebb napszámosunk az afrikai királynál még 
mindig jobban áll, — hanem azon aránytól függ, mely- 
ben saját vagyonunk hasonlóink vagyonával áll. Min- 
den osztályban vannak szegények, s a szegény herezeg, 
szegény báró vagy szegény kereskedő nem érzi magát 
kevésbbé gyötörve s megalázva azon nélkülözések 
által, melyeket vagyontalansága szükségessé tesz, habár 
helyzete igen sok másokéhoz mérve irigylésre méltó, 
s habár arra, hogy maga s mások által gazdagnak 
tartassék, csak az lenne szükséges, hogy egy fokkal 
alább szálljon. A szegény herezeg mint egyszerű nemes, 
a nagykereskedő mint boltos, a szegény mesterember 
jt napszámosok között, a nélkül, hogy vagyona egy fillérrel 
szaporodott volna, egyszerre gazdaggá válnék. S mért 
nem él tehát senki ezen egyszerű móddal, mely által 
többnyire mindazon gondoktól egyszerre megmene- 
külhetne, melyek vagyonából erednek? Mert ha nehéz 
emelkedni, még nehezebb leszállni, s mert végre 
minden emberi hibák s gyöngeségek között legnagyobb 
s legellenállhatlanabb : hiúságunk. 

Nincs nagyobb gyengeség, mini midőn azoknak, 
kiket szerelmünk által boldogíthatunk, egész szerel- 
münket csak azért nem mutatjuk meg, hogy általok 
8 a világ által gyengéknek ne tartassunk. 



Ha meggondoljuk, mennyi ember nem tart semmit 
az orvostudományról, s ki mégis, mihelyt magát 
veszélyben hiszi, gyógyszertárhoz fordul : akkor látjuk, 
mi csekély azon befolyás, melyet úgynevezett meg- 
győződésünk, mely sok esetben csak kételyekből áll, 
cselekvéseinkre gyakorol. 



Ki nem érez gyöngeségeket magában? Ki nem 
tudja, hogy hibái vannak? S mégis az életben hány- 
szor nem veszszük számba mások gyengeségeit, hány- 
szor nem tudjuk megbocsátani másokban azon hibá- 
kat, melyekre nézve magunk iránt oly engedékenyek 
vagyuk. Vajon van-e jogunk panaszkodni, ha számítá- 
sainkban csak azért csalódtunk, mert az egész világot 
magunknál jobbnak s szilárdabbnak képzeltük? 



Kik a gyöngeséget megvetik s érdemet keresnek 
abban, hogy magokat irgalom vagy szeretet által soha 
feltételeikben megingatni nem engedek, azokat kér- 
dezzük meg: vajon ép úgy tudnak-e ellenállni a 
haragnak s gyűlőlségnek is? Ha nem, akkor ne 
irigyeljük felsőbbségöket. Én legalább nem látom át, 
mért tartsam a szív uralmát eszünk felett csak akkor 

gyöngeségnek, midőn az kedélyünk nemesebb tulaj- 
donaiból veszi eredetét. 



Nagy szerencse, hogy a félénk emberek többnyire 
hiúk is, (mert hisz e két hiba egy kútfőből, túlzott 
önszeretetből veszi eredetét), máskép sok, mit Voltaire-, 
Erasmus-, sőt mit Cicerótól bírunk, soha nem mondatott 
volna el. 



Szükséges, hogy bizodalmunkban óvatosak legyünk, 
de még szükségesebb, hogy óvatosak legyünk bizodal- 
matlanságunkban. Több ember vált azért szerencsét- 
lenné, mert kelletinél kevesebb, mint azért, mert 
kelletinél több emberben bízott. A kétkedés megőriz 
egyes bajoktól, de mindentől megfoszt, miben az élet 
való becse fekszik. Biztosabbakká tesz, de egyszer- 
smind tehetetlenekké. 



Semmi által nem szigeteljük el magunkat inkább 
a társaságtól, mint midőn előítéleteit elvetjük; s men- 
től inkább közeledik valaki a bölcsességhez, annál 
több szüksége lesz reá, mert annál elhagyottabbnak 
fogja találni magát. 



Bizonyos korig folyvást egy-egy úgynevezatt elő- 
ítéletet teszünk le a másik után; később egyenként 
ismét visszaveszszük azokat, mert többnyire meggyőző- 
dünk, hogy nem oly egészen képtelenek voltak, mint 
előbb hittük. 

Nagy része azoknak, kik magokat előítéletek által 
kormányoztatják, tisztán belátja azok képtelenségét, 
s nem az itélőtehetség, hanem a jellem gyöngeségéből 
követi előítéleteit. Innen magyarázható azon rend- 
kívüli befolyás, melyet a babona s a kuruzsolásnak 
minden neme épen a skepticismus korszakaiban gyakorol, 
melyek mindig egyszersmind a jellemgyengeség idő- 
szakai is. 

* 

Ha érdekeinket, sőt legszebb érzelmeinket saját 
előítéleteinknek feláldozzuk, az szomorú, hanem meg- 
fogható; de hányszor nem áldozzuk föl mindazt oly 
előítéleteknek, melyekben nem is osztozunk, saját 
meggyőződésünk ellen. Alig képzelhető, mennyire 
terjed gyöngeségünk. Ezerek között alig találkozik 
egy, ki, ha a tömegnél józanabbul gondolkozik, csele- 
kedeteiben is józanabb merne lenni. 



Azok, kik a születési aristokratia követeléseit nevet- 
ségeseknek tartják — mert hiszen azon felsőbbséget, 
melyet a pénz ád, napjainkban nem vonja többé 
senki kétségbe — csak egyről felejtkeznek meg, s ez 
az: miszerint van valami ennél még nevetségesebb, s 
ez azoknak boszankodása, kik az által, mert néhány, 
talán igen egyszerű ember, velők társalkodni nem 
akar, magokat sértve, sőt megalázva érzik. 



Legtöbb önzést oly embereknél találtam, kik nagy 
észbeli tehetségek mellett kevés erélylyel, s olyanoknál, 
kik nagy erély mellett kevés észbeli tehetséggel bírnak. 



Ki önzését legyőzi, az a legnagyobb akadálytól 
szabadul meg, mely minden való nagyságnak és boldog- 
ságnak útjában áll. 



Az önzésnek különböző nemei között — s én 
e növénynek sokféle válfajaival ismerkedtem meg 
életemben — a legkellemetlenebb s émelygősebb nézetem 
szerint azoké, kik, akár akarjuk, akár nem, magokat 
javunknak feláldozzák. 



- Az önzés legyőzésére nincs jobb mód, mint ha 
a földi javak hiábavalóságára és saját életünk bizony- 
talanságára emlékezünk; csakhogy ez úton önzésünkkel 
együtt egyszersmind erélyünket is elvesztjük. Általán 
véve többször tapasztaltam, hogy azok, kik saját érde- 
keik iránt philosophiai közönyösséget mutatnak, még 
közönyösebbek minden más érdek iránt, s hogy a 
köqóért többnyire azok legbuzgóbbak, kik akkor is, 
midőn saját érdekök forog kérdésben, nagy erélyt 
fejtenek ki. 



A mely arányban valakit szeretünk, azon arány- 
ban aggódunk érte, azért az önzés mindig magában 
hordja büntetését. Az egoista, ki egész életén át csak 
saját boldogsága után fárad, minden iparkodásával 
csak hypochondrikussá tette magát. 



Valamint a középpont a gömb felszínére, úgy az, 
ki magát középpontnak tekinti, soha magasra nem 

emelkedhetik. — Nincs semmi, a mi minden magasabb 
törekvéseinket annyira meghiúsítja, mint ha saját szemé- 
lyünknek nagy fontosságot tulajdonítunk. 



A ki minden személyes érdek, minden önző gon- 
dolat nélkül tehetségeit egy nemes czélnak szenteli, 
boldognak érzi magit, s azt tapasztaltam, hogy olyanok 
is, a kik kizárólag magoknak élve, önző czéljaiknak 
mindent alárendeltek, a szít- s léleknek legfőbb 
élvezeteit nélkülözték ugyan, de megelégedve élték 
napjaikat. A baj csak az, hogy valamint az egészen 
önzéstelen, úgy az egészen önző emberek a kivételek 
közé tartoznak, s hogy az embernek nagy többsége 
se az egyikre, se a másikra elég erővel nem bír s a 
két szélsőség között áll, vagy inkább ingadozik. S ha 
Aristoteles szerint az erény a szélsőségek kellő köze- 
pében fekszik, a szerenesét ne keressük ott ; az mindig 
csak a szélsőségekben található. 



önzéstelennek nevezzük a fiatalságot. Ez tévedés. 
Soha saját személyünk nem foglal el nagyobb helyet 
gondolatainkban, mint épen fiatalságunkban. A kivált- 
ság, mely e boldog koré, csak abban áll, hogy az ifjú 
önzése mások érdekeivel még ellentétben nem áll. — 
Az emberek szívesen megengedik, ha fenn az égen 
a legszebb csillagot választjuk ki s azt sajátunknak 
nevezzük, vagy ha a világ legnagyobb embere akarunk 
lenni, csak itt a földön ne álljunk útjokban, s azon 
hivatalért ne pályázzunk, melyet ők vagy rokonuk 
kívánnának betölteni. 

Többszőr tapasztaltam, hogy az életben épen oly 
emberek a legönzéstelenebbek, kik elméletben a leg- 
durvább önzést hirdetik, s ha meggondoljuk, nincs is 
semmi feltűnő e látszó ellenmondásban. — Mindenki 
nemcsak saját tapasztalásaiból, hanem saját hasznára 
is alkotja elveit, s azokat védi legtöbb hévvel, melyeket 
megszegve többször szenvedett, s melyekre magának 
szüksége volna; s nékem, ha Montaignet olvasom, a 
kedves öreg úr kemény okoskodásainál mindig az jut 
eszembe, mennyit kellé csalódnia, mennyire éreznie 
szive gyöngeségét, hogy saját védelmére az önzés 
egész philosophiáját épité fel erősség gyanánt, s mi 
hasztalan volt valószínűleg mégis ezen fáradtsága. 



Nemcsak természeti hajlamból válunk önzőkké; 
sokakat csak azon meggyőződés tesz azzá, hogy áldo- 
zatjaik által senkit boldoggá nem tehetnek, s mert 
ezen meggyőződés, akár elébb, akár később jöjjön, 
senkinél nem maradhat el : innen van, hogy ifjúkorunkat 
meghaladva, csaknem valamennyien önzőkké válunk. 
— Egy van, mi ettől megoltalmazhat, s ez a vallás, 
mely, miután mások boldogítására tett fáradozásaink 
sikertelenségéről meggyőződtünk, azt, mit elébb éltünk 
legszebb czéljának tekinténk, mint kötelességünket 
mutálja fel, s midőn szomorú tapasztalásainkkal kény- 
telenségből már magunknak élünk, saját boldogításunk 
helyett saját tökéletesítésünket tűzi ki életünk feladatául. 



Épen mert az önzéshez való hajlamunkat legyőzni 
csaknem lehetetlen, azért szükséges, hogy oly viszo- 

nyokban éljünk, melyekben saját jólétünk mások 
jólététől feltételeztessék. Közelebbről tekintre a csalá- 
diasság s honszeretet nem egyebek, mint az önzés- 
nek bizonyos nemei, melyek által az egyén nemcsak 
el nem szigeteltetik, sőt még szorosabban lánczoltatik 
embertársaihoz. 



A ki a hibákat, melyeket életében elkövetett, nagyon 
is megbánja, avval vigasztalhatja magát, hogy ha 
ezeket elkerülte volna, bizonyosan másokat és talán 
még nagyobbakat követett volna el. 



Nincs semmi veszedelmesebb, mint ha valaki belátva 
hibáit, azokat nemcsak legyőzni, de megsemmisíteni 
akarja és valamely eszménykép szerint új jellemet akar 
alkotni magának. — A természet többnyire meg- 
bőszülj a magát s ki ellene tört, az nyugalmát s azon 
megelégedést, mely hajlamaink és tehetségeink egyen- 
súlyából ered, örökre elveszíti. 



Bármit mondjanak pessimistáink, az emberi ter- 
mészet legnemesebb része most sem veszett el, s 
állítólag romlott századunkban is elég oly embert 
találunk, ki a legnagyobb önfeláldozásra képes, csak- 
hogy az ember ezen tulajdonát, mely őt Isten kép- 
másává teszi, korlátolt természeténél fogva csak kor- 
látolt körben gyakorolhatja. Ki tőle többet követel, 
s azt kívánja, hogy az egész emberiségnek áldozza 
fel magát, s azon befolyásról, melyet szűkebb körök- 
ben gyakorolhatna, lemondjon: az megfosztotta őt 

legnemesebb tulajdonaitól is, mert megfosztotta gyako- 
rolhassuk lehetőségétől. S a kosmopoliticismusnak, 
melyet napjainkban sokan a hazaszeretet rovására 
hirdetnek, ha az valaha általánossá válhatnék — nem 

ez lenne-e következése? 

* 

Igaz, hogy a barátság, melyet ifjúságunkban örök- 
lőnek gondoltunk, ritkán éli túl férfikorunkat ; nem 
csalódik, ki ezt jellemünk gyöngeségének vagy azon 
állhatatlanságnak tulajdonítja, melyet sokan az embe- 
reknek szemére hánynak. E tüneménynek oka több- 
nyire csak a fejlődés szükségében s abban fekszik, 
hogy e fejlődés két egyénnél soha egészen egyformán 
nem történhetik, mi által azok, kik előbb közel álltak, 
észrevétlenül mind inkább eltávoznak egymástól. Innen 
magyarázható az is, hogy oly egyéneknél, kik észben, 
kedélyben szegényebbek, s kiknél a fejlődés ezért lassúbb 
és csekélyebb, a barátság többnyire állandóbb. 



A szertlem s barátság főkép abban különböznek 
egymástól, hogy amaz az akadályok által többnyire 
erősebbé válik, ez néha a legcsekélyebb anyagi érdek 
miatt elvész. Nincs nehézség, melyet a szerelem le 
ne győzne, s alig van érdek oly apró, melyen a 
barátság hajótörést ne szenvedne. 



Mint a gyöngy a csigának, mely azt magában 
rejti, egyetlen kincse s orvosolhatatlan baja egyszer- 
smind : ilyen sok női szívnek a szerelem. 

Oly embernek, ki az úgynevezett nagyvilág sivatag- 
ján él, a szerelem többnyire csak azon zsák gyöngyhöz 
hasonló, melyet a keleti rege szerint a pusztán eltévedt 
vándor talált, s megnézve, boszusan eldobott. Helyze- 
tében mit csináljon e kincscsel? 



Á való szerelem a naphoz hasonló, melynek sugarai 
annál melegebbek, mennél sötétebb helyre esnek. 



Nem tudom, a szerelemben mit bámuljunk inkább, 
a hatalmat, melylyel az támad s lelkünket megragadva, 
egész életünknek új irányt ád, vagy a csendet, mely- 
ben az érzés, miután egy ideig egész létünket eltölté, 
mint a láng, fokonként lelohadva, csaknem észrevét- 
lenül elenyészik. 



Az, mit szerelemnek nevezünk, két egészen külön- 
böző, sőt ellentétes kútfőből ered. Egyszer az újság 
az, mi által vonzódva érezzük magunkat. Valamely 
személynek testi és lelki tulajdonai, melyekben egyéb- 
ként semmi rendkívüli nincs, azért hatnak reánk, 
mert általok meglepve érezzük magunkat. Másszor a 
megszokás az, mi lekötve tart és egyes nem szeretetre 
méltó tulajdonokat is tűrhetőkké, sőt jóllétünkre mint- 
egy szükségessé tesz. — Hogy ezen érzésnek e két 
neme igen különböző s csak nyelvünk szegénységét 
mutatja, hogy azt csak egy szóval fejezzük ki, bizo- 
nyos; de bizonyos az is, hogy az emberek nagy része 



6* 

a szerelem mindkét nemének érzésére képes, de hogy 
ugyanazon személy iránt a szerelemnek egyik neme 
a másikba ritkán megy át, s ez csakugyan nagy baj 
házi boldogságunkra nézve, melyet épen azoknál talá- 
lunk legkevésbbé, kiket a szerelemnek első neme veze- 
tett egymáshoz. 



A szerelem éltünk virága s nem több; épen mert 
ezt csak később tudjuk meg, azért csalódunk annyiszor, 
b azért bánjuk meg 8 azért panaszkodunk az ellen, 
mi tulajdonkép életünknek legszebb része s legfőbb 
boldogsága volt. 



Minthogy a szerelem — főkép azon fellengző érzés, 
melyről a költők énekelnek — a képzelődő tehet- 
ségen alapszik: természetes, hogy minden, mi erre 
hat, befolyást gyakorol ezen érzésre is, s pedig annál 
nagyobbat, mennél tisztább s látszólag fellengzőbb 
azon érzelem. Innen van, hogy az uralkodók s oly 
férfiak, kik bármi által épen híresekké váltak, sőt 
még a gazdagok is, a női szívre oly nagy hatást 
gyakorolnak. Nem puszta hiúság vagy haszonlesé? 
hódítja meg szivöket, hanem a fényes környezet, mely 
között bizonyos férfiak megjelennek s mely a képze- 
lethez szól. 



Ha mindig egyenlően szerethetnénk, egyenlően b oldó 
gok lennénk. De mert szerelmünk oly rövid, azért 
rövid boldogságunk is. 



Br. Eötvös: Gondolatok. 



Az egyik bőkezüleg szerelmének egész tökéjét egy- 
szerre Téti oda kedvesének, a másik csak a tőkének 
kamatait fizetgeti. Bámulhatjuk-e, ha annak később 
nincs mit adnia s ha ennek szerelme mindig csekély- 
nek látszik? 



A ki szeret, annak megelégedése nemcsak saját 
helyzetétől függ. — Hogy egészen szerencsésnek vagy 
egészen nyomorultnak érezze magát, saját örömén 
vagy bajain kívül még az kívántatik, hogy kedvesé- 
nek helyzetében ne legyen semmi, mi saját boldog- 
ságát zavarja, vagy a miben vigasztalást találhat. Ez 
az ok, melyért az, ki valóban szeret, ép oly ritkán 
egészen szerencsés, mint egészen szerencsétlen. 



Ki soha minden valószínűség ellen vakon nem hitt, 
ki soha nem kétkedett : az soha sem szeretett életében. 



Szerelmünk is csak azért boldogít, mert kiragadva 
önzésünk köréből, nyomorult létünket s személyes 
érdekeinket elfelejti velünk. 



Két ember, bármiként szeresse egymást, nem 
olvadhat fel egymásban. Közel egymáshoz csak azok 
maradhatnak, kik annak, hogy egymáshoz közeled- 
jenek, mindig szükségét érzik. 

A nap hatalmának műve, ha a fák új levelet 
hajtanak s a virágok illatozva nyitják kelyheiket ; de 
hány ibolya fonnyad, hány életdús csiga szárad el e 
meleg sugarak alatt, melynek ama virulást köszönjük ? 
Ilyen a szerelem. 



Arra, hogy a házasságban szerencséseknek érezzük 
magunkat, nem szükséges, hogy kizárólag egymásnak, 
de hogy a mennyire lehet, egymással éljünk. Valamint 
minden tárgynál az, hogy összesimulva közöttök cohaesio 
támadjon, nem az anyag hasonlóságától, hanem az 
érintkezési pontok számától függ, úgy van az szive- 
inknél is. 



Nem ismerek semmi kellemesebbet, mint nyári 
reggelen a madarak énekét. Mindenik csak magának 
vagy párjának szól, nem alkalmazkodva senkihez, 
saját dalát csevegi el, s mégis mily csodálatos össz- 
hang mindez. Ellenben mi kellemetlenebb oly zenénél, 
melynél minden zenész azon fárad, hogy saját részét 
jól játszsza el, de a hangszerek nem hangzanak össze. 
— Ott, hol természetes összhang nincs, a kölcsönös 
alkalmazkodás a disharmoniát csak még kellemet- 
lenebbé teszi. 



A tapasztalás azt mutatja, hogy a legrosszabb 
házassági viszonyok, ha viharos korszakukban nem 
bomlottak fel, később többnyire megjavulnak, s hosszú 
háborgás után sokszor a legszebben végződnek. Azon 
arányban, melyben az érzés gyengül s azon nézetek, 
melyekhez ifjabb korunkban makacsul ragaszkodánk, 

•lőttünk elvesztik fontosságukat, mind inkább előtérbe 
lépnek az érdekek, s ásóknak közössége erősen egy- 
befűzi azokat, kiket minden egyéb eltávolított egymástól. 



Semmi sem veszélyesebb házi boldogságunkra, mint 
ha azért, hogy társunkat aggodalomtól vagy kellemet- 
lenségtől megkíméljük, előtte egyes dolgokat eltitko- 
lunk. Mint az adósság, melyhez folyvást fizetetten 
kamatok esatoltatnak : úgy minden kellemetlenség csak 
nagyobbá válik elhalasztása által, s nincs baj vagy 
aggodalom, mely nejeinknek inkább fájna, mint azon 
meggyőződés, hogy nem bírják egész bizodalmnnkat. 



Sok igen jónak látszó viszony csak azért bomlik 
fel, mert az illetők nagyon is közel állnak egymáshoz. 
Mintán a legszeretetreméltóbb embernek is megvannak 
kellemetlen oldalai, és senki sem oly engedékeny, 
hogy azon hibákat másoknak megbocsátaná, melyektől 
maga ment, s melyeket azért könnyen legyózhetőknek 
hisz: igen kevés viszony van, mely a bensőség egy 
bizonyos fokát soká elbírná. 



Kissé túlságos, de igen közönséges követelése sok 
férjnek, hogy míg ő maga kemény tőkévé lett, neje 
mindig virág maradjon. 

Egészen önzéstelen szeretet, olyan, mely csalódások 
által gyöngébbé nem válik s többeket hasonló meleg- 
séggel fogva körfii, egyaránt kész áldozatokra, melyek- 
ről tudja, hogy viszonoztatni nem fognak, ily szeretet 
csak egy van? a szülői. Nincs érzés, mely által az 
ember az eszményt, melyet Istenről alkottunk, inkább 
megközelíthetné. S ebben fekszik a családélet emelő 
hatása. 



A házasélet — mint egy régi tapasztalt barátom 
monda — szép dolog, csak kissé sokáig tart, s ép 
azért csak az találhatja benne megelégedését, ki a 
viszony kötésénél oly tulajdonok által határoztatja el 
magát, melyek állandók. 



Ha némely nő, ki látszólag kellemes viszonyok- 
ban él, bizodalmasan elbeszéli múltját, mi szomorú 
történet ez ! — S mégis mennyit nem hallgat el minden 
nő még legmeghittebb barátja előtt is. 



Kétféle nő van a világon — monda egy régi isme- 
rősöm: — olyanok, kiknek szivök van, s azok egyet 
szeretnek; s olyanok, kiknek nincs, s azok szeretnek 
százat. 



Senkinek sincs több életphilosophiára szüksége, mint 
annak, ki egy ideig fényes állásban mindenkitől ünne- 
pelve élt, és e helyzetét saját bfine nélkül vesztette 
el; s a történet különösen kiemeli azon ritka fér- 

fiak nevét, kik e nehéz próbát becsülettel kiállták. 
— S mégis hány nő, vagy inkább mely fiatalságában 
ünnepelt asszony nem ment keresztül e megpróbál- 
tatáson ! 

Néha férfiaknál is, de nőknél mindig, az, hogy 
maga boldog legyen s mást boldogíthasson, kevésbbé 
függ jó, mint szeretetreméltó tulajdonaitól. 



Ha valamely viszony által oly közel jutunk egy- 
máshoz, hogy minden mozdulatnál érintkeznünk kell, 
á súrlódások kikerülhetlenek, s ezek végre oda vezet- 
nek, hogy azok, kik előbb nagyon is közel álltak, 
mint egy órának nagyon szorosan járó kerekei, egy 
bizonyos idő múlva elkopva, többé nem illenek egy- 
máshoz. — Innen magyarázható, hogy nők között, 
kiknél minden viszony a túlságig szorossá válik, s 
kik nálunk férfiaknál többet mozognak, a barátság 

ritkán tartós. 

* 

Napjainkban bizonyos nők arról panaszkodnak, 
hogy a férfiak által egyenlőknek nem ismertetnek el; 
s pedig épen, ha az valaha megtörténik, s a nők 
azon kiváltságoktól megfosztatnak, melyeket azért élvez- 
nek, mert őket gyöngébbeknek tartjuk, csak az nap 
kezdődnék elnyomásuk. 

Erősen akarni csak a férfiúnak kötelessége; talán 
épen azért ragaszkodik a nő nagyobb makacssággal 
akaratához, mert tőle senki szilárdságot nem követel. 

Ismertem nőket, kik életökben a szőlő minden vál- 
tozásain keresztül mentek. Eleinte rajtok csak az 
édességet ismertük, később az édes szőlőből része- 
gítő ital vált, míg végre eljött az eczet időszaka is, 
* az édességnek és szesznek fokát, mely egykor a 
szőlőben s borban volt, csak az erős savanyúságból 
vettük észre. 



Ne legyetek túlszigorúak a nő gyöngeségei iránt, 
legszeretetreméltóbb tulajdonainak egy része ezekből 
fejlődik. — Nem támaszul, hanem, hogy mint a rep- 
kény a rideg törzset átölelve, setét kérgét zöldjével és 
világaival takarja s úgy a férfiúnak életét szebbé tegye, 
ezért adta őt a természet nekünk, s ti nem bocsáthat- 
játok meg neki, hogy nem oly kemény, nem oly hajt- 
hatatlan, minőnek ti képzelitek magatokat, s minő ha 
lenne, nem simulna hozzátok. — Nádszálnak mond- 
játok; igaz, az: nádszál, melyet a gyönge szellő is 
megingat, de mely azért nem mozdul helyéből, csak 
megtörik. — Oh ne panaszkodjatok a nő gyöngesége 
ellen, ne vádoljátok őt miatta, de ne felejtkezzetek 
meg e tulajdonáról s óvjátok az élet viharaitól ! 



Legyen elátkozott, ki a gyermeknek akkor, mikor 
még boldognak érezhetné magát, virágok helyett boros- 
tyánt mntat. 



A gyermekek szüléikben a multat, ezek gyerme- 
keikben a jövőt látják, s ha a szülékben több szere- 
tetet találunk gyermekeik, mint ezekben szüléik iránt, 

ez szomorú, de természetes. Hisz ki nem ragaszkodik 
inkább reményei-, mint emlékeihez? 



Jó anya ntin Istennek legnagyobb áldása az, ha jó 
emberek körében növekedőnk föl, mert bizodalmunk 
az emberek iránt, mely földi boldogságunknak elsó 
föltétele, egészen ettől függ. 



Félig majom, félig angyal, ilyen a gyermek. — 
Mennyit kell emelkednie s mennyit sülyednie, míg 
emberré válik. 



Olyan a természetünk, hogy minden tárgy kedve- 
sebbé válik, ha az némi sanyarúsággal jár; így 
ragaszkodik a hegyek lakója szülőföldéhez, így tapasz- 
táljuk, hogy épen azon szülők, kik szüntelen gyerme- 
keik örömeiről gondoskodva, tőlük minden fájdalmat 
s nehézséget elhárítani iparkodnak, többnyire legkeve- 
sebb hálára s szeretetre számíthatnak. 



Előbb az a panasz emeltetett a létező nevelési 
rendszer ellen, hogy a gyermekek nem tanulnak eleget; 
jelenleg épen az ellenkezőt mondhatjuk s gyermekeink 
többet tanulnak, mint a mennyit felfogni bírnak. Az 
eredmény ugyanaz marad, s az, ki húsz mázsa aranyat 
ád valakinek, de azon feltétel alatt, hogy azt maga 
vigye el vállain, valóban nem érdemel több köszönetet, 
mint ha neki semmit nem adott volna. 

Mint a fa, mely életre való, mindenfelé terjeszti 
ágait s épen ezzel vilik szebbé s terebélyesebbé: így 
az ember. Az eltérő, néha ellentétes irányok, melyeket 
kifejlődésében követ, egyaránt szükségesek, hogy 
szellemének s érzelmeinek minden része kifejlődvén, 
egész nagyságát érje el, s kik erről megfeledkezve, 
a gyermeket azért, hogy egy bizonyos irányban kitű- 
nővé váljék, kizárólag erre akarják szorítani, több- 
nyire csakis azt érik el, hogy azon bizonyos tehetség, 
melynek minden figyelmüket szentelték, csakugyan 
kitűnőnek látszik, de csak azért, mert minden többiek 
fi az egész ember eltörpült. 



Semmi sem gyakorol nagyobb befolyást kedélyünkre, 
mint ismereteink; a mint ezek terjednek, változnak 
kedélyi tulajdonaink, egész népeknél szintúgy, mint 
egyeseknél, úgy, hogy a mívelt s barbár népek általá- 
nos jelleme között sokkal több hasonlatosságot találunk, 
mint különbségeket a különbözőbb fajú népek között, 
melyek a civilisatiónak hasonló fokán állnak. 



Senkiben sem menthetőbb a hízelgés, mint a 
nevelőben. Gyermeknél s ifjaknál a nem érdemlett 
dicséret többnyire jobb hatást tesz az érdemlett dor- 
gálásnál, mely e korban a szilárdabb egyénisége- 
ket csak elkeseríti, s a gyöngébbeket önbizalmuktól 
fosztja meg. 



Ha a gyermekben egyes hajlamokat veszünk észre, 
melyek a többiek felett túlnyomóak, s azért vészé- 

lyeeekké válhatnak, a nevelésnek feladata nem az, 
hogy e hajlamokat gyöngítsük, hanem az, hogy helye- 
sen irányozzuk, mert hisz épen e hajlamok alkotják 
jellemének alapját; mi jövőjére nézve veszélyessé 
válhatik, az egyszersmind erejének föltétele s ki 
növendékénél az ily hajlamok megsemmisítésén dolgo- 
zik, úgy jár el, mint ha valaki azért, hogy magát 
a gőzhajó katlanának szétrepedése ellen biztosítsa, a 
tüzet oltaná el. 



Egész életphilosophiánk legfeljebb annyit ér, mint 
tengerabroszaink, melyek szerint nyugodt időben kiké. 
rülhetjük a zátonyokat, de melyeket, ha a hajót 
vész ragadta meg, nem használhatunk. Az emberek 
legnagyobb része nem a kellő ismeret, de a kellő 
erő hiánya miatt válik szerencsétlenné. S nevelésünk 
legnagyobb hibája az, hogy erről megfeledkezve, csak 
az észbeli tehetségek fejlesztésén fárad s az akarat 
szilárdításával nem foglalkozik. S pedig a ki akarni 
tud, az úgy szólván tud mindent, mi a gyakorlati 
életben szükséges. 



A nevelőnek soha sem kellene feledni, hogy az 
észnek, mint a kardnak, hogy haszonvehető legyen, 
nemcsak élre, de szilárdságra is szüksége van, s 
hogy a felette sok köszörülés nem csak élesít, hanem 
gyengít is. 



A viszony a szülők és gyermekek között hasonló 
ahhoz, mely a törzs és ágai közt van. — Bármennyire 
függnek egymástól, mégis, mihelyt az ág törzsétől elvált 

s külön irányt követ, minden évvel távolabb állnak 
egymástól. — A felnőtt ág találkozik más, egészen 
idegen fák ágaival, de saját törzsével soha többé és 
mégis ez hordja ágainak terhét s minden csapásnál, 
mely azokat éri, megrendül legmélyebb gyökeréig. 



Mindazon hibák, melyeknek forrása a szenve- 
dély s melyek erővel párosulnak, megjavíthatok; s mi 
Themistoklesről mondatott, hogy fiatalságának hibáit 
nagy erényekkel javította meg, az a régi s új-kor sok 
jeles férfiára illik; kinek erős kedélye van, annál arra, 
hogy megjavuljon, csak meggyőződésének s gondolkozás- 
módjának megváltozása szükséges. — De máskép van az 
oly hibákkal, melyek gyengeségből erednek. Könnyeb- 
ben változtathatjuk meg a gránitnak formáját, mint a 
puha anyagét, mely a nedvességben elmállik, s ki ily 
hibák ellen küzd, többnyire csak akkor várhat némi 
eredményt, ha egy gyengeség ellen más gyengeségre 
támaszkodhatik, s például abban, ki az élvezet csáb- 
jainak ellentállni nem tud — hiúságot, vagy abban, 
kit hiúsága elragadt — félelmet tud ébreszteni. 



A gyermekeknek adandó könyvek iránt szabály- 
képen állíthatjuk, hogy olyanok, melyekben bizonyos 
viszonyokra vonatkozó tárgyak foglaltatnak, sokkal 
kevésbbé veszélyesek, mintsem gondoljuk. — Legvilágo- 
sabban bizonyítja ezt az a tapasztalás, hogy a gyermekek 
az életben sokat látnak s hallanak, mi őket még köny- 
nyebben vezethetné bizonyos gondolatokhoz, a nélkül, 
hogy ennek legkisebb rossz következését vennők észre. 

— Sokkal veszélyesebbek oly olvasmányok, melyek a 
gyermekek kedélyére s érzéseire ferdítő befolyást gyako- 
rolnak, s midőn bizonyos irányban mívelni akarják, 
az egészséges kifejlődést akadályozzák. Sok, a gyer- 
mekek számára irt igen jó szándékú könyvet ismerek, 
melyek bizonyos gyermeki egyediségekre veszélyeseb- 
bek, mintha nekik Eoek valamely regényét adnók 
kezökbe, s jelen fiatalságunk beteges kedélyének egyik 
főoka talán a számos, különösen a gyermekek s fiatal- 
ság számára irott könyvekben kereshető. 



Fiatal korunkban semmi sem bánt inkább, mint 
az a tapasztalás, hogy csak lépésenként haladhatunk 
czélunk felé. — A férfiú, ha hosszú küzdés után azt 
mondhatja magának, hogy azt az ügyet, melynek élt, 
csak pár lépéssel előbbre vezette : már megjutalmazva 
érzi magát. 



Ha forró vágygyal tekintek vissza fiatalságomra, 
nem azon élvezetekért teszem, melyeket az élet az 
ifjúnak nyújt, hanem azon reményekért, melyekkel 
akkor a jövőbe tekintek. 



Ha a fiatalság a dolgoknak hasznos oldala helyett 
csak a költőit fogja fel s inkább ábrándjainak, mint 
gyakorlati feladatoknak él, ne rontsátok örömét mogorva 
intésetekkel. Magot s gyümölcsöt csak ott várhatunk, 
hol előbb virágokat látunk. 

Ifjúságunkban ép úgy keressük a fájdalmat, mint 
később az örömet, s főkép költőibb természetű fiatal 
emberek épen úgy fáradnak azon, hogy magnkat a 
szomorúságba beledolgozzák, mint mi idősebbek, hogy 
vigasztalást találjunk. A különbség e kétféle törekvés 
között abban áll, hogy ifjú-korunkban erre nézve is 
sokkal könnyebben érjük czélunkat, mert a legszebb 
napon is elég árnyékot találunk, de ha a nap egyszer 
lement, nincs hely, melyet meleg sugarai átvilágítanának. 



Tavaszkor minden mederben találunk vizet; s 
így fiatalságában csaknem mindenki költői hajlamot 
érez magában; később sok, mi akkor dicső folyam- 
nak látszott, kis erecskékre szorul össze, sőt néha 
egészen elszárad. 



Tavasz multával lehullanak a virágok, s így múlik 
el sokszor az ifjúsággal hitünk, szerelmünk s a lelkesedés, 
mely által boldogok valánk; de valamint minden 
gyümölcs virágból fejlődik, úgy az, mi életünkben 
becses, azon szép napok eredményeként tekinthető, 
melyekben szivünk még lelkesedni tudott. 



A tányérvirág is csak addig fordul a nap felé, míg 
fiatal; ha megérett, ez is szomorúan hajtja le fejét. 



Mondják, hogy fiatal korában minden ember költő; 
inkább az öregséghez közeledve válunk azokká, mert 

akkor mindenikünk legalább saját fiatalságát látja 

költői világításban. 

♦ 

Ki nem tartja szebbnek azon kilátást, melyet szúk 
kárpáti Tölgyeink egyikében találunk, alföldünk határ- 
talan rónaságánál ? Nem, ha sok, de ha oly valami áll 
körünkben, mihez fel kell tekintenünk, az emelő. 



Az őszileg színezett lomb az év későbbi szakának 
legszebb ékessége, s egyszersmind intés, hogy végéhez 
közeledünk. Ilyenek emlékeink. * 



A legsziytelenebb ember is, ha múltjára vissza- 
gondol, meg fogja vallani, hogy életének legboldogabb 
pillanatait nemesebb hajlamainak s érzelmeinek köszöni. 
Mint a napvilágított tájon, úgy életünkben a legmele- 
gebb pillanatok azok, melyekben körünk legderültebben 
s ragyogóbban áll előttünk. 



Édes visszaemlékezni a tavaszra, de a száraz levél, 
mely a múlt tavaszról maradt, elszomorít; így mindig 
kedvesebbek azon dolgok emlékei, melyeket egészen 
elveszténk, mint azoké, melyeknek elfonnyadt marad- 
ványait megtartottak. 



Ha a fa, midőn gyümölcsét hordja, visszaemlé- 
kezhetnék virágozásainak napjaira, mi szegénynek 

érezné magát! Azon számtalan bimbóból, melyeknek 
mindegyike egy gyümölcsnek csiráját horda magában, 
aránylag mily kevés teljesíté igéretét ! Miért panasz- 
kodunk tehát sorsunk ellen mi, ha mindent, mire 
magunkat ifjúságunkban hivatva gondoltuk, egészen 
nem értük el ? Sok virág hullt le, mely nem gyümöl- 
csözött, de mindenik szebbité tavaszunkat, és ha 
minden virág gyümölcscsé fejlődött volna, ki tudja, 
elbírnók-e életünk gazdag terhét. 



Nincs szomorúbb gondolat, mint ha az jut eszünkbe, 
hogy valószínűleg még jönni fog oly idő is, midőn 
jelen napjainkra, melyek annyira szomorúaknak, vagy 
Ízetleneknek látszanak, vágygyal fogunk visszatekinteni. 



Kitűnő emberek többnyire igen rossz néven veszik, 
ha kevesen osztoznak nézeteikben s a többség mások 
után indul, — pedig ha jól meggondolnák, be kellene 
látniok, hogy ha mindenki osztoznék nézeteikben s 
nem állnának meggyőződéseikben máshol, mint az 
emberek többsége, nem volnának kitűnő emberek. 



Bűnül rójuk fel az úgynevezett nagy világnak, 
hogy abban a legkitűnőbb emberek többnyire aláren- 
delt szerepet játszanak. — Ez ép oly igazságtalan, 
mint ha valakinek azt vennék rossz néven, hogy midőn 
mulatni akar, Plató vagy Goethe munkái helyett egy 
középszerű regényben gyönyörködik. Azonkívül a 
kényelmetlen állás, melyet ily emberek a társaságban 

elfoglalnak, igen sokszor saját hibájok következése, 
mert elfelejtik, hogy a társas élet fő kelleme az 
egyenlőség, és kitűnni akarnak. — Többszőr talál- 
koztam eelebritásokkal termekben, de többnyire oly 
benyomást tettek reám, mintha valami híres tragikai 
színész társalgási vígjátékban lép fel. 



Kitűnő emberek biographiája közönségesen azon 
benyomást teszi, hogy az, kiről szólnak, nem volt 
szerencsés. — Csaknem minden oly férfiú életében van 
egy időszak, mely alatt reményeiben csalódva, mélyen 
sértve érzelmeiben, megbánta a tevékenységet, melynek 
életét szentelé. Ennek két oka van. Az első az, mert 
ki nagy körben működik, szükségkép sok emberrel 
jön érintkezésbe, s mert az emberek nagy tömege 
csakugyan nem tartozik azon tárgyak közé, melyek 
jobban ismerve nyernek. — A második: mert csak 
az válik kitűnővé, ki magas czélokat tűz ki és igen 
sokat követel magától, s mert az, ki ezt teszi, önma- 
gával soha sem lehet megelégedve, s így azt nem 
érheti el, mi középszerű emberek boldogságának fő 
forrását képezi, az önmegelégedést. 



Annak, hogy a legkitűnőbb embereket ritkán látjuk 
megelégedve, egyik főoka abban kereshető, mert csak 
nagy dolgokkal s eszmékkel foglalatoskodva, azon 
szakadatlan tevékenységet, melytől megelégedésünk 
főkép függ, nem fejthetik ki. 

Vannak emberek, kik, mint a cométák, messze fényi 
terjesztenek, de kiknek tömör testök véghetetlenül 
csekély, 8 kik csak azért érdekesek, mert pályájukat 
előre nem számíthatjuk ki. 



Sok ember a történetben csak oly helyet foglal 
el, mint kitömött madarak múzeumainkban. Van nevök, 
tudósok elmondják, hol s mikor éltek, egyébként pedig 
csak arra valók, hogy a helyet,!Tmelyre állíttattak, 
betöltsék. 



Midőn a kornak nagy emberre van szüksége, 
feltalálja azt; mert többnyire épen a közszükség s 
nem saját érdeme az, mi az egyest nagygyá teszi. 



A tűznek nappal csak füstjét, setétben csak fényét 
veszszük észre ; ilyenek többnyire az Ítéletek, melyeket 
a tömegnél kitűnő férfiakról találunk. A csalódás 
különböző, de egyaránt nagy és lényeges. 



Minden új név, mely körűi a nemzet lelkesedése 
egyesül, egy-egy új szó, melylyel a nemzet nyelve 
gazdagabbá válik s mely bizonyos fogalmakat tisz- 
tán fejez ki, haladásának eszközéül szolgál. 



Br. Eötrös: Gondolatok. 

Kitűnő emberek nem állhatnak közel egymáshoz 
a nélkül, hogy kezet ne fogjanak vagy hajba ne kapja- 
nak egymással ; s az emberi természetnek nem nagy 
becsületére válik, hogy az utóbbi sokkal valószínúebb. 



Valamint a stalaktit barlang annál többet veszt 
érdekességéből, mennél többet nézik; s a Baradla 
bámulatos szépségéről tulajdonkép csak akkor lehet 
fogalmunk, ha annak oly részébe jutunk, hová a nézők 
szurkos fáklyái még nem hatottak be: úgy ritka 
embert találunk, ki nem vesztene az által, ha fölötte 
sokszor bámultatik. — Ki színpadon áll s tudja, hogy 
minden szem rajta függ, akaratlanul is szinészszé 
válik, s azon jellemet, melyben természetét vagy meg- 
győződését követve fellépett, később mint szerepét 
folytatja. 



Egyike azon okoknak, melyek miatt kitűnő emberek 
ritkán szerencsések, abban fekszik, mert az, ki egy 
bizonyos czélt tűzve ki, egész tevékenységét ennek 
elérésére irányozza, elméjét s kedélyének egyes tulaj- 
donait egyoldalúlag fejti ki, mi által a kedélyi s 
elmebeli hajlamok és tehetségek egyensúlya, mely 
minden megelégedésnek feltétele, megzavartatik. Ha 
egyes irány vagy tevékenység egyszer — mint mon- 
dani szokták — második természetünkké vált, ép úgy 
nem áll hatalmunkban első természetünkhöz vissza- 
térni, mint ezt egészen legyőzni, s életünk e percztől 
nem szűnő küzdelemmé és belső ellentétté válik. 



Némely csillagász véleménye szerint a nap egy 
setét test, melyet ragyogó felhők környeznek, s a 
foltok, melyeket rajta látunk, csak onnan erednek, 
mert a felhők néha szétszakadoznak, s akkor a ragyogó 
körön át maga a nap tűnik fel. — Ha e nézet helyes, 
akkor csakugyan jól teszszük, hogy azokat, kik az 
eszmék világát ragyogásukkal töltik, a naphoz hason- 
lítjuk. — A világ, melyet terjesztenek, felderíthet 
mindent, csak a homályt nem, melyet magokban 
hordanak, s mely legszebb ragyogásuk között is néha 
feltűnik. 



Ugyanazon húr, mely a hárfán hangjával sziveket 
elbájol, ha ivre vonod, öldöklő nyilakat vethet. — Arra, 
hogy az élet vagy a művészet körében hatást gyako- 
roljunk, ugyanazon tulajdonok szükségesek: erő és 
hajlékonyság. 



A legszebb vidék állandóan csak úgy tesz kellemes 
benyomást reánk, ha rajta a termékenységnek jeleit 
látjuk; ezek nélkül a nagyszerűség, melyet eleinte 
bámultunk, fáraszt, s inkább elnyom, mint emel. Ezt 
mondhatjuk a kitűnő emberekről is. 



Isten az által választja népeit, hogy prófétákat 
támaszt körükben; s mégis, ha a hatalmas egyénisé- 
geket közelebbről tekintjük, kik századokon át egész 
népeknek irányát elhatározák, mi gyönge s korlátolt 
a legnagyobb is. Ki magyarázza meg nekünk az ellen- 
tétet ennyi hatalom s ily gyöngeség között, ha nem 

jut eszünkbe, hogy azon emberfölötti hatalom, melyet 
egyesek a tömeg fölött gyakorolnak, nem az emberé, 
hanem azon magasabb hatalomé, mely az egyest mint 
eszközt használja fel; s azon emberek között, kiket 
nagyoknak nevezünk, alig találunk olyat, ki ezt tisztin 
ne érezte volna. 



Valamint világító-tornyok nemcsak kikötök mellett, 
hanem sokszor azért állíttatnak fel, hogy a hajóst 
a part legveszélyesebb helyeire figyelmeztessék : úgy 
azon fényes existentiák, melyekhez fiatal korunkban 
vágyódva tekintünk fel, sokszor csak azon helyzeteket 
jelölik ki, melyekhez jobb nem közelítenünk. 



Minden kitűnőbb ember különböző, sokszor ellen- 
tétes tulajdonoknak csiráit hordja magában. Innen 
a belső küzdelem, melyen épen az ily egyéniségek 
mindig keresztülmennek. — S ezen küzdelem ered- 
ményétől függ az állás, melyet az életben elfoglalnak. 



Irigy ember, ha mást kitűnő állásban lát, helyén 
szeretne lenni. — Valóban ambitiósus ember nem 
kívánja soha másnak helyét, de annál magasabbat. 
— Ez a kettő között a nagy különbség. 



Vannak emberek, kiknek élete, mint az Alpok 
legmagasabb csúcsain az év, csak két szakból áll, s 
kiknél a legszebb virágzás után közvetlenül tél követ- 

késik. Tekintsünk föl bámulva magasságukhoz, magasz- 
taljuk fenségöket, de ne irigyeljük helyzetüket, s ne 
azokét, kik közelökben éltek. Tavaszuk talán szebb 
s rirágdúsabb vala, de a rövid időszak gazdagabb 
napjai nem kármentesítenek a végetlen télért, mely 
reájok következett. 



Ki a világon kitűnő helyzetet foglal el vagy ilyen 
után vágyódik, mindenek előtt egyet tartson szeme 
előtt, s ez az: hogy azok között, a kik állásra nézve 
hozzá legközelebb állnak, soha népszerű nem lesz, 
s hogy nagyobb balgatagságot nem is követhet el, 
mint midőn saját osztálya véleményét különösen tekin- 
tetbe veszi. 



Mint a vas, úgy erős jellemek a sors csapásai 
alatt csak keményebbé s ruganyosabbá válnak, s igaz, 
hogy a valóban kitűnő egyediségeknek legjobb isko- 
lája a viszontagságos élet. De hány van, kinek szelí- 
debb mesterre volna szüksége, s kivel az élet azért 
nem bánik szelídebben! 



Kitűnő egyéniségek kortársaiknál soha nem talál- 
nak annyi méltánylást, mint az utókor előtt; ennek 
oka abban fekszik, mert az utódok csak a műveket, 
a kortársak pedig az embert ismerik, ki azokat vég- 
hez vitte. 



Csak a ki tökély után fárad, az érhet el maga- 
sabb állást ; de a ki bármiben tökély után nem vágyó- 



dik, soha kielégítve nem érezheti magit, s ebből 
természetesen következik, hogy azok, kik valamely 
irányban a legmagasabb állásra vergődtek föl, hely- 
zetökkel soha nem elégesznek meg. 



Nézd a hatalmas csert! Eljő az idő, midőn törzse, 
mely századok fergetegeivel daezolt, a lombos korona, 
melynek árnyékában pihenünk, s minden, mit rajta 
szépnek s nagyszerűnek tartunk, nyom nélkül tűnik 
el; s ha ott, hol egykor magas sudara emelkedett, 
a kisebb fák százait látjnk, ha körében egész erdő 
támad, mely emlékét fentartja, ezt a fa elhullatott 
magjainak fogja köszönni, melyekről szép napjaiban 
senki nem szólt. Nem sok kitűnő férfiú életének 
képe-e ez, melyből az, mi dicsősége korszakában bámul- 
tátott, nyom nélkül tűnik el, s épen az tartja fel 
magát s épen az hat a jövőre, mi akkor senki által 
számba nem vétetett? 



Nagy népszerűséggel bíró emberek, közelebbről 
ismerve, ritkán szeretetreméltók. Az ok ugyanaz, 
melyért a legszebb frescókép közelről nézve nem tet- 
szik. Az egyes vonások nagyon is durvák és erősek. 
Arra, hogy a tömeg jó tulajdonainkat észre vegye, 
szükség, hogy azok túlságig kifejezve legyenek, s a 
közönséges életben nincs elviselhetlenebb oly ember- 
nél, kiknek jó tulajdonai a harmadik potentiára emel- 
tettek. Vannak emberek — s magam is ismertem 
többeket, — kiknek erényei körülbelől azt a hatást 
teszik reánk, mintha valaki a legszebb dallamot trom- 
bitán fújná. Künn, az utczán, nagy élvezettel hall- 

gatják a bájló zenét, de jaj annak, kit a sors a 
trombitás közelébe állított. 



Minden nagyság az emberre csak akkor hat, midőn 
azt korlátolt körben látja. A határokkal elvész azon 
mérték is, mely szerint az egyes tárgyak nagyszeru- 
ségéről ítélhetünk. Innen van, hogy rónánk, sőt a 
tenger is, olyanokra, kik azt nem képzelő tehetségökkel 
nézik, mihelyt az első meglepetés megszűnt, kevesebb 
benyomást tesz, sőt idővel unalmassá válik, míg 
hegyvidékek mindig nagyszerűeknek látszanak. 



Nagy különbség, vajon saját nagyságunk által, 
vagy csak azért emelkedünk-e ki a tömegből, mert 
az előttünk meghajolt. Ha az egész világ térdre borúi 
előttünk, mi magunk nem állunk egy hajszállal maga- 
sabban, s mindazon tisztelet, mely által magunkat 
körülvéve látjuk, nem öntudatunkat, hanem csak azt 
a megvetést nevelheti, melylyel a tömegre tekintünk. 



Mikor az iskolában Aristides történetét először 
hallottam, s az athéni polgár szavait, hogy a nagy 
férfiút azért akarja számkivetésbe küldeni, mert az 
egész világ által a legerényesebbnek tartatik, az egész 
csaknem épen oly hihetetlennek látszott, mint az ezer- 
egy éj meséi; s mégis hányszor történt ugyanez, 
hány hasonló adomát beszélhetnénk, melyből kitűnik, 
hogy az athéni nép hálátlansága inkább szabály, mint 

kivétel. Mint mis kitűnő tulajdonok, úgy az erény 
vagy kitűnő észbeli tehetségek s tudomány imponál- 
hatnak, hódolatra kényszeríthetnek; de szeretni a nép 
— mint egyesek — csak azt tudja, kit hasonlójának 
tart, s ha egyes nagy férfiakat látunk, kik bizonyod 
időre életökben is népszerűek voltak, ez csak annak 
tulajdonitható, mert bizonyos, a néppel közösen bírt 
hibák által vagy közös szenvedélytől vezetve, a nép- 
pel egy sorba jutottak, s a nép e hibákért és gyönge- 
ségekért nagy erényeiket elnézte. 



A növény nem fejlődhetik se szebbre, se nagyobbra, 
mint azt természete engedi, s így kifejlődésének 
határai már csirájában fekszenek; de mennyiben éri 
el ezen határokat, az a körülményektől függ, és a 
kifejtett növény analysiséből látjuk, hogy benne nincs 
egy parány, melyet nem a környező földből vagy 
légköréből vett volna fel. Ezt mondhatjuk az embe- 
rekről is. A természet csak kifejlődésünk lehetőségét 
adja. A kifejlődés maga körülményeinktől függ, s ha a 
lelki tehetségeknek tökéletes analyzise lehetséges lenne, 
bámulva győződnénk meg, hogy a látszólag legeredetibb 
szellemben is mennyi van, mit csak körének, s mily 
kevés, mit magának köszön; úgy hogy az, mit láng- 
észnek nevezünk, tulajdonkép csak azon könnyuségben 
áll, melylyel bizonyos egyének mások eszméit és isme- 
reteit magokba felvenni s assimilálni képesek. 



Valóban nagy csak az lehet, ki a népet lelkesítve 
emelni tudja. — Ki saját nagyságát a népnek alázatos 

hódolatában keresi s oda törekszik, hogy azokat, kik 
fölött uralkodik, félni tanítsa, soha valóban dicső 
állásra jutni nem fog. Gyára nép nem azon anyag, 
melylyel dicső dolgokat kivihetünk. 



Termékeny rónaságunk, a nagy Duna csendes hala- 
dása, a hosszú hegyláncz, melynek oldalain bor terem, 
sokaknak még figyelmét is alig vonja magára, míg a 
domb, mely a rónaság közepett áll, a patak, mely 
néhány ölre lezuhan, s az egyes feltűnő alakú szikla 
mindenkit bámulatra, s az úÜeirók többségét azon 
kedvelt felkiáltásra ragadja, hogy csak most érzik 
a természet nagyságát vagy saját parányiságokat. — 
Nem ítélünk-e hasonlóan az emberekről is, kiknél nem 
a személyiség vagy tettek nagysága, hanem csak az, 
mi bennök váratlan s meglepő, ragad bámulatra. 



Fájdalom, hogy azoknak felsőbbségi érzete, kik a 
világban kitűnő helyzetre jutottak, többnyire csak 
abban nyilatkozik, hogy másokat megvetni tanultak. 



Nem azok, kik valami nagyot tettek, de a kik 
valami nagyoknak képviselői, foglalják el az első 
helyeket a történetben. 



Nincs nevetségesebb, mint ha valaki dicsőséget keres 
mellékes utakon. 

Ki a névnek, melyet maga után hagy, fölötte 
nagy fontosságot tulajdonit, az emlékezzék vissza a 
módra, melyen kortársai egyes tetteiről ítéltek. Az 
utánunk jövő nemzedékek nem lesznek se jobbak, 
se igazságosabbak annál, melyhez mi tartozunk, s ép 
oly ferdén fognak ítélni, csak azon különbséggel, hogy 
valamint kortásaink hibáinkat, úgy az utódok nagyítás 
által erényeinket torzítják el. 



Azok, kiknek nevével a legnagyobb tudományos 
vagy sociális haladásokat kötjük össze, sokszor ép 
oly keveset tettek, mint a nagy úr vagy polgármester, 
ki az épület alapkövét leteszi. Egész érdemök abban 
áll, hogy azt, mit mások a felszínig hoztak, valamely 
szép mondat vagy fényes tett által ünnepélyesen felszen- 
telték. Mint minden, úgy a tudomány s a társadalom 
nagy épületének alapjai mélyen elrejtve fekszenek. 
Zaj nélkül, ismeretlenek által rakatnak azok le, s a 
szerény munkások, kik azt teszik, többnyire magok 
sem gyanítják fáradságuknak nagyszerű következéseit. 



Ne bámuljunk, ha épen azok, kik, új eszméket 
mondva ki, a jövő kifejlődésére legnagyobb befolyást 
gyakoroltak, kortársaiknál elismerést nem találnak ; s 
oly müvek, melyek — mint Baco Orgánum-* — a 
tudományok kifejlődésének irányát századokra meg- 
határozták, megjelenésükkor kevés figyelmet vontak 
magokra. — A faóriást, melynek erős törzsét csodálják, 
csemete korában ki vette észre ? Akkor más fák emelték 
Budaraikat ég felé, az emberek másoknak árnyéka 
alatt pihentek; s épen ez történik az eszmék körében 

is. A legéletrevalóbb csak jövő kifejlődésnek lehető- 
ségét viseli magiban, és csak mintán sok időszak 
változásain keresitfil ment, s gyökereit elteijesztve egész 
körének termékenyítő erejét magába felvéve, akkor 
válik uralkodóvá. 



A visszhang nem válik erösebbé, ha a sziklához, 
mely szavunkat visszaveti, közelebb lépünk; s így 
senki nem lesz híresebbé az által, ha a tömeghez 
közeledik. — Azon visszhangnak is, melyet dicsőségnek 
nevezünk, egy bizonyos távolságra van szüksége. 



Ki székre lépett, a közel állók szemeiben nagy- 
nak, ki toronymagasságra emelkedett, saját köre fölött 
kicsinynek látszik. A távolban álló az előbbinek emel- 
kedését alig veszi észre. S bámulhatjuk-e tehát, ha az 
utókor a múlt idők nagy férfiairól máskép ítél, mint 
kortársaik. 



Csak ha kiáltunk, ismétli a visszhang szavainkat 
s ekkor is csak végtagjait. Ilyen a dicsőség. Egy gaz- 
dag életnek leglármásabb helyei, többnyire csak az 
egésznek vége, ez az, mit a história a legdicsőbbeknek 
életéből egy rövid időre feltart, — és vajon felér-e 
ez a meleg emlékkel, mely halálunk után egy szerető 
kebelben fenmarad? 



Nincs nevetségesebb, mint ha azon neveket halljuk, 
kiknek halotti beszédben s hírlapi nekrológokban örök 

dicsőség igértetett. A legjámborabb tanácsnok alig 

hunyta be szemét, s azonnal fellép valaki, ki a diosó- 

ültet 3000 frt fizetése helyet a világtörténethez utasítja, 

hol helye készen áll. — S tulajdonkép helyesen. 

— A világtörténet, az emberi nem ezen nagy kincs- j 

tára és cloaca maximája, csakugyan azon hely, hová 

végre minden összefoly, s nincs ember oly könnyű 

s nyomatéktalan, ki e föld sarán minden nyom nélkül 

gázolhatna keresztül. A kérdés csak az: vajon az 

utódok a nyomot látva, tudják-e annak nevét, ki azt 

maga után hagyta? 



Mint hegytetőre menve, úgy életünkben, mentől 
magasabbra értünk, annál meredekebb az út s annál 
kopárabb minden. — Kilátásunk tágul, de körözetünk 
mindég szegényebbé s pusztábbá válik, míg végre a 
legmagasabb tetőnek csúcsa is nem egyéb egy darab 
sziklánál vagy földnél, mely ép elég nagy, hogy egy 
sírt takarjon. 



Mint gyermekek sokszor csak azért sírunk, mert 
azt, mit magunk előtt látunk, kezeinkkel elérnünk nem 
lehet; így keserveink nagy része később is hasonló 
okból ered. Többnyire nem fájdalmak, hanem nélkülö- 
zések által szenvedünk, s innen van, hogy azon arány- 
ban, melyben látkörünk terjed s vágyaink szaporod- 
nak, csaknem mindig szerencsétlenebbeknek érezzük 
magunkat. 



Ha szétroncsolt zászlót látunk, csaták jutnak eszünkbe, 
s pedig a zászlók nagy része nem csatákban, hanem 



98 



az idő viszontagságai áltál rongyoltatik el. így az 
embereknél is. A homlok mély redői, s az ajkak 
keserű mosolygása többnyire csak azon apró minden- 
napi bajoknak maradványai, melyeken valamennyien 
keresztülmentünk. 



Nincs fájdalom, melynél sok vigasztaló okokat ne 
hozhatnánk fel; mindenki talál ilyeneket, még saját 
keserveinél is; de kedélyt találni, mely a vigasztalás 
elfogadására képes legyen, ez a nehézség. Általán véve 
alig hihető, mi kevés befolyása van eszünknek arra, 
hogy magunkat boldogoknak érezzük; minden a 
kedélytől függ s kinek Isten jó kedvet adott s ezt meg- 
tartja, az szerencséjének biztosságát hordja magában. 



Ha nagy fájdalmak érnek, csak az élet gondjaiban 
8 hivatásunk visszautasithatlan kötelességeiben talál- 
hatjuk vigasztalásunkat. A szenvedésnek ellentéte s 
azért legjobb óvszere: a tevés; s az anya, kinek 
gyermeke sírhantja fölött eszébe jut, hogy többi gyer- 
mekei számára még főznie kell, jobban kiragad tátik 
fájdalmából, mint ha a világ minden philosophjának vigasz- 
talását hallaná. Ez egyike azon okoknak, melyekért 
oly vagyon, mely minden anyagi gondtól fölment, 
tulajdonkép nem irigyelhető. 



Mikor éj lesz, egünkön csillagok seregei tűnnek 
fel, s mi tudjuk, hogy sokan e fénypontok közül 
napunknál nagyobb s fényesebb égi testek, s hogy körű- 



lök földünkhöz hasonló gömbök forognak; de vájjon 
e tudomány pótolhatja-e napunk világi* a melegét? — 
így, ha azon pont, mely körül gurunk forgott, eltűnt 
b körünk elsötétedik, hasztalan k ere s sü k vigaaztalásun- 
kat Meglehet, hogy a spkaerák, melyekre barátaink 
ilyenkor figyelmeztetnek, szebbek és fényesebbek; de 
hiába, az emberi szít — mint e föld, melyen dobog — 
melegét s yiligit csak onnan nyerheti, mihez vonzatva 
érzi magit. 



Ha reggel egy fűszálon több, a misikon kevesebb 
harmateseppet találunk, az ok nem a légkörben, hanem 
az egyes növényekben fekszik, melyeknek egyike a 
közös légkörből több, másika kevesebb enyhítő ned- | 

vet vesz magihoz. I 



Ha végre oda jutottunk* hogy az élettől különös 
örömöket nem várunk s vágyaink helyett esak köte- 
lességeinket tartjuk szemeink előtt, ismét szerenesések- 
nek vagy legalább megelégedetteknek érezhetjük magun- 
kat. Nemcsak azért, mert cselekedeteink ez által biztos 
irányt nyervén, életünk fókínjitól, a bizonytalanságtól 
szabadulunk meg; hanem azért is, mert azon meg- 
győződés, hogy kötelességünket teljesítettük, már maga 
boldogít vagy legalább megnyugtat. 



Ne panaszkodjunk, hogy az idő oly sebesen halad. 
— Elfonnyaszt sok virágot, de a törzs, melyen nőttek, 
az alatt mélyebbre ereszti gyökereit s új bimbőkat hajt. 

Mintán csak azt tudjuk, miről biztosak vagyunk, 
s nemcsak beesünk, de boldogságunk is attól függ, 
hogy az anyagi és erkölcsi lehetőségek köre iránt 
tisztában legyünk magunkkal, életünk első feladata nem 
az, hogy mentől több ismeretet, hanem az, hogy men- 
től erősebb meggyőződéseket szerezzünk magunknak, 
8 ez utóbbi sokszor annál nehezebbé válik, mennél 
több fáradságot fordítunk az előbbire. 



Ki megelégedését azon öntudatban keresi, hogy 
akarata által érzékei fölött uralkodni tud, az élvezetet 
találhat mé$ a nélkülözésben is, s minden, mi erre 
tanít, mi lelkünket az anyag bilincseitől felszabadltja, 
akár vallás, akár philosophia legyen az, megérdemli, hogy 
érte mindent feláldozzunk. 



A félreértések legnagyobb része onnan jön, mert 
az, kinek szólunk, megérteni, vagy az, ki szól, egészen 
megértetni nem akar. Bármi tökéletlenek a nyelvek, 
két ember, ki egymást érteni akarja, többnyire meg is 
érti egymást. 



Gazdák . s politikusok csaknem szüntelen panasz- 
kodnak az idő ellen. — A szerencse az, hogy a leg- 
inkább ócsárlott idő alatt a vetés ezért mégis nő. — 
S hogy tapasztalás szerint mind a gazdaság, mind 
a politika mezején ép oly évek a legtermékenyebbek, 
melyek alatt sokan csaknem kétségbeestek. 



Angol vagy inkább amerikai közmondás, hogy az 
idő pénz. De a pénz azért nem idő se Amerikában, 
se máshol. Mindazon tényezők között, melyek valaminek 
előállítására szükségesek, csak az idő az, mit, főkép 
oly tárgynál, mely csak organikus kifejlés útján állhat 
elé, semmi más által pótolni nem lehet; s koránk 
bajainak egyik föoka abban fekszik, hogy azok, kik 
az állammal tudományosan s gyakorlatilag foglalkoz- 
nak, erről többnyire megfeledkeznek. 



Valamint kilátásunkat nem a hely, melyen állunk, 
hanem körözete, melyet csak bizonyos távolságban 
látunk, teszi széppé, úgy szerencsénk nem a jelen 
pillanattól, banem azoktól függ, melyek azt meg- 
előzték, s a melyeket a jövőben várunk. 



Ki a szerencse verőfényében áll, annak az emberek 
minden bizonynyal észreveszik árnyékoldalát, mely 
főkép akkor látszik legnagyobbnak, midőn a nap kell 

s mikor az lefelé száll. 

* 

A ki egészséges, kinek mindennapi kenyeréről 
aggódnia nem kell, s kit csak egy lény is szeret iga- 
zán e világon, az áldja a kegyes istenséget e jótéte- 
menyekért s elégedjék meg helyzetével. Neki a sze- 
rencse a legegyszerűbb alakban jutott, de ennél többet 
senki nem élvez e földön. — Meglehet, hogy azok, 
kik az élet színdarabját páholyokból nézik, valamivel 
kényelmesebb helyet foglalnak el, de bizonyos, hogy 
se nem látnak, se nem élveznek többet. 



I 

I 

J 

A szerencse, melyet sok ember életében talál, olyan, 
minőről az szólhat, ki igen veszélyes és nyaktörő 
bukáson keresztül esett és csak néhány karozolást 
kapott, 



Valamint kevés ember van, ki valamely hasznos 
tevékenységre képes ne lenne, és senki sincs, ki tehet- 
ségei által minden pályára alkalmatossá válnék: úgy 
van az a szerencsével is. Minden ember, egyedisége 
szerint, csak a boldogságnak egy bizonyos nemét élvez- 
heti; s azt tapasztaltam, hogy még többen csalódnak 
abban, a mit kivánniok, mint a mit tenniök kell. 



Nem ugyanazon tárgyakban kereshetjük mindnyájan 
boldogságunkat, de mindenikünknek van valamije, 
toiben e boldogságot feltalálhatná, s egyik legnagyobb 
bajunk, hogy még azok is, kik kizárólag boldogsá- 
gunkkal fáradnak, ezt elfeledik. Hány ember lehetne 
szerencsés, ha kedvesei a helyett, hogy őt saját felfo- 
gásuk szerint boldogítni akarják, tűrnék, hogy a 
maga módja szerint boldoguljon. 



Nem hiszi senki sem, mennyi erélyre van szüksé- 
günk, hogy vagyonunk elvesztését férfiasan elviseljük. 
Első pillanatban, midőn veszteségünket csak egészben 
látjuk, összeszedjük erőnket, s azt hiszszük, hogy iránta 
később közömbösökké fogunk válni. — Az, mit a világ 
legnehezebbnek tart, épen mert nehéz, s mert annak 
férfias elviselése hiúságunknak hízelgő, még tűrhető; 

Br. Eötvös: Gondolatok. 7 



de midőn lápjuk, hogy a vész, mely alatt a villáin 
hamukra lecsapott, nemcsak axt semmisítette meg, 
de hogy örömeink meséjén nincB egy virág, nincs 
egy f&száL, mely összeroncsolva, beiszapolva ne állna 
előttünk, akkor a legerősb férfiú ig szomorúan föl- 
sóhajt, néha alig tarthatja vissza könyeit 



Ne mondja senki, hogy azon földi javak, melyekről 
fiatal korunkban megvetéssel szólunk, nem bírnak 
semmi beesései. Maga az, hogy a kit a végzet velők 
megajándékozott, egész erejét nemesebb czéloknak 
szentelheti, már a legnagyobb előny. Fele az állhatatos 
szorgalomnak, melylyel ezerén mindennapi kénye- 
röket keresik, sokszor elég lenne arra, hogy bármily 
pályán dicsőséget szerezzenek magoknak. 



Pénz mindég s mindenkinek kell, új vagy nagy- 
szerű gondolat csak ritkán s kevésnek ; miért veazszük 
tehát rossz néven, ha az emberek nagyobb része 
inkább a vagyonnak, mint a lángésznek hódol? 



Kinek pénze van, abból ajándékozhat, kölcsönözhet, 
attól vagyonának egy részét elrabolhatják. — Észt, 
bármennyi legyen, ha akarna is, nem adhat senki 
másnak; sőt az észnek legfőbb gyöngesége abban 
áll, hogy azt nem közölhetjük senkivel. — S vajon 
vehetjük-e rossz néven, ha az emberek annak, kinek 
pénze van, inkább hódolnak? 

Nem az élet adományaitól, hanem a szírtől, melylyel 
azokat elfogadjuk, függ boldogságunk. — Ki nem 
emlékezik gyermekkoriban a szép karácsonyfára? Száz 
láng csillogott-e azon vagy néhány gyertyaszál, ara- 
nyokba vagy néhány garasba — melyet a szegény 
szülők magoktól elvontak — kerültek-e az ajándékok: 
nem voltunk-e egyaránt boldogok? S nem hasonló-e 
minden, mit sorsunktól várhatunk? — A fény, mely 
néha környez, czimereink, vagyonunk mi egyéb tőre- 
dékeny játékszernél, melynek egyedüli beese abban 
fekszik, hogy becstelenséget saját korlátoltságunk miatt 
nem látjuk át? 



Ki jót tesz, sokkal inkább vonzódva s lekötve 
érzi magát jótéteményei által, mint az, ki a jótéte- 
ményt elfogadta. A legjobb ember sem emlékezik 
szívesen oly időre, melyben mások segedelmére szorult ; 
s a legszívtelenebb, midőn jót tesz, megelégedéssel élvezi 
felsőbbségét ; s innen van, hogy valamint rossz embe- 
reknél semmi erényt nem találunk többször, mint a 
jótékonyságot, úgy nincs jó tulajdonság, melyre a 
legjobbaknál is ritkábban számíthatunk, mint a 

háladatosság. 

* 

Az emberek bármily sértést inkább megbocsátanak, 
mint ha velők jót teszünk, de csak félig! 



Valamint abból, hogy valaki azok iránt, kik neki 
hízelegnek, hajlamot mutat — még nem következik, 
hogy magát hízelgéseik által ámlttatja, úgy tévedünk, 
ha a hízelgőben mindig ámító szándékot teszünk fel, 

b az utóbbi sokszor ép oly kevéssé érdemli megveté- 
sünket, mint az első sajnálatunkat. Kevés ember van, 
ki kellemes dolgokat ne hallana szívesen magiról; s 
vannak emberek, kik ilyeneket szívesen mondanak el 
másoknak, nem mellékes czélból, hanem csak mert 
nekik jól esik; s tapasztalásom szerint ezek nem a 
rosszabb emberek közé tartoznak. — A hízelgés sok 
esetben csak azon túlzott udvariassághoz hasonló, 
melylyel asszonyok irányában élünk, mely által nem 
csal s nem csalatik senki, s rigoristáink, kik e gyön- 
geség fölött oly szigorú ítéletet mondanak, alig gon- 
dolták meg, mivé lenne társas életünk, ha abból a 
hízelgés minden neme egyszerre száműzetnék. 



Ha a kis urak magokkal számot vetve meggon- 
dolnák, mily hatást gyakorol reájok a hízelgés, melyet 
családjok vagy ismerőseik szűk körében találnak, nem 
ítélnének oly szigorúan a nagy urak hasonló gyönge 
ségéről ; — s ha a nagy uraknak eszökbe jutna, mennyi- 
szer hízelegtek koruk s a tömeg előítéleteinek, midőn 
az czéljaik kivitelére szükséges vala, nem néznék le 
annyi megvetéssel a kis embereket, kik ő előttök 
hízelegnek. Általában véve, ki a hiúságnak roppant 
befolyását egyesek s nemzetek életére nem ismeri el, 
az nem ismeri az embereket, s igy nem ismerheti a 
történetet sem. — A szobrok, melyek most megköve- 
sült méltósággal néznek le reánk, egykor hozzánk 
voltak hasonlók ; s mi magunk, ha majdan időnk lejárt 
8 csak szobraink maradnak, hasonlók leszünk hozzájok. 
— Mint, a közmondás szerint, senki nem próféta hazá- 
jában, úgy senki nem az kortársai előtt. S ha az egy- 
korú feljegyzéseket nézve csaknem minden században 

ft&ón panaszszal találkozunk, hogy nincs valóban nagy 
embere, s a történelem lapjain mégis minden században 
nagy embereket találunk, annak oka abban fekszik, mert 
a nagy embereket tulajdonkép csak a történelem teremti, 
mely az élet apróságait nem ismerve, hőseinek jeles 
tulajdonait mindég különállva, s ezért nagyítva tűn- 
teti fel. 

* 

Nincs nagyobb hiba, mint ha eljárásunkat nem 
saját elveink, hanem mások tettei szerint intézzük el, 
s ha mások irányunkban az igazság s méltányosság 
szabályait sértik, magunkat azoktól szintén felmenteni 
akarjuk. — Mellőzve a dolog erkölcsi oldalát, az ily 
eljárás már azért is káros, mert a becsületes ember, 
ha azért, hogy másokat megbüntessen, az egyenes 
útról le akar lépni, soha sem bírja következetesen 
keresztülvinni föltételét, s mert nincs semmi vesze- 
delmesebb, mint ha a küzdelem között oly térre lépünk, 
melyen jártasak nem vagyunk. Becsületes embernek 
az ármány fortélya ellen is csak egy biztos fegyvere 
marad, s az iámét becsületessége. 



Valamint a fa, melyet szüntelen ápolunk, soha 
sem fejlődik oly erősre, mint az, melyet természetes 
növésében semmi sem akadályoztat, úgy azon meg- 
győződésekben, melyek keblünkben önként támadtak, 
s nem azokban, melyeket fáradtsággal szereztünk, 
találjuk támaszunkat. 

Nem azon viszonyok a legkellemesebbek s legállan- 
dóbbak, melyeknél az illetők jelleme s nézetei leg- 

közelebb illnak egymáshoz, hanem azok, melyekben 
az illetők legtöbb méltányossággal viseltetnek egymás 
iránt s legtöbbet bocsátanak meg egymásnak. 



Nem mindig csalnak, néha valók az emberek, s 
egynek hív szeretete visszaadja azon boldogságot, 
melyet százszor csalódva elvesztettünk. 



Akkor halljuk leginkább csörögni lánczainkat, mikor 
levétetnek. 



Vannak örömök, melyet, mint bizonyos növényeket, 
csak romok fölött találunk. 



Az élet tapasztalásai semmit sem devalválnak 
inkább, mint azon bizalmat, melylyel saját eszünk s 
jellemünk iránt ifjú napjainkban yiselteténk ; s azért 
nem árt, ha az ifjú mentől többet váx magától. El 
a pálya kezdetén egy Mirabeau vagy Napóleon szere- 
pére nem érzi hivatva magát, ritkán emelkedik csak 
a középszerűségig is. 

Minden ember, ki emeltebb czélok után törek- 
szik, ér oly pillanatot életében, melyben, mint magas 
hegytetőről, messze határtalan kilátást lát maga körfii ; 
de a kört, melyet ily pillanatokban reményeinek a 
feltételeinek kijelölt, még senki sem járhatta be. 

Életünk egy hajszálon függ. Álladalmaink s as 
egész társaság örvény szélén állnak, sőt a tudomány 
állítása szerint egész földünk izzó lávagömb, melyet 
vékony földkéreg takar, míg belsejét összeszorult gőzök 
hasogatják, melyek a vékony kérget felszagg atv a, itt- 
ott egyes vulkánokban törnek ki, mintegy készülve a 
nagy katastrophához, mely planétánknak minden pilla- 
natban véget vethet, — s mi mégis tervezgetünk, 
reménylünk, aggódunk, s mi mégsem akarjuk átütni, 
hogy bölcs Salamon legbölcsebb pillanatja volt, midőn 
elkeseredve felkiáltott, hogy hiúságok hiúsága minden 
a világon. 

Csak ahhoz támaszkodhatunk, mit erós karokkal 
ragadtunk meg; s ki a társaságtól visszavonul, nem 
panaszkodhatok, ha később elhagyatva látja magát. 
A világ, melyet nélkülözhetónek tartott, könnyen nél- 
külözni fogja ót is. Mint a mágnes, ha soká vassal 
érintkezésbe nem jön, gyöngébbé válik, úgy az ember, 
ki a társaságtól visszavonult, lassanként elveszti 
vonzerejét. 

Fiatal korunknak egyik legnagyobb csalódása az, 
hogy magunkban megelégedve, másokat nélkülöz- 
hetünk. A társaság mindenkinek szükséges már csak 
azért is, mert nélküle elveszítjük a mértéket, mely 
szerint magunkat megítélhetjük, s vagy félisteneknek 
tartjuk magunkat, vagy — mi még rosszabb — 
elvesztjük bizodalmunkat önmagunkhoz. 



Minden ember azon jólétét és szerencsét, melyben 
részesül, elbírja saját vállain, legfeljebb családjával 

% néhány barátjával osztja meg azt; de ha fájdalom 
érte vagy veszélyt lát, az egész világot hívja segíti 
ségre. Ezért az, ki nagyon is sokat vegyül az emberek 
közé, mindig több bajt s kellemetlenséget, mint jót 
várhat társaságukban. 



Ha hosszabb ideig visszavonulva, később ismét 
a társaságba lépünk, körülbelül azon érzés lepi meg 
szivünket, mely ly el férfikorunkban a gyermekek játé- 
kait nézzük. »De balgatag az, ki azért a társasági 
örömökről megvetéssel szól. Ha abban, miben egykor 
gyönyörködénk, s mi másoknak a legnagyobb élve- 
zetet szerzi, többé részt nem vehetünk, ez csak saját 
tehetetlenségünk jele, melyen joggal szomorkodunk, 
de a melylyel büszkélkedni nevetséges. 



Mentől nagyobb valami, annál jobban számit- 
hatjuk ki előre mozdulatait. Kijelölhetjük a határt, 
meddig a tenger dagálya terjed, de ki határozhatja 
meg, mennyire emelkedhetnek s mennyire apadnak 
le a pataknak árjai? 



Egyben legalább a magyar nyelvet illeti a dicső- 
ség, hogy az emberek gondolatát legtökéletesebben 
fejezi ki, s ez azon szójárás, mely szerint a kit nem 
beesülünk, haszontalan embernek nevezzük. A mérték, 
mely szerint az emberek egymásról ítélnek, haszon- 
vehetőségükben fekszik; mivel senki sincs, kinek 
mindenki egyaránt hasznát vehetné, azért nem is 
számíthat senki közelismerésre, kivévén halála után, 

midőn neve s példája mindenki által szabadon haez- 
náltathatik fel oly ügyek előmozdítására is, melyek 
ellen egész életén át küzdött. 



Nincs nehezebb az életben, mint hogy a helyet fel- 
találjuk s megtartsuk, mely nekünk való. Az emberek 
nagy része életének legszebb részét azon kérdéssel 
tölti el, mily pályát válaszszon magának, s azért talán 
legfőbb előnye felsőbb osztályainknak, hogy körükben 
mindenki egy bizonyos helyet készen találva, abban 
a viszonyok által, sokszor saját akaratja ellen is, 
mégtartatik. 



Valamint azon észbeli tehetségeknek, melyek kimívelve 
az embert a föld urává tették, a természettől csak 
csiráit kaptuk, úgy szivünknek legszebb érzelmeit is 
csak míveltségünknek köszönjük, s nincs nagyobb 
csalódás, mint azoké, kik az embert miveletlen álla- 
potában jobbnak s nemesebbnek hiszik. Az úgynevezett 
természet embere legjobb esetben is csak gyermekhez 
hasonló, ki ösztönének vagy a félelemnek engedve, 
minden valóban erényes tettre képtelen. 



Vagyonunkat forintonként, életünket óránként vesz- 
tegetjük el; apróságokban engedve, tompul el lelki- 
ismeretünk; s miként a tudomány újabb felfedezései 
szerint egész hegylánczok oly állatok maradványaiból 
állnak, melyeket szabad szemmel nem is láthatunk, 
úgy alakulnak életünk legnagyobb nehézségei oly 

kicsinységek halmazából, melyeket egyenként alig Tet- 
tünk énre. — Szomorú gondolat, mily apróságoktól 
függ életünk. 

Ne szóljunk oly könnyedén az élet apróságairól. 
A lomb, mely a nap ragyogó sugarait elölünk eltakarja, 
s melynek árnyékában a dél forrósága ellen menedéket 
keresünk, apró levelekből áll. 



Mint a nap meleg sugara a havason nem virág- 
zást, hanem lavinát idéz elő : ilyen bizonyos emberekre 
a szerelem hatása. 



Minden élvezet nem a tárgyaktól, melyeket magunk 
körül látunk, hanem inkább azon eszméktől függ, 
melyeket velők összekötünk. Innen van, hogy azonegy 
vidék vagy zenemű néha vidám s néha szomorú 
benyomást tesz reánk; hogy műveletlen emberek s a 
nép azon osztályai, melyek egész éltökön át az anyaggal 
küzdve, realistikusabb felfogásúak, az úgynevezett 
természeti szépségek élvezetére kevesebb érzékkel 
bírnak. Mi boldog az, kit a természet mindig alkotó- 
jára emlékeztet; csak neki egyaránt szép és fenséges 
a természet mindenütt! 



Senki nem tagadja az Alpok festői szépségét, 
de nem tudom, azok közül, kik e tájakról legtöbb 
elragadtatással szólnak, hány cserélné fel saját prózai 
lakhelyét e sokszor megénekelt vidékkel. — Engem 
az úgynevezett festői tájak, a patak, melynek teker- 

vényes partjain halmokra terjedő kavicstorlaszokat 
találunk, a szakadozott bérezek, melyeken semmi sem 
terem, a hegyoldalok, melyeknek erdeit lerohanó lavi- 
nák évenként ritkítják, a roskadozó viskókra vagy 
rongyos pásztorra s koldúsgyermekekre emlékeztetnek, 
kiket mindenki festőieknek mond, de melyekben lakni 
vagy kikkel társalkodni senki sem akar. 



Nincs nagyobb képtelenség, mint midőn átlátva, 
hogy az út, melyen eddig haladtunk, czélhoz nem 
vezet, a helyett, hogy határozottan azon útra térnénk, 
melyet jobbnak tartunk, ahhoz csak közelíteni akarunk. 

— A tér, mely a két út közt fekszik, mindig 
járhatatlan. 

Minden haladás nyugtalansággal jár, és haladás 
nélkül nincsen megelégedés. Innen van, hogy a ki 
boldogságát nyugalomban keresi, azt soha nem éri el. 

— Magasabban vagy alantabb kellene állnunk, tisz- 
tább vagy állatiabb lényeknek lennünk, hogy boldog- 
ságunkat a békében találhassuk fel. 



Bizonyos, hogy az élet legnagyobb élvezeteit csak 
nemes érzelmekben s nagy eszmékben találjuk, s 
mégis hány szülőt találunk, ki egész életét annak 
áldozza fel, hogy gyermekeinek vagyont szerezzen — 
mi végre is csak arra való, hogy felmentse az anyagi 
nélkülözésektől — s mily keveset, ki arra gondot 
fordítana, hogy gyermekeit az élet legfőbb, sőt egye- 
dül valódi örömeinek élvezetére képessé tegye. 

Az emberek, midén törekvéseik czélját magoknak 
kijelölik, számba Tennék minden nehézséget és akadályt* 
mely útjokban áll; többnyire csak egyet nem vesznek 
tekintetbe: saját tehetségeiket. Innen van, hogy azok 
között, kiknek látszólag minden sikerált, s kik törek- 
véseik czélját elérték, talán még kevesebb megelége- 
dett embert találunk, mint azok között, kik remé- 
nyeikkel hajótörést szenvedtek. — Azok csalódásaikat 
a sors igazságtalanságának vagy az emberek aljasságá- 
nak tulajdoníthatják, s ebben találják vigasztalásukat ; 
de van-e szomorúbb, mint ha azon meggyőződéshez 
jutunk, miként minden bajainknak egyedüli oka az, 
hogy magunkat nem ismertük elébb? 

* 

Lépésről lépésre emelkedni nem fáradtság nélkül, 
de azon tudattal, hogy ismét valamivel magasabban 
állunk ; — észre venni, nogy látkörünk tágul s hogy 
azon akadályokon, melyek kilátásunknak útjában áll- 
tak, túlemelkedtünk, mig végre oly pontra értünk, 
melynél magasabbra jutni nem lehet, s a mire ha 
körünkben le nem nézhetünk is, az legalább nem 

imponál magassága által van-e nagyobb élvezet, 

mint ez? S ez az, melyet magasabb tetők megmászá- 
sánál találunk. — Csak ne fáradnánk el annyira, hogy 
az által a magasztos érzések élvezetére képtelenné 
válunk, — én legalább az ily sétálások költői benyo- 
másait mindig vagy akkor élveztem, mielőtt még 
felmentem, vagy később, mint emléket. 

* 

Az emberek, mint a vizek, csak úgy helyezhetik 
magokat tökéletes színvonalra, ha a legalantabb helyen 
egyesülnek. 

A cultara emelkedésével változik a vidékek jelleme 
is. — Ha a vadász-nép pásztorrá válik, az erdő 
helyébe, mely egykor az egész iért elfoglald, határ- 
talan legelők lépnek, s ezeket később egészen a szántó- 
földek zárják ki, míg végre, épen a hol a cultura 
legmagasabb fokát elérte, ismét minden természetes 
helyére lép, s föld, rét és erdő felváltva kiegészítik 
egymást. — Egy vagy más mívelési módnak kizáró- 
lagos uralma mindég a culturának félszegségét bizo- 
nyítja; s így van az a társadalmi állapotokban is, 
melyek épen ott térnek el a természettől leginkább, 
hol a cnltura magasabb foka még nines elérve. 



látszik, az emberi természet nem bírja el 
a hatalmat. — Legalább a történelem azt bizonyítja, 
hogy nemzetek azon arányban, melyben az uralkodás 
az ő kezeikbe megy át, az absulot fejedelmek minden 
hibáit felveszik. — Megvetve a jó tanácsokat, esak 
hízelgőket tűrve magok körűi s elkapatva saját 
mindenhatóságuk érzete által, hatalmuk végre, mint 
minden hatalom, a vele elkövetett visszaélések követ- 
keztében megtörik. 

Valamint az ellökő erőt tapasztalva, melyet a 
mágnes egyik sarka gyakorol, előre tudhatjuk, hogy 
annak egy más pontja hasonló vonzerővel bír, s hogy 
a két test, mely egymást most eltaszítja, minden- 
esetre viszonyban áll egymáshoz, melynek baráti vagy 
ellenséges természete csak helyzetöktől függ: — így 
van ez a rokon- és ellenszenvvel is. — Kik között 
az egyik létezik, a másik mindig lehetséges. 

Hogy bizonyos emberek csak szenvedélyeiket vagjr 
ösztönüket követre, szabad akarattal nem bírnak,, 
hogy testi állapotaink lelkünkre nagy befolyást gyako- 
rolnak s nem csak álmunkban, de máskor is, az 
nralmat, melyet nagy nehezen magunk fölött nyertünk^ 
újra elveszítjük, az nem szenved kétséget; de vajon 
ebből az következik-e, hogy az 'embernek szabad akarata 
nincsen? Vajon abból, mert némely egyedek bizonyos 
tehetségekkel nem bírnak, vagy mert azok egy időre 
elgyengülnek, az következik-e, hogy ezen tehetségekkel 
nem bírunk? 



Ha nyári vihar vonul át az égen, mindig talál- 
koznak, kik avval dicsekesznek, hogy azt előre látták. 
Jól tudták, hogy e rendkívüli hőségnek nem lehet más- 
következése. De vajon jut-e e bölcseknek eszébe, hány 
csira, mely később virággá nő, fejlődött a forró órák- 
ban, melyek a vészt hozták? S ha életünk későbbi 
időszakaiban a bajokat érezzük, melyeket ifjúságunk 
szenvedélyei okoztak, jut-e eszünkbe mindaz, mit 
szenvedélyeinknek köszönünk, s mi kevésbbé forró- 
sugarak alatt soha sem fejlődhetett volna ki? 



Meg tudom bocsátani a legvadabb gyűlöletet, a> 
legnagyobb igazságtalanságot, csak arról legyek meg- 
győződve, hogy az, a ki gyűlöl, szeretni is képes, s> 
hogy a mit tesz, azt igazságosnak tartja. 



Igen csalatkozik az, ki levelekből az írónak jelle- 
méről ítél. Csaknem mindenki, midőn ír, nem saját, 

hanem annak képét adja, a mi lenni akarna, Még 
inkább ül ei oly embereknél, kik kitűnő helyet fog- 
lalnak el; azon meggyőződésééi írnak, hogy családi 
vagy bizodalmas leveleik — korunk gyalázatos szokása 
szerint — valamely biograph áltál a közönség elébe 
hozathatnak. Azon öntudat, hogy közönség előtt állunk, 
mely mozdulatainkat figyelemmel követi, nagyobb vagy 
kisebb mértékben mindenkit szinéezszé tesz. 



IRODALOM ÉS TUDOMÁNY. 



Br. EötTÖs : Gondolatok. 



Minden művészetnek feladata kimondani a valót 

szép formában. 

* 

Csak kettőt nem pótolhatunk ki fáradság s tanul- 
mányok által: az életben a finom erkölcsi érzetet, s 
a művészetben az ízlést. 



A költészet nem olyan, mint a mezőnek virágzása, 
mely ápolás nélkül fejlődik, s melynek csak a nap 
világa s melege kell, hogy egész szépségét kitárja. 
— A természet azoknak is, a kiket leggazdagabban 
megajándékoz, csak a lehetőséget adja, hogy művé- 
szekké váljanak, de komoly munka, hosszú fáradtság 
és férfias kitartás szükséges, hogy valóban azokká 
legyenek; s azok között, kiknek homlokát nem fony- 
nyadó babér környezi és kiknek érdemeit az egész 
mivelt világ elismeri, nincs egy, ki koszorúját csak a 
szerencsének s nem saját fáradtságának köszönné. 

Vannak a költő életében nagyszerű érzések 8 élve- 
zetek, melyekről másnak fogalma sincs. De ha az 
égen vész vonul 4t s az elemek haragra kelnek, a 
TÜlim vakító fénye, a vihar hatalmas zúgása, a sötét 
felhőtömegek, melyeknek ormait napsugarak szegik be, 
s a szivárvány, mely, mintán a vész elvonult, az égen 
boltozik, nem szinte nagyszerűen szépek-e? De vajon 
az, kinek csendes tiszta nap jutott, vágyódik-e a ter- 
mészet e nagyszerű szépségei után? 



Miután a legnagyobb költők sikerültebb művei 
csak mindannyi tükör, melyben az iró egész egyéni- 
sége, vagy annak egyes oldalai feltűnnek, igen termé- 
szetes, hogy * épen fiatalkori munkáik teszik a leg- 
nagyobb hatást, s például Werther vagy Child Hatold 
Wühdm Meister-nél vagy Don Juan-nil népszerűbbekké 
váltak. — A fiatalság, minden hibái mellett, mindig 
szeretetreméltóbb marad. 



Szavakkal csak gondolatokat fejezhetünk ki. Minden 
leírásnak hatása az olvasó képzelőtehetségétől függ, 
b az iró művészete csak abban áll, hogy ezt tevékeny- 
ségbe hozza. Innen magyarázható a nagyobb hatás, 
melyet elismert hirű íróknak művei még akkor is tesz- 
nek, ha azok gyöngébbek. Az olvasó, ki valamely 
könyvtől sokat vár, nem is veszi észre, hogy annak, 
mit benne talál, nagy részét saját képzelőtehetségével 
fektette belé. 

Korunknak nem legkisebb bajai közé tartozik az 
úgynevezett geniális emberek megszaporodása, értve 
ezen nevezet alatt nem azokat, kik teremtő észszel s 
alkotó tehetséggel bírván, arra érdemesek, s kiknek 
most nem vagyunk bőségében, hanem azon émelygős 
fajt, mely a genialitást feladatául választva, különös 
öltözetben jár s hivatását abban keresi, hogy semmi 
hasznossal nem foglalatoskodik. 



Mint némelyek, hogy szobájok üresnek ne látszassék, 
bútoraikat a legnagyobb rendetlenségben állítják fel, 
úgy járnak el napjainkban sokan eszméikkel, s ismer- 
tem akárhányat, kikről senki sem mondotta volna, 
hogy eszük van, ha az kificzamodása által nem vonta 
volna magára a közfigyelmet. Nem undorodom semmitől 
inkább, mint az ily emberektől, s a korlátolt elmék 
geniális rendetlensége körülbelül úgy hat reám, mint 
azon angol kertek, milyenekké sokan kis telkeiket 
átalakítják, mintha arra, hogy apró birtokuk pompás 
parkká váljék, nem kívántatnék egyéb, mint hogy 
az utak a lehetőségig tekervényesek legyenek. 



Az írónak azon előnye vagy hátránya van, hogy 
nemcsak tettei, de gondolatai is a világ előtt fekszenek. 



Jó iró Cöak az lehet, ki azért ir, hogy gondolatait 
kifejezze; — ki azért gondolkozik, hogy iijon, jó 
mesterember lehet, de való művész nem lesz soha. 

Ha a közönség az írónak érdemeit első fellépé- 
sekor úgy méltányolni, mint azt később teszi, s irá- 
nyiban a jóakaratnak s figyelemnek csak felét tanúsítani, 
melylyel híresebb szerzők minden sorit követi; vagy 
ha az iró közönségét később sem ismerné jobban, mint 
első fellépésénél, s ítéletét szint annyira becsülné ! — mi 
jó dolog lenne ez, mind az iróra, mind közönségére! 



A tapasztalás azt mutatja, hogy azon irók, kik 
látszólag leggazdagabbak gondolatokban, s ezen tulaj- 
donok miatt kortársaik által bimultattak, mint Seneca, 
Jean Paul stb., ritkán számíttatnak később a remekírók 
közé. Ennek egyik oka abban fekszik, mert az esz- 
mében gazdag iró egyes eszmének vagy phrasisnak 
szépsége miatt megfeledkezik a mű compositiójiról, 
s azt magiban véve becses ékességekkel elhalmozva, 
az egésznek hatisit megrontja. A másik ok, mert az, 
mit új gondolatnak nevezünk, többnyire csak egy régi 
eszmének új formája. 



Az írónak való érdeme nem a gondolatok soka- 
ságában, hanem azoknak nagyságában fekszik, s még 
az is csak akkor biztosítja hírét, ha nagyszerű gondo- 
latait egyszersmind a legjobb formiban mondotta 
ki. — Mert minden gondolat mentől helyesebb, annál 
hamarább vilik köztulajdonná, s csak a forma, melyben 
az kimondatott, marad az iró sajátjául. 

Valamint a nagy festőnek, úgy a nagy írónak leg- 
biztosabb ismertető jele az, hogy soha oly tárgyat 
nem választ, mely művészetének határain túl fekszik. 



Nincs fény világosság nélkül. Ez az első szabály, 
melyet minden Írónak szeme előtt kellene tartani. 



Igen jó, ha mielőtt valamely nézetet elfogadunk, 
mindazon okokat megvizsgáljuk, [melyek mellette szól- 
nak ; de nagy hiba az iróban, ha mindazon okokat, 
melyeket nézete mellett felhozhatna, eléadja annak 
támogatására. Miután kétséges kérdéseknél csak igen 
kevés megczáfolhatatlan ok létezik, az okokkal mindig 
szaporodik az ellenvetések, s pedig a helyes ellen- 
vetések száma is. 



Mint anyagi vagy szellemi megelégedésünk nem 
birtokunk, hanem szükségeink nagyságától függ, s 
miután tehetségeinkkel arányban nőnek szükségeink is, 
azért nagyon csalódik az, ki tehetségeiben bízva, magát 
a munkától fölmentve hiszi; sőt mentől nagyobbak 
tehetségeink, annál többet kell fáradnunk, hogy azon 
lelki szükségeknek eleget tegyünk, melyek tehetségeink 
következései. A lángész megnyugtatását csak vas szor- 
galomban találhatja. 

Egy hosszú angol czikket olvastam Goethéről, 
melyben a sesenheimi lelkész leányához s a Körner- 
családhoz való viszonyai hozatnak fel annak megmuta- 

tátira, hogy a költő szívtelen ember volt. — ■ De 
yajon, ha más, bármily ember életéből annyi rész- 
letet ismernénk, nem lehetne-e ugyanazt bebizonyítani 
csaknem mindenkiről ? írókat józanul csak munkáikból 
ítélhetünk meg, s ha azokban csak a szépért és jóért 
való lelkesedést találjuk, legyünk meggyőződve, hogy 
szerzójök rossz vagy aljas ember nem volt. A költő az 
eszményképnek, melyet felállít, soha nem felel meg és 
művei mindig többet érnek, mint ő maga; de vajon 
mit bizonyít ez? A kőnek becse az éreznek mennyi- 
ségétől függ, melyet az magában foglal, s a ki, midőn 
az aranynak örülünk, a salakra mutat, mely között 
az találtatott, csak oly valamire emlékeztet, mit úgy 
is tudnunk kellene. 



Nagy irók, mint például Goethe, egyes ép oly 
kitűnő müveket alkottak vén napjaikban, mint ifjúsá- 
gukban; a különbség csak az, hogy mit egykor, mint 
a folyóban a színaranyat, fáradság nélkül találtak, azt 
később munkával kellett keresniök. Szint oly tiszta s 
nemes az érez, de a bánya azért mégis szegényebbé vált. 



Talán nem volt soha lángész, ki tehetségeit annyi 
józansággal használta volna, mint Goethe, s főkép ebben 
áll nagysága. 



Korunk kritikusai objectivitásra intenek. Goethe 
remekei hozatnak fel, és sokan feledve, hogy Werther, 
Fausty a lyrai költemények nagy része, sőt még Tasso 
is, mindenik fölött Goethe subjectivitásnak kifolyásai, 

oda jutottak, hogy a subjectivitást a költészetben hibá- 
nak tartják, s iskola támadt, mely a drámában plas- 
tikai alakokról szól, s a regényben minden ideál kizá- 
rásával csak tökéletes élethűség után törekszik. Néze- 
teim szerint ezen iránynak csak káros befolyása lehet. 
— Mert valamint festészeti műben az egyes tárgyak 
irányai és világítása az állásponttól függ, melyből 
a művész azokat felfogá, s oly kép, melyben minden 
természetes nagyságában vétetett fel s tökéletes kör- 
rajzokban, de perspectiva és meghatározott világítás 
nélkül állíttatik élénkbe, senkit nem elégíthet ki, 
úgy van az irodalmi műveknél is, habár a hiba az 
utóbbiaknál, melyeket egészben felfogni kevesen tudnak, 
nem oly feltűnő. A tökély, melylyel minden alak 
a legkisebb részletig lefestetik, élvezetes ; de a gyönyör, 
melyet benne találunk, olyan, minőt a rizspapirra 
rajzolt khinai képek eleven színezetén s szorgalmas 
kivitelén találunk, s meg vagyok győződve, hogy az 
idő eljövend, midőn korunknak sok százezerektől 
olvasott regényei Scudery híres műveivel csaknem egy 

sorba fognak állíttatni. 

* 

Nem hiszem, hogy egy irodalmi mű legyen a 
világon, mely többször magasztaltatott volna, mint 
Fénelon Telemach-]*, s mégis kevés van, mely kitűzött 
czélját kevésbbé érte volna el. — Én legalább azt hiszem, 
hogy e könyv sokkal több hasznára volt azoknak, kik 
francziául, mint azoknak, kik kormányozni tanultak. 



Ha a mű cselekvénye nem a jelen korban játszik, 
két szabályt nem kell szemeink elől tévesztenünk soha. 
Először, hogy az emberi természet nem változik s 

hogy minden korban ugyanazon anyagi és erkölcsi 
szükségek léteztek. Másodszor, hogy valamint az 
emberek természete ugyanaz maradt, úgy ismereteik 
köre s vele nézeteik és fogalmaik szüntelen változnak, 
mi természetes hajlamaikra s tulajdonságaikra befolyást 
nem gyakorol ugyan, de annál nagyobbat a módra, 
melyen ezeket kifejezik. Gyűlölet és barátság, önzés 
és áldozatkészség, fukarság és bőkezűség úgy léteztek 
Rómában, mint most, az emberek úgy éreztek, mint 
mi; de bizonyosan máskép gondolkoztak, s épen e 
nagy hasonlóság az érzésekben a nagy különbség 
mellett, mely a különböző korszakok nézeteiben létezik, 
ez azon csaknem legyőzhetetlen nehézség, melylyel 
történelmi tárgyak művészi feldolgozásánál küzdenünk 

kell. 

* 

Oly ritkán találkozunk az életben oly emberekkel, 
kik egy irányban haladva, önmagokkal ellenkezésbe 
ne jönnének, hogy korunk olvasói, ha regényben ily 
jellemet találnak, azt eszményképnek vagy torzalaknak 
tartják. Úgy látszik, hogy azon tárgyak közé, melyek, 
mint nem természetesek, a regény s dráma körén 
kívül fekszenek, napjainkban nem csak az ördögöket 
s angyalokat kellene soroznunk, hanem a valóban 
következetes jellemeket is. 

Tanulmányozzuk a régi kor s más nemzetek nagy 
iróit, de ne utánozzuk. — A mag, mely máshol fává 
nőtt, talán kikel a mi földünkben is, de a felnőtt fa, 
melyet átültetünk, elsatnyul s kivész, és pedig annál 
hamarabb s bizonyosabban, mennél szebb s nagyobb 
volt erdei helyén. 

A híres római Sibylla, miután könyveinek két 
harmadát elégette, a maradványért ugyanazon árt 
kapta, mely elébb az egészért soknak tartatott. Kevés 
iró van, ki e példát ne követhetné hasonló sikerrel. — 
Sokkal többet írunk valamennyien, mint dicsőségünk 
érdekében kellene. 



Nincs hiba, mely az irodalmi pályán veszélyesebb 
s melynek káros következéseitől nehezebb őrizkednünk, 
mint a szerfölötti könnyűség. 



Miként épületek szilárdsága és nagyszerűsége nem 
az egyes kövek keménységétől vagy nagyságától, úgy 
minden irodalmi műnek hatása és állandósága nem az 
egyes részek tökélyétől és nagyszerűségétől, hanem 
attól függ, hogy a műnek egyes, bár magában véve 
csekély becsű részei felbonthatatlan összeköttetésben 

álljanak egymással. 

♦ 

Tagadhatatlan, hogy költői alakok, mint például az 
ó-világban Achillese, Németországban Wilhelm Meisteré, 
melyek egész nemzedékeknek eszményképül szolgáltak, 
több befolyást gyakoroltak az emberiségre, mint sok 
valóban nagy ember, kinek érdemeit a történet minden 
kétségen kívül helyezi. 

Minden irodalomnak hatása nemcsak az egyes 
művek becsétől, hanem azoknak számától is függ. Vala- 
mint eledeleinkben nemcsak a tápanyag, de egy bizo- 
nyos mennyiség is kívántatik, s elvesznénk, ha étkeink- 

nek csak chémiai extractusát kapnók ebédre, úgy van 
az elménk táplálékával is, s nagyon csalódik, ki a sok 
középszerűt, mi napjainkban minden irodalomban meg- 
jelenik, haszontalannak gondolja. Egy palaczk tokaji 
á hozzá értő előtt egy akó kerti bornál többet érhet, 
de a közönségre nézve az utóbbi mégis hasznosabb, s 
pedig azért, mert amaz csak néhány magasabb izlé- 
sűeknek, ez sokaknak ad élvezetet. 



Nagy gondolatok által a jövő kor tiszteletét, a forma 
tökéletessége által a műértők becsülését érjük el; de 
a ki nagy népszerűség után vágyódik, erre csak úgy 
számithat, ha hangzatos szavakban közhelyeket mond 
el kortársainak. A közönség azon iróit szereti leginkább, 
kiknek műveiben saját bölcsességét bámulhatja. 



A jól épített sorhajó ép oly könnyűséggel úszik a víz 
fölött, mint a cserdugasz; s nem a súlynak hiánya, 
hanem az egyes részek kellő elhelyezése s egyensúlya 
az, mitől e könnyűsége függ. Ily könnyűség az, mely 
után irodalmi műnél törekednünk kell. 



Nem csak az, hogy előadásunkban a kellő össze- 
függés hiányzik, teszi azt hiányossá; lehet a stílusban 
kelletinél több összefüggés is, s a ki egy egész fejezetet 
úgy ír, hogy abban minden egymásból folyik, egymás- 
sal összeköttetésben áll — úgy, hogy ha egyes részeit 
meg akarjuk vizsgálni, mint a láncznál, melynek min- 

den tagjai összefüggnek, az egész terhet kell felemelnünk : 
ily iró bizonyosan inkább elfárasztja, mint meggyőzi 
olvasóit. — Igen jól ismerek egy irót, ki e hibában 
szenved, s azt tisztán belátva, attól szabadulni mégse 
tud. Ez mutatja a szoros összeköttetést, mely egyedi- 
ségünk és stílusunk között létezik. 



Alig képzelhető nagyobb hiba, mint ha valaki oly 
hasonlatokat használ, melyeket a közönséges olvasó 
csak hosszú magyarázat után érthet meg. Minden 
hasonlatnak egyedüli czélja, hogy a tárgyat, melyről 
szólunk, új világításban mutassa fel, s azt érthetőbbé 
tegye; haszontalan ékességek a stílusban, mint az 
építészetnél, esak az egésznek szépségét s arányát 
rontják meg. 



Elmondani mindazt, mi által gondolatunk a lehe- 
tőségig világos legyen, de nem mondani egy szóval 
sem többet : ez a tökéletes stílusnak főtitka. 



Hány iró panaszkodik, hogy gondolatait nem fejez- 
heti ki ! Nem bámulatos-e, hogy ők e bajt gondolataik 
sokaságának s nagyszerűségének tulajdonítják, s nem 
inkább azok zavartságának. — Teljes meggyőződésem, 
hogy a mire nézve gondolatban egészen tisztában 
vagyunk magunkkal, arra a helyes kifejezés soha sem 
hiányzik. 



L_J 

Egy nagy író megjegyzése szerint a stíl az embernek 
képmása (le style c'est l'homme) ; hozzátehetjük, hogy 
esak azon stíl jó, melyre ezen megjegyzés illik, s 
melyből nem az író művészete, hanem annak szemé- 
lyisége tűnik ki. Megromlott izlésü korszakok ugyan 
máskép ítélnek, de a gyönyör, melyet a közönség ily 
korszakban az író mesterkélt előadásában talál, esak 
olyan, minőt a kötéltánczos az által okoz, hogy keskeny 
alapja 8 roppant ugrásainak daczára mégsem fordul le 
köteléről. 



Nagy igazságok s nemes érzések úgy kimondva, hogy 
azokat mindenki megérthesse s valóságukról meggyő-r 
ződjék : ez az, mitől a szónoklat nagyszerű hatása függ. 
A szavak mesterséges rendezése, a szónoklat szabatos- 
sága, s azon szónoki fogások, melyek a mübíró előtt 
nagy becsben állnak, a fórumon többnyire elveszítik 
hatásukat. Á tér nagyobb s a hallgatók kevésbbé 
müveitek, semhogy az apró szépségeket felfoghassák. 
Arra, hogy valamely szónoklat a népet elragadja, 
mindenekfölött az szükséges, hogy az nemcsak szép 
beszéd, hanem hogy szép tett legyen. 



Minden szónoklatnál, főkép a parlamentárisoknál, a 
legnehezebb mesterség nem abban fekszik, hogy nagy 
és szép dolgokat szépen mondjunk, hanem abban, hogy 
sokat épen ne mondjuk el. — A valóságos mestert 
nem az tanúsítja, a mit beszél, hanem a mit elhallgat. 

•Nem kár-e, ha oly férfiak, kik tehetségeik 8 tudó* 
mányuk által az egész világra hatnának, egy keresek 
által értett nyelven írva, a kört, melyre befolyásuk 
terjed, önmaguk szorítják meg!< Sokszor hallottuk ez 
ellenvetést nemzeti irodalmunk ellen. — De vajon azon 
általános uralom, melyre gondolva képzetünk felhevül, 
nem ép oly lehetetlen-e az eszmék, mint a népek vilá- 
gában? Kétségen kívül vannak emberek, kik arra 
hivatvák, hogy tágabb körben hassanak, és osak a 
mennyiben ezen hivatásnak eleget tesznek, találhatják 
megnyugvásukat ; de a helyet, melyen azt tenniök kell, 
a gondviselés jelölte ki. S ha azt, ki saját gyermekeit 
elhanyagolva, másokat nevelne fel, vagy más család 
jóléteért fáradva, édes övéiről megfeledkeznék, legjobb 
esetben bolondnak nevezzük : nem látom át, miért 
érdemelne más nevet az, ki saját nemzete iránt közö- 
nyös maradván, az összes emberiségért lelkesülne. — 
Ha igaz, mit Schiller oly szépen mond, hogy ki a 
saját korában a jobbaknak eleget tett, az élt minden 
kornak ; bizonyosan igaz az is, hogy a ki saját nem- 
zete iránt híven telj esi tó kötelességeit, az lerótta tarto- 
zását az egész emberiség irányában. — Minden irodalmi 
műnek nemcsak hatása, de még becse is azon össze- 
köttetéstől függ, melyben az a nemzet életével áll ; s 
bizonyos, hogy világköltő csak az lehet, ki elébb egy 
nemzet költője volt. Csak miután gondolatai a szűkebb 
kört, melyben kimondattak, egészen eltölték, akkor 
terjednek azok tovább. 



Miként a forrás kristály vize, ha más forrásokkal 
egyesülve a nagy folyó medrébe vegyül, vagy a völgy- 
ben elszéledve posványnyá terül el, mindig elveszti 

tisztaságát, úgy történik ez minden eszmével is. A leg- 
magasabb eszme, miután ezer millió ajkakon keresztül 
ment, annyi idegen s aljas elemet vesz fel magába, 
hogy magasabb eredetéről szintén megfeledkezünk. De 
valamint a víz, bármennyire bemocskolva, ha azt a 
meleg napsugár áthatotta, fölemelkedik és mint tiszta 
csepp esik megint vissza földünkre, úgy az eszme, mely 
elaljasult, forró napokon kitisztul mocskától s más 
helyen, de régi tisztaságában túnik fel újra. S vala- 
mint a föld egész termékenysége a víz ezen körfutá- 
sának eredménye, úgy az emberi nem kifejlődése csak 
az eszmék hasonló körfutásának köszönhető. 



Azon törvények, melyek szerint az emberi elme 
múködik, a világ általános törvényeivel nem állhatnak 
ellentétben ; s ezért jól teszi, ki oly dolgokat, melyek 
a józan észszel ellentétben állnak, határozottan tagad. 
— De a leghívebb tükör is csak azon tárgyakat adhatja 
vissza, melyek nagyságához képest lapján elférnek, s 
hozzá egy bizonyos helyzetben állnak, s így abból, 
hogy bizonyos dolgokat elménkkel nem foghatunk fel, 
még nem következik, hogy azok nem léteznek. 



Minden tudás csak akkor bír való becscsel, ha cse- 
lekvésre képesebbekké tesz. Annak belátása, hogy egy 
kérlelhetlen szükségnek alávetve, a jövőt, melyet tisz- 
tán látunk, nem változtathatjuk meg, csak gyönge- 
ségünk tudatához vezet; [s ha a mindentudás minden- 
hatóság nélkül gondolható volna, a pokolnak ez lenne 
legnagyobb kínja. 

Legboldogabb az, ki bizonyos dolgok iránt soha 
nem kétkedett ; de a kinek lelkében kételyek támadtak, 
az nem nyeri vissza nyugalmát, midőn előttök kitér, 
hanem csak midőn velők megküzd. — Kinek hite meg- 
ingadozott, az megnyugvását nem hitében, hanem csak 
meggyőződésében találhatja. 



Hogy meggyőződéseink ne hiten, hanem kétségbe- 
vehetetlen tényeken alapuljanak, ez lenne czélja minden 
tudománynak. De fájdalom, e czélt ritkán érjük el, s 
többnyire hitünket csak kételyekkel cseréljük föl, 
melyekben, még tovább haladva, később szintén két- 
kedni kezdünk, míg végre minden bizonyos tudás 
reményéről lemondva, boldogok lennénk, ha azon pont- 
hoz térhetnénk vissza, honnan kiindultunk. S ha egy 
tudományos pálya végén azon tárgyakat számba vesz- 
szük, melyek iránt tanulmányaink által bizonyosságot 
szerezhetünk magunknak, s azokat, melyek iránt ifjú- 
kori hitünket elvesztve kétkedni kezdünk: néha azon 
szomorú tapasztaláshoz jutunk, hogy hosszú 'fárad- 
ságunk után erős meggyőződések dolgában csak szegé- 
nyebbekké váltunk. 



Korunk tudományosságában van valami, mi engem 
az alexandrinusokra emlékeztet, kik ismeret dolgában 
valószínűleg ép oly büszke sajnálkozással néztek le a 
régiebbekre, mint mi a múlt vagy a XVI. század 
embereire, és kik bizonyosan akadémiájok és könyv- 
táraikra nézve ép oly kevéssé sejdítek, mint mi, hogy 
hanyatlás korszakában élnek. Sokat foglalkozunk tudó- 

Br. Eötvös: Gondolatok. % 

Hiányokkal, de körülbelül úgy, mint vén korhelyek 
leányok körül forgolódnak. 



A biblia szerint Isten már a teremtés harmadik nap- 
ján elválasztá a száraz részeket a vizektől, de azért 
elég sár és posvány maradt maiglan a világon. Ugyan- 
ezt tapasztaljak a tudományok világában, hol mind- 
azon fáradozások, melyek az egyes tanok határainak 
éles körülírására fordíttattak, csak az összes tudomány 
egységét bizonyítják, s mentől inkább haladunk az 
egyes tárgyak tökéletesebb ismeretében, annál inkább 
meggyőződünk arról, hogy azoknak tökéletes elkülön- 
zése lehetetlen. 



Bár mennyire terjedjen kilátásunk, egy bizonyos 
ponton túl szemünk csak eget talál ; vajon oly nagy-e 
azoknak bölcsessége, kik, midőn idáig értek, e határt 
ég helyett semminek nevezik? 



A tudomány pontosan kiméri a csillagok távo- 
ságait s az egyes égi testek nagyságát és tömörségét ; 
de feltéve, hogy minden egyes csillagok távolságát 
Uranos - távolságokban meghatározta, egy mérfölddel 
sem csalódott, s hogy a nagyság s tömörség szerint 
egy mázsáig ki tudja számítani az egyes égi-testek 
súlyát : van-e ezért, nem mondom tiszta, de megköze- 
lítő fogalmunk nagyságukról s távolságukról? S e 
roppant számok, melyekben a tömeg az emberi ész 
hatalmát bámulja, nem inti-e a gondolkozót inkább 

elménk korlátoltságára, mely miatt egy bizonyos pon- 
ton túl soha tiszta fogalmakat nem bírhatunk? Mint 
a földnek, úgy minden tudománynak megvannak 
határai, s ha azokat elértük, hasonlóan ahhoz, ki a 
tenger partjához jutott, csak véghetetlensóget látunk, 
s vagy imádva borulunk le, vagy kétségbeesve átkozód- 
nunk kell. 



Csaknem minden új tudományos irány ellen azon 
vád emeltetik, hogy inkább negatiókkal, mint positiv 
tanok felállításával foglalkozik. A vád ép oly igazságos, 
de ép oly méltányos, mint ha valaki a gazdának az 
iránt tenne szemrehányásokat, hogy földjét háromszor 
felszántva, e munkával húszszor annyi időt tölt, mint 
a vetéssel. — Á mentség mindkét esetben ugyanaz. 
Mert miként a gazda, csak miután a gazt gyökerestől 
kiirtotta, vetheti be földjét, s akkor is csak magot szór 
el, melynek kifejlését az időtől várja, így kell eljár- 
nunk új eszmékkel a tudományok körében is. 



Tudományos haladásaink eddig csak zavart idéztek 
elő, így szólnak sokan. Igaz, de a villágosságnak, mely- 
lyel a teremtés megkezdetett, nem az volt-e első ered- 
ménye, hogy a létező chaos feltűnt, és vajon azért a 
chaost a világosságnak tulaj donltjuk-e ? 



A tudomány körében tett haladásunknak egyedüli 
eredménye sokszor csak azon meggyőződés, hogy a 
kérdéseknek, melyeknek megfejtésével fáradánk, egy 

része haszontalan, a miaik olyan, mely tehetségünket 
felülmúlja. 



A tudomány haladásinak egyik legnagyobb aka- 
dálya abban fekszik, hogy tisztán tudományos kérdé- 
seknél, pedig nem csak ha azokról másokkal vitat- 
kozunk, hanem még gondolkozva is, mindig egy vagy 
más nézet mellett buzgólkodunk, s nem mint bárók, 
hanem mint ügyvédek okoskodunk. — A kedély befo- 
lyása eszünkre oly folytonos, hogy még tudományos 
vizsgálódásaink között is alig bírunk elfogulatlanok 
lenni. 



Ha tudományunkban annyira haladunk, hogy min- 
den létező tárgyat elemeire oszlathatunk fel, az egész 
eredmény csak az lehet, hogy a földből ismét a 
chaost állithatjuk elé. — Általán véve, bármi büszkék 
legyünk tudományunkra, csak fáklya az, mely által 
szűkebb kört s egyes tárgyakat felvilágosithatunk, de 
egész látkörünknek csak a nap, mely egünkön áll 
adhat elég világosságot. 



A gyémánt nem egyéb a legtisztább szénnél; de 
vajon jobban értjük-e ragyogásának okát, mióta tudjuk, 
hogy a setét grafittal ugyanazon anyagú? — Ilyen 
tudományunk haladása sok tekintetben. Midőn egynek 
nyomára jövünk, s bizonyos jelenségeket megmagya- 
rázunk, ugyanazon tárgynak más oldala vagy tulajdon- 
sága csak még megfoghatatlanabbá válik. 

Ha valamely tényről gondolkozunk, először a köze- 
lebb, később a távolabb okokat s következéseket talál- 
juk fel, s ha vizsgálódásainkat még tovább folytatjuk, 
végre álokokhoz s hamis következésekhez jutunk. — 
Mint szemünk, úgy az ész csak bizonyos körben biztos ; 
mi ezen túl fekszik, a képzelő tehetségé, mely vala- 
mint eszünket működéseiben megelőzi, s azt tevékeny- 
ségre serkenti, úgy mihelyt az hatalmának határait 
elérte, helyébe lép s működéseit folytatja. Az észlelés 
e részben nem különbözik a szemléléstől, melynél, ha 
szemünket egy bizonyos körön túl akarjuk használni 
vagy kelleténél tovább egy tárgyra függesztjük, a kör- 
rajzok elzavarodnak, s minden bizonytalan, hamis 
színben tűnik fel. 



Néhány év előtt azon hír terjedt el, hogy Afrikában 
emberfaj fedeztetett föl, melynek hátgerincze néhány 
hüvelykre kiáll. Engem e hir félig sem lepett meg 
annyira, mint azon megelégedés, melylyel az egyes 
tudós urak által fogadtatott. Ha egy új Plató, Newton 
vagy Shakespere lép fel, bizonyosan nem örülnek 
inkább, mint midőn ezen afrikai farkas-felebarátaink- 
ban a lánczszem állítólag felfedeztetett, mely az embert 
a majommal összeköti. — Úgy látszik, mintha maga 
a tudomány napjainkban nem az emberi méltóság 
bizonyságait, hanem csak okokat keresne, melyekkel 
brutalitásunkat igazolha 



A tudomány sok tévedéseinek egyik oka abban fek- 
szik, mert oly tárgyakkal foglalkozik, melyek az emberi 
elme körén kívül fekszenek ; a tévedéseknek még bővebb 

forrását abban találjuk, hogy a tudomány sokszor oly 
dolgokat akar megmagyarázni, melyeket mindenki úgy 
is ért. Nem képzeli senki, mennyi hamis fogalom ter- 
jed el csak az által, hogy oly dolgok mesterséges defi- 
nitióit adjuk, melyeknél azokra semmi szükség nincs. 



Meg vagyok győződve, hogy tudományos tévedéseink 
egyik főoka azon könnyfiségben fekszik, melylyel oly 
emberek, kik sokáig tudományokkal foglalkoztak, s 
azokban bizonyos gyakorlottságot értek el, egy tényt 
különbözőleg magyarázni s ugyanazon előzményekből 
a legkülönbözőbb következéseket levonni képesek. Sok 
tekintetben talán közelebb állnánk az igazsághoz, ha 
az emberi ész valamivel kevesebb élességgel bírna. 



Valamint nagy látkörünket s a természet bájoló szép- 
ségét csak szabad szemmel és nem lámpavilágnál vagy 
mikroskopumon át láthatjuk meg: úgy van ez az 
eszmék világában is. Minden valóban nagy s termékeny 
gondolat az egyszerű józan ész, s nem a tudomány 
mesterséges eszközei által találtatott fel. 



Abból, hogy valakit két oldalról (profilban) megnéz- 
tünk, nem következik, hogy arczárói, ha azt szemközt 
(en face) is nem nézzük, helyes fogalommal bírjunk, 
így van az más tárgyakkal is. Minden gondolkozási 
formák között nincsen olyan, mely a dilemmánál több 
meggyőző erővel birna, s ép ez az, mely legtöbb csaló- 

dáshoz vezet. Ritkák azon tárgyak, melyeknél csak két 
lehetőség létezik; többnyire a nagyoknak egész soro- 
zatát találhatni. 



Nagy sajnálkozással szólunk sokszor a múlt idők 
tudósairól, s nem győzzük bámulni előítéleteiket. De 
yajon mi magunk annyival bölesebbek vagyunk-e? 
Igaz, a.z alchymia lehetetlen feladást tűzött ki magá- 
nak, de vajon azok, kik különböző érezek s anyagok 
vegyítése által egy nemesebb, de mégis hasonló, rokon 
anyagot akartak előállítani, nem százszor józanabbak 
voltak-e azoknál, kik napjainkban halálig kínzott álla- 
tokon és emberi hullákon experimentálva, az életnek 
titkait keresik ? Megengedem, hogy e törekvések az 
orvosi tudománynak ép oly szolgálatot tesznek, mint 
hajdan az alchymia a természetvizsgálatnak, s így fon- 
tosak ; de vajon inkább érdemlik-e meg a komoly 
tudománynak nevét, s nem fognak-e a jövő által az 
alchymia s astrologiával egy sorba állíttatni, s pedig 
méltán ; mert minden előítéletek s csalódások között 
nincs olyan, mely a tapasztalással inkább ellenkeznék, 
mint azok, melyek az emberi elme korlátlanságára 
nézve napjainkban hirdettetnek. 



A legtöbb dolgok ismeretéhez csak érzékeink által 
jutunk, 8 az egyedüli biztosság, melyet az anyagi világ 
egyes tárgyainak minőségéről szerezhetünk, abban fek- 
szik, hogy azokat minden egészségesen organizált ember 
érzékei egyaránt felfogják. A mire nézve ezen kritérium- 
mal bírunk, azt mint létezőt fogadjuk el, s a skep- 
ticismusnak legbuzgóbb hívei is az ily tárgyakról csak 
theoriában kételkednek. 



136 

De testi éraékeinken kívül, melyek utal egy bizo- 
nyos körben vagy pillanatban létező tárgyakat felfogunk, 
vannak más képességeink, melyeknek segedelmével az 
időben vagy térben távol fekvő tüneményeket össze- 
kötve, azoknak okait s következéseit vizsgáljuk. Vajon 
ha minden józan ember az egyes tünemények össze- 
köttetéséből ugyanazon következéseket vonja le, ebben 
oly dolgokra nézve, melyeknek ismeretéhez anyagi 
érzékeink által nem juthatunk, nem fekszik-e az igaz- 
ságnak ép oly bizonyos kritériuma? 

Hogy okoskodásaink útján szintúgy csalódhatunk, 
mint érzékeink által, az nem szenved kétséget ; de 
bizonyos az is, hogy miután számtalan tárgy létezik, 
melynek ismeretéhez érzékeink által nem juthatunk, 
ezekre nézve minden ismeret s bizonyosság csak a 
józan eszű emberek egyenlő ítéletében kereshető ; s ki 
az ilyenekben azért kétkedik, mert valóságukról testi 
érzékei által nem győződhetett meg, nem józanabb 
nnál, ki a hang vagy illat létezését kétségbe vonná, 
mert létezésöket csak érzései, s nem okoskodások által 
bizonyíthatja be. 

Ha tehát elismerjük, hogy anyagi érzékeinken kívül 
vannak más tehetségeink is, s bizonyos tárgyaknak 
ismeretéhez csak ezek által juthatunk, nincs ok, melyért 
ezekben inkább kétkednénk, mint azon ismeretekben, 
melyekhez érzékeink által jutottunk. Valamint a csaló- 
dás lehetséges, úgy a valószínűség egyenlő mindkét 
esetben. 



Nem bámulatos következetlenség-e, hogy épen korunk- 
ban, midőn a természet nevében általános szabadságot 
e egyenlőséget követelünk, a természettudományok 
körében oly elméleteket állítunk fel, melyek ez elvek- 

kel egyenes ellentétben állanak? Mintha szabadságról 
szó lehetne, ha minden, mi elébb a halhatatlan lélek 
működésének tulajdoníttatott, csakugyan az idegek 
tevékenységének szükséges következése volna ; vagy szó 
lehetne egyenlőségről, ha az egyes fajok képességében 
csakugyan oly lényeges különbségeket ismerünk el, 
minőkről ethnographiánk beszél. 



A növény látszólag csak a földdel áll összeköttetés- 
ben. A mag, mely a szikla vagy fövény alatt elrejtve 
nem ver gyökeret, ha gazdag televénybe esik, faóriássá 
fejlődik ki, s ezen kívül más kétségbevonhatlan ténye- 
ket hozhatunk fel annak bebizonyítására, hogy a 
növénynek kifejlődése a földtől függ. Ismerjük, s a 
mikroskop segélyével látjuk a szereket, melyek által a 
növény a föld táprészeit felszívja, azokat testében köröz- 
teti s átváltoztatja, s érteni kezdjük a növés és szapo- 
rulat rejtélyes processusát — — és mégis, ki fogja 
tagadni, hogy a növény kifejlése a föld termékenységén 
kívül még mástól is függ, s hogy ahhoz meleg és 
világosság szintoly szükségesek, ámbár a módot, melyen 
e tényezők a növény kifejlósére hatnak, kimutatni 
képesek nem vagyunk? 

Hasonló befolyást, minő a meleg s világosság a 
növényre, gyakorolnak egyes eszmék az emberre, s 
ha bölcseink ezt, mit vegytanilag felbontani, mathe- 
naatikus formában kifejezni nem lehet, tagadják ; ha 
büszkélkedve tudományukban, azért, mert az idegrend- 
szer egyes működését ismerik (s még itt is mennyi 
kell, míg az egyes rongyokból, melyek a titkait védő 
természettel küzdve a tudomány kezében maradtak, 
egész válik), azt hiszik, hogy scalpellumaikkal ketté 

körét belátva, annak határait észreveszszük, s épen, 
mert nagy előmenetelt tettünk, szerényebbek leszünk. 



Igen természetesnek találom, ha némely orvos a 
materialistikus irányt, melyet természettudományaink 
követnek, pártolja. — Csak higyjék el az emberek 
egyszer azt, hogy ész, erény, jókedv, egy szóval min- 
den, mit előbb a léleknek tulaj donitánk, oly valami, 
mire orvosságok által hatni lehet : az orvos szükségkép 
ugyanazon helyet fogja elfoglalni a polgári társaságban, 
melyben a tizenhetedik század alatt a gyóntató atyákat 
találjuk, s úgy látszik, már is közeledünk ez állapothoz. 



Hogy az utolsó félszázad alatt a természettudományok- 
ban nagy haladás történt, hogy e haladásnak minden 
esetre roppant, s talán üdvös következései lesznek, azt 
senki nem tagadhatja ; de nem kevésbbé világos előttem, 
hogy a rendszer, melyet egyesek e tudományok köré- 
ben követnek, s mely szerint minden szellemi tünemény 
a mathematika s chemia törvényei szerint magyaráz- 
tatik meg, azért nem kevésbbé hiányos. Oly természet- 
tudomány, melyben az ember csak mint az emlős állatok 
egyike jelenik meg, s róla körülbelől oly értelmezés 
adatik, hogy kétlábú állat, melynek tollazata nincsen, 
soha a valónak ismeretéhez nem fog vezetni. — Vala- 
mint az emberi elmének határait előre kijelölnünk 
nem lehet, úgy nincs nagyobb csalódás, mint ha 
emberi elménk hatalmát határtalannak gondoljuk. 

tekintjük, melyet tudósaink egy részénél újabb időben 
tapasztalunk ? 



A természettudományoknak rendkívüli emelkedése az 
újabb korban két nagyszerű eredményt idézett elő, 
melyek egymással bizonyos pontig ellentétben állanak. 
Az első az, hogy midőn a természetben létező erőket 
tökéletesebben megismervén, azokat ezéljainkra fel- 
használni tanultuk, az uralom, melyet az ember az 
anyag fölött gyakorol, nagyobbá vált. — A második, 
hogy szüntelen az anyaggal foglalkozva, azon poten- 
tiák iránt, melyek nem anyagiak, érdekünket elvesz- 
tettük, és így az anyagnak nagyobb mértékben szolgái 
vagyunk, mint talán valaha. Ki tagadhatja, hogy a 
természettudományokban tett haladás következései között 
csak az előbbit mondhatjuk jótékonynak. 



Az általános érdek, melyet korunkban a természet- 
tudományok gerjesztenek, kétségen kívül nagy befolyást 
fog gyakorolni az ismeretek minden ágára, de e befo- 
lyás nem az lesz, mint sokan hiszik, hogy az úgyneve- 
zett humanistikus tudományok egészen el fognak 
hanyagoltatni. — Ha ez jelenleg történik és sokan 
úgynevezett gyakorlati irányukban annyira mennek, 
hogy minden nem az anyaggal foglalatoskodó vizs- 
gálódást csaknem nevetségesnek tekintenek, ez részint 
a reactiónak tulajdonítható, mely újabb időben az 
idealismus ellen támadt, s melynek közepében állunk; 
részint, mert bármi nagy előmeneteleket tettünk a 
természettudományok körében, még kezdők vagyunk 
e mezőn is, távol a ponttól, hol a tudomány egész 

körét belátva, annak határait észreveszszük, s épen, 
mert nagy előmenetelt tettünk, szerényebbek leszünk. 



Igen természetesnek találom, ha némely orvos a 
materiali8tikas irányt, melyet természettudományaink 
követnek, pártolja. — Csak higyjék el az emberek 
egyszer azt, hogy ész, erény, jókedv, egy szóval min- 
den, mit előbb a léleknek tulaj donítánk, oly valami, 
mire orvosságok által hatni lehet : az orvos szükségkép 
ugyanazon helyet fogja elfoglalni a polgári társaságban, 
melyben a tizenhetedik század alatt a gyóntató atyákat 
találjuk, s úgy látszik, már is közeledünk ez állapothoz. 



Hogy az utolsó félszázad alatt a természettudományok- 
ban nagy haladás történt, hogy e haladásnak minden 
esetre roppant, s talán üdvös következései lesznek, azt 
senki nem tagadhatja ; de nem kevésbbé világos előttem, 
hogy a rendszer, melyet egyesek e tudományok köré- 
ben követnek, s mely szerint minden szellemi tünemény 
a mathematika s chemia törvényei szerint magyaráz- 
tatik meg, azért nem kevésbbé hiányos. Oly természet- 
tudomány, melyben az ember csak mint az emlős állatok 
egyike jelenik meg, s róla körülbelől oly értelmeiéi 
adatik, hogy kétlábú állat, melynek tollazata nincsen, 
soha a valónak ismeretéhez nem fog vezetni. — Vala- 
mint az emberi elmének határait előre kijelölnünk 
nem lehet, úgy nincs nagyobb csalódás, mint ha 
emberi elménk hatalmát határtalannak gondoljuk. 



j 

Bámulatra méltó haladást tettünk a természettudo- 
mányokban, de mind e mellett azt hiszem, hogy a 
remények, melyeket e haladással összekötünk, nem 
fognak teljesülni. A tudomány még nem hatalom, 
hanem annak csak egyik feltétele; és miben áll egész 
tudományunk ? 



Vajon, ha valaki az Iliász minden szavát szétszedve 
bebizonyítaná, hogy az egész nagyszerű mű huszonnégy 
betűnek különféle összetételéből áll és ezért Homérhez 
hasonlítaná magát, mit mondanánk? s azok, kik — 
mivel egyes testeket elemeikre felbontani képesek s 
bebizonyították, hogy minden, a mit látunk, harmincz 
egynéhány ehemiai elem különböző összetételéből áll 
— az embert istenhez hasonlítják: józanabbak-e? 



Mentől tovább halad philologiánk, mentől több nyel- 
veket hasonlít össze, annál inkább meggyőződünk, hogy 
a nyelvrokonság, mely szerint a népcsaládok osztályoz- 
tattak, sokkal tovább terjed, mint gondoltuk. A hasonló- 
ság nem szorítkozik azon nyelvekre, melyek egy közös 
— például az árja vagy sémi — törzsnek tulajdonai. Mind 
a nyelvanyagban, mind a grammatikai formákban 
vannak dolgok, melyeket az árja és uralaltaji, vagy ezek 
s a sémi, vagy végre mind a három nagy embercsalád 
nyelveiben egyaránt feltalálunk, s a philologia haladása 
teljes meggyőződésem szerint annak belátásához fog 
vezetni, hogy valamennyi emberi nyelv között bizonyos 
rokonság létezik. Ez igen természetes. Mert ha a nyel- 
vek között létező hasonlatosságot nem azon tény bizo- 
nyításának veszszük, hogy az egész emberiség egy 

pártól származik, s a közös nyelvet revelatiónak köszöni, 
akkor a nyelvnek eredetét az emberi nem azon termé- 
szetes ösztönében kell keresnünk, melynél fogra esz- 
méink közlésére késztettetünk; minthogy pedig azon 
eszközök, melyeket a természet ez ösztön kielégítésére 
adott, minden embernél, bármely fajhoz tartozzék, 
hasonlók, igen természetes, ha ugyanazon ösztön, melyet 
csak ugyanazon eszközökkel elégíthetünk ki, hasonló 
eredményekhez vezetett. 

És részemről azt, hogy minden emberi nyelv között 
hasonlóságok léteznek, ép oly természetesnek találom, 
mint azt, hogy a madarak egyes nemei, habár tengerek 
által elválasztva, hasonló módon csiripelnek ; s kik 
egyes szavak vagy formák hasonlóságával azt akarják 
bebizonyítani, hogy bizonyos népek a történeti kor 
előtt együtt laktak, szerintem nem járnak el józanabban 
annál, ki az ausztráliai kutya ugatásából, vagy az 
amerikai bölény bőgéséből azt következtetné, hogy ez 
állatok elődjei egykor Európában talált hasonfaj uakkal 
együtt éltek. 

Az őskor egészen civilisálatlan népeinek nyelvei 
bizonyosan ép oly közel álltak egymáshoz, mint élet- 
módjuk. A nagy különbségek csak a civilisatió által 
támadnak s növekednek. Mentől nagyobb puszta ösz- 
tönünk hatása, annál közelebb, mentől nagyobb az észé, 
annál távolabb állnak az emberek egymástól, mint minden- 
ben, úgy nyelveikben is. S meg vagyok győződve, hogy 
a tudomány, bármennyire halad, e részben nem érhet 
el többet, mint hogy azt, mit sejdítettünk, tények által 
bebizonyítja s megmagyarázza. — De a philologiai 
tudomány vizsgálódásai azért nem kevésbbé fontosak. 

Mert miután az egész emberi nemnek egy pártól 
való származásán, s így azon alapon, melyből az emberi 

nemnek egysége levonatott, kétkedni kezdünk, s miután 
ennek következésében már is sokan bizonyos ember- 
fajok természetes alárendeltségét s ebből következő jogos 
elnyomását hirdetik, szükséges, hogy az emberi nem 
egységének, mely egész civilisatiónk talpköve, más 
bizonyítványokat keressünk, s én a nyelvek ősrokon- 
ságánál e czélra nem ismerek jobbat. Ha az bebizonyít- 
tátik, ha tudományos tények megmutatják, hogy az 
egyes különböző népek, melyek most a civilisatió 
oly különböző fokán állnak, tulaj donkép egy pontról 
indultak ki ; hogy a nyelv, mint természetes ösztönünk 
s képességök resultátuma, ugyanaz, vagy legalább nagy 
vonásaiban hasonló: a természeti képességnek hason- 
lósága nem vonathatik kétségbe. 



Történetbuváraink egy része úgy jár el, mint az 
tenne, ki a Duna folyását le akarván írni, a Donau- 
Eschingeni kertben telepednék le, s egész életén át a 
forrás mellett ülve azon törné fejét, vajon a víz, mely 
a földből kibugyog, honnan vehette magát? 



Ha az emberi dolgok fejlését tekintjük, semmi sem 
tűnik fel inkább, mint azon hasonlóság, mely a tör- 
ténelem különböző korszakai közt létezik. Különböző 
costume-ben, de ugyanazon emberek lépnek fel ugyan- 
azon jó és rossz tulajdonokkal és még az események 
következésében is egy bizonyos rendet tapasztalunk, s 
ezért természetes, ha sokan az emberi történetben csak 
körfutást látnak, mely alatt nem haladunk, hanem 
csak forgunk. De e nézet csak az állapotok felületes 
felfogásán alapszik és csak félig való, s ki a történei- 

met mélyebben tanulmányozza, azon meggyőződéshez 
fog jutni, hogy e körfutáson kívül, melynél ugyanazon 
tünemények újra és újra visszatérnek, az emberi ter- 
mészetben egy más mozgalmat észlelünk, mely szintén 
talán csak körfutás, de oly nagy körben, melyet be 
nem láthatunk ; úgy hogy a történelem talán legjobban 
a föld mozgásával hasonlítható össze, mely midőn saját 
tengelye körül forog, egyszersmind messze körben a 
napot kerüli meg, és evvel együtt valószínűleg még 
egy más központ körül mozog, s így tovább. 



Igen csalatkoznak, kik azt hiszik, hogy a reformatió 
a katholicismusra csakis káros hatást gyakorolt volna. 
Semmi sem erősíti meg inkább a meggyőződést, mely- 
lyel az emberek valamely elvhez ragaszkodnak, mintha 
ennek helyes alkalmazása vitatás tárgyává válik, s 
maga a reformatió, melyet tulaj donkép csak ily vitat- 
kozásnak tekinthetünk, legvilágosabban bizonyíthatja 
ezt, miután a történet tanúsága szerint e nagy esemény 
első eredményként azt idézte elé, hogy nem csak az 
egyháztól elszakadok, de a katholikusok is sokkal 
inkább ragaszkodtak vallásukhoz, mint annak előtte. 
— Igen gyöngének kell annak lenni, mit ellenzés veszé- 
lyeztethet. A miben még életerő van, azt a megtáma- 
dás az álomból, melybe a hosszú pihenés alatt szen- 
derült, csak erejének érzetére ébreszti fel. 



A katholicismusnak két tagadhatatlan előnye van a 
protestantizmus fölött. Először sokkal józanabbak és 
emberiebbek azon elvei, melyeket a kegyelemről, szabad- 



146 

ságról és cselekedeteink érdeméről felállított. Másod- 
szor az, hogy míg a protestantizmusban a haladás 
mindig csak egyéni lehet, addig a katholicismus álta- 
lános zsinataiban oly intézménynyel bír, mely által a 
haladás az egységgel összeférhet. Minden katholiktw 
polémiának a protestantizmus ellen e két pont körül 
kellene forogni. 



A reformatiónak, azoknál legalább, kik abban vallá- 
sos meggyőződésből Tettek részt, azon ellentét szolgált 
kiinduló pontul, melybe az egyház az írás szavaival 
jött. — Midőn a reformatió így egyrészről az egyház 
visszaélései ellen kikelt, és a keresztyénségnek, melyet 
ejveihez visszavezetett, ez által a legnagyobb szolgálatot 
tévé, ellentétbe kellé jönnie avval is, mi a keresztyén- 
ség körében nem visszaélés, hanem az elismert elvek 
kifejlődése és így valósággal haladás vala. Csak ha a 
protestantizmusnak e kettős hatását, melynek mind- 
egyike irányából következik, tekintetbe veszszük, ért- 
hetjük annak következéseit, csak akkor láthatjuk át, 
hogy a czél, melyet az magának kitűzött, egyrészt a 
legszebb, de másrészt ismét lehetetlen vala. 



Baco az ó-világ mythologiájának nagy részét alle- 
góriái értelemben magyarázta meg, s ha De sapientia 
veterum czímű munkájának egyes fejezeteit, például : 
•Pan, seu de naturai, tOrpheus, seu de scientiai, olvas- 
suk, néha csaknem osztozunk nézeteiben. Tovább gon- 
dolkozva azonban a tárgyról, meggyőződünk, hogy a 
mythologiának egyes meséi s bizonyos morális igaz- 
ságok között található összefüggésből azt, hogy e mesék 

Br. Eötvös : Gondolatok. 10 

ezen igazságok allegóriái kifejezéséért készültek, nem 
következtethetjük, s hogy az inkább két más oknak 
tulajdonítható. 

Először annak, mert nincs oly képtelen mese, melyet 
oly szellem, mint Baeo, valamely tudományos vagy 
erkölcsi igazságra nem alkalmazhatna. 

Másodszor, mert Ovid Metamorphosisai s csaknem 
mindazon munkák, melyekből mythologiai ismeretein- 
ket nagyrészt merítjük, oly korszakban írattak, midőn 
a mlvelt osztályok, elvesztve a népnek hitét, a mytholo- 
giának allegóriái értelmezésében keresték azon tiszte- 
letnek igazolását, melyben vallásukat az állam érdeké- 
ben tartani kényteleníttettek ; s ha egyes mythologiai 
mesék s bizonyos morális igazságok között nagyon is 
világos összeköttetést találunk, meg lehetünk győződve,- 
hogy azok a régi vallás hanyatlása korszakában 
módosíttattak így. 



. Mint a csatamezőn, úgy a tudományok körében az 
előőrsök ritkán aratnak dicsőséget. 



A tudomány a morált s jogot élesen elválasztja egy- 
mástól. És ez helyes. — Minden nagyobb kérdésnél 
jó, ha azt több részre osztva, minden egyesről külön 
szólunk ; csakhogy midőn ezt teszszük, soha nem kel- 
lene elfelejtenünk, hogy az, a mit tudományosan 
elválasztánk, azért mégis egy marad. 

Ki erre nem figyel, s miután a morálnak vagy a 
jognak szigorú értelmezését felállítá, csak egyet tart 
szemei előtt, s következéseit úgy vonja le, mintha ezen 

kívül más nem léteznék, az soha kielégítő eredmények- 
hez nem juthat. 

Ha bonyolódott kérdést — s ilyenek mind azok, 
melyek kötelességeinket illetik — egyoldalúlag fogunk 
fel, válaszunk egyszerűbb s világosabb lesz ; de nem 
minden, a mi világos, egyszersmind való, bármi való- 
nak látszik is. 



Az emberi természet nem változik, s ezredek előtt 
szint azon érzelmeket s szenvedélyeket találjuk, melyek 
a világot most mozgásba hozzák, csak a mód változik, 
melyben az érzelmek kielégítését keresik. — Az ember 
mindig boldogságot keres, szabadságot kivan, emelkedni 
vágyódik, csakhogy különböző korokban a boldogságot 
másban keresi, a szabadságnak más értelmet ad, más 
eszményeket tűz ki magának, s miután ez ismereteinek 
körétől, az eszmék kifejlődésétől függ, világos, hogy 
az, mi az emberi nem történeteiben változik, csak úgy 
érthető, ha az eszmék kifejlődését s időszakonkénti 
változását tekintjük. 



Semmi ellen nincs több panasz, mint az ellen, hogy 
a gyermeket az iskolában oly tanulmányokkal halmoz- 
zuk el, melyek fölöslegesek. — Miért nem szorítjuk az 
oktatást azokra, miknek a növendék az életben hasznát 
veheti, minden tudományunk quintessentiáját tanítva, 
s mellőzve azt, mi úgyis csak arra való, hogy később 
elfelejtsük? — E kívánat körülbelül épen oly józan, 
mint ha valaki azt követelné, hogy élelmére tiszta táp- 
anyagot kapjon, a legtökéletesebb extractusban, minden 
oly anyagok vegyülete nélkül, melyekből gyomrunk 
tápot nem von ki. Senki nem fogja kétségbe vonni, 

10* 

hogy a ki ez utóbbit megkísértené, nem sokáig tartaná 
meg egészségét, söt életét, s ugyanez áll szellemi szük- 
ségeinkre nézve, melyeknek kielégítésére szintén nem- 
csak tápanyag, de egy bizonyos volumen kell, melyből 
elménk a tápanyagot kivonhassa. 



Oktatásunk egyik fóhibája, hogy a tanító tanítvá- 
nyait nem hívja fel tevékenységre, főkép egyetemeinken. 
. — A tanár előadta tantárgyát, és azt reményli, hogy 
hallgatói, kik a hallgatás passiv szerepére kényszerít- 
tetnek, ezt teljesíteni fogják, — holott épen fiatal 
korunkban a tevékenység valóságos szükség és a leg- 
megfeszitettebb munka kevésbbé fáraszt a hallgató 
figyelemnél. 



Félig sem oly fontos az, mit tanítunk gyermekeink- 
nek, mint az, hogy' tanítjuk. — A mit az iskolában 
tanultunk, annak legnagyobb részét elfelejtjük, de a 
hatás, melyet egy jó oktatási rendszer szellemi tehet- 
ségeinkre gyakorol, megmarad. 



Mint hajdan a jog-, úgy jelenleg a természet-tudo- 
mányok mezejére tódul az egész világ. Az ok ugyanaz, 
melyért a kivándorlás előbb Kalifornia, később Ausz- 
trália s legújabban Oregon felé vette irányát. — Ax 
aranyszomj szintúgy megteszi hatását a tudományok 
körében, mint mindenütt; de ne búsuljunk azért. 
A régi eredmény itt is az lesz, hogy kik csak aranyat 



jöttek keresni, munkijok által a tört hasauoeabb tov^ 
kenyaégre Haduk elö. 



A tapasztalás mutatja, hogy aaok, kik értelem tekin 
tétében legmagasabban állnak a kortinaik fsWüágost* 
tására legtöbbet tettek, ritkán alkalmatosak arra, hogy 
a haladást vetessék. — Nem jó, ha aa, ki a szövet* 
neket tartja, egyszersmind aa utat kereti. 



Valamint minden pályán, úgy a tudományok köré- 
ben nemcsak járatlan, de olyan úton is nehezen hala- 
dunk, melyen már nagyon sokan jártak; mart as 
átmenők nem csak nyomokat, de mély vágásokat is 
hagynak maguk után, melyekbe jutva, néha alig halad- 
hatunk tovább. 



Nem azon tételek száma, melyeket megezáfolni, de 
azoké, melyeket bebizonyítani tudunk, képezi elmebeli 
tehetségünk mérlegét. Csak a ki sok tárgyról elhatá- 
rozott nézettel bír, érdemli, hogy terjedelmes, eeak ki 
valamely nagy igazságot kétségbevehetetlen okokkal be 
tud bizonyitni, érdemli, hogy nagy elmének ne? ez 
tessék. — A czáfblgatáei tigyeetég többnyíre eeak * 
gyakorlatnak eredménye. 



Sokkal irigyletre méltóbb a ktfztfoségee ember, ki 
valamely igazságon nem kétkedik, a bttteeoél r agy 
tedónál, ki act feltalálta, Minden igazság haeooló az 

aranyhoz, mely kincs annak, ki azt bírja; de mely, 
bármennyire ragyog, mielőtt forgalomba jött, sötét 
aknában egy gyönge mécs bizonytalan világítása mellett 
szegény munkások által találtatott fel. 



Úgy járunk a tndománynyal, mint vagyonunk más 
nemeivel. Mennél gazdagabbakká leszünk, annál köny- 
nyebben szerzünk, de annál kevésbbé becsüljük irígylett 
kincseinket. 



A tetők, honnan a legtágasabb kilátás nyílik, ritkán 
termékenyek, s ilyenek azon existentiák, melyekhez 
a tömeg vágyódva föltekint, s pedig a tudomány 
körében szintúgy, mint a közélet mezején. Az iskolás 
gyermek vagy dilettáns, ki az első virágnak szirmait 
olvasgatja, vagy első mikroskopiai kísérletét teszi, min- 
den bizonynyal boldogabbnak érzi magát, s büszkébben 
emeli fejét, mint Humboldt Sándor dicsősége tetőpontján. 



A ki a tudomány körében semmi újat nem talált is, 
hanem mindig csak azon ösvényen tartotta magát, 
melyen előtte mások jártak, legalább az által érdemli 
utódainak köszönetét, hogy az ösvényt, melyet használt, 
tágasabbá és járhatóbbá tette. 



Azoknak, kik a magas tengeren hajóznak, látkörük 
szűknek látszik; így van ez a tudomány körében is, 

hol épen azok, kiknek látkörük legtágasabb, érzik leg- 
inkább annak korlátoltságát. 



Ha meggondoljuk, hogy nem csak a történet, hanem 
minden tudományunk nagyrészt oly ismeretekből áll, 
melyekre nézve saját tapasztalásunk nincs, s csak mások 
tanúságára hivatkozunk, azaz melyekben csak annyit 
tudhatunk, a mennyit hiszünk, valóban nincs ok lenézni 
azokat, kik ugyanezt a vallás körében teszik. 



Két dolgot soha nem értünk meg egészen : a minden- 
séget s önmagunkat. Minden tudománynak elérhető 
tárgya csak e kettő között fekszik, s épen ez az ok, 
melyért a tudományban teljes megnyugvást nem talál- 
hatunk. Mert miután minden komoly gondolkozás azon 
kérdéshez vezet, mily összefüggésben áll azon tárgy, 
melyről elméikedénk, az egészszel s minmagunkkal : 
természetes, hogy minden tudományunk kételylyel vagy 
hittel végződik. 



A való dicsőség nem a nép kegyétől függ, sőt a 
tapasztalás mutatja, hogy azok, kik később koruk leg- 
nagyobb férfiainak tartatnak, kortársaik között arány- 
lag kevés népszerűséggel bírtak. Némelyeknél csak 
elleneik számából veszszük észre, hogy kitűnő tulaj- 
donságaik már életökben sokak által elismertettek, 
másokról még ezt sem mondhatjuk s azok közül, kik 
Shakespere és Bacoval éltek, talán nem gyanítá senki, 
hogy az első egykor a világ legnagyobb költőjének fog 

tartatni, a másik nem mint Anglia főkancellárja, hanem 
mint egy új tudományos irány megalapítója fog tisz- 
teltetni a jövő kor által. A nép nem emelhet senkit 
magasabbra, mint mennyire maga felér, s ki százada 
színvonalán felül áll, az szükségkép elválik tömegétől. 



Meg vagyok győződve, hogy egy középszerű tó az 
infuzoriumra körülbelül ép oly benyomást tehet, mint 
reánk a tenger; vajon boldogabbá lennénk-e, ha lát- 
körünk annyira terjedne, hogy a tenger reánk csak 
oly benyomást tenne, mint most egy középnagyságú 
tó? Ha magas tetőre megyünk, s az egész vidék föld- 
abroszként fekszik előttünk, kipótolhatja-e ez azon 
élvezetet, melyet e nagy táj apró részleteiben találtunk ; 
s e pillanatnyi öröm, melyet magas állásunkon érezünk, 
a büszke érzet, melylyel nagy körünkre lenézünk, nem 
boszulja-e meg magát, midőn eszünkbe jut, mily kis 
része e nagy körnek az, melyre tevékenységünk hatása 
teijed ? 



A tapasztalás azt mutatja, hogy azok, kik az állam- 
tudományban a legelső helyeket foglalják el, a gyakor- 
lati politika mezején a közvárakozásnak ritkán felelnek 
meg. Ennek oka abban fekszik, hogy a ki sokat foglal- 
kozik eszmékkel, s minden dolognak legtávolabb követ- 
kezéseit is számba veszi, e hajlamot átviszi a gyakor- 
lati politika mezejére is, itt pedig nem általános eszmék 
távol fekvő következéseinek előrelátása, hanem a létező 
viszonyok rögtöni felhasználása, nem szigorú logika, 
hanem helyes tapintat, nem lángész, hanem ügyesség 
kívántatik. — Az elmélet emberének feladata nagyobb- 

szerű, dicsősége állandóbb, befolyása mind térre, mind 
időre nézye messzebbre terjedő, de ha evvel nem éri 
be, s a tömeg tapsai, azon nagyobb, de csak egy napig 
tartó dicsőség után vágyódik, melyet a közélet mezején 
találunk, csak magának tulaj donithatja csalódásait. — 
A gyakorlati államférfi a jelennek él, a tudomány 
embere a jövőnek, s minden kor jól teszi, ha saját 
bajnokának homlokára fűzi koszorúját. Valamint ter- 
mészetesnek találjuk, hogy Talleyrand, Peel nagy esz- 
méik a jövőnek kifejlődésére semmi befolyást nem 
gyakorolnak, úgy nincs mit szomorkodni azon sem, 
hogy Rousseau, Montesquieu vagy Bentham soha az 
állam kormányára nem hivattak meg, mi által sem az 
egyes államok, sem az emberiség semmit nem vesz- 
tettek. 



Valamint nem a nap, hanem a föld forgásával mi 
magunk emelkedünk, midőn a ragyogó csillagzatot 
mindig magasabban látjuk egünkön, s ismét mi szál- 
lunk lefelé, midőn a nap láthatárunkhoz közeledik: 
úgy ha azon eszmék, melyek fiatalabb korunkban oly 
magasaknak látszottak, később mélyebb s mélyebbre 
szállanak, az ok nem bennök, hanem magunkban 
fekszik. Nem az eszmék, csak mi magú ük hanyatlót 
tünk le egykori magasságunkból. 



Nincs nagyobb boldogság a világon, mint erőnknek 
öntudata; ép azért főélvezetünket erőnk gyakorlatában 
kell keresnünk. A mit Lessing mond: hogy ha 
egyik kezében a valónak egész ismeretét tartaná, 
másikban az ösztönt, mely a valónak keresésére 




154 

tet, leborulva a Mindenható előtt, az utóbbit kérné 
tőle, — nem csak a tudományról, de minden földi 
javainkról áll. — Nem a birtok, hanem a törekvés 
boldogít, s győzelmeink legédesebb része azon küzdel- 
mek emlékében fekszik, melyekkel azokat kivittük. 



Nyelvünk halad, korunkban az eszmék sebesen vál- 
toznak s hamar elavulnak, és igy összes munkáim, 
melyek a nemzet fejlődésére korunkban elég hatást 
gyakoroltak, talán nem fogják túlélni szerzőjöket; de 
míg azok fenmaradnak, ki azokon végig megy, el 
fogja ismerni, hogy azon demokratiának, mely nem 
lármáz, hanem dolgozik, mely nem akar másokat 
levonni, hanem emelkedni törekszik, mely nem a pór 
uralma, hanem szabadság után vágyódik, e hazában 
én is egy hív bajnoka voltam, s hogy, ha életem se 
azoknak, kik dicsőség vagy vagyon, se azoknak, kik 
megelégedés után törekszenek, például nem szolgálhat, 
egy becse megvan, és ez az, hogy mint a mágnestű, 
mindig egyfelé mutattam — s ennek is megvan a 
maga haszna. 



ÁLLAM ÉS POLITIKA. 



J 



Nem csak Bonaseau, de előtte s utána mások is nagy 
fáradságot fordítottak azon állítás bebizonyítására, hogy 
az emberi nem a művelődés utal többet vesztett, mint 
nyert, s hogy az, mit haladásnak nevezünk, tulajdon- 
kép csak erkölcsi sülyedésünk hossiú törtenete. E tan, 
melyet egyes jeles elmék pillanatnyi rossz kedvének 
vagy azon dölyfnek köszönünk, melylyel az észnek 
valóságos vagy képzelt arístokratü oly javakról szóla- 
nak, miknek birtokában magokat biztosoknak hiszik, 
ép oly kevéssé érdemli, hogy róla komolyan vitat- 
kozzunk, mint azon állítás, hogy a gyermek, ha felnő, 
rosszabbá és szerencsétlenebbé válik. Miután a gyer- 
meknek nőni s az emberi nemnek mivelödni kell, az 
ily okoskodásnak semmi gyakorlati haszna nem lehet. 



Feltarthatlanúl halad az emberiség azon ösvényen, 
melyre múltja vezette, s egyeseknek hibái s fondor- 
kodásai e hosszú fejlődésnek szükségét és végered- 
ményeit nem változtathatják meg, de késleltethetik 
haladását^ s pedig semmi által annyira, mint midőn a 

természetes kifejlődést mesterséges eszközök utal siet- 
tetni igyekeznek. 



Ha az úgynevezett időfolyamok (Strom der Zeiten) 
egyikét nézzük, minők a történelem értékesítésére 
készíttetnek, s rajta a helyenként felmerülő óriás biro- 
dalmakat, melyek rövid fennállás után ismét egyes 
ágakra oszolnak: világos képben látjuk a két erőt, 
melyek az emberi nem szakadatlan haladásának felté- 
telei s melyeknek egyike : az egyesülési ösztön, másika 
az egyéni szabadság utáni törekvés. E kettőnek össze- 
működése nélkül soha nemünk ennyire nem haladt 
volna, s habár első tekintetre úgy látszik, hogy az 
egyéni szabadságnak többet köszönünk, mégis mélyeb- 
ben vizsgálva a tárgyat, meggyőződünk, hogy az univer- 
salitás utáni törekvés nem kevésbbé üdvös eredményeket 
idézett elő mívelődésünkre, s hogy azok, kik világ- 
hatalom után törekedve, nagy birodalmakat alkottak, 
bármily szenvedéseket okoztak is kortársaiknak, egész- 
ben véve az emberiség jótevői közé számithatók. 

Nem létezett oly birodalom soha, mely, midőn a kor 
míveltebb népeit lenyűgözve, a civilisatiót látszólag 
eltiporta, az embereket egyszersmind közelebb ne hozta 
volna egymáshoz, s igy a különböző elemek érintkezé- 
sét, mely magasabb míveltségünk feltétele, nem segí- 
tette volna elé. — A felsőbbség, melylyel az ó-világ 
legmiveltebb népei fölött bírunk, csak ennek tulaj- 
donítható. 



Azon fogalom, mely minden magasabb miveltségnek 
feltétele : az emberi méltóság fogalma, csak kis álla- 
mokban fejlődhetik ki, mert az egyesnek tevékenysége 

az egésznek jólétére csak itt gyakorolhat befolyást. — 
Innen van, hogy a civilisatió Görögország apró álla- 
mainak többet köszönhet, mint mindazon óriás biro- 
dalmaknak, melyek azt megelőzték és követték. 



Az ó- világ civilisatiója a jelentől főkép abban külön- 
bözik, hogy se az egyéni szabadságnak, se az egyenlő- 
ségnek eszméjét nem bírta. — Áz ó- világ polgára, 
főkép Hellas és Róma szebb korában, az állam irányá- 
ban oly alárendeltségben élt, minőről korunkban fogal- 
munk sincs, s azon otthonosság, az egyes családi körök 
elkülönözése, melyek az ujabb kornak íőél vezetet képe- 
zik, akkor ismeretlenek voltak. — Szintén azt mond- 
hatjuk az egyenlőségről is. A szolgaság lényeges részét 
képezi a régi civilisatiónak s az emberi méltóság 
fogalmát, mely korunkban általánossá vált, akkor még 
a legnagyobb philosophok, minő Plató és Aristoteles, 
és a leghumánusabb státusférfiak, minő Cicero vala, 
még csak gyanították. — Ha az ó-világot a jelennel 
összehasonlítjuk, a legnagyobb különbség abban fekszik, 
hogy ott sokkal kevesebb egoizmust és úgyszólván 
semmi humanitást nem találunk, mi mindkettő az 
elébb említett eszmekülönbségnek tulajdonítható. Mert 
a hol az egyes existentiáját az államtól nem különít- 
heti el, ott az egoizmus a honszeretettel nemcsak nem 
áll ellentétben, de sőt annak feltétele és a humanitás 
csak mint az egyenlőség eszméjének következése támad. 

— Az egyéni szabadság terjesztésére sokat tett már 
Sokrates és iskolája, de legtöbbet Zeno és Epikur 
követői. — A stoicismus és epikureismus, bármeny- 
nyire különbözzenek tanaikban, czéljaikban ugyanazok. 

— Mindkét iskola nem más, mint az egyén nevében 

protestatió az államnak mindent elnyomó mindenható- 
sága ellen, és a két seetának sebes elterjedése csak azt 
bizonyítja, hogy az állam mindenhatósága ellen már 
akkor reaetió támadt, mely, e két formában kifejezé- 
sét találta. — Az egyenlőségi eszmének elterjedését 
Róma készítette elé, részint az által, hogy csaknem az 
akkor ismert egész világot uralma alá vetve, a válasz- 
falakat, melyek az egyes nemzeteket elébb elkülönöz- 
ték, erőszakosan ledönté s Így elébb a szolgaságnak, 
később, midőn távol lakó népeknek is a jus eivitatis-t 
adá, a jognak egyenlőségét tettleg behozá, részint és 
még inkább caesarjainak absolut hatalma által ; mert 
épen mivel; minden szabadságot [elölt, a régi patríciu- 
sok és plebejusok ivadékait a libertinusokkal, sőt a 
szolgákkal tettleg egy színvonalra helyezte, nem hagy- 
ván fel semmi más különbséget, mint a vagyonét, mely,, 
főkép oly viszonyok alatt, hol a vagyonnak megtartása 
vagy szerzése egy despotának önkényétől függ, aristo- 
kratiát nem alapíthat. 



A civilisatió, mint a világosság, mindig csak a 
föld egyik felén terjed el. — Egykor nyugatot, most 
keletet takarja sűrű homály, mintha itt is, a fáradtság 
után, melylyel a civilisatió jár, hosszú pihenésre 
volna szükség, mely alatt az erők újra megújulnak. 



Az organikus chémia szerint minden növény táp- 
anyagát a földből vonja, melynek a trágyában azon 
anyagokat adjuk vissza, melyeket termése által elvesz- 
tett. Egy örök körfolyam létezik az organikus termé- 
szetben, s a növény- s állatország roppant sokfélesége 

csak ugyanazon néhány elemből áll, mely ezerféle for- 
mában él és tenyészik körülöttünk. — Nem látjuk-e 
ugyanezt a szellemi világban is, hol szüntelenül vál- 
tozó formákban s összeköttetésekben ugyanazon esz- 
mék s érzések térnek vissza ? Civilisatiónk rothadása 
képezi az anyagot, melyből a reá következő fejlődik, s 
azon számtalan jelenségekben, melyeket a világtörténet- 
ben látunk, mindég csak ugyanazon, s pedig nem 
számos elemekkel találkozunk. 



Közönséges állítás, hogy a politikai szabadság, miután 
az egy bizonyos pontig fejlődött, mindig egyed-uralom- 
hoz, s mert ez ott, hol a szabadságot követi, mérsékelt 
nem lehet, a despotiához vezet. S ezen állítás históriai 
támaszául az egész ó- világ s főkép Róma példája 
hozatik fel. — Az úgynevezett világfájdalom meg- 
ragadta nemcsak korunk költőit, de tudományos fér- 
fiait is, s így találjuk a históriában a panaszt, hogy 
az emberiség kerékben forog, mintha a világ kezdetétől 
egy száraz malomba befogva, csak az volna feladása, 
hogy az előidézett mozgalom által egyesek lisztjének 
őrlésére szolgáljon. Nem szándékom e tétel elméleti 
taglalásába bocsátkozni ; annyi bizonyos, hogy az, mi 
annak támogatására az ó-kor történetéből felhozatik, 
mást bizonyít. 

Az ó- világ alapeszméje, mi az államot illeti : az 
egyediségnek tökéletes alávetése az állam alá. Civili- 
satiójának minden csodái ez eszme létesítésének köszön- 
hetők, s minden haladás s minden visszalépés azon 
arányban történt, melyben az eszme nagyobb vagy 
kisebb mértékben létesíttetett, azaz azon arányban, 

Br. Eötvös: Gondolatok. 11 

melyben az állani nagyobb vagy kisebb hatalmat gyako- 
rolt polgárai fölött. 

Minthogy az állam hatalma akkor legnagyobb s leg- 
korlátlanabb, s csak ott használtatik a kellő következe- 
tességgel, hol annak gyakorlása egynek adatik által, 
világos, miként azon tény, hogy az ó-világ szabad 
államai végre despotiára mentek által, csak azt bizo- 
nyítja, hogy minden eszme a társaságot, mely fölött 
uralkodott, végre azon formákhoz vezeti, melyek alatt 
ezen eszme legtökéletesebben létesíthető ; miből, ha azt 
a jelenre alkalmazzuk, csak azon következtetést von- 
hatjuk, hogy polgárosodásunk, melynek uralkodó esz- 
méje az egyéni szabadság, szintúgy el fogja érni azon 
formákat, melyek alatt az egyéni szabadság eszméje a 
legtökéletesebben létesíthető, mint az ó-világ polgáro- 
sodása végre saját uralkodó eszméjének, azaz az állam 
korlátlan hatalmának létesítéséhez vezetett. 



Az ó-kor minden magán viszonyain a szolgaság vagy 
legalább teljes alárendeltség és korlátlan uralom eszméje 
vonul keresztül. Ezt találjuk nemcsak az úr és szolgája 
között, hanem a család körében, a nő s férfi közötti 
viszonyokban is, s valóban csak a dolgok természetes 
kifejlődésének tekinthető, ha ugyanazon eszme végre 
uralkodóvá vált az állam körében is. — Korunkról, 
hála, épen az ellenkezőt mondhatjuk. Itt minden viszo- 
nyok a szabad személyiség eszméjére építvék, csak az 
állam maga képez e részben kivételt ; nem várhatjuk-e 
tehát, hogy az, mi az ó-korban történt — hogy azon 
eszme, melyre az egész társadalom épül, végre kiter- 
jeszti hatását az államra is — századunkban is meg 
fog történni? 

A római köztársaság vesztének egyik főoka a nép 
különböző osztályainak vagyon-állapotjaiban található. 
Mint főtényező e szerencsétlen korszakban leginkább 
két osztály lép fel. Azok, kik különböző módokon rop- 
pant vagyont gyűjtve, arról nagyravágyásuk érdekében 
rendelkeztek, s azok, kik vagyonukat eltékozolva, csak 
az állam teljes felforgatása által juthattak fel ismét 
azon helyzetbe, melyből lesülyedtek. — Sallust és 
Cicero kimeritőleg szólanak e viszonyokról, s lehetetlen, 
hogy Róma akkori helyzetéről olvasván, saját állapot- 
jaink ne jussanak eszünkbe. 

Csak egy van, mi némi megnyugtatásra szolgál s ez 
az, hogy a nagy birtokosok és a nagy bukottak osz- 
tálya nálunk nem a római patríciusoktól, hanem azon 
békésebb fajból származik, melynek hőstettei a börze 
sorompói között vitetnek véghez. 



Valamint a Rhone a genfi tóba, a Mississipi a ten- 
gerbe ömölvén, egy ideig ugyan megtartják külön 
szinöket, de később a nagyobb elemben eltűnnek, így 
van az a népekkel is. Minden eredetiségnek első fol- 
tétele az elszigeteltség, a hol az megszűnt, lassanként 
megszűnik az egyéni jellem is. — Ezért tartoznak 
azon találmányok, melyeknek a közlekedések jelen 
könnyűséget köszönjük, a világtörténet legnagyobb 
eseményei közé. Általok az emberi nem egysége költői 
álomból valószínűséggé lett, s valamint egykor minden, 
mi ezen egységet feltételezé, méltán utópiának mon- 
datott, úgy most ugyanezen nevet adhatjuk oly törek- 
véseknek, melyek a népek állandó elkülönzésére és 
antagonismusára épitvék. 

Az emberiséget csak egy új eszme, vagy egy új igaz- 
ság mentheti meg jelen szerencsétlen helyzetéből, — 
ezt halljuk sokszor, s ez általános meggyőződésből 
kiindulva, nem hiányzanak, kik ezen új igazság kere- 
séséhez fognak, vagy minden tanban, mely, mint a com- 
munismus vagy a socialismus, újnak látszik, e min- 
denen segítő gyógyszert, nemünk új megváltóját gyanít- 
ják, s mégis nincs semmi, mi a történet összes 
tapasztalásaival annyira ellenkezésben állna, mint e 
meggyőződés. — Az emberiség bajai a soha új eszme 
nem segített még. — A keresztyénség, mely az ó-kor 
rothadt állapotját megújítva, jelen civilisatiónkat alkotá, 
nem hirdetett semmit, mi, mint eszme, a zsidók 
vallásos, vagy a görögök s rómaiak philosophiai tanai 
között nem volna feltalálható. Az eszméknek hatalma 
és jótékonysága csak általánosságukban fekszik, és ez 
mindig csak hosszú időnek lehet szüleménye. Ha tehát 
jelen viszonyainkkal meg nem elégedve, egy szebb jövőt 
várunk, és azt előkészíteni akarjuk, ne új eszmékbe, 
ne eddig hallatlan combinatiókba helyezzük bizal- 
munkat, hanem inkább a már létező, a már elterjedt 
eszmék között keressük fel azokat, melyek az emberiség 
jelen mívelődési fokának s helyzeteinek megfelelve, 
általánosokká válhatnak ; elhagyva, sőt megtámadva 
azt, mi túlélve magát, többé általános meggyőződéssé 
nem válhatik, s hasonlókép mellőzve mindent, mi 
talán egykor, de a jelen viszonyok között még nem 
lehet általános. 



Ha az emberi nem mindig halad, igen természetes, 
hogy tökéletes rendet itt ép oly kevéssé találhatunk, 
mint más nagy tömegnél, mely előre törekszik ; mert 
természetes, hogy egyesek az egészet meghaladva, már 

ott járnak, hová a sokaság csak még később jön, mások 
ismét elmaradva, azon helyet foglalják el, melyen a 
többiek rég keresztül mentek, s hogy általán véve nem 
rendes sort, hanem csak közös irányt találunk. — 
E látszó rendetlenség nem akadályoztatja az egésznek 
előmenetelét ; a baj csak az által támad, ha valaki e 
látszó rendetlenséget meg akarja szüntetni. Mikor az 
Űr Izrael népét a pusztán átvezeté, egy tűzoszlop haladt 
a nép előtt; ez legszebb képe az egész emberi nem 
haladásának. Ha mindenki azon czélt, melyet maga 
előtt lát, az eszmét, mely mennyei lángként előttünk 
jár, tehetsége szerint követi: így haladunk legbizto- 
sabban. 



A ki a történelemmel komolyan foglalatoskodik, azon 
meggyőződéshez jut, hogy egész világtörténetünk csak 
egy folytonos haladás története. Akár az emberi nem 
számát, akár a miveltséget, akár az anyagi jólétet, 
akár az erkölcsi elvet tekintjük, haladtunk mindenben. 
Igaz, hogy földünk egyes, most néptelen vidékein régi 
mívelt népek romjait találjuk; de ki fogja tagadni, 
hogy a földön most több ember lakik, s hogy a mívelt- 
ség nagyobb tért foglal el, mint bármely korban, mely- 
ről tudományunk szól? Igaz, most is elég Ínséget 
találunk, s az erkölcsi elvek hatalma (a humanitás) 
most sem áll azon fokon, melyen azt látni óhajtanok: 
de midőn Róma vagy a közép-kor történetén végig 
megyünk, s látjuk a minden században többször vissza- 
térő éhséget, mely alatt a lakóknak egy része elveszett, 
s a legcivilisáltabb népek hadviselési módját, ki nem 
ismeri el haladásunkat? 

Épen a haladásnak folytonossága s a gyorsaság, 
melylyel az korszakunkban történik, magyarázza meg 

azon tüneményeket, melyek miatt annyiszor aggódunk. 
Valamint a tenger dagály óráiban sima tükre helyett 
sötét hullámokat mutat, és sok tisztátalan anyagot 
vetve ki partjára, a nézőre inkább ijesztő, mint nyájas 
benyomást tesz, Így van az minden korszakban, mely 
alatt az emberiség erősen emelkedik. 



Az emberi ész ellentétekben halad, a társadalmi 
viszonyok kifejlődései pedig hasonlók a természetéhez, 
mely, ha néha pillanatnyi megrázkódásokat tapasz- 
talunk is, mindig csak egy bizonyos rendben és fokon- 
ként történhetik. Ebből az következik, hogy, habár az 
emberi eszmék rögtön változnak, oly annyira, hogy a 
mi előbb egy kor uralkodó eszméjének látszott, annak 
mindjárt utána épen ellenkezője állíttatik fel alapelv- 
ként, ezen, az eszmék körében történt változás soha 
nem változtathatja meg rögtön az egész társaságot. 
A befolyás, melyet az eszmék társadalmi viszonyainkra 
kétségen kívül gyakorolnak, inkább csak abban áll, 
hogy általok azon irány határoztatik meg, melyben a 
kifejlődés, de csak lassan, történni fog ; s ki a históriát 
tanulmányozza, meggyőződik, hogy revolutió (azaz a 
létező viszonyok tökéletes átalakulása)] soha nem tör- 
ténik rövid idő alatt. Az anyagi rendnek felforgatása, 
mit annak nevezünk, csak vagy egy hosszú fejlési 
prooessusnak végső jelensége, vagy a megindulási pont, 
melyen a fejlődési processus kezdődik. 



Gyors haladás korszakában az osztályok s egyesek 
mindig elválnak egymástól ; nem mintha valamely 



167 

rész épen nem haladna — mi ily időben, hol senki 
előbbi helyén nem maradhat, lehetetten, — de mert a 
haladás egyeseknél gyorsabb, másoknál lassúbb. Ellen- 
ben soha nem találunk nemzeteknél több egyetértést, 
mint midőn haladásokban bármi által akadályoztat- 
nak. Ebből magyarázható, hogy a haladás utolsó aka- 
dályaival sokszor maga a haladás szűnik meg, mely 
az összetartás egy bizonyos mértéke nélkül lehetetlen, 
s hogy nemzetek soha nem erősebbek, mint egy külső 
nyomás érzete alatt. 



A ki haladni akar, annak egy irányban kell előre 
törekedni. Nem a tehetség, nem is az erős iparkodáe, 
hanem inkább a következetesség hiányának tulajdonít- 
ható, hogy távolabb fekvő ezélok oly ritkán éretnek el. 



Az emberi természet nem változik, s bármennyire 
menjünk vissza a történetben, mindig úgy találjuk az 
embereket, mint azokat ismerjük ; más eszmékkel s 
ismeretekkel, különböző helyzetben, de ugyanazon 
anyagi s erkölcsi szükségekkel, vágyakkal s gyöngesé- 
gekkel. így tartja meg a fának lombja formáját, s a 
százados csernek magas ágain épen oly leveleket talá- 
lunk, minők az egy éves csemetén zöldéinek, legfeljebb 
azon különbséggel, hogy az utóbbiak néha nagyobbak, 
vagy legalább nagyobbaknak látszanak. De, mert az 
egyes levelek hasonlók maradnak, az egész fa nem 
változott-e azért, s mert az egyes levél most is oly 
gyöngén függ ágán s minden szellőre megindul, vajon 
maga a fa nem változott-e meg, s nem kivan e szaba- 

dabb tért kifejlődésére, a vajon, a ki azzal úgy akarna 
bánni, mint midőn a nagy fa még csemete volt, nem 
tartanák-e őrültnek? 

Ez képe haladásunknak, mely, ha az egyéneket 
tekintjük, épen oly csekély és észrevehetetlen, mint 
nagyszerű, ha egész nemzetekre vagy az emberiségre 
fordítjuk figyelmünket, s ezért nincs nagyobb tévedés, 
mint ha valaki az emberi természet változhatatlan- 
ságaiból társadalmi formáink változhatatlanságát akarja 
következtetni. 



Talán nincs kérdés, mely több vitatkozásra adott 
alkalmat, mint az : vajon az emberi nem, mielőtt jelen 
miveltségére emelkedett, csakugyan jobb s boldogabb 
volt-e, mint jelenleg? A kérdés megfejtésének gyakor- 
lati haszna körülbelül ugyanaz, mint ha valaki azt 
tűzné ki : vajon a csemete, melynek törzse még sima, 
tökéletesebb-e a tölgynél,' mely szakadozott kérgén száz 
télnek nyomát hordja ? Miután a fának nőni s nemünk- 
nek mívelődni kell, ily vitatkozások legfeljebb ész- 
gyakorlatoknak tekinthetők. Bizonyos csak az, hogy 
valamint a fából, melyet derűit és zord napjai felnevel- 
tek, csemetét nem csinálhatunk többé, úgy az emberi 
nemet primitív állapotjaiba visszavezetni nem áll sen- 
kinek hatalmában, s hogy ha nemünk javát akarjuk, 
azt nem eszközölhetjük az által, hogy az elveszett 
aranykor fölött sóhajtozva a haladást akadályozzuk, 
hanem az által, ha minden erőnket arra fordítjuk, hogy 
a haladás czélszerű módon történjék. A múltnak res- 
tauratiója minden korban egyaránt lehetetlen, s a bol- 
dogabb jövőt, mely után vágyódunk, csak úgy készít- 
hetjük elé, ha a jelent mint kiindulási pontot elfő- 

gadva, az * ellenállhatatlan haladási ösztönt, mely 
természetünk jellemző tulajdona, a végzet útmutatása- 
ként követjük. 

* 

Én is bízom nemünk tökéletesbülésében, s meg 
vagyok győződve, hogy haladásunk csaknem határ- 
talan, de határtalan hosszúságú időben. Az egyes ember 
megkerülheti a világot, de a legközelebbik órában azért 
mégis csak alig egy mérföldre haladhat. így van az 
egész nemzetek, sőt egész nemünk haladásával is. 



Abból, mert az emberek különböző korszakokban 
egymáshoz hasonlók maradnak, az emberiség tespedé- 
sét következtetni semmivel sem józanabb, mint ha 
valaki abból, mert a fa minden tavaszszal az előbbiek- 
hez hasonló leveleket hajt, azt következtetné, hogy a 

fa nem nő. 

* 

Valamint korlátolt földünkön minden, mi bármi 
különböző pontról előre halad, végre találkozik, s mint 
annyi országok folyóvizei mind a tengerbe ömlenek: 
úgy bizonyosan eljön az idő, midőn a föld népei is 
egy roppant egészszó egyesülnek. — Más kérdés az, 
vajon e találkozás oly üdvös következéseket fog-e maga 
után vonni, mint azt optimistáink jósolják? — 
A millió tiszta források sötét tengerré egyesülnek, 
melynek keserű habját vészek hányják körül, s ki 
tudja, nem mennek e át hasonlá metamorphosison a 
népek is, ha majd egy nagy emberiséggé olvadtak össze ? 

Fáradjunk bármiként, b reggeltol estig legfeljebb 
néhány mérföldre haladhatunk, de a föld az ég alatt 
félig megfordulva tengelye körül, több ezer mérföldre 
elvisz a helytől, melyben reggel voltunk. Ilyen a hala- 
dás állami életünkben. Az, melyért fáradunk, szomorí- 
tólag csekély, de annál nagyobb az, mely észrevétlenül, 
hozzájárulásunk nélkül történik. 



Valamint ott, hol a patak vize sziklába ütközik, 
fehér tajtékfoltot látunk, mely épen, mert a patak 
szakadatlanul tovább foly, látszólag egy helyen marad, 
így azon állandóság, melyet az emberi dolgokban talá- 
lunk, sokszor nem egyéb, mint ugyanazon okok által 
előidézett szünetlen változás. 



Egy hajón, mely csendes tengeren kedvezd szelekkel 
gyorsan halad czélja felé, alig veszszük észre, hogy 
mozdul, míg a másik szélvésztől hányatva, hullámról- 
hullámra emeltetik, s e hányatás között csaknem egy 
helyen marad. Soha a haladást a mozgalom nagyságá- 
ból nem ítélhetjük meg. 



Az emberi nem története, felületesen tekintve, a lógony 
mozgásaihoz hasonlít. Nem szűnő ingás szélsőségek 
között, melyeknél az emberi nem, miután egy irányban 
a legmagasabb pontot elérte, ellenkező irányban ismét 
sülyedni kezd. S valamint az, ki az óránál csak a 
lógony mozgásait tekintené, bizonyosan nem értheti az 
oly mesterséges műnek czélját, úgy, a ki az emberi 

nem történetében csak azon nagy osrillatiókat tekinti, 
melyeket forradalmaknak nevesünk, kétségbe esik. 
Hosszabb idő 8 észlelés után észreveszszük, hogy a 
zajos mozgás, mely figyelmünket először magára Toná 
— az emberi nem történetében a forradalmak, mint 
az óránál a lógony mozgásai, — csak arra valók, hogy 
azon lassú s látszólag csekély haladást eszközöljék, 
melyet az óramutató tesz. 



Mint a tenger dagályának tetőpontja csak egy pilla- 
natig tart, melyet azonnal az apály kezdete köret, úgy 
mihelyt valamely eszme tökéletesen létesült, azonnal 
reactió támad ellene. Így volt ez az ó-világban. Alig 
létesíttetett az állam absolnt hatalmának eszméje az 
Augustusok által, s azonnal megkezdődik a reactió. 
Az epiknreismns szintúgy, mint a stoieismns, ezen 
dolgoznak, s a keresztyénség nem más, mint az egyén- 
nek protestatiója az állam mindent elnyomó zsarnok- 
sága ellen. Ha [Róma történetét az imperátorok alatt 
figyelemmel tanulmányozzuk, meggyőződhetünk, miként 
a nagy birodalomnak felbomlását inkább a közvélemény 
az állam eszméivel ellenkező folyamának kell tulaj- 
donitanunk, mint a barbárok betörése anyagi tényének, 
mely a birodalmat csak azért renditheté meg, mert az 
belsejében már fel vala oszlatva. — Teljesen meg 
vagyok győződve, hogy valamint az ó-világ absolutis- 
musa, úgy korunk szabadsági törekvései ellen is bekövet- 
kezik a reactió, de csak ha majd a keresztyénség ezen 
eszménye teljesítve lesz, s úgy látszik, ettől még igen 
távol vagyunk, s ebben találom én garantiánkat a 
reactió ellen. 

Igaz, bogy a gőz szétrepesztheti a mozdonyt, s hogy 
a Tonat sebesen haladva kingorhatik pályájáról, vagy 
mis szemközt jövővel összetitközhetik, és hogy ha a 
mozdonyt nem fűtenek, ha a gőz a katlanban nem 
feszülne, semmi veszélytől nem kellene félnünk. — Ez 
áll minden haladásról. Azon erő, mely azt eszközli, 
sőt maga a haladás mindig veszélyekkel jár, s oly 
nemzet, mely, mert erejében nem bízik, minden akadály 
előtt megáll, ép oly biztos lehet, mint ama gőzmozdony, 
csakhogy ép úgy nem teljesíti feladatát. 



Babylon, Ninive, Memphis, e roppant városok, melyek- 
nek romjai bámulattal töltenek el, a legnagyobb zsar- 
nokság müvei. Nem csak a dolgok természetéből követ- 
keztetjük ezt, mely szerint a fényűzésnek vagy a 
dicsvágynak emelt ily nagyszerű épületek csak ott 
készülhettek, hol egyesek milliók munkájával kényök 
szerint rendelkezhettek, de világos szavakban elmondja 
ezt Herodot s utána az ó-kor többi írója is. — Ha 
Londonnak jelen kiterjedését látjuk, az ó-kor ezen 
maradványai elvesztik csudálatosságukat, sőt tekintve 
az irányt, melyet civilisatiónk újabb időben vett, azt 
tapasztaljuk, hogy csaknem minden állam ily óriás 
központ alakítása után törekszik. Paris, New-York, 
Berlin, Bécs terjedése nem áll semmi arányban az 
illető országok emelkedésével. De nem fekszik-e ebben 
nagy veszély a szabadságra s így egész polgárosodásunkra, 
mely csak ennek kifolyása ? Ha százezerek, sőt milliók 
oly helyzetbe állíttatnak, hogy önmagukról nem gon- 
doskodhatván, az állam gondoskodására szorulnak, nem 
következik-e ebből szükségkép a szabadságnak meg- 

szorítása ? — Gondnok nem képzelhető a nélkül, hogy 
a gyámsága alatt álló fölött hatalmat ne gyakoroljon, 
s félhetni, hogy az új-kor nagy városai, melyek ala- 
kulásokat ugyan nem a despotismusnak köszönik, ahhoz 
fognak vezetni. Hisz minden állapot végre megteremti 
azon kellékeket, melyek nélkül nem állhatna fenn. 



Több ember közül, kik egy hegynek legmagasabb 
csúcsára törekszenek, néhányan elbuknak, mások kifárad- 
tan megállnak vagy megfordulnak, de azok, kiknek 
ereje s bátorsága a küzdelemben el nem fogyott, bármi 
különböző oldalról indultak is ki, mentől magasabbra 
emelkednek, annál inkább közelednek egymáshoz s 
végre találkozni fognak. — Ez az, miben a nemzetiségi 
törekvéseknek, melyek korunkban annyi zavart okoz- 
nak, vigasztaló oldalát látom. 



Épen mivel az eszmék soha nem halnak meg egé- 
szen, s ha uralmoknak ideje lejárt, módosítva hatnak 
azon ellentétes eszmékre is, melyek által háttérbe 
szoríttatnak : ezért eszmék régi alakjukban nem is 
támadtak fel soha. 

Ha a világtörténetet figyelemmel tekintjük, azon 
meggyőződéshez jutunk, hogy tökéletes revolutió, azaz 
olyan, mely után igen sok helyén nem maradt volna, 
tulajdonkép soha sem történt, de épen úgy nem tör- 
tént teljes restauratió sem. A trónjáról elűzött ural- 
kodó, legyen az eszme vagy ember, elvénülve vagy 
csak utódai által foglalja vissza helyét. 

Minden nagyobb eszmének megvoltak vértanúi s 
mint egyeseket, úgy egész népeket találunk, melyek 
így vérzettek el. A küzdőknek vesztét gúny s átok 
követte sokszor s az, a mit szenvedtek, első pillanatban 
mint visszaijesztő példa áll azok előtt, kik magasabb 
feladatnak akarnák szentelni létöket. De ha a történet 
folyamát tovább követjük, nézetünk megváltozik. Az 
elnyomó emlékét az utódok átka követi, a vértanú 
tovább él eszméjével, s a jövő bámulva látja hogy a győ- 
zelmet nem a hóhér, hanem az áldozat vitta ki mert min- 
den babér elhervad s minden emlék romba dől, de kinek 
neve egy eszmével él, a fölött az időnek nincsen hatalma. 



Némely politikusok, s pedig épen olyanok, kik 
magukat kiválólag gyakorlatiaknak tartják, úgy járnak 
el, mintha minden nép többsége gazemberekből állna, 
s ezért a kormányzásnál csak az emberi természet rossz 
hajlamait kellene számba vennünk. 

A tapasztalás ellentmond e szomorú nézetnek. 

Azon elvek, melyeket Macchiavelli hirdetett, előtte 
s utána sok követőkre találtak, s történt, hogy egyes 
államok az által pillanatnyilag kedvező eredményekhez 
jutottak (hisz azon két ezer év alatt, meddig történe- 
tünk visszamegy, mi nem történt már ?) ; de ha a 
népek életét mélyebben tanulmányozzuk, az egyes kivé- 
telek daczára azon meggyőződéshez jutunk, hogy vala- 
mint az egyes, úgy népek életében minden erkölcs- 
telenség végre megbőszülj a magát, s hogy a legnagyobb 
politikai ügyesség, mely az emberek rossz hajlamaira 
számít, s bűneikre s gyöngeségeikre támaszkodik, nsm 
tarthat fel oly államot, melynek vezérelvei a becsületes 
emberek erkölcsi érzetével ellentétben állnak. 

Hogy a morál elveinek a politikában nincsen helye, 
hogy az, ki e mezőn magas czélok után fárad, minden 
eszközhöz nyúlhat, ez azon tan, mely által Macchiavelli 
neve századokon át közgyűlölet, sőt csaknem undor 
tárgyává vált. — Újabb írók megmutatták, hogy miután 
a híres florenczi korában minden nemzet állása fejedel- 
mének hatalmától függött, Macchiavelli az olasz népnek 
függetlenségét és nagyságát czélozá, mely akkor egyedül 
az által vala elérhető, ha fejedelmei közül egy — 
hatalmassá válik. De az emberek nagy többsége Macaulay 
fényes védelmének daczára most sem változtatta meg 
ítéletét, s nincs logika s nincsen ékesszólás, mely a 
macchiavellismust rehabilitálhatná. — Az ítélet, melyet 
az emberek e tanokról hoztak, velünk született morális 
érzetünknek kifolyása. 



Napjainkban, midőn a népek állása nem kizárólag 
fejedelmeik hatalmától függ és sorsuk fölött a népnek 
választottjai határoznak, oly ember, ki Macchiavelli 
Fejedelmét ma írná, őrültnek tartatnék. De vajon 
azok, kik könyvekben s hírlapokban újra hirdetik a tant, 
hogy a népképviselők, addig, míg saját nemzőtöknek 
érdekeit bármily eszközökkel előmozdítják, helyesen jár- 
nak el, nem követik-e ugyanazon elveket, melyek fölött 
három század kimondta kárhoztatását? Ha igaz, hogy 
az, a mi által az egyes gyűlöletnek s megvetésnek teszi 
ki magát, nem válik szebbé, ha azt többen követik el, 
s ha az önzés, mely saját érdekeinek mindent feláldoz, 
nem kevésbbé embertelen, midőn tömegek, mint midőn 
egyesek által kö vettetik, akkor valóban, a mit napjainkban 
látunk s olvasunk, nem más, mint Macchiavelli tanainak 
újabb, korszerű kiadása, s el fog jönni az idő, mely 

azokról, kik e tanokat hirdetik, szint' úgy fog ítélni, 
mint mi a szerencsétlen florenczi titkárról. 



Az ó-világban a főérdek mindig az állam, melylyel 
szemközt az egyediség érdekei háttérbe szóróinak, s csak- 
nem eltűnnek; ennek szükséges következése, hogy az 
ethikában is, mely az egyesek morális kötelességeit tár- 
gyalja, az államra való tekintet elhatározó befolyással bír. 

Még Plató is, minden idealizmusa mellett, az állam - 
tudományt mint az ethikának részét tárgyalja s oly 
morál, mely az egyesre nézve oly kötelességeket állított 
volna fel, melyek az állam érdekeivel ellentétben vannak, 
az ó-világ fogalmai szerint nem is létezhetett. 

Azon összeköttetés, mely az ethika s politika között 
a dolog természete szerint létezik, most sem változott 
meg. — Lehetetlen, hogy a kötelességek, melyekkel az 
egyes magának, családjának s barátjainak tartozik, azok- 
kal, melyek őt az államhoz kötik, viszonyban ne állja- 
nak ; a különbség tehát, mely az új s a régi kor között 
e részben észlelhető, csak abban áll, hogy miután most 
a keresztyénség által uralkodóvá vált eszmék szerint 
az egyediség áll első helyen, az egyediség morális jogai- 
ból s kötelességeiből kell kiindulni, ha az államról szólunk. 

Valamint az ó-világban oly morál, mely az állam 
érdekeivel ellentétben áll, képtelenségnek tartatott volna, 
úgy most oly államtan, mely a morállal ellentétben áll, nem 
egyéb képtelenségnél, mit csak azért nem veszünk észre, 
mert az ó-világ eszméin alapítva meg újabb tudomá- 
nyunkat, még mindig az ó-világ felfogásaiban élünk. 

Minthogy újabb korunk elfogadta az elvet, hogy az 
államnak főczélja a többség jólétében keresendő, mint- 

hogy e szerint az egyed jóléte a fő, el kell fogadni azt 
is hogy a politikának legfőbb feladata nem egyéb, mint 
a morál elveinek alkalmazása az államra, s ebből vilá- 
gos, hogy oly politika, mely czéljainak elérésére erkölcs- 
telen eszközökkel él, a politika főfeladatával egyenes 
ellentétben áll. 



Bármennyire bámulják sokan a diplomatia finom 
fogásait s a politikai ügyességet, annyi bizonyos, hogy 
egy oly eset ellenében, midőn az állam veszélyes pilla- 
natokban megmentését államférfiai ügyességének köszön, 
hété, tizet hozhatunk fel, midőn az ily mesterségek az 
államokat nehézségekbe, sőt veszélybe ejtették. 



Lehet-e életünkben két nőt valóban szeretni, nem 
tudom; két hazát bizonyosan nem. 



Jóravaló ember mindent eltűr, de nem mindent tesz 
hazájáért. Az erkölcsi lehetőségeket nem mi magunk 
jelöljük ki magunknak, s rajtok túllépni még a hazáért 
sem szabad. 



Miként bizonyos tárgyak csak lángban égnek, úgy 
vannak egyéniségek, kiknél a szeretetet csak mint 
szenvedélyt látjuk, mely egyszerre felcsap, magasra 
lobog, zúg és pattog, de parázst nem hagy maga után. 
Ily egyéniségek, akár egyesek, akár népek legyenek — 
mert azon érzés, melylyel népek a haza iránt viseltet- 
nek, hasonló az egyes szeretetéhez — sokat beszélnek 
szerelmükről, pillanatokra csodákat mívelnek, de határ- 

Br. Eötvös : Gondolatok. 12 

talán szerelmük tárgyát ritkán boldogítják. — Ehhez 
nem pillanatnyi fény, hanem tartós meleg, nem magas 
láng, hanem izzó parázs kellene. 



Hegyes vidékeken minden völgynek különös jelleme 
van, minden tetőről új kilátás nyílik; egy félóráig 
járunk, s már új világban találjuk magunkat. Nálunk 
Debreczentől Szegedig s tovább egész alföldünk egy- 
forma. Az egyik mező, tanya, kert — olyan mint a 
másik. Ha tornyot látunk, azt hiszszük, saját falunk- 
hoz közeledünk, s mindenütt otthon érezzük magunkat ; 
nem is csoda tehát, ha a magyar ember nem ragasz- 
kodik úgy saját faluja tornyához, mint más országok 
lakója, hanem egész hazáját szereti. Ha van hely, a 
hol a hazának nagy eszméje a legegyszerűbb emberben 
is feltámadhat, ez határtalan rónaságunk. 



Bármily magas fogalmunk legyen az emberi méltó- 
ságról, bizonyos, hogy a legnagyobb rész azon termé- 
szetes ösztönnel születik, hogy magát valaminek vagy 
valakinek alávesse. S minthogy egyesek szintén termé- 
szetűknél fogva hatalomra törekszenek, nem bámulhatni, 
ha a miveletlen népeket mindig egyes vezetők korlát- 
lan uralma alatt találjuk. A szabadságnak, hogy az 
ientartassék, különös intézményekre van szüksége, míg 
a szolgaság gyomként magától támad és terjed. Az a 
közmondás, hogy az ember szabadságra születik, szép, 
de nem igazolja a történelem, mely inkább azt mutatja, 
hogy az ember szolgaságra születik, s csak miveltség 
által emelkedik a szabadsághoz. 



i 

Mindazon kötelességek között, melyeknek teljesíté- 
sétől az állam jóléte függ, a legfontosabbak az egyesek- 
nek esaládi kötelességei. 

Magában véve semmi sem természetesebb, mint az, 
hogy a ki országos dolgokhoz szól, vagy mint az ország 
képviselője lép fel, kizárólag az ország érdekeit tartsa 
szeme előtt; s mégis oly nagy az emberi gyarlóság, 
hogy az, ki közdologban személyes érdekeit tekintetbe 
nem Teszi, ezért a polgári erények példányának tartatik. 



Mint sok uralkodó utódja alatt, úgy most a magyar 
alkotmány rendkívül népszerűvé vált, és mintán az 
alkotmánynak és főkép a közigazgatásnak részletei 
a tudomány által felállított elveknek nem felelnek meg, 
sok ember töri fejét, hogyan történt, hogy ily látszólag 
hiányos rendszer oly kielégítő eredményekhez vezet- 
hetett. Felfogásom szerint ennek magyarázatát épen 
régi rendszerünk látszó hiányaiban kell keresnünk. — 
Mert az alkotmány elvei semmire nézve tisztán nem 
állíttatnak fel, mert még a közigazgatásban is az, mit 
meghatározott rendszernek nevezhetnénk, nem található, 
és mert így a törvény hiányai miatt az egyediségeknek 
nagy befolyás engedtetett: ez az, miben a magyar 
alkotmány előnyeit keresnünk kell. — Ugyanazon 
előny, mely az angol alkotmányban és közigazgatásban 
is megvan ; a különbség a kettő között csak az angol 
nép magas és a magyar alantabb miveltségében keres- 
hető, s minden alkotmány azon mértékben fog meg- 
felelni a szükségnek, melyben az az egyediségnek s a 
szabadságnak nagy vagy korlátoltabb hatáskört ád. 

Hazánk jelen helyzetének legnagyobb nehézsége, hogy 
alkotmányunk nem felel meg miveltségi viszonyaink- 
nak. — Százszor elmondatott, hogy octroyált, vagy 
bizonyos elvek szerint néhány nap alatt, mintegy 
mondva készült alkotmányok mit sem érnek, s hogy 
az alkotmány csak akkor felelhet meg czéljának, ha 
az a néppel együtt fejlődik és szükségeket pótol, nem 
pedig új szükségeket teremt, mi minden improvizált 
alkotmány következése. — De mit mondjunk hát mi, 
kiknek 48-ban szintén egy új alkotmány adatott, s 
pedig olyan, mely nem is a mi számunkra készült, 
hanem csak kölcsönöztetett ? — Úgy járunk, mint a 
gyermek, kire egy felnőtt ember kabátját adták fel. — 
Bámulhatjuk-e, ha minden lépésnél egyet botlunk és 
nincs-e okunk aggódni, hogy felbukunk, mielőtt időnk 
volt, hogy a ruhába belé nőjjünk? 



Ha jelen államainkat tekintjük, a bajoknak leg- 
nagyobb része két kútfőből ered. 

• Az egyik az, hogy a civilisatióval azon tárgyaknak 
száma s kiterjedése, melyekről az államnak gondos- 
kodni kellene, oly arányban növekedett, hogy az min- 
den kormánynak erejét felülmúlja. — Én részemről 
meg vagyok győződve, hogy Európa alkotmányos 
országaiban nem találkozik egy minister sem, ki azt, 
mit hivatala szerint kormányoznia kellene s miért csak 
ő felelős, tettleg kormányozni képes volna. 

A második, mi szintén magasabb miveltségünk ered- 
ménye, az, hogy korunk jogfogalmaival s a felvilágo- 
sodás terjedése következtében az emberek nem oly 
könnyen kormányozhatok, mint hajdan, midőn minden 
magasabb parancs vak engedelmességre számithatott. 

Az állam e szerint rendszere következtében oly fel- 
adatot tűzött ki magának, mely megoldhatatlan, s ezért 
bajainkon segíteni mindaddig nem is lehet, míg e fel- 
adat nem változik, s az állam hatáskörének sokkal 
szűkebb korlátok nem tűzetnek ki, vagy (mert ez csak 
akkor történhetnék, ha azt, mi eddig az állam fel- 
adatának tekintetett, mások veszik át), ha sikerülni fog 
az állam körében kisebb organismusokat (társulatokat) 
alkotni, melyek mindannak kormányzatát átveszik, mi 
nem egyenesen az egész államot illeti. 



A parlamentáris kormány, melynek czélja, hogy az 
államban a nép akarata legyen határozó, egyik fő, sőt 
nélkülözhetetlen feltétele a szabadságnak, de még nem 
szabadság, sőt tapasztalásból tudjuk, miként oly orszá- 
gokban, hol a parlamentáris kormány minden formái 
léteznek, az egyéni szabadságnak sokszor igen csekély 
mértéke található. 

Bámulhatjuk- e, hogy, miután napjainkban a szabad- 
ság neve alatt kezdett mozgalmak mind csak % a par- 
lamentáris kormány megszerzése után törekszenek, e 
mozgalmak eredménye soha megelégedést nem idézhet 
elő. A népre kevés gyakorlati előnynyel jár, ha azok, 
kik fölötte korlátlanul uralkodnak, ezt az ő nevében, 
parlamentáris többségük nevében teszik, — a forradalom 
vagy a reactió győzelme reá nézve csak uralkodóinak 
czímét változtatja meg, s ez így fog maradni mind- 
addig, míg az eszmezavar, mely az uralom és szabad- 
ság, a nép souverainitása és az önkormányzat között 
létezik, meg nem szűnik, s végre nem látjuk át, hogy 
a szabadságot nem az által alapíthatjuk meg, hogy a 

népsouverainitást mindenre kiterjesztjük, hanem az 
által, hogy annak — azaz az államnak — hatáskörét 
a lehetőségig kisebbre szabjuk. 



Ha az ember okos lény, ha szabad akarattal bír, az 
elsőből következik, hogy saját szükségeit maga ismeri 
legjobban, s legjobban önmaga gondoskodhatik azoknak 
kielégítéséről; a másodikból, hogy minden, mi akara- 
tának szabadságát korlátozza, mert természetes tulaj- 
donaival ellentétben áll, megelégedését lehetetlenné teszi. 

És épen azért az emberi jólétnek és megelégedésnek 
első feltétele a szabadság, s mentől magasabbra emel- 
kedik míveltségében, azaz mentől inkább felel meg az 
okos lény fogalmának, annál inkább azzá válik. — Az 
államnak feladata, legalább valóban mivelt népnél, nem 
más, mint az, hogy mindenkinek szabadságát biztosítsa. 

A korlátok, melyeket az állam az egyesek szabad- 
ságának felállít, csak annyiban igazolhatók, a mennyiben 
azok mások szabadságának biztosítására szükségesek. 



Az uralom ellen csak a szabadság biztosit, ha tehát 
a nép korlátlan hatalmától tartunk, — s méltán, mint- 
hogy a nép uralma felelősség nélküli, — ez ellen csak 
a szabadság által biztosíthatjuk magunkat. 



Még a szabadságnak is megvan árnyéka, s ez is, mint 
más árnyékok, legnagyobb, midőn a szabadság napja 
kél, s midőn alkonyához közelít. 

Egészen csak az szabad, ki maga fölött egészen Ural- 
mit 



kodik 



A despotia meteorhoz hasonló, mely mint fény- 
tünemény támad, s miután az égen ragyogva átfutott, 
mint idomtalan sötét tömeg esik a földre. 



Igaz, hogy a szabadság maga még nem boldogít, de 
ugyanezt mondhatjuk a világosságról is, mely csak azon 
tárgyaktól nyeri becsét, melyeket általa látunk ; a meleg- 
ről, mely nélkül semmi sem tenyészik; a levegőről, 
melyben élünk; de vajon nem lenne-e azért balgatag 
az, ki, mielőtt magának azt biztosította volna, mi 
minden egyébnek föltétele, más javak után fáradni vagy 
nekik örülni tudna. 



Az ember oly gyönge s tökéletlen, hogy nem képes 
a szabadságra. Ez azon okoknak legfőbbike, melyet az 
absolut hatalom barátjai a szabadság ellen felhoznak. 
De vajon hát azok, kiknek érdekében a szabadságot 
lehetetlennek mondjátok, magasabb lények-e ? Ha nem, 
ha köztök s más emberfiák között legfeljebb annyi 
különbséget találunk, mint a szabadban felnőtt s az 
üvegházban elkényeztetett növény között: vajon ter- 
mészetünk tökéletlenségei, melyek az embert a szabad- 
ság élvezetére képtelenné teszik, nem teszik-e még kép- 
telenebbé a korlátlan uralkodásra, s így az, mi a szabadság 
ellen hozatik fel, nem int-e inkább a szolgaságnak jog- 
talanságára, sőt esztelenségére ? 

Ha csak egy szolgánk van, kinek mindig parancsol- 
hatunk : önmagunk, büszkén úrnak mondhatjuk magun- 
kat. — De mi kevés ember van, ki ezt teheti! 



Épen mert a szabadság minden embernek szükséges, 
azért szükségesek oly intézmények az államban, melyek 
által minden egyesnek szabadsága a többiek szabad- 
ságának oltalmára korlátoltassék. 



A törvényhozó, bármit tegyen, soha sem szervezheti 
az államot úgy, hogy annak minden tagja csak az egész 
fennállásának szolgáljon. Ezt Isten teheti, ki midőn 
világát alkotá, minden lénynek egyszersmind megadta 
azon tulajdonokat, melyek helyzetében szükségesek. Mi 
emberek sem természetünk tulajdonait megváltoztatni, 
sem azoknak minden következéseit előre látni képesek 
nem vagyunk, s innen van, hogy minden államszer- 
vezet, mely csak addig jó, míg az emberek egy bizonyos 
helyzetben maradnak, magában hordja vesztének csiráit. 
Miután tehát a békének s kifejlődésnek első föltétele az, 
hogy az egyén s állam között ellentét ne létezzék, s 
miután az embereket nem alakíthatjuk az állam szerint : 
akként kell szerveznünk az államot, hogy az emberek 
azt saját szükségeik szerint alakíthassák át magoknak, 
melyeknek szüntelen változása egyszersmind azt teszi 
szükségessé, hogy az állam folytonosan átalakulhasson. — 
Az államnak tulaj donkép egyedüli feladata, hogy mind 
az egyesnek, mind az pgésznek szabadságát biztosítsa. 

Vannak politikai állapotok, melyek esak erőszakosan 
változhatnak meg, de a szabadságot megállapítani csak 
rend által lehet. — Hisz végre a rend és szabadság 
ugyanazonosak, mert a hol bizonyos viszonyok meg- 
változtatása senkinek hatalmában nem áll, ott a viszo- 
nyokhoz alkalmazkodva mindenki szabadon és biztos- 
sággal élhet tehetségeivel. A hol valamit csak ledönteni 
akarunk, mentől többen vesznek részt a bontásnál, annál 
hamarabb történik, s a rendetlenségnek legfeljebb azon 
rossz következése lehet, hogy a leomló falak a vigyá- 
zatlan munkások közül néhányat eltemetnek; építeni 
csak renddel lehet s azért, kik a szabadságot forradalom 
által akarják megállapítani, gondolják meg jól, bírnak-e 
annyi hatalommal, hogy a tömeget, ha az bontási mun- 
káját elvégezé, fékezhessék. — Minden ily mozgalom 
csak akkor vezethet sikerhez, ha az, mit forradalomnak 
nevezünk, tulaj donkép csak kormány változásban áll. 



Főfeladata minden alkotmánynak: egyesíteni a rendet 
a szabadsággal, de kétségtelen, hogy ez nagy nehéz- 
ségekkel jár. 

Minthogy a szabadság abban áll, hogy mindenki saját 
hajlamait és meggyőződéseit kövesse, s a mennyiben 
mások jogait nem sérti, tevékenységében ne akadályoz- 
tassák, természetes, hogy a nézetek különfélesége és azon 
tevékenységi vágy következtében a szabadság mindig, 
ha nem is ellentéteket, legalább zavart idéz elé. E zavart 
elkerülni a szabadság megsemmisítése nélkül csak úgy 
lehet, ha a tevékenységnek külön minden egyes irányait 
szintén organizáljuk, s a társadalmi viszonyokat úgy 
rendezzük el, hogy az egyesek tevékenysége minden 
irányban, nem ugyan az állam, de azon kisebb tár- 

sasági viszonyok által, melyekben az egyes áll, szabá- 
lyozva legyen. — ügy vagyok meggyőződve, hogy alkot- 
mányos szerkezetünkben az eddig követettel épen ellen- 
kező irányt kell követnünk, s a helyett, hogy az állani 
eddig minden önállóan szervezett társaságot maga mellett 
elnyomott, mert hatalmát félté, inkább azon kell dol- 
goznunk, hogy az állam mellett mennél több ily organis- 
musok létezzenek, melyek, mint a szabad egyház és 
nagyobb egyletek, az államnak hatalmát ugyan kor- 
látozzák, de a rend fentartásában az államot segítik. 



Maga a lég, melyet szívunk, oly elemekből áll, melyek- 
nek mindegyike egyenként vesztünket okozná ; tiszta 
oxigénben vérünk gyuladásba megy át, s egy pár nap 
alatt, tiszta azotban egy pár perez után meghalnánk ; 
s az egész emberi nem elpusztulására nem kellene más, 
mint hogy légkörünk elemei elválván egymástól, azon 
vegyülék helyett, mely fentartásunkra szükséges, annak 
különvált részei fogjanak körül ; de ugyan kinek jut 
eszébe, hogy e lehetőségtől féljen ? Nem tudjuk-e tapasz- 
talásból, hogy az elemeket tisztán csak a vegytan állit- 
hatja elé, s hogy azokat légkörünkben mindig azon 
vegyületben találjuk, mely fentartásunkra szükséges ? 
S ilyen azon viszony, melyben a rend és szabadság az 
államban egymáshoz állnak, és ha nagy, tudományos 
apparátussal bebizonyítják, hogy az emberi természet 
tökéletes szabadságot el nem bír, vagy hogy a tökéletes 
rend elnyomáshoz vezet és minden életet elöl : nem ép 
oly haszontalan fáradság-e ez, mint ha a chemikus azon 
következésekről elmélkednék, melyekhez az vezetne, ha 
levegőnk csak oxigénből vagy csak azotból állna ? Jó, ha 
az elemeket ismerjük s minden elemnek tulajdonait 

egyenként megvizsgáljuk, de hogy e tudomány tévútra 
ne vezessen, nem szabad soha elfelednünk, miként az 
elemek tisztán sem a természetben, sem a polgári társa- 
ságban nem fordulnak elő. — Minden élet, minden kifej- 
lődés e különböző elemeknek vegyülése által feltételezett. 

* 

Meg vagyok győződve a szabad sajtó üdvös hatásáról. 
Vannak azonban ezen intézménynek — főkép, míg az 
oly kezekben lesz, minőkben azt részben jelenleg lát- 
juk — rossz következései is, melyek még a szabad sajtó- 
ellenei által sem méltányoltatnak eléggé, s ezek között 
nézetem szerint első helyen az áll, hogy az embereket 
a közvélemény iránt közönyösökké teszi, s a becsület- 
érzést épen azoknál tompítja el, kiknek reá a közjó 
érdekében legtöbb szükségök volna. Kétségen kivűl vannak 
morális igazságok is, melyekről az egyes szintoly erősen 
meg lehet győződve, mint Galilei arról, hogy a föld 
forog, s melyeknek kivívásáért szintúgy kész minden 
áldozatra, de politikai vitatkozásaink többnyire nem 
ilyenek körül forognak. Rendes viszonyok között, midőn 
a vita nem elvek, hanem csak az elvek alkalmazása 
körül forog, s a hatalom, melyet forradalmi korszakok- 
ban a legszilárdabb jellemek ragadnak meg, a legügye- 
sebbek kezébe kerül, a közdolgok kezelése mindenkit 
skeptikussá tesz, s a főgarantia, melylyel a nemzet bír, 
hogy érdekei feláldoztatni nem fognak, országiárainak 
becsületérzetében fekszik; s vajon nevelheti-e ezt, ha 
épen azok, kiktől az ország érdekei függnek, naponként 
sárral dobáltatnak, ha a legaljasabb gyanúsítások tárgyául 
szemeltetnek ki, s helyzetöket csak úgy tarthatják meg, 
ha azt, mi magát közvéleménynek nevezi s annak 
csakugyan egy fontos tényezője, megvetni tanulták? 

Mint ha a papírsárkánynak, melylyel gyermekek ját- 
szanak, zsinege megszakad, körülbelül oly hatást gyako- 
rol a szabadság hírlapirodalmunk nagy részére. — Mihelyt 
a fék megszakadt, a magasból, hol őket láttuk, a sárba 
hullnak. 

Ha a nap kél, a lég leghidegebb, s vajon mondja-e 
azért valaki, hogy a nap sugarai nem terjesztenek meleget ; 
s ha látjuk, hogy a politikai szabadság vagy egyes insti- 
tutiók, melyek annak lényegéhez tartoznak, mint a sajtó- 
szabadság, eleinte nem felelnek meg várakozásainknak, 
söt az ellenkező eredményeket idézik elő : van-e okunk* 
hogy azok fölött pálezát törjünk ? 



Ki a hazának szolgálni akar, annak egy perczig sem 
szabad elfelednie, hogy szolga, s csak akkor felel meg 
hivatásának, ha kizárólag eszköznek tekinti magát. — Ki 
ezen önmegtagadásra erőt nem érez magában, s a közjón 
kívül mást — ha csak személyes dicsőségét is — tartja 
szemei előtt, jobban cselekszik, ha a közügyektől távol, 
vagy legalább alárendelt helyzetben tartja magát. 

Oly tökéletlenek vagyunk, hogy különböző érdekek 
összeütközésénél még a jobb emben is saját érdekeit 
másokénak elébe teszi, s azért arra kell törekednünk, 
hogy saját, a közügytől különvált érdekeink ne legyenek, 
vagy mivel ez — mi az ó-világ politikai erényeinek 
alapja volt — korunkban alig érethetik el, azt kell 
elvként kitűznünk, hogy összeütközés esetében saját 
érdekeinket a közének mindig alája rendeljük, még azon 
esetben is, ha az, mi legfontosabb érdekeinket sérti, a 
közügyekre nézve látszólag csak kevés fontosságú. 

Az egyenlőség utáni vágy Telünk született, csakhogy 
a színvonal, mely felé természetünknél fogra törekszünk, 
nem, mint a vizeknél, a legmélyebb, hanem az elérhető 
legmagasabb ponton keresendő. Megengedem, hogy 
egyenlőknek születtünk, de minden ember nem született 
pór, hanem született aristokrata. 



Nem hat semmi károsabban az emberek jellemére, 
mint ha gyakori érintkezésben állanak olyanokkal, kik 
miveltségükre vagy jogi állásukra nézve sokkal alantabb 
állnak, s a korlátlan uralmat, melyet ember ember fölött 
gyakorol, a természet adta különbség szükséges követ- 
kezésének kezdik tekinteni — Ez volt átka az ó-világ 
mivelt népeinek, ez rontá meg Amerika felfedezése után 
Spanyolországot, ez fogja megrontani, ha a szolgaság 
intézménye megmarad, Észak-Amerikát. 

Miként minden civilisatiónak biztositéka a szabad- 
ságban, úgy a szabadságnak biztositéka az emberi mél- 
tóság elismerésében fekszik, s oly nemzet, mely mások 
jogegyenlőségét el nem ismeri, az egyes osztályok 
szolgaságát készíti elő. A korlátlan uralom behozatala 
ily népnél csak az idő kérdése. 



Midőn a franczia forradalom lerontva a kiváltsá- 
gokat, a szabad verseny elvét kiáltotta ki, nagy öröm 
támadt azon osztályok között, melyek az előbbi rend- 
szer alatt szenvedtek. Alig múlt el egy félszázad, s a 
tapasztalás azt mutatja, hogy azon korlátok, melyek a 
közép-kor alatt az egyeseknek szabad kifejlődését akadá- 
lyozták, egyszersmind megoltalmazták őket saját helyökön 

s a sokat magasztalt szabad versenynek egyik ered- 
ménye az lett, hogy az osztályok különbsége meg. 
szűnvén, az egyesek között létező különbségek inkább 
feltűnnek, s a gyengébb nem bizonyos kiváltságos osz- 
tályok, hanem mindenki által zsákmányol tátik ki, ki 
magát nálánál vagyonra vagy képességre nézve ere- 
sebbnek érzi. — Új harcz kezdődik s hiszem, hogy 
az egyenlőség elve győzni fog ismét, de nem fog-e ez 
is azon meggyőződéshez vezetni, hogy az egyenlőség 
elvének általános elismerése s az egyenlőség tettleges 
létezése között roppant különbség létezik? 

Vallásunk, mely egész polgárosodásunk kiindulási 
pontja, kimondta az embernek Isten előtti egyenlőségét, 
s azért az ellenállhatatlan hatalom, melyet az egyen- 
lőség elve korunkban gyakorol, szükséges következése 
egész polgárosodásunknak; csak egyről feledkezünk 
meg, s ez az, hogy az egyenlőség csak annyiban való, 
a mennyiben az embernek Istenhez való viszonyát 
tartjuk szemeink előtt, s a felsőbbséget, melylyel az 
egyes mások fölött tettleg bir, azon távolsághoz hason- 
lítjuk, mely a legnagyobb ember és Isten között létezik. 
És ezért az egyenlőség elve az életre csak azon arányban 
tehet gyakorlati hatást, melyben az istenség eszméje a 
társaságot áthatja. Hová fognak vezetni korunk küz- 
delmei, — ki mondhatná meg, de a keresztyén polgáro- 
sodás eszméi nem létesíthetők keresztyének nélkül. 



Valamint gyáva népnél nagy hadvezért, vagy olyannál, 
mely az észbeli tehetségek s mívelhetési képesség 
csekély mértékével bir, nagy gondolkozót, ki a tudo- 
mányt tetemesen előbbre vitte, nem találunk, úgy oly 
népnél, melynél a kedély- s jellem-tulajdonok hiány- 
zanak, nagy jellemeket hasztalan keresünk. Ennek oka 

nem abban fekszik, mintha ily nemzetek körében oly 
egyének hiányzanának, kik a szükséges képességgel 
bírnak, hanem abban, mert a legnagyobb képesség is 
csak rokon elemek körében fejlődhetik ki. — A leg- 
jobb, sőt talán az egyedüli mérleg, mely szerint egész 
népek képességeiről Ítélhetünk, nagy férfíaiban fekszik, 
s azon nemzet, melynek történetében nagy jellemeket 
nem találunk, a kedélyi tulajdonoknak nem nagy tőké- 
jével bír. 



Minden ismeret egyesek által találtatott fel, minden 
tudományos haladás s minden, mi álművészet körében 
kitűnő, egyesek műve, s mégis a nemzet joggal büszke 
tudományára és művészetére, mert a nemesebb ág, 
melyet az egyes szorgalma beoltott, csak annyiban 
nőhet, mennyiben a törzs, melybe az beoltatott, a neme- 
sebb ággal rokon. 



Mint Homér születése fölött hét város vitatkozott, 
úgy korunkban egyes nagyobb hírű férfiaknál nehéz 
lenne meghatározni nemzetiségüket. — Sokat beszélünk 
a vérről, a fajjal járó tulajdonokról s tehetségekről, 
melyeknek bebizonyítására számos példák hozatnak fel ; 
— de ha a népek számtalan vegyületeire s az egyes 
családoknak név- és lakhelyváltoztatásaira gondolunk, 
meggyőződünk, miként az, hogy valaki németül vagy 
magyarul beszél, sőt hogy magát németnek vagy 
magyarnak tartja, fajára nézve ép úgy nem bizonyít 
semmit, mint az, hogy Magyar- vagy Németországon 
született. — Meggyőződésem, hogy nemzetek legkedve- 
sebb gyermekeikkel sokszor úgy járnak, mint egyes 
apák, kik büszkék fiaikra, s kiket mindazon bókok, 

melyeket elfogadnak, csak annyiban illetnek, a mennyiben 
a magasztalt gyermeket ők nevelték fel. 



Az elv, hogy, midőn különböző nemzetiségek talál- 
koznak, az absorbeálja a másikat, mely a mivelődésnek 
aránylag magasabb fokán áll, csak ott valósul, hol azon 
nemzetiségek mindegyike a cultnrának egy bizonyos 
fokát már elérte. — Egészen míveletlen nemzetiségeknél 
épen az ellenkezőt tapasztaljuk, minek oka abban fek- 
szik, mert ily esetben a míveltebb nép az érintkezésnek 
szükségét inkább érzi és az idegen nyelvet könnyebben 
elsajátítja, mint a míveletlen. — Példát mutat erre 
hazánk is, hol a román a magyart és szászt, a magyar 
a németet sokkal többször assimilálta, mint ellenke- 
zőleg. — A jelenben az ellenkezőt kezdjük tapasztalni, 
s ha az egy részben örvendetes, mert civilisatiónk 
emelkedését bizonyítja, egyszersmind azon veszélyre 
figyelmeztet, mely a magyar nemzetiséget napjainkban 
inkább fenyegeti, mint valaha, ha esak e veszélyek 
ellen, melyeknek gyakori érintkezéseink más népekkel, 
és maga civilisatiónk kitesznek, az által nem oltal- 
mazzuk magunkat, hogy mívelődésünkben mennél gyor- 
sabban előre törekszünk. 



Demokratikus állam, ha népe erényes, megtarthatja 
szabadságát, de nem uralkodhatik mások fölött, és a mi 
egyesekre alkalmazva kétségbe vonható, hogy paran- 
csolni csak az tud, ki engedelmeskedni tanult, bizonyos, 
ha egész népekről van szó. Külső uralmok mindig 
belső szolgaság árán vásároltatik meg. Ez magából a 
demokratia természetéből következik. Mert, miután a 

mert fenyőket s gazdagságukat részben sajátjának tekinti ; 
de azok, kik hozzájok közelebb állnak — az irodalom 
iparos középrende — nem bocsátják meg soha, hogy 
a hely, mely őket illetné, mások által foglaltatott el, 
mintha bizony, ha senki náloknál előbbre nem jutott 
volna is, s ők az elsők lennének, azért egy lépéssel 
továbbra mentek volna, mint hová őket saját erejök viszi. 



Az erénynek egyik főtámasza az önbecsülés, s az önbi- 
zalom egyik föltétele minden nagy tettnek. Azon érdem, 
melylyel az aristokratia egyes korszakokban bir, csak e 
két talaj donban találja magyarázatát. 



A születési aristokratiánál néha későbbi nemzedékek, 
a pénz-aristokratiánál azok, kik családj oknak magasabb 
állását megszerezték, nem méltók tiszteletünkre, s azért 
természetes, ha oly korszakokban, midőn, mint a római 
respublica hanyatlásánál, a két aristokratiának hibái 
-egyszerre tűnnek fel, s egy magát túlélt patriciatus 
mellett egy felfuvalkodott tőzsér-aristokratia támad, 
végre az aristokratiának még neve is utálatossá válik, 
s az emberek annyi romlottságot látva, a demokratiában 
jkeresik egyedüli menedéköket. 



Nincs alkotmányforma, mely által azt érhetjük el, 
hogy a hatalom nyugodt időkben ne azon osztályok 
által gyakoroltassák, melyek míveltség, vagyon vagy 
születés által kitűnnek, s melyek az ország aristokra- 
tiáját képezik. A demokratiai államszerkezet előnye 
csak abban fekszik, hogy a hatalom semmi egyes osztály 
sajátja nem lévén, mindig contestált, s hogy a nép az 

egymás között küzdő aristokratiák között mindig 
vedre talál. 



A kisebb számnak uralkodása (az aristokratia) csak 
ott lehetséges, de egyszersmind kikerülhetetlen is, hol 
bizonyos osztályok vagy anyagi erőben, vagy szellemi 
kifejlődésben a nép többségénél magasabban állnak. 

Az előítélet, melynél fogva az emberek egykor 
tényleg felsőbbséggel bíró emberek utódaiban ugyanazon 
tulajdonokat teszik fel, egy időre pótolhatja a valót, és 
innen magyarázható, hogy a nemesség, főkép hol az 
vagyonos maradt és a felsőbb míveltség mázát viöeli, 
egy időre megtartja befolyásának nagyobb részét, még 
akkor is, mikor annak alapja nem létezik többé. — 
De állandó az aristokratia hatalma csak ott lehet, hol 
ez tényleges (elsőbbségen alapszik és ezért csak azok 
tekinthetők a demokratia bajnokainak, kik ezen tény- 
leges felsőbbségek megszüntetésén, akár az anyagi, akár 
a szellemi téren, dolgoznak. 

Csak a mi a nép anyagi jóllétének vagy szellemi 
mivel tségének emeléséhez vezet, az történik tulaj donkép 
a demokratia érdekében. 



Soha az anyagi jólét nem haladott nagyobb mér- 
vekben, és mégis talán soha több elégedetlenség nem 
mutatkozott, — ez tagadhatatlan; de nem osztozom 
azoknak nézetében, a kik ezt meglepőnek tartják, vagy 
benne annak jelét vélik látni, hogy nemzetgazdaságunk 
hibás irányt követ. Én e közelégedetlenségben demok- 
ratiai irányunk szükséges következéseit látom. 

Miután a megelégedés csak az, vagy annak ered- 
ménye lehet, hogy minden kivánatainkat elértük, (mi 

nagyon ritka), vagy annak, hogy elértük azt, mi helyze- 
tünkben elérhető: igen természetes, hogy a megelége- 
désnek ez utóbbi neme sokkal több esetben éretik el 
oly korszakokban, midőn mindenki osztályának helyzete 
szerint bizonyos korlátok közé szoríttatott, mint most, 
midőn demokratiai elveink következtében minden egyes 
reményeinek csaknem határtalan tér nyílik, s azért azt 
tapasztaljuk, hogy még jelenleg is az elégedetlenség 
épen a demokratiai elvek uralmával egy arányban nő, 
s Észak-Amerikában talán legnagyobb, ámbár a jóllét 
sehol magasabb fokra nem emelkedett. 

És vajon nem fekszik -e már magában a haladásban 
az elégedetlenségnek magyarázata, mert hisz haladás s 
megelégedés a jelennel ellentétes fogalmak? 



Minél gyöngébbeknek érezzük magunkat más, nem 
emberi erőkkel szemközt, annál inkább keressük vigasz- 
tálasunkat azon öntudatban, hogy sorsunk közös min- 
den emberével; innen van, hogy a természettudományok- 
nak elterjedése a demokratiai elveknek oly kedvező. 



Minthogy a tömegek egyesekből állnak, igen termé- 
szetes, hogy Bálok oaak azon tulajdonságokra számit- 
hatunk, melyek a» egyes embereknél legközönségesebbek ; 
és fajdalom* »e * józanság, se a következetesség, se a 
háladatoaaág nem tartozik ezek közé. 



Oly urak, kik hiiftlgéat követelnek, többnyire csak 
rossz emberek által aiolgAHatnak, s üyen, fájdalom, 
néha a nép is. 

Mondd, kivel társalogsz, s megmondom, ki vagy, így 
szól a franczia közmondás; helyesen alkalmazható ez 
egész népekre is. — Nézzétek meg, ki népszerű körük- 
ben, s Ítélhettek az egész nép becséről. 

* 

Az emberek többsége ugyanazon jó s ugyanazon 
rossz hajlamokkal bír, mint ismerőseink, 8 azért a bál- 
ványozás, melylyel sokan a nép szavát Isten szavának 
tekintik, s azon megvetés, melylyel mások — főkép ha 
nagyravágyó terveikben megcsalattak — a tömegről 
szólnak, egyaránt helytelen. — Csak egy van, miben 
a nép az egyesektől mindig különbözik, s ez az, hogy 
nyugodt megfontolásra képtelen, s ezért, valamint lelke- 
sedése pillanataiban a legnagyobb áldozatokra kész, úgy 
képesebb mindenre, mint arra, hogy igazságos legyen, 
mert erre minden körülmény nyugodt megfontolása 
kívántatik. 

Ha valamely akadémia jutalomkérdésként azt tűzné 
ki: az emberi testnek mily szervekre lenne szüksége, 
hogy erősebb s boldogabb legyen, s ha ezen kérdésre 
— miről semmi kétség — az orvosi candidátusok 
egész serege pályázna és testünk új szervezésére szebb- 
nél szebb terveket készítene, — nem nevetnénk-e? — 
S vajon hát azok, kik napjainkban oly tervekkel lép- 
nek fel, melyek az ember szellemi organismusával, 
azaz gondolkodása s érzésének egy ezred óta tanúsított 
módjával világos ellentétben állnak, s kik bajaink 
orvoslására oly javaslatokat ajánlanak, melyeknek létesí- 
tésére mindenekelőtt az kívántatnék, hogy az emberek 
egész szellemi természete megváltozzék — vajon, kér- 
dem, ezek kevésbbé nevetségesek-e? 

A communisták a birtok közösségének védelmére az 
első keresztyénekre hivatkoznak. — A különbség e 
kettő között csak abban fekszik, hogy az első keresz- 
tyének vagyonukat azért osztották meg, mert magasabb 
czél után törekedve, azt megvetették; míg a commu- 
nisták a közösséget azért követelik, mert az anyagi 
élvezetet mindenek fölébe tévén, az egyenlőségnek csak 
annyiban tulajdonítanak fontosságot, mennyiben az a 
vagyonra és anyagi élvezetre is kiterjed. 

* 

Minden emberi nagyság csak aránylagos, s ezért oly 
korban, midőn az emberek általán véve a míveltség 
magasabb színvonalán állanak, mindig kevesebb nagy 
egyéniséget találunk. Ez áll századunkról is. De a nagy 
embereknek e hiánya, mely ellen annyit panaszkodunk, 
ha csak annak jele is, hogy a míveltség magasabb 
fokát többen érték el s így kitűnni nehezebb : e tény 
nem maradhat befolyás nélkül, s bizonyos, hogy oly 
korban, melyben kevés való felsőbbség létezik, még az 
is, mely létezik, nem ismertetik el. 



Az idő hiányát csak nagyobb erőnek alkalmazása 
által, a hiányzó erőt csak idővel pótolhatjuk ki, s ezért 
azon eszközökre nézve, melyeket valamely czél kivite- 
lére használunk, minden attól függ, több erő vagy 
több idő áll-e rendelkezésünkre, kivévén azon eseteket, 
midőn valamit nemcsak egy időre, hanem mint 
maradandó állapotot akarunk elérni, mert azokban az 
idő erő által nem pótolható. 

* 

Tény, hogy minden forradalmak között az sikerült 
leginkább, melynek parlamentáris történetéről legkeve- 

sebbet szólunk : az amerikai, s az legkevésbbé, melyből 
legtöbb híres beszéd maradt reánk: a franczia. Úgy 
látszik,* az ékesszólás nem a legüdvösebb hatást gyako- 
rolja a népek kifejlődésére. 



Valamint a deszkán, ha sima földön fekszik, senki 
nem veszti egyensúlyát, ellenben csaknem mindenki 
elszédül, ha rajta mélységen kell keresztül mennie ; s 
valamint a legügyesebb játékos máskép játszik, midőn 
egész vagyona, mint ha csak egy pár forint áll kártyá- 
ján : úgy oly emberek, kik közönséges viszonyok között 
tehetségöknek s eszélyöknek jeleit adták, fontos pilla- 
natokban néha csaknem bámulandó ügyetlenséggel jár- 
nak el. És épen ebben fekszik minden forradalomnak 
főveszélye, mert azokat, kik azt vezethetnék, elszédíti. 



Mint az oczeánon a szelek, úgy a politika terén 
bizonyos korszakokban a szellem nem változtatja irá- 
nyát, s bizonyos, hogy ily szellemmel ellentétes irány- 
ban haladni nem lehet ; de jaj azért annak, ki ezen 
irányt feltétlenül követni akarja, s magát annak össze- 
tett kezekkel átengedi. Az oczeán állandó szelei is 
a hajót, mely felvont vitorlákkal, de kormány nélkül 
magát hatalmuknak átengedi, rövid idő alatt parthoz 
viszik ugyan, de nem a kívánt kikötőbe, hanem szik- 
lák és zátonyok közé. 



Rómát nem egyes Clodiusok s Catilinák roppant 
búnei, hanem sokaknak aljassága rontotta meg. A vészek, 

melyek a hatalmas birodalmat ledönték, a társaság 
posványaiból gyűltek össze. Valamint a geológia nagy 
sár-kitöréseknek nyomait mutatja fel, melyek egész 
országokat pusztítottak el, úgy az ó-világ bámult civi- 
lisatiója a sár és posvány ily áradása alatt veszett el. 



Danton beszéde híressé vált, melyben monda, hogy 
Francziaország megmentésére merészség kell, és ismét 
merészség, és még egyszer merészség. — Ha Danton 
államférfiúi képességgel bírt, átlátta volna, hogy a 
franczia forradalmat épen a túlvitt merészség rontotta 
meg. — Általán véve a forradalmak nem az erély, 
hanem a rend hiánya miatt vesznek el, és ép mert 
Washington azt megérté, azért állapithatá meg a szabad- 
ságot. Az erő, melyet egy szabadságért lelkesült nép 
kifejthet, roppant, de ellenállhatatlanná csak akkor 
válik, ha azt szabályozni tudjuk. Kend nélkül az erő- 
nek és lelkesülésnek nagysága esak a zavar roppant- 
ságát neveli. i 



Minden ember csaknem kivétel nélkül egyoldalú ; 
minden tárgynak, főkép minden nagyobbszerű tárgy- 
nak, mint például az állam vezetése, több oldala van. 
— A legkitűnőbb ember is egyszerre csak egy esz- 
méért lelkesülhet, és azért csak ezen egynek kivívásáért 
küzdhet egész erélylyel ; minden politikai helyzet több, 
s egymással sokszor ellentétben álló elvek eredménye, 
melyeknek csak egyikét vagy másikát véve tekintetbe, 
szükségkép zavart idézünk elő. 

Már ebből is világos, hogy különböző pártok léte- 
zése alkotmányos államban, nem mint azt némelyek 

hiszik, kikerülhetetlen baj, hanem inkább nélkülöz- 
hetetlen előny. A pártok megszűnése mindig a despo- 
tiának eredménye, akár egyes uralkodó, akár valamely 
eszme vagy néposztály által gyakoroltassék az. Csak- 
nem közmondássá vált, hogy a politikában, mint a 
természetben, a vihart szélcsend előzi meg, és ez 
annyira áll, hogy nézetem szerint a közelgő forrada- 
lomnak bizonyosabb jele nincs, mint az, hogy a létező 
pártok egyszerre megszűnnek. A kíméletlenség, melylyel 
ily viszonyok alatt bizonyos elvek létesíttetnek, maga 
elég volna, hogy forradalmat idézzen elő, és a legjob- 
ban alkotott államra, mint a hajó vesztére, nem szük- 
séges egyéb, mint az, hogy azok, kik benne vannak, 
mind egy oldalra tóduljanak. 



Ha a viszálkodás, melyet valamely országban találunk, 
nem önző érdekek összeütközéséből, hanem onnan támad, 
mert az egyes, ki hazáját szolgálni akarja, meggyőződve, 
hogy azt oly igazán, oly határtalanul, mint ő, senki nem 
szeretheti, irigy szemekkel nézi azokat, kik vele áldoza- 
tokban versenyezni akarnak ; ha, egy szóval, azon ellentét, 
mely a haza szolgálata körül támad, csak azon ellensé- 
geskedéshez hasonló, melylyel azok viseltetnek egymás- 
hoz, kik egy kedvesért lángolnak, s kiknél a gyűlölet 
csak szeretőtök nagyságából származik : — akkor az ily 
viszálkodások a közügyek vezetését pillanatokra nehe- 
zíthetik, de a hon jövőjét nem veszélyeztetik soha. 



Míg a tagadás terén maradunk, nagy pártra, sőt néha 
egyetértésre számíthatunk; de ily párt, bármi számos 

legyen, tehetetlen, s egy látszólag törpe kisebbséggel 
szemben, mely positiv elvekkel lép fel, mindig legyőzetik. 



Minthogy csak az egyén gondolkozik s csak az egyén 
akar : világos, hogy a befolyás, melyet egyes pártok a 
közdolgokra gyakorolnak, csak azon befolyástól függ, 
melyet reájok egyes egyének gyakorolnak. 



Nincs rosszabb számitás, mint midón valaki azért, 
hogy politikai elleneinek kedvét keresse, saját nézeteit 
elhallgatja, vagy elleneinek előítéleteihez alkalmazott for- 
mában adja elő. Ily engedékenység, mely sokszor csak 
jószívűségből ered, mindig csak azt eredményezi, hogy az 
illető saját pártja s elleneinek becsülésében alábbra száll. 



Nincs biztosabb mód a haladás félbeszakasztására, mint 
midőn valaki azon ürügy alatt, hogy ezt gyorsabbá tegye, 
annyi tüzet rak a mozdony alá, míg a megfeszített gőzerő 
a katlant szétrepeszti. — A. reactiónak ezen neme annyi- 
val veszélyesebb, mert többnyire még népszerűséggel is 
jár, és számos öntudatlan segédekre számithat. 



A ki valakit csak azért, mert életében különböző 
pártokkal szavazott, következetlenséggel vádol, annak 
azt kell feltenni, hogy pártok mindig következetesen 
járnak el ; s ezt talán senki komolyan nem állította még. 

Ei csak az egyéneket tekintve, kikből a tömegek 
illának, ezeknek hatalmát megveti, ép oly nevetséges, 
mint az, ki a lavina hatását az egyes hópehelyhek szerint 
Ítélné meg. Épen mert egyes részei a közös iránynak 
ellent nem állhatván, ha egyszer megindultak, valamint 
más által nem kormányoztatnak, úgy magukat sem 
kormányozhatják: épen ebben áll a lavina hatalma, s 
ilyen a tömegeké is. Hatásuk olyan, mint az elemeké. 
Előre látható néha, de mindig ellentállhatatlan, s azért, 
ha egyszer működni kezdenek, a bölcsebb embernek 
sem marad egyéb hátra, mint hogy előlök kitérjen, s 
becsesebb értékeit pusztításuk körén kívül helyezze. 



Megengedem, hogy politikai nagy küzdelmeknél a 
pártok vezetői néha egyaránt kevés erkölcsi becscsel 
bírnak, s egyaránt aljas czélokat követnek, de a töme- 
gekről épen az ellenkező áll ; s az embergyűlölő nézetét, 
mely szerint az emberek többsége erkölcstelen, semmi 
sem czáfolja meg inkább azon tapasztalásnál, hogy a 
népre csak az bír állandó hatással, ki jobb érzéseire 
tud hatni, és az ügyet, melynek kivivására a tömegre 
hivatkozik, valamely nemes vagy nagyszerű eszmével 
köti össze. 

Hogy a tüzet eloltsuk, sokszor nem szükséges egyéb, 
mint hogy azt széjjel szórjuk ; a halom izzó parázs setét 
széndarabokra oszlik fel, melyek között rövid idő múlva 
egy szikrát sem találunk. Hasonlót tapasztalunk töme- 
geknél. Úgy látszik, mintha ezeknél is a lelkesedés 
képessége a csoportozás lehetőségétől függne. 

Sahara pusztája fövényből s apró kövekből, a tenger 
TÍzcseppekből áll ; a mi bennök ijesztő, csak azon köny- 
nyűség, melylyel minden szélnek engedve, helyökból 
kimozdulnak. 



Nem ártana, ha midőn nagy urak népszerű maga- 
viselete annyira magasztaltatik, néha Glodius emléke 
elevenittetnék fel, ki, hogy patrícius létére tribunusnak 
választassék, magát plebejus által adoptáltatta. 



Miként a barometrum, mint időjósló, oly tulajdon- 
ságért, melylyel nem bir, terjedett el más physikai műsze- 
reknél inkább: úgy a nép azon kegyeltjei is, kik arra 
érdemesek, többnyire oly tulajdonoknak köszönik nép- 
szerűségüket, melyekkel vagy épen nem, vagy igen 
csekély mértékben bírnak. 



Vannak a népek életében pillanatok, midőn, úgy lát- 
szik, az embereket semmi sem nyugtalanítja inkább, mint 
azon gondolat, hogy az ország kormánya valahogy a 
legkitűnőbb polgárnak kezébe jöhetne, s midőn azon 
athéni polgárnak nézete, ki Aristidest azért, mert a 
legerényesebbnek mondatott, számkivetni akarta, köz- 
véleménynyé válik. — Ily nép talán legképesebb a 
demokratiára, de bizonyosan legérettebb a despotis- 
musra is. 



Hogy az emberek engedelmeskedjenek, csak az szük- 
séges, hogy legyen valaki, ki parancsolni mer. — Hol 



205 



ilyen találkozik, ott azok, a kik szótfogadnak, soha 
sem hiányzanak. Alig képzelhető, hogy az ember, kit 
a természet urának nevezünk, mennyi szolgai hajlammal 
születik. 



Nagy veszélyek pillanatában az államot csak nagy 
eszmék menthetik meg, s ekkor oly férfiak kívántatnak 
a kormányra, kik ily eszméket felfogni, s másokat 
értük lelkesíteni képesek; de rendes viszonyok alatt, 
midőn az államnak legfőbb érdeke az, hogy minden 
a szokott kerékvágásban maradjon, ily egyéniségek 
inkább károsan, mint jótékonyan hatnak; s a Cincin- 
natusok, kik, miután a hazát megmentek, az eke- 
szarvához térnek vissza, sokszor hasznosabban vannak 
elfoglalva így, mint ha nekik a haza kormánya oly 
időben adatnék át, midőn arra esak bizonyos gyakor- 
lottság s következetesség kívántatik. A rendkívüli erély 
s tevékenység, mely ily egyéniségek tulajdona, s mely 
által az állam nagy veszélyektől megmentetett, sokszor 
esak a dolgok rendes folyamának felzavarására fognak 
használtatni. 



Minthogy a bizonytalanságnál kínzóbb érzelem nem 
létezik, s kevés ember van, ki saját ereje által erős 
meggyőződést tudna szerezni magának, igen természetes, 
hogy minden ember, ki bátran állítja, hogy valamit 
bizonyosan tud — hívőkre talál. 



Új eszmék által senki sem hathat kortársaira. Csak 
a ki azon eszméket, melyek, mint a nap sugarai, álta- 

lánosan elterjednek, egy helyre tudja központosítani, — 
az hat, az gyújt. A legegészségesebb magnak időre van 
szüksége, mielőtt kalászokat hajt, s a mezőn csak azt 
arathatjuk, mi már régen vetve volt. 



A közélet mezején az egyes bármi kitűnő legyen, a 
munkának, mely egy bizonyos czél elérésére szükséges, 
csak egy kis részét végezheti el; innen van, hogy oly 
emberek, kik nem személyes hasznukat, hanem a közjót 
tartják szemeik előtt s egyszersmind józanabbak, sem- 
hogy saját befolyásukat túlbecsüljék, magukat e pályán 
kielégítve soha sem érezhetik. 



A befolyás, melyet mások fölött gyakorolunk, azon 
hatalomtól függ, melylyel akaratunk saját tetteink fölött 
bir. Innen van, hogy oly emberek, kik se rendkívüli 
észszel, sem erénynyel, sőt néha még jó hírrel sem 
bírnak, az államban néha az első helyeket foglalják el. 
— Nem a helyzetek helyes felfogása, nem is annak 
belátása, mit kellene tennünk, teszi nehézzé a gyakorlati 
politikát. Mindezekre nézve könnyen tisztába jöhetünk 
magunkkal, de, hogy a helyzetet felfogva, eljárásunkat 
szigorúan ehhez mérjük, hogy minden pillanatban csak 
azt tegyük, mit nyugodt megfontolás után czélszerftnek 
vagy kötelességünknek ismerünk, s magunkat soha 
szenvedélyeink által elragadtatni, vagy túlzott óvatosság 
által visszatartóztatni ne engedjük: ez az, miben a 
nehézség fekszik. — Csak a ki akarni tud, az képes 
kormányozni. Akár kötelességérzet és erény az, mi által 
magunk fölött uralkodunk, akár semmit sem kímélő 

önzés — mindegy; a ki maga fölött uralkodik, az 
másoknak is parancsolni fog, s yalóban nagy szerepet 
csak egészen erényes vagy egészen önző ember gyako- 
rolhat a világon, — az egyik oly ritka, mint a másik. 



Rendes viszonyok között az államférfiúban minden 
körülményeknek pontos mérlegelése, óvatosság s hideg 
ész, mely magát soha szenvedély által el nem ragad- 
tatja, szükségesek; de vannak helyzetek, midőn erőt 
csak a szenvedély ad, s az észnek éle, mely az akadá- 
lyokat előre látva, minden lépésnek következéseit mére- 
geti, csak gyöngít. Ez az ok, melyért oly férfiak, kik 
nyugodt időkben az államot nagy dicsérettel vezették, 
ha a béke megzavartatott, többnyire se saját, se az 
emberek várakozásainak nem feleltek meg. 



A tudományok körében csak kételyek, a közélet 
mezején csak erős meggyőződés által haladhatunk, s 
a makacsság, melylyel az egyszer választott irányban 
megmaradunk, valamint a tudomány körében a leg- 
nagyobb hiba, úgy a gyakorlati politika mezején leg- 
becsesebb, sőt bizonyos körülmények között nélkülöz 
hetién tulajdonság; innen van, hogy Platótól kezdve 
mindazok, kik a polgári társaságról legbölcsebben gon- 
dolkoztak s irtak, a gyakorlati politika mezején kevés 
babért arattak, s hogy azok, kik a közélet mezején 
csudálatos eredményeket vívtak ki, ha, mint Caesar, stíl 
tekintetében kitűnő müveket hagytak is maguk után, 
a társadalmi tudományokat soha sem gazdagították üj 
igazságokkal. 

Egy vén ismerősöm, ki, noha tehetségei és szorgalma 
által kitűnt, a közélet mezején mindig alárendelt állást 
foglalt el, törekvéseinek gyönge sikerét rossz kedvében 
így szokta magyarázni barátainak : Hiába, okos embernek 
tartottak egész életemen át, s az ilyen a közpályán nem 
viszi messze. Nyugodt időkben a hatalom többnyire 
korlátolt eszű, forradalmi korszakokban őrültek kezébe 
kerül, s a józan ember, ki valóban kormányra való, 
legfeljebb néhány napra, mint átmeneti kombinatió, 
jut fel a polczra. 



Minden művészetet dilettánsok űznek legtöbb szen- 
vedélylyel. Ezt tapasztaljuk a tudományok körében is, 
de sehol sem annyira, mint a politikában, mely félig 
a tudományok s félig a művészetek sorába tartozik, 
s melyhez talán ép azért szólnak annyian s oly szen- 
vedélylyel, mert oly kevesen értenek hozzá. 



Á tapasztalás azt mutatja, hogy azok, kik nagy 
nemzeti mozgalmaknál az első lendületet adják, azok- 
nak későbbi menetére ritkán gyakorolnak befolyást; 
de hibázunk, ha ezért akár a nép állhatatlanságát, akár 
az egyesek következetlenségét vádoljuk, kik oly moz- 
galomtól, melynek egykor élén álltak, visszavonulnak. 
E tüneményeknek oka a dolog természetében fekszik, 
mely szerint attól, ki valamely követ megindított, nem 
kívánhatjuk, hogy azt, midőn a hegyoldalon lehengereg, 
hasonló sebességgel kövesse s megállapodására ép oly 
elhatározó befolyást gyakoroljon, mint megindulására. 

Nincs szomorúbb, mint ha az jut eszünkbe, mily 
csekély azoknak száma, kik politikai mozgalmaknál 
saját meggyőződésüknek áldozzák fel magukat. — Á 
hasonlithatlanúl nagyobb rész csak becsületérzés vagy 
viszonyai által vezettetik oly irányban, melyet mások 
jelöltek ki, melynek rossz következéseit maga is átlátja. 



Ha az emberek meggondolnák, mennyiszer változ- 
tatták meg nézeteiket egyes tárgyakra nézve, s mi 
egészen máskép éreznek bizonyos dolgok iránt most, 
mint előbb, — nem ítélnének oly szigorúan azokról, kik- 
nek nézetei s érzelmei egyes kérdésekre és személyekre 
nézve saját nézeteiktől eltérnek. 



Miután az állam kormányában minden a közvélemény- 
től függ, s még ott is, hol látszólag korlátlan monarchia 
uralkodik, ennek hatalma csak addig terjed, meddig a 
közvélemény által ellentállhatlannak tartatik, világos, 
hogy új eszmék, bármi szépek, igazak és hasznosak 
legyenek, soha nagy befolyást a dolgok gyakorlati 
menetére nem gyakorolhatnak. Minden eszmének bizo- 
nyos időre van szüksége, hogy elterjedjen, s csak mi- 
után ez megtörtént, s az új eszme, úgyszólván, köz- 
mondássá vált, akkor hathatni vele. Innen van, hogy 
azok, kik a politika mezején életükben legtöbb nép- 
szerűséggel bírtak, kevés kivétellel, legalább mint gon- 
dolkozók, középszerű emberek voltak. Középszerű ész- 
beli tehetség egyesülve bizonyos adag szónoki tehet- 
séggel s még több élelmességgel, ez az, mi által leg- 
többen népszerűkké váltak. 

Sokszor halljuk azoktól, kik nagy politikai mozgal- 
maknál szerepeltek, hogy a dolgok egészen máskép 
mentek volna, ha ők már akkor későbbi tapasztalásaik- 
kal bírnak. — Alig lehet nagyobb csalódás, mint ez. 
Arra, hogy politikai mozgalmak sikerüljenek, nemcsak 
a vezetők, de a tömegek józansága is szükséges, s ha 
a franczia és más forradalmak kielégítő eredményhez 
nem vezettek oka nem abban fekszik, mert a consti- 
tuanteban, vagy a hosszú parlamentben senki sem 
találkozott, ki az egyes lépések rossz következéseit 
előre látva, helyes tanácsokat nem adott, hanem abban, 
mert nem találkozott senki, ki a józan tanácsokat 
követni akarta volna. 



Azok, kik a politikával tudományosan foglalatos- 
kodnak, ha az állam kormányában gyakorlati részt 
vesznek, többnyire úgy járnak, mint a költők, midőn 
fiaját műveiket felolvassák. Nincs senki, ki gondola- 
taikat rosszabbul adná elé. Valamint a legnagyobb 
költő azért még nem színész, sőt többnyire nem az: 
úgy az állambölcs még nem államférfi s mindketten 
saját hírök érdekében nem tehetnek rosszabbat, mint 
jnidőn műveikben ők maguk játszszák a főszerepet. 



A politikában is vannak hypochondrák. — Gyönge- 
sógök abban áll, hogy minden jelenséget symptomának 
tekintenek, hogy, azon meggyőződésből indulva ki, mi- 
ként minden baj, melynek csiráit észreveszik, szükség- 
kép és pedig azonnal ki fog törni, s hogy egy töké- 
letesen ép organismus eszményképét tartva szemök 

előtt, mert tökéletes egészséget nem látnak, az államot 
gyógyíthatatlanul betegnek tartják. — Nem árt, ha 
azok között, kik az államot kormányozzák, ilyenek is 
találkoznak; túlvitt óvatosságuk néha megőrzi az 
államot egyes veszélyektől, — de jaj az országnak, 
melynek kormányában e felfogás uralkodóvá válik. 



A politikus pályán két dolog szükséges : hogy tisz- 
telni tudjak azt, a mi tiszteletet érdemel, s megvetni 
azt, a mit nem tisztelhetünk. — Fiatal politikusok 
többnyire az elsőben, vénebbek a másodikban túl men- 
nek a mértéken. 



Arra, hogy a tudomány mezején sikerrel s biztosan 
haladhassunk, szükséges, hogy mindig az előzményeket 
tartsuk szemünk előtt, s magunkat a következések 
által, melyekhez logikai lánczolatunk vezet, se elcsábít- 
tatni, se visszaijesztetni ne engedjük. Az állam gyakor- 
lati vezetésénél főként lépéseink következéseit kell 
szemünk előtt tartani, s a szigorú következetesség, 
mely a tudomány körében első kötelességünk, a leg- 
nagyobb hibává válhatik. Yajon bámulhatjuk-e, ha 
azok, kik az államtudomány körében legmagasabban 
állnak, az állam vezetésére alkalmatlanoknak mutat- 
koznak ? 



Azok, kik csak a közjóért lelkesülve, egyszersmind 
józanok is, ritkán oly erélyesek, mint azok, kik csak 
önérdekből vagy rögeszmék után indulnak s a tömeg, 
régi tapasztalás szerint, épen mozgalmas időkben, midőn 

vezetőinek józanságára legtöbb szüksége volna, csaknem 
ellenszenvvel viseltetik mindazok iránt, kik hozzá nem 
a szenvedély hangján szólnak. — A nép szerencsés 
jövője ily pillanatokban többnyire attól függ, hogy 
valamely józan gondolat valakinek agyában rögeszmévé 
váljék, s a szenvedély köntösében jelenjen meg ; így a 
józan eszme is követőket talál, sőt néha győzelemre 
számithat. 



Igen helyes azoknak nézete, kik az állam legbizto- 
sabb garantiáját az érdekekben keresik, de nagyon 
tévednek, kik ezért az államot úgy akarják szervezni, 
hogy annak fennállása igen sok egyeseknek anyagi / 

érdekeivel egyenes összeköttetésben álljon, s kik az 
állam biztosságát a fizetett tisztviselők nagy számában 
keresik. 

Ha nem tekintjük is azt a közönyösséget, melylyel 
az államnak fizetéseikből élő tisztviselői a tapasztalás 
szerint egyik rendszerről a másikra térnek át, bizonyos, < 

hogy bármennyire tökéletesítsük is bureaukratiánkat, 
a fizetett tisztviselők az állam polgárainak mindig 
kisebb részét képezik, s hogy, midőn azoknak számát 
s fizetését nevelve, a polgárokra nagyobb terheket 
rovunk, egy bizonytalan támaszért az állam egyedüli 
biztos alapját gyöngítjük meg, mely csak polgárainak 
megelégedésében található. S ezért jó, ha azok, kik az 
államot kormányozzák, az érdekeknek fősúlyt tulaj- 
donítanak, sőt megengedem, hogy részben egy kis meg- 
vesztegetés sem árt, csakhogy felfogásom szerint, ha 
már vesztegetni akarunk, czélszerűbb a milliókat vesz- 
tegetni meg, s ez csak olcsó igazgatás által történhetik. 
— Nem azon pénz, melyet évenként tisztviselőinek 

fizet, hanem az, melyet évenként polgárainak zsebében 
hagy, biztosítja a kormánynak fennállását. 



Az emberek sokkal könnyebben egyeznek meg elvek- 
ben, mint azoknak részletes alkalmazására nézve, s a 
tapasztalás azt mutatja, hogy azon egyetértés, melyet 
elvkérdésekben többször találunk, azonnal megszűnik, 
mihelyt az általánosan elfogadott elv alkalmazása kerül 
szőnyegre. 

Ennek oka abban fekszik, mert az emberek többsége 
általános elveknek következéseit felfogni képes nem 
lévén, ezekre nézve esak hajlamait s érzelmeit követi, 
míg egyes elvek részletes alkalmazásánál minden egyes 
saját érdekei szerint külön véleményt alkot magának. 



Ha valahányszor a régi és új között küzdelem támad, 
többnyire az utóbbi győz, ennek okát nem — mint 
ezt sokan teszik — azon ellentállhatatlan vonzerőben 
kell keresnünk, melyet minden, a mi új, az emberekre 
gyakorol ; mert hisz inkább a régi, a megszokott az, 
mi ily előnynyel bír. — E tünemény egészen más 
okoknak tulajdonítható. Mindenek előtt azon könnyű- 
ségnek, melylyel a fennállónak védői, elfeledve, hogy 
minden organismus csak mint egész állhat fenn, azt, 
mit egészben fentartani kivannak, részletenként minden- 
ben, mi nekik kellemetlen vagy káros, addig módosít- 
ják, míg az egész rendszer, melyből mindent, mi reájok 
kötelességeket rótt, kiküszöböltek, magában összeomlik. 

Másodszor annak, mert új eszmék, midőn először 

fellépnek, többnyire Antaeus természetével bírnak, s 
valahányszor lesújtattak, új alakot s vele új erőt nyernek. 
A hajlékonyság a részletekben, mely a fennállót 
veszélyezteti, minden újításnak főelőnye, s a conser- 
vativ párt, mely a néha látszólag közönyös részletek 
védelménél a kellő szívósságot nem fejti ki, s az újitó, 
ki rendszeréhez utolsó betűjéig ragaszkodik, egyaránt 
nem fogják fel állásukat. 



Valamint a legkisebb növénynek kifejlődése nemcsak 
közvetlen körétől, de a földteke mozgásaitól is függ, 
mely, midőn saját tengelye s a nap körül forog, a 
nappal s éjszaka és az évszakok változását okozza: 
úgy ninesen ember, — bármi szerénynek vagy függet- 
lennek látszik helyzete, — kinek létére a világ politikai* 
fordulatai befolyást ne gyakorolnának, s azért a poli- 
tikai közönyösség, melyre Solon méltán büntetést 
szabott, nemcsak szűkkeblúségnek, de egyszersmind 
igen korlátolt észnek is biztos jele. 



Midőn hosszabb időszakon át egyes kérdések a poli- 
tikai láthatáron mindig felmerülnek, meg lehetünk 
győződve, hogy azok végre meg fognak oldatni. így 
volt ez az egyházi reformatióval, így a franczia forra- 
dalommal, így van az más nagy kérdésekkel, melyek 
korunkat foglalkodtatják. — Mit a hajós a láthatáron 
több napig ugyanazon ponton változatlan alakban 
maga előtt lát, az bizonyosan nem felhő, hanem part, 
s így van az a politika terén is. A csalódás, melybe 

sok politikusaink esnek, az, hogy miként a gyermek 
mindazt, a mit lát, hasonlóan közeinek véli, s a távol 
erdő vagy a holdvilág után nyúl, úgy ők azt, mi lát- 
határukon felmerül, már a legközelebb jövőben elér- 
hetőnek vélik. Nem a dolgok lényege, csak azoknak 
távolsága iránt csalódnak, s többnyire annál inkább, 
minél nagyobb az, a mit maguk előtt látnak. Mert itt 
is, mint anyagi látkörünkben, minden tárgy, minél 
magasabb s nagyobb, annál távolabbról látszik meg. 



A ki prófétának adta ki magát, annak az, hogy 
nézetei később megváltoztak, megronthatja hitelét, de 
olyannál, ki csalhatatlanságot nem igényelt, ily válto- 
zások többnyire csak azt bizonyítják, hogy tanulmányai 
s tapasztalásai által látköre tágult, s ily következetlen- 
ség csak akkor gyengíthetné bizodalmunkat, ha újabb 
nézeteinek helytelensége vagy az bizonyíttatik be, hogy 
nézeteinek módosítása nem meggyőződése, hanem érdekei 
változásának tulajdonitható. 



A következetlenség legközönségesebb forrásainak 
egyike az ellenmondási viszketeg, és többször tapasz- 
taltam, hogy épen oly emberek nézetei mentek át a 
legrövidebb idő alatt tökéletes átalakuláson, kik saját 
nézeteikhez látszólag leginkább ragaszkodtak, s minden 
apróság fölött vitatkozásba ereszkedtek. — Ily emberek 
állása többnyire mások által határoztatik meg, s hogy 
őket véleményöktől eltérítsük, sokszor nem szükséges 
egyéb, mint hogy azon tért, melyre ők állnának, előttük 
mi foglaljuk el. 

Nincs könnyebb, mint következetesnek lenni annak, 
kinek személyes érdekei azt kívánják, hogy következe- 
tes legyen, s ki semmit nem szeret és semmit nem 
gyűlöl eléggé, hogy személyes érdekeiről megfeledkezzék. 



Ha sok eszme s egyéniség, melyekről azt hittük, 
hogy idejét lejárta, minden várakozás ellen néha új 
erőt nyer, azt többnyire csak annak köszönheti, mert 
ellenei azt, mi már halottnak látszott, még el is akar- 
ták temetni. 



Bégen fennállt viszonyok többnyire nehezen, de 
mindig csak úgy döntethetnek fel örökre, ha helyettök 
valami életképességgel biró újat állithatunk fel. Minden 
felforgatás, mely csak ront és nem alkot egyszersmind, 
szükségkép restauratióhoz vezet. 



Nagy barátja vagyok a statisztikának, nem mintha 
azt hinném, hogy az csakugyan annyit bizonyít, mint 
sokan felteszik, hanem azért, mert mióta minden állí- 
tásnak statisztikai adatokkal való támogatása divattá 
vált, a hamis tételek felállítása valamivel több nehéz- 
séggel jár, s a tudományos paradoxonok alkotói badar- 
ságaikat legalább jobb rendszerben adják elő. 



A csodálatos hatás, melyet új eszmék néha gyako- 
rolnak, épen annak tulaj donitható, mert nem újak, a 

mert az, mit egyes lángész formuláz, éveken át már 
ezereknek titkos gondolata volt. 



Tagadhatatlan, hogy a véletlen a legnagyobb világ- 
eseményekre is néha befolyást gyakorol, de csak olyant, 
minőt a puskának durranása a lavinára. Ha a fegyver 
nem szól, a hótömeg azon pillanatban nem esett volna 
le, de később bizonyosan. 



A nyomás, melyet az állam az egyesre gyakorol, 
olyan, mint a légköré, melynek nagyságát csak akkor 
veszszük észre, ha annak súlya rögtön változik, vagy 
ha e nyomás egyenetlen. 



Csak a ki jókor állt oly helyzetben, melyben magát 
elhatározni s másoknak parancsolni tanult, képes államot 
vezetni. Ez magyarázza azon tényt, hogy katonák, mint 
Napóleon, Caesar, Washington, az állam kormányában 
oly kitűnően s tudósok többnyire oly rosszul töltik be 
helyeiket. — Plató ugyan azt mondja, hogy a legbol- 
dogabb állam az lenne, melyben bölcsek kormányoznak, 
s megengedem, hogy ily államban találnók talán a 
legjobb törvényeket, de a mi e törvények végrehajtását 
s az ügyek gyakorlati vezetését illeti, meggyőződésem 
szerint oly állam, melyben az ügyek élén philosophok álla- 
nának, lenne a legrosszabbul kormányozott a világon. 



Igen keveset kormányozhatunk valósággal s a leg- 
korlátlanabb zsarnok csak azon szűk határok között 

uralkodik, melyekhez a hely b idő minden egyes ember 
tevékenységét szorítja. — A kormányzás nagy mester- 
sége többnyire nem egyéb, mint elhitetni, hogy mindent, 
a mi történik, mi teszünk. 



Annak, ki valamely kormánynak vagy pártnak élén 
áll, szükségesebb, hogy az uralkodó téveszméket ismerje, 
semhogy mindenben helyes nézeteket szerezzen magának. 
Fölötte szilárd, habár helyes meggyőződés sokszor 
csak akadály, mely által a kormányzásra képtelenekké 
válnak. 



Oly kormányt vagy államszerkezetet, melynek a nép 
érzületében gyökerei nincsenek, külső támaszok nem 
tarthatnak fenn. Nincs tudomány vagy ügyesség, mely 
által a kormányt támogató külső eszközök között a 
szükséges egyensúlyt állandóan biztosítani lehetne, s 
mihelyt ez megzavartatott, az egész szerkezet ledől, 
már azon eszközök egyoldalú nyomása miatt is, 
melyekre az állam részben támaszkodott. 



Rossz szolgálatot tesz, ki a nép hitének vagy bizal- 
mának tárgyait lerontja, midőn még más nincs, a mi 
azoknak helyét pótolhatná. — Mint a ki a hegyoldalon 
erdőt vág ki és nem gondoskodik, hogy helyébe egy 
új növényzetnek magvait hintse el, az egykor zöld 
helyet örökre pusztítá el: így cselekszik az, ki a népet 
hitének és tiszteletének tárgyaitól megfosztja. — Mert, 
mint a kopáron hagyott hegyoldalról a zápor a termő- 

földet lehordja úgy, hogy az terméketlenné válik, akként 
hatnak az idő viszontagságai a népre, melyet semmi 
magasabb eszme nem óv meg azoknak hatásától. 



Soha nem értettem, hogyan vehetjük oly rossz néven 
a népnek, hogy kormányával, bármily kitűnő és hazafias 
emberekből aljon, soha nem elégszik meg. — Vajon 
megelégszik-e avval, mit az Isten akaratának tart, kinek 
véghetetlen jóságán és bölcseségén nem kételkedik ? — 
S vajon a kormány megelégszik-e valaha a néppel, s 
mindezen elégedetlenség mit bizonyít egyebet, mint 
hogy igen tökéletlen lények vagyunk valamennyien, s 
hogy valamennyien a tökély után törekszünk. 



Ki az, ki magát kormány képesnek ne tartaná? — 
E gyöngeségtől még Plató sem volt ment, midőn a leg- 
szerencsésebb államnak azt nevezé, melyet philosophok 
kormányoznak. — így vélekednek monarchák, oligarchák 
junkerek, a nyárspolgárság és a felséges demos, kik 
közül mindegyik úgy van meggyőződve, hogy a világ 
boldogitására nem szükséges egyéb, mint az, hogy 
minden kormányhatalom kizárólag hasonlói által gya- 
koroltassák. — A tévedés hasonló mindezeknél, mert 
minden államnak jóléte nem a kormányzóknak böl- 
cseségétől, hanem a kormányozottaknak józansá- 
gától függ. 



Nincs talán kérdés, mely többször vitattatott meg, 
mint az : melyik a legjobb kormányforma ? A respublica 

vagy a monarchia, az aristokratia vagy a demokratia? 
Mindeniknek akadtak híres védelmezői, és a mi min- 
denik mellett felhozatik, többnyire ép oly alapos, mint 
az ellenvetések. 

Nézetem szerint e tárgyról csak egyet állíthatunk 
biztossággal, és ez az, hogy minden kormányforma 
megfelel czéljának, mely mellett senki absolut hatalmat 
nem gyakorolhat; mert az emberi természet mindent 
elbír s mindenhez szokhatik, csak a korlátlan hata- 
lomhoz nem, mely akár népnek, akár egyesnek adatik, 
azt, ki vele él, megrontja és zsarnokká teszi. — És 
ezért az alkotmányos monarchiának nemcsak nem 
hibája, hanem előnye, hogy azt logikai következetes- 
séggel egy elvből kimagyarázni nem lehet. 



Ritkák az emberek, kik csak meggyőződésüket követik : 
nagy részük érzései, a legnagyobb érdekei szerint jár 
el, s ezért oly kormány, mely csak a véleményre 
támaszkodik, mindig gyönge ; erősebb az, melyet a nép 
érzelmei támogatnak ; a legerősebb, melynek fentartását 
az érdekek kívánják. 



A politikában a tudomány körülbelül azon szerepet 
viszi, mint várvívásnál a tüzérség. Csak a távolból 
működik s nem csap össze az ellenséggel, de rést lő, 
hogy ezt mások tehessék. 



Hogy bizonyos irányban haladhassunk, szükséges, 
hogy azon elem, melyben haladunk, ellentálljon. £ 
nélkül, mint a léghajóban, nem gyakorolhatjuk erőnket, 

s bizonyosan könnyebb jól kormányozni a legerősebb 
ellenzékkel, mint ellenzék nélkül. 



Vannak emberek, kiknek a tagadás természetökben 
fekszik. S én nem vonom kétségbe hasznosságukat, 
csak azt ne kívánják tőlem, hogy kellemeseknek tart- 
sam. Á szerep, mely ily egyéniségeknek a társadalom- 
ban jutott, hasonló a kovászéhoz, mely nélkül a tészta 
nem dagad s a kenyér nem ízletes, de melyet magában 
véve senki kellemesnek nem fog mondani. 



A történet legfényesebb epochái, Nagy Sándor, Caesar, 
Napóleon korszaka, nem hasonlitnak-e azon szeren- 
csétlen pillanatokhoz, melyekben egy nagy épület lán- 
gokba borúi és oly fényesen áll, mint azt senki nem 
látta még, de csak, hogy rövid dicsőség után össze- 
roskadjon s mint sötét rom álljon előttünk? 



Minden gép annál tökéletesebb, minél kevesebb s 
egyszerűbb eszközökkel felel meg czéljának; ez áll 
politikai institutióinkról is. A való haladás a politi- 
kában, mint a mechanikában, a használt eszközök 
egyszerűsítésében fekszik. 



Mindennek, mit igen sokan valónak tartanak, ugyan- 
azon következései vannak, mintha az csakugyan való 
lenne. 




A franczia forradalomnak egyik főfeladata az vala, 
hogy a középosztályoknak azon befolyás, mely őket 
illeti, s melyet a társaság érdekében gyakorolniok kel- 
lene, az államban megszereztessék. — A mennyiben 
ez a kiváltságos osztályok által akadályoztatott, a forra- 
dalom elérte czélját; csakhogy azért, mert az ingó és 
ingatlan vagyon között létezd különbségeket megszün- 
teté, 8 a vagyont, tekintet nélkül annak szerzési mód- 
jára, a politikai jogok feltételének állitá fel, a kivált- 
ságos osztályok helyébe nem a középosztályokat, hanem, 
mint az eredmény mutatja, egy ideig tartó oscillatiók 
után a pénzhatalmat állitá. — A feladat, mely előttünk 
áll, e szerint más formákban ugyanaz, melyet a forra- 
dalom megoldani képes nem volt : — befolyást 
szerezni a középosztályoknak az államban. Kétségen 
kívül a feladat nagyobb, mint akkor látszott, midőn 
annak megoldására csak egyes politikai változások 
kívántattak, de ezért ép oly sürgető, és én azt 
hiszem, hogy a czélt, ha nem is tökéletesen, legalább 
megközelítőleg legjobban a centralisatió megszüntetése 
által érhetjük el. — Először azért, mert ez által az 
állam költségei tetemesen alább szállván, a pénz kevés 
kezekben összehalmozásának egyik főeszköze így el- 
vétetik. — Másodszor, mert a középosztályoknak be- 
folyása szükségkép növekedik, ha azon kisebb köröknek 
(a grófságnak, városnak, communenek), melyekben ők 
a dolgok természete szerint elhatározó befolyást gya- 
korolnak, fontos és az állam ügyeiben határozó be- 
folyást biztosítunk. 



Nincs fonákabb eljárás, mint midőn azért, hogy a 
világot azon bajoktól megszabadítsuk, melyeket egye- 
sek nagyravágyása okozott, milliók irigységét hívjuk 



fel küzdelemre. Ez az, a miben korunk demokra 
tiájának nagy tévedése fekszik. Ha keresztyén civi- 
lisatiónk fentartja magát, az egyenlőség, mely a 
keresztyénség alapelveinek következése, szükségkép 
győzni fog, de csak akkor, ha azt nem az emberi 
nem aljas, hanem ha nemesebb tulajdonaival hozzuk 
kapcsolatba. Nem a gyűlöletnek, melylyel a felsőbbek 
állása megtámadtatik, hanem a nemes versenynek, mely- 
lyel a nép minden osztálya saját emelkedésén dolgozik, 
köszönjük korunk haladásait. 



Sokszor fordul elő, hogy oly korszakban, midőn az 
állam sülyed, a nép felsőbb osztályait s főkép a pénz- 
aristokratiát gyarapodni látjuk. A népnek, főkép a 
földmivelő osztályoknak sorsa az ország sorsával mindig 
együtt jár, s ezért csak ezen osztályoknak jólléte képezi 
az állam egészséges állapotának biztos mérlegét. 



Nem mondhatja senki, hogy a közvéleményt ismeri, 
s pedig azért nem, mert igen sok kérdésekre nézve a 
többségnek nincs semmi véleménye, s ezért a közvéle- 
mény iránya sokszor csak a körülményektől függ. 



Mozgásban tartani azt, mi már úgy is halad, vagy 
azt eszközölni, hogy a mi eddig vesztegelt, mozdulat- 
lanságában megmaradjon, nem nagy mesterség. Nehéz 
a politika mezején csak két dolog, s ez: megindítani 
vagy megállítani a mozgalmat. 

A ki azt hiszi, hogy a politikában minden csak a 
dolgok helyes felfogásától függ, és a ki azt gondolja, 
hogy e mezőn csak az anyagi erő határoz, egyaránt 
csalódik. Egyes pillanatokban a józan ész és nyugodt 
megfontolás, — állandó viszonyok megállapítására az 
anyagi erők soha nem elégségesek. 



Vannak időszakok, melyekben úgy látszik, mintha 
a kormányra semmi egyéb nem volna szükséges, mint 
hogy az embereket kellőleg megvessük. 



Felgerjedett időkben az, ki a legfonákabb eszmék 
mellett szenvedélylyel lép fel, számos követőket találhat, 
de a ki a legvilágosabb igazság védelmében csak nyu- 
godt okokra támaszkodik, bizonyosan elhagyatva marad. 
Vannak időszakok, hol a józanság is csak a szenvedé- 
lyesség alakjában léphet fel. 



Nincs semmi, mire bizonyos körülmények között 
tömegeket lelkesíteni lehetne, de a tömeget csak okokkal 
meggyőzni mindig lehetetlen, s bármennyit szóljunk 
az ész hatalmáról, a ki a történelmet elfogultság nélkül 
tanulmányozza, meggyőződik, hogy a Ciceróknak a 
Milók pártfogására mindig és mindenütt sokkal több 
szükségök volt, mint ezeknek arra, hogy Cicerók által 
védelmeztessenek. 

Ha oly emberek, kik adott szavuk által magukat 
lekötelezve nem érzik, kikben jogérzet nincs, kik, mit 
mások szentnek tartanak, előítéletként vetnek meg s 
morális lehetetlenséget nem ismernek, hihetetlen dol- 
gokat visznek véghez, ebben nincs mit bámulnunk. 
Rendkívüli embereknek mondhatjuk őket, s a siker, 
melyet aratnak, annak köszönhető, mert a mit tettek, 
arra nem voltunk elkészülve; de miután az, mi által: 
kitűnnek, nem tehetségeik nagyságában, hanem jellemök 
aljasságában fekszik, maga e siker csak megvetésünket 

növelheti. 

* 

Sokszor az igazságot csak úgy terjeszthetjük, ha a 
tömeg előítéleteit kímélni s szenvedélyeire hatni tudunk; 
ez a legszomorúbb tapasztalás, melyet politikai életünk- 
ben teszünk. 

A ki elég sokáig él, az a politikában eszméinek 
győzelmét el szokta érni, s majdnem mindig életének 
egy bizonyos szakában népszerűvé válik; de valamint 
az életben ifjú vágyaink többnyire akkor teljesülnek, 
mikor irántuk már közönyösökké váltunk, úgy a poli- 
tikában eszméink néha akkor fogadtatnak el, midőn 
mi magunk azokban kétkedni kezdünk, vagy rajtok 

tovább mentünk. 

* ' 

Csak ha a monarchia iránti érzések új lángra gyúl- 
nak, akkor forrhat össze oly korona, mely egyszer 
széttörött. 

Néma fej, — a szív az, mi által tömegeket vezetni 
lehet. A nép szívesen elismeri vezetőinek észbeli fel- 

Br. Eötvös : Gondolatok. 15 

sóbbségét, sőt, mint tapasztalásból tudjuk, sokszor oly 
böleseséget tesz fel rólok, minőt emberi lényben nem 
találhatunk, de csak addig, míg érzelmeik iránt nem 
kételkedik. Innen van, hogy népmozgalmaknál észbeli 
tehetség s tudomány által kitűnő férfiak ritkán jutnak 
kitűnő állásra, s azt még ritkábban tartják meg. — 
Á nagy szerep ily alkalommal nem azoké, kik a leg- 
szebb s legnagyszerűbb gondolatokat, hanem azoké, kik 
a legerősebb érzéseket bírják kimondani. 



Haladni csak úgy lehet, ha, míg egyik lábunkkal 
előre lépünk, a másikat helyén hagyjuk. Ez első tör- 
vénye minden haladásnak, mely szintúgy áll, ha nagy 
államok s egész népek, mint ha csak egyes emberek 

haladását tekintjük. 

* 

Mi a jelen helyzetet annyira veszélyessé teszi s mégis 
egyszersmind az egyedüli horgony, melyhez a fennálló 
rend barátai reményeiket köthetik, az a jelen mozgalom 
nagyszerűségében, azon összeköttetésben fekszik, mely- 
ben Európa minden népeinek helyzete a jelen pillanat- 
ban áll. Épen mert az átalakulás, melynek elejébe 
megyünk, előreláthatólag oly nagyszerű leend, az az 
ok, melyért mindazok, kiknek a jelen viszonyok fen- 
tartása érdekökben van, vagy a kik legalább a jövő 
bizonytalanságaitól félnek, mindent el fognak követni, 
hogy a pillanat, melyben az bekövetkezik, mentől 
későbbre halasztassék. 



Nem az anyag, hanem a vonzalom, melyet annak 
minden részei egymásra gyakorolnak, és az örökös 

mozgás, mely talán csak ennek következése, alkotta a 
világot. Ha ez elvétetik, e szép mindenség, melyet bá- 
mulunk, ismét atomjaira oszlik fel. — így van az 
minden politikai társasággal is. — Hol az egyeseket 
közös érzés nem köti össze, hol az egymás mellett álló 
részeket kölcsönös mozgalmak nem hozzák érintkezésbe, 
hol a mozgalom megszűnt, — a társaságnak csak romjai 
maradnak, csak az anyag, de melyből új organismus 
csak akkor válhatik, ha annak feltételei az anyagot 
újra áthatják. 



Uralkodni a legnagyobb birodalom fölött is lehet, 
annak minden kisebb ügyeit is igazgatni lehetetlenség, 
és a ki ezt akarja, csak azon erőket fecsérli el, melyek 
az uralkodásra szükségesek. 



Vannak a politikában legyőzhetetlen nehézségek. De 
valamint az, ki valamely nehéz hegyre kívánván fel- 
jutni, egyszerre meredek sziklafalhoz ért, erejét arra, 
hogy egy legyőzhetetlen akadályon keresztül menjen, 
nem fogja fecsérelni, de azért nem is hagy fel feltéte- 
lével, hanem más utat keres, hogy czélját elérje: ezt 
kell tennünk a politikában is. — Mert valamint tagad- 
hatatlan, hogy egyes nehézségek legyőzhetetlenek, úgy 
bizonyos, hogy oly czélok, melyeket józanul választánk, 
sőt melyeket helyzetükhöz képest választanunk kellett, 
mindig el is érhetők, csak az szükséges, hogy arra a 
jó utat válaszszuk. 



Ha az emberi nem történetén végig nézünk, két 
korszakot találunk, melyben a miveltség magas fokra 

is* 

emelkedett. Az úgynevezett ó-kort s újabb korsza- 
kunkat. — Az ó-korban a civilisatió emelkedésének 
eszköze azon önállóságban található, melyben annyi 
kis állam, csaknem minden egyes város fejlődhetett. 

Ujabb civilisatiónk egyik fótényezóje épen álla- 
maink nagyságában s azoknak oly szervezésében keres- 
hető, mely által egész országok és nagy nemzetek 
anyagi és szellemi tehetségei egyes közös czélok eléré- 
sére használhatók fel. 

Bizonyos, hogy mind az autonómia, mind a centra- 
lisatió azon fokig fejtve, melyen amazt az ó-korban, 
ezt újabb időkben találjuk, nagy eredményekhez veze- 
tett, de bizonyos az is, hogy valamint az ó-korban ez 
eredmények nem voltak állandók, mert az autonómia 
nélkülözve ellensúlyát, maga rontotta meg azt, a mit 
alkotott, úgy korunkban a centraiisatiónak hasonló 
veszélyeit már is érezni kezdjük, melyeket csak úgy 
kerülhetünk el, ha a centraiisatiónak ellensúlyáról 
gondoskodunk. 

Az amphiktyonok intézményének czélszerú kifejtése 
megmentette volna Görögországot s az ó-kor civilisa- 
tióját, és az autonómia czélszerú kifejtése megmentheti 
polgárosodásunkat veszélyeitől, — de e nélkül nincs 
kilátás. — Mert valamint az egyes se teljes elkülön- 
zésben, se oly viszonyok között, melyek önálló fejlő- 
dését lehetetlenné teszik, nem fejlődhetik ki egészsé- 
gesen, úgy van az államokkal is. 



Sem az elszigeteltség korlátlan szabadsága, sem az 
elnyomás, hanem a társaság azon állapot, mely termé- 
szetünknek megfelel. 



H 

Volt oly idő, midőn az egyház és állam közötti 
viszony a két kard képével fejeztetett ki. — Eljött 
az idő, midőn más képet kell e helyett választanunk: 
két szövétneket, melyeknek ereje nem az erőszakban, 
hanem a felvilágosításban áll, s melyek ép ezért nem 
küzdenek egymással, hanem segítik egymást. 



Az egyetlen mód, melyen a nép erkölcsi nevelésére 
hatni lehet, a nép oktatásában kereshető. — Valamint 
Isten a teremtést a világossággal kezdé, úgy az, ki 
népet akar teremteni (s vajon azok, kik azon fáradnak, 
hogy e népchaosból egy nemzet legyen, nem ezt akarják-e ?), 
adjon neki világosságot mindenek előtt, a többi 
magától jön. 



Az oktatási szabadság csak azon okokkal támadható 
meg, melyek a censura mellett szólnak. — Az oktatási 
szabadság a gazdagokra nézve létezik; az egyházfele- 
kezeteknek s társulatoknak engedett kör azt kiterjeszti 
a szegényekre is. 



Az absolutismus legnagyobb támogatói sem vonják 
kétségbe, hogy épen a nevelés terén az alkotmányosság 
nagyobb eredményeket mutathat fel, sőt hogy az ered- 
mények növekednek a szabadság fokával, melyet az 
alkotmány nyújt, és hogy azok például sehol sem 
nagyobbak, mint Schweizban vagy Amerikában. De ez 
eredmények nem a központi hatalom megszorítása, 
hanem a népnek részvéte által éretnek el, és csak ott 

Tárhatók, hol a nép a jogot, melyet neki az alkotmány 
a nevelésre adott, kötelességének tekinti. 



A feladat az autonómia elve szerint úgy szervezni 
az egyes egyházakat, hogy azoknak mindegyikében a 
világi elemnek túlnyomó befolyása legyen. 

Ez által két dolog éretik el. 

Először : hogy a világiak befolyása által a civilisatió 
általános haladása és az eszmék átalakulása, mely 
ennek következése, szükségkép behat az egyházak 
körébe is, és hogy a stagnatió e téren ép oly lehetet- 
lenné válik, mint minden más viszonyainkban. 

Másodszor: hogy miután a civilisatió napjainkban 
közös, azon arányban, melyben a világi elem, mely a 
eivilisatiónak hatása alatt áll, az egyházak körében 
befolyásra jut, evvel a merev ellentét, melyben a vallás- 
felekezetek eddig egymással álltak, megszűnik, s az 
emberek vallási tekintetben is ép úgy közeledni fognak 
egymáshoz, mint ezt, a közös civilisatió következtében, 
az élet egyéb viszonyaira nézve tapasztaljuk. 

Hazánkban az egyházak ily organisatiójának még 
egy harmadik következését várhatjuk, s ez abban áll, 
hogy az egyházak autonóm organismusa az állam 
mellett oly más nagyobb szervezeteket állít fel, melyeknek 
középpontja nem a nemzetiségi érzet ; ez háttérbe fogja 
szorítani a nemzetiségi törekvéseket. 

E részben bátran hivatkozhatunk tapasztalásunkra, 
mely azt mutatja, hogy a protestáns egyház, mely 
nagyobb részben szlávokból és németekből áll, mégis 
a magyarságnak erős támaszául szolgál, mi főkép 
annak tulajdonítható, mert ezen egyház az autonóm 
egyházak között legjobban organisált. 

Bármit mondjanak a pápaság ellen, egy bizonyos, és 
ez az, hogy az emberiséget az anyagi hatalom elnyo- 
másától 6 oltalmazta meg a közép-kor alatt, s hogy az 
egyház túlnyomósága, melyért küzdött, a hitnek, azaz 
egy eszmének túlnyomósága az anyagi erőszak fölött. 
— A mi azon vádat illeti, hogy a katholikas egyház 
az emberi nem elbutitásán dolgozott, s a haladást 
zsarnokilag elnyomta, arra csak azt válaszolhatom, hogy 
e vádnak első részét legalább tények nem bizonyítják, 
mintán az európai emberiség azon időszakban, melyben 
a papság hatalma alatt állott, nagy haladást tett, és e 
haladásnak egyik főtényezöje épen az egyház volt; a 
másodikra azt kell megjegyeznem, hogy e szellemi 
zsarnokságot az egyház nevében, de mindig csak a 
világi hatalom gyakorolta, s hogy azon tényeknek okát, 
melyekre borzadással tekintünk vissza, nem a pápai 
hatalom vagy épen a katholikas egyház természetében, 
hanem a világi hatalom szerkezetében kell keresnünk. 

Ha a közép-kor alatt szabad államok léteztek volna, 
a katholikas egyház soha azon állást, melyben azt 
találjuk, nem foglalta volna el. — A mit Savonarola 
Flórenczben tett, az történt volna száz helyen. 

Szabad alkotmányokkal az egyház stagnatiója lehe- 
tetlen, és ha a közép-kor alatt mindenütt, vagy legalább 
Európa nagyobb részében ilyenek léteznek, Luther nagy 
személyisége és a reformatió helyett szintoly bizo- 
nyosan egy nem szűnő haladást és fejlődést találnánk 
az egyház körében, mint a XVII. században; csak 
politikai szabadság nemléte az, mi által az ellenrefor- 
matió lehetővé vált. 

Hogy oly egyházi organisatió mellett, minőt a 
római egyházban találunk, addig, míg az egyházi 
hatalom jelen irányát követi, a politikai szabadság 
lehetetlen, azt megengedem. — Hisz azon organisatió 

a világi hatalom befolyása alatt alkottatott, ez hatá- 
rozta meg annak irányát, és egészen természetes, ha 
az, mi a korlátlan királyi hatalom eszközének szervez- 
tetett s századokig használtatott, a politikai szabad- 
sággal ellentétben áll. 

De szintoly bizonyos más részről az is, hogy a katho- 
likus egyháznak szervezete és iránya, mely ellen 
például Bunsen panaszkodik, csak addig állhat fenn, 
míg a politikai organisatió megmarad, s hogy az 
individuális szabadság elvének követése a politikai 
organismusban, a katholikus egyház lényeges refor- 
matiójához fog vezetni. 



Mint a gyermek azon eszméhez, hogy bizonyos 
dolgok, melyeket maga előtt lát, azért még távol fek- 
szenek, csak tapasztalás által jut, úgy a politikában is 
csak ez úton tanuljuk meg, hogy sok dolog, mely lát- 
szólag közvetlen előttünk áll s melyhez minden lépés 
közelebb visz, mindamellett még igen messze lehet. 
Szabad akarata csak az egyénnek van, tömegek bizonyos 
törvények szerint mozognak, csaknem oly rendesen és 
szabályosan, mint a természet, s ki egy nemzetnek 
múltját ismeri, azaz kifejlődésének irányát s fokozatait 
helyesen felfogá, biztosan megmondhatja jövőjét is. — 
Ily jóslatot ép oly kevéssé mondhatunk elbizakodottnak, 
mint azt, ha valaki nyárban az ősz, s erre a tél és az 
ezen évszakokkal járó phaenomenok bekövetkezését 
előre megmondja. De valamint itt a napot, melyben a 
fák levelei hullani kezdenek s a földet hó és jég 
takarja, előre meg nem határozhatjuk, úgy a politi- 
kában sem mondhatjuk meg biztosan a pillanatot, 
melyben bizonyos kikerülhetetlen események és váltó- 

zások történni fognak, és ép ez az ok, melyért előre- 
látásunknak a politikában is csak annyi hasznát 
Tehetjük, mint a meteorológiában. — Kétségen kívül 
nagy ez is, és a bizonyosság, hogy nemsokára tél vagy 
tavasz lesz, egyik feltétele jólétünknek; nélküle a föld 
vadon lenne és az emberi míveltség lehetetlenné válnék. 

— De valamint a természet ezen rendének ismerete, 
mely szerint nagyban életünket elintézzük, őszkor meg- 
rakva csúrjeinket, s munkához fogva, ha a tavasz 
közeleg, napi munkánk czélszerü elosztásához nem elég, 
s valamint az, ki, mert tudja, hogy a télnek jönni 
kell, a váratlan szép napokat, melyek azt néha meg- 
előzik, nem használná: úgy van az a politikában is. 

— Az, a mit tudományos biztossággal előre mond- 
hatunk, nagy fontossággal bír, s balgatag, ki a tudo- 
mány tanácsait tekintetbe nem veszi, de balgatag az 
is, a ki azt hiszi, hogy ez egymaga bármily állam 
czélszeru kormányzására elégséges, — a nap teendőit 
itt is a nap körülményei határozzák meg, s csak, ha 
olyanok által, kik fő figyelmöket azokra fordítják, 
alkalmaztatnak, akkor hatnak üdvösen a tudomány 
elvei. — Ne bámulja tehát senki, ha azok, kik az 
állami tudományban az első helyeket foglalják el, mint 
gyakorlati államférfiak a várakozásnak ritkán, sőt 
csaknem soha nem felelnek meg. — Ei egy nagy 
látkört körülfog, ritkán, sőt talán soha nem ismeri 
annak részleteit tökéletesen, s csak egy korlátolt kör, 
a pillanat tökéletes felfogása az, a mi a gyakorlati 
államférfiút nagygyá teszi. — Hisz a világ is utoljára 
igazságos mindkettőjük iránt. — A gyakorlati állam- 
férfiúnak kora, — annak, ki az államtudományt előbbre 
vitte, a jövő adja meg babérját. 

Az átmenet a közép-kori királyságból az absolut 
monarchiához az állandó hadsereg által eszközöltetett. 

Vajon azon uralkodók, kik Poroszország példáját 
követve, most az általános fegyverkötelezettséget akarják 
behozni államaikba, meggondolták-e, hogy azon pilla- 
natban, melyben minden polgár katona s hadsereg 
mint külön rend nem létezik: meggondolták-e, hogy 
ily viszonyok között, alkotmányos országban, a sereg 
absolut uráról szó nem lehet — s mik lesznek mind 
ennek következései a monarchiára nézve? 



A divide et vinces helyes maxima, nemcsak a despo- 
tikus hatalom, de a szabadság fentartására és biztosí- 
tására is, sőt a nagy tömegek felosztása a szabadság 
fentartására még szükségesebb, mint a tyrannismusnak 
érdekében, s pedig azért, mert igen ritka, hogy nagy 
tömegeknek közös érdekei legyenek, s még ritkább, 
hogy érdekeiknek ezen közösségét átlássák, és igy épen 
ott, hol a demokratia érdekében az osztályok között 
minden válaszfal lerontatott, hol minden különálló 
kisebb organismus a nagy egészben felolvasztatott, és 
azon különf éleségek helyett, melyek az államban fej- 
lődtek, az alkotmány által egy egységes, egészen egyen- 
jogú egyénekből álló nép .alakult, épen ott nem létez- 
hetik egyetértés. — Az lehetetlen, hogy millióknak 
csak egy érdeke legyen. — Mihelyt tehát lehetetlenné 
teszszük azt, hogy azok, kiknek az egésztől különváló, 
de egymással rokon érdekeik vannak, ezeknek védel- 
mére csoportosuljanak (s ez alapja minden osztálynak 
s társadalmi csoportnak), minden egyes saját személyes 
érdekeire reducáltatik, és igy épen midőn az egész nép 
érdekében az osztályok önzése ellen küzdünk, azon 

arányban, melyben ez sikerül, szükségkép csak az 
egyének önzését fejlesztjük ki, mely napjaink legszo- 
morúbb tüneménye. — Ha az egyenlőséget az emberi 
ész postulatumának tekintjük, a monarchia, mely evvel 
ellentétben áll, nem mondható észszerű institutiónak, 
s kétségtelen, hogy ez állandóan csak mesterségesen 
tartatik fenn. Épen az által, hogy az egyenlőségnek 
elve sehol nem alkalmaztatik s különböző osztályok 
alkottatnak, az államban ellentétek idéztetnek elő, 
melyek az egész népnek a monarchia elleni egyesülését 
akadályozzák. 

Osztályozás nélkül se rendezett monarchia, se alkot- 
mányos élet nem lehetséges. 

Absolut elv csak absolut formában létesíthető. 
S ily absolut forma csak a despotismus, akár a nép, 
akár egyesek által gyakoroltassék. 



A tapasztalás azt bizonyltja, hogy a miveltség ugyan- 
azon fokán álló népek közt az uralkodott a többiek 
fölött, mely maga korlátlanabb uralkodás alatt állott, 
sőt így kormányozott népek néha sokkal magasabb 
miveltségüeket is meghódítottak. — Ennek oka abban 
kereshető, hogy valamint az egyénnél, úgy népeknél 
a hatás, melyet gyakorolnak, azon mértéktől függ, 
melyben minden erejöket akaratjuknak alávetik. 

Ez titka az orosz nép nagyságának. — A mívelődés 
magasabb fokán ez változik; de a miveltségnek magas 
foka szükséges arra, hogy a belátás absolut uralomnak 

hatását pótolhassa. 

* 

Senki nem csalódik többször, mint a kormány saját 
pártjának ereje iránt. 

Miután minden országban nagy azoknak száma, kik 
minden más iránt közönyösek lévén, csak a béke fen- 
tartását óhajtják, s ezért mindig a fennálló kormány- 
nyal szavaznak, ez többségét mindig sokkal nagyobb- 
nak tartja, mint az valóban, s így történik, hogy a 
kormány változásával az, mely az előbbinek helyébe 
lép, mintán évekig mindig kisebbségben volt, egyszerre 
hasonló, vagy még több szavazat fölött rendelkezik. 
A kormány valóságos többsége nem azok szerint szá- 
mítandó, kik reá szavaznak, hanem azok szerint, kik 
semmi más kormányra nem szavaznának, s így szá- 
mára egészen más pártállásokat találunk. 



Még azon esetben is, ha azt hiszszük, hogy a többség 
rossz emberekből áll, az, a ki czéljainak kivitelénél az 
emberek rossz tulajdonaira számít, csalódni fog. Mert 
hisz az emberek rosszasága főkép abban áll, hogy 
önérdekeiket követve, magukat elvek által visszatartani 
nem engedik, és a hol elveket nem találunk, ott nem 
számíthatunk semmire biztosan. 



Sokkal könnyebb az emberekre valamely nézetet 
rátolni, mint őket annak helyességéről meggyőzni. Ha 
veszélyes, vagy legalább nehéz pillanatokban, mikor 
tulajdonkép senki nem tudja, mit akarjon, határozott 
nézettel lép fel, az egyesnek gondolata néha csodálatos 
sebességgel válik közvéleménynyé. — Ily pillanatokbán 
a megegyezés discussió által soha nem érethetik el. 

Senki nem tagadhatja, hogy a politikai agitatió 
hazánkban nagy eredményeket vívott ki, de ebből nem 
következik, hogy azt újra megkezdjük. A forrás a 
mustot borrá változtatja, de ha a bort újra forrásba 
hozzuk, csak eczet lesz belőle. 



Egy tagadhatatlan, s ez az, hogy míg hajdan nagyobb 
befolyás, magasabb állás, kitüntetések, sőt még a 
vagyon is csak az állam ügyeiben szerzett befolyás, 
vagy az államnak tett szolgálatok által volt egyedül 
vagy legalább legkönnyebben szerezhető, — most mind 
ennek megszerzésére több, és az államnál biztosabb 
utak léteznek, minek szükséges következése, hogy a 
nagyobb tehetségek nem tolongnak kizárólag az állam- 
szolgálat terére, sőt hogy épen a jelesebbek, mint ezt 
Észak-Amerikában már jelenleg is tapasztaljuk, más 
életpályát keresnek maguknak. Egy második, nem 
kevésbbé fontos következés az, hogy az állam fentartása 
nem tekintetik többé annyira fontosnak, mint egykor. — 
Azon arányban, melyben az indiridualismus erősebben 
kifejlődik, vele együtt fejlődik a kosmopolitismus is, 
épen azért, mert az egyestől kevesebb áldozatokat vesz 
igénybe, mint a patriotismus. 



Egy van, a mi korunk jelenségeiben megnyugtató, s 
ez épen abban rejlik, hogy a nyugtalanság mindenre 
kiterjed. — Ha mindaz, a mi mozgásnak indult, egy 
irányban haladna ; ha, mint az a reformatió, a franezia 
forradalom s általán véve minden nagy átalakulás kor- 
szakában történt, minden szenvedély és minden tetterő 



egy nagy ely mellett vagy ellen központosulna: a tár- 
sadalom nem állhatna ellent ily megtámadásnak. — 
Az egy nagy hullám elseperne és eltemetne mindent, 
az egyes hullámok, melyek egyszerre mindenünnen 
támadnak és egymással küzdve majd eltűnnek, majd 
felemelkednek, nem veszélyesek. Ha a társaság ellenei 
csak egy oldalon támadnák meg a fennálló rendet, 
támadásuk ellenállhatatlan lehetne. Most épen a 
megtámadás sokoldalúságában fekszik a társadalom 



Vannak dolgok, melyekre az egyes ember ereje elég- 
telen, de vannak olyanok is, melyekre sokaság soha 
sem képes ; — állami szerkezeteink legnagyobb veszélye 
abban fekszik, hogy valamint monarchiákban az elsőről, 
úgy szabad alkotmányok alatt az utóbbiról megfeled- 
kezünk. 



Vannak, kik a régi Görögország és Németország 
jelen állapotai között nagy analógiát találnak, és ebből 
következéseket vonnak le. £ nézet hibás és csak téve- 
désekre vezethet. Ámbár a német népnél oly egységet, 
mint például jelenleg a francziánál, nem találunk, 
tagadhatatlan, hogy a németek történetüknek több 
korszakaiban egy egészet képeztek, melynek egyes 
részei, a birodalomhoz fennálló viszonyok által, épen 
oly szoros kapcsolatban álltak egymással, minő a 
hűbéri rendszer uralkodása alatt Provenoe és Dauphiné, 
Bretagne és Poitou között létezett. — Ebből világos, 
hogy a német egység utáni törekvéseknek alapja a 
történet, czélja nem egyéb, mint egyszer már létezett 
állapotok helyreállítása, természetesen oly eszközök 

által, melyek az egység helyreállítására szintoly alkal- 
masak legyenek, minőknek a választó fejedelmeknek 
rendszere és a hűbéri viszonyok, melyek egész Német- 
országot a császárhoz kapcsolák, akkor tartattak, midőn 
az egység biztosítására hasonló eszközökön kívül 
másokat nem ismertek. 

A görög világban semmi nem létezett, mit ehhez 
hasonlíthatnánk. — A panhellenismus eszméje nem 
támaszkodott a történetre s Demosthenes és mindazok, 
kik ezen ügynek szószólói voltak, nem mint régi álla- 
potnak új formák alatti helyreállítását, hanem mint 
oly valamit adták azt elő, a mi épen Görögországnak 
jelen helyzete által vált szükségessé, s a mire nézve 
a múltra csak annyiban hivatkoztak, a mennyiben a 
persa háború Görögország egységének hasznát tünteté ki. 

Ha Görögország történetét mélyebben tanulmányozzuk, 
azon meggyőződésre jutunk, hogy a viszony, melyben 
az egyes államok egymáshoz álltak, egészen olyan, 
minő a nyugoti keresztyénség népei között az egész 
közép-koron át mostanáig létezett. Az egység, melyet a 
delphii oráculum, egyes szent helyek közös tisztelete 
és az amphiktyonok tanácsa eszközölt, semmivel nem 
nagyobb annál, melyet keresztyén népek a pápaságnak 
köszönnek, és a persák elleni háborúk teljes analogiájokat 
találják a keresztes hadjáratokban, s a hosszú küzde- 
lemben, mely a legellenkezőbb keresztyén népeket az 
ozmánok ellen egyesíté. 

A panhellen mozgalmak nem a német vagy olasz 
nép egység utáni törekvéseihez, hanem azon mindig 
általánosabbá váló óhajtáshoz hasonlíthatók, hogy 
Európa összes államai egy nagy egésznek tekintve, 
békés úton, congressusok által végezzék el dolgaikat, 
s egyesült erővel álljanak ellene minden megtáma- 
dásnak. 

Nekem úgy látszik, hogy ezen óhajtás, mint Görög- 
országban a panhellenismus, támadását egy közös 
reszélynek köszöni, és hogy az állás, melyet Orosz- 
ország a többi államok irányában elfoglal, Macedóniának 
viszonyára Görögországhoz emlékeztet. — Igen félek, 
hogy a Philippus nem fog soká váratni magára, ki a 
civilisatió minden külsőségét magáévá téye, a ciyilisatió 
megsemmisítésén fárad, mint macedóniai Philippns, 
a görög rhetorok tanítványa, színészeik pártfogója, az 
olympi játékok hóse és egyszersmind a görög szabadság 
elnyomója ; — de lesz-e civilisatiónknak Demosthenese, 
s ha lesz, nem fog-e épen úgy járni, mint athenei 
elődje, kinek szavait elhitték, kinek hálát szavaztak s 
arany koszorúkat ajándékoztak, de csak akkor, midőn 
tanácsát követve is, a veszélyt elkerülni többé nem 
lehetett? 



Bolin munkájában Anglia hanyatlásáról sok kép- 
telenség foglaltatik. — A szigor, melylyel ez ország 
politikája fölött pálczát tör, csaknem nevetségesnek 
látszik, midőn ugyanazon lapon Francziaország és főkép 
a forradalom eljárásáról szóló nézeteit találjuk ; az 
egész munka becsnélküli, nemcsak azért, mert ez ország 
jó oldalait mellőzve, csak a rosszakat emeli ki, de 
mert még ezeket is eltorzítva adja. — Ha azonban az 
egészet előítélet nélkül olvassuk, meg kell vallanunk, 
hogy abban főkép, a mi Angliának Irland, Amerika 
és India irányában követett eljárását és egész külső 
politikáját illeti, sok igaz mondatik el. 

Ez ország története a legbarátibb kezek által írva, 
minden gondolkozót arra figyelmeztet, hogy a keresztyén 
elveknek még a legkeresztyénebbnek tartott országban 
is a közdolgok vezetésére befolyása nincs, és hogy 




241 

Anglia más népek irányában épen úgy járt el, mint 
Róma, midőn az emberiség legszentebb jogait lábbal 
tiporta. 

Ennek két oka Tan. 

Először: a keresztyén elvek még nem hatották át 
ciyilisatiónkat eléggé, s az egyház (nemcsak a katho- 
likus, de minden egyház) az egyes államok jóllétéhez 
kötve, ezeknek irányában nem teljesiti kötelességét, 
és nem lép fel egész szigorúsággal azon keresztyén- 
ellenes elv ellen, hogy a czél az eszközöket szentesíti. 

Másodszor: a nép csaknem minden államban és igy 
Angliában is igen csekély befolyást gyakorol külső 
viszonyaira, és igy azon eljárásra nézve, melyet más 
népek irányában követ, nem érzi magát felelősnek. 



Úgy hiszem, Anglia nem sokára tapasztalni fogja, 
hogy szigeti állásának minden előnyét nem élvezheti 
a nélkül, hogy hátrányait is ne tapasztalja, s hogy oly 
állam, mely a jelenhez hasonló pillanatban egészen 
semleges maradhat, később egészen elszigetelve fogja 
találni magát. 



Az már igen sokszor történt, hogy egyes államok 
épen akkor indultak új kifejlődésnek, mikor látszólag 
a legfenyegetőbb helyzetben csaknem elveszettnek tekint- 
tettek. — Az osztrák birodalom történetében is több 
ily példát találunk, s a tünemény könnyen magyaráz- 
ható, ha meggondoljuk, hogy épen a rendkívüli veszély, 
a nehéz akadályok, melyek ellen küzdeni kell, rend- 
kívüli erélyességet fejt ki, de arra, hogy valamely 
állam akkor változtatta meg irányait, midőn látszólag 

Br. Efttrös : Gondolatok. 16 

kedvező helyzetben yolt, midőn a kormány semmi 
ellenszegülést nem talált s a főveszély épen abban 
vala, hogy semmi által irányában nem akadályoztatott, 
erre a világtörténelemben nem volt, és félek, az osztrák 
birodalom történetében sem lesz példa. 



A német egységet a német irodalom teremtette. 
Vajon azon egység, mely az összes mivelt világ szel- 
lemi munkálkodásaiban létezik, nem fog-e hasonló követ- 
kezéseket előidézni az emberi nem egységére nézve? 



Nem a választási képesség vagy a választás módo- 
zata határoz annak eredményeiről, hanem inkább az 
általános helyzet, melyben a választás történik, s miként 
forradalmi korszakokban, mit a történet bizonyít, a 
legforradalmibb határozatok jönnek létre a legaris- 
tokratikusabb szerkezetű testületekben, úgy az általá- 
nos szavazatjog nyugodt időkben csak a fennálló hatal- 
mat erősíti meg. 



Mentől inkább haladunk a tudományban, annál 
inkább látjuk, hogy minden bizonyos törvények sze- 
rint fejlődik. — Mennyivel több s világosabb törvé- 
nyeket vontunk le azon tényekből, melyeket az isme- 
retek bizonyos körében észlelénk, mentől tisztábban 
látjuk azon okszerű összeköttetést, melyben az előbb 
véletleneknek tekintett események és változások egy- 
máshoz állnak, annál tovább haladunk a tudományban, 
s a hatás, melyet a tudomány az emberi hatalom 

kiterjedésére gyakorol, csak abban fekszik, hogy a 
dolgok kifejlődésének törvényeit kimutatva, egyszers- 
mind az emberi hatalomnak természetes korlátait jelöli 
ki, és így tevékenységének elérhetetlen czélok helyett, 
melyek után másként fáradna, elérhető feladatokat tűz ki. 
Á mi minden tanulmányról, az áll a politikáról is. 
Feladata nem más, mint azon tények roppant meny- 
nyiségéből, melyeket a történelem nyújt, azon törvé- 
nyeket keresni fel, melyek szerint az emberi társasá- 
gok kifejlődnek, s kijelölni általok a határt, a meddig 
egyrészről az állam hatalma az egyes fölött, más részről 
az egyes szabadsága más egyesek s az állam irányában 
terjedhet. — Eddig csaknem kivétel nélkül utópiák 
létesítésén fáradtak az emberek, s pedig még többször 
kormányi, mint népszerű utópiákén. 



Ha van tény annyira általános, hogy alóla kivételt 
nem találunk, ez az, hogy oly állapotok, melyek sokáig 
tartanak, soha sem elméletek, hanem mindig a létező 
viszonyok eredményei. — Egyaránt való ez a politiká- 
ban és a vallásban. S valamint például Augustus 
császársága, a feudalismus, az abból fejlődött absolut 
monarchia s később a constitutionalismus nem előre 
kiszámított terv szerint alakultak : úgy a keresztyén- 
ség, a reformatió, a rationalismus lettek, de nem 
csináltattak. — Az eszme, ha életre való, nem egy 
embernek agyában támad, hanem népek, az összes 
emberiség gondolatfonalának eredménye, mely csak 
annyiban egyéni, a mennyiben egy által mondatik ki 
először vagy legalább általánosan elfogadott formában. 
Az eszme legfeljebb a maghoz hasonlítható, melynek 
kifejlése a tértől függ, melyet talál ; és innen van, hogy 

16* 

azok közül, kiket történetünk új állapotok teremtőinek 
tekint, egy sincs, ki azt, a mi tanaiból támadott, előre 
látta vagy akarta volna, s nem azon kínos érzéssel 
szállt volna sírjába, hogy nem érte el czélját. Miután 
annyian irnak és olvasnak történetet, bámulom, miként 
találkoznak még mindig olyanok, mint a szocialisták, 
a kik a jövő politikai formákat bizonyos elvek szük- 
séges következéseiben, s nem a múltban keresik. A jövőt 
kénye szerint csak az rendezhetné el, ki a multat meg- 
semmisíthetné. 



Kormányozni tulaj donkép csak azt lehet, a minek 
nincs akarata: természeti erőket, állatokat. 

Azon arányban, melyben az emberek szabad akara- 
tuk öntudatához jutnak, s bennök önhatározati joguk 
öntudata feltámad, kormányozhatatlanokká válnak, s 
innen van, hogy az alkotmányos szabadság azon arány- 
ban veszélyesebb, melyben a civilisatió által a szabad 
akaratnak öntudata általánosabbá válik. 

Olyanok között, kik magokat egyenlőknek érzik és 
jogosultaknak, hogy határozataikban szabad akaratukon 
kívül mást ne kövessenek, az egyetértést csak azon 
meggyőződés tarthatja fenn, hogy az, mi tőlük az 
állam nevében követeltetik, saját érdekökben fekszik, 
s minthogy az érdekeknek ily belátása és ugyanazonos- 
sága jelen míveltségi viszonyainkban és roppant álla- 
maink mellett nem gondolható, meg vagyok győződve, 
hogy a forradalmak korszaka, melybe léptünk, addig 
fog tartani, míg a civilisatiónak sokkal magasabb 
fokát nem érjük el, azaz, míg a miveltség nem válik 
sokkal általánosabbá, s egyszersmind nagy államaink 
kis, csak a foederalismus kötelékei által összetartott 
autonóm területekké nem oszlanak fel, — vagy 

míg forradalmak következtében civilisatiónk nem 
sülyed. 



Valahányszor állam elveszett vagy nehéz helyze- 
tekbe jut, nem hiányoznak soha, kik azt egyes állam- 
férfiak megvesztegetésének tulajdonítják. — Általános 
vád ez, melyet egy párt a másiknak szemére vet, és 
mely azon kortól, midőn Aeschines és Demosthenes 
saját érdemeik fölött vitáztak, mostanig oly közönsé- 
gessé vált, hogy hitelt adva neki, végre azon meg- 
győződés támad bennünk, hogy e föld népei mindig 
a legaljasabb emberek által kormányoztattak. — Ha 
csak azon eseteket nevezzük megvesztegetésnek, midőn 
valamely országnak java egyesek által öntudattal 
pénzért vagy pénzértékért adatott el, ezen vádaknak 
nagy része alaptalan. — Árra, hogy nemzetünknek 
jövőjét csupa anyagi haszonért teljes öntudattal fel- 
áldozzuk, az erkölcstelenségnek oly adaga kívántatik, 
melyet, mint minden nagyszerűt, embereknél ritkán 
találunk. — Azonkívül, — kivévén az egyes várfel- 
adást, vagy alárendeltek által elkövetett katonai árulást 
— azok, kik megvesztegetéssel vádoltatnak, többnyire 
oly állást foglalnak el, hogy a díj, mely az árulásért 
állítólag adatott, azzal, melyre hazájokat híven szol- 
gálva számíthatnának, semmi arányban nem áll, s 
teljes meggyőződésem, hogy még azok is, kik műkö- 
désök által hazájoknak ártottak és kikre bebizonyul, 
hogy előbb vagy később díjt fogadtak el, csak az által 
vétkeztek, mert elfelejtették, hogy annak, ki becsüle- 
tére tart, politikai szolgálatokért jutalmat elfogadni 
még hazájától is ritkán lehet, másoktól soha; s mert 
a közügyek állását rosszul fogták fel, és azt, a mi az 
államot veszélybe dönté, arra nézve hasznosnak vagy 

legalább az adott viszonyok között elkerülhetlen kény- 
szerűségnek tárták. — Más az, ha a megvesztegetésnek 
nagy fejezetéhez azon eseteket számítjuk, melyekben a 
közjó egyesek hajlamainak, vagy magában ártatlan, sőt 
nemes vágyainak áldoztatott fel; s ha a hiúságot s 
dicsvágyat mellőzzük is, mely főkép szabadabb álla- 
mokban, hol azoknak kifejlődésére annyi tér nyílik, s 
a jobb embereket is a nép irányában sokszor aljas 
hízelgőkké teszi, felszámithatatlan károkat okozott, — 
maga a kényelmesség és nyugalom utáni vágy, mely- 
nek magukat az államférfiak oly szívesen átengedik, 
százszor többet ártott a népeknek minden pénzbeli 
megvesztegetéseknél. 



Sokan, úgy látszik, azon csalódásban élnek, hogy 
mihelyt a nemzetiségi kiváltságok megszűntek, s a 
nép azon institutiókban részt vesz, melyekből előbb ki 
volt zárva, már a demokratia meg van állapítva. — 
Ily törvényes intézkedések elégségesek lehetnek arra, 
hogy az aristokratiát megrontsák (és mint a tapaszta- 
lás mutatja, még erre sem), de a demokratiát nem 
alapítják meg. 

Vannak institutiók, melyek már természetöknél 
fogva aristokratikusak (mint például megyei szer- 
kezetünk), s hol ilyenek fentartatnak, ott a születési 
aristokratia előjogainak megszüntetése csak a pénz- 
aristokratia uralmát alapítja meg. — Ezt látjuk 
Rómában, hol a patríciusok előjogainak megszüntetése 
csak az equesek hatalmát alapította meg, ezt Hollandiá- 
ban, hol a régi nemesség helyét a mynherrek foglalták 
el, ezt a közép-kor alatt Olasz- és Németország mind- 
azon városaiban, melyekben a demokratikus czéhek az 
aristokratikus családokat legyőzték. 

Bizonyos institutiók mellett a népnek nagy száma 
mindig csak eszköz lehet, s míg azok fennállnak, a jog- 
egyenlőség, mely neki adatott, reá nézve csak azon 
gyakorlati eredményt idézi elő, hogy magát egyes 
hatalmasoknak eladhatja. 

Arra, hogy a demokratiát megalapítsuk (s én oszto- 
zom Tocqueville nézetében, hogy ez korunk főfeladata), 
institutióink megváltoztatása szükséges, pedig nem- 
csak annyiban, hogy azon jogok, melyek a születési 
aristokratia által élveztettek, a népre mennek át, 
hanem az institutiók, lényegében, hatáskörében. 

Arra, hogy a demokratia ne csak név szerint, hanem 
tettleg befolyást gyakoroljon és hogy ezen befolyást 
biztosítottnak tekinthessük : 

Először: oly institutiókról kell gondoskodnunk, 
melyek által a nép alsóbb rétegei is, és pedig azon körben, 
hol ez leginkább érdekökben fekszik, korlátolt helyzetök 
és miveltségök mellett is, befolyást gyakorolhassanak. 

Másodszor: oly institutiókat kell megalapítnunk, 
melyek, által a nép felsőbb osztályai is az őket ter- 
mészetesen megillető befolyást gyakorolhassák az államra, 
a nélkül, hogy erre a nép alsóbb osztályait jogkörük- 
ben megszorítaniok, velők mint eszközökkel vissza- 
élniök kellene. — Jelen helyzetünkben a demokratia 
ezen kellékei hiányoznak. Általán véve a nagy átala- 
kulás, melyen keresztül megyünk, nem állhat meg 
annál, hogy csak az egyes osztályok változtatják meg 
a helyzetet, melyet az államban elfoglaltak, hanem 
magának az államnak, formáinak, egész szerkezetének 
változnia kell. — A mi jelenleg az emberi társadalom- 
ban történik, hasonlít azon nagy átalakuláshoz, melylyel 
jelen világrendszerünk kezdődött. Az anyag egyes 
részeinek tömörülése egy pont körül új központok és 
külön rotatió kezdete. 

Ez csak kép, de olyan, mely a tényt világosan 
kifejezi. 



Első kötelessége minden embernek, ki a közéletben i 

részt vesz : tisztán kimondani meggyőződését azon eset- i 

ben is, ha ez által állását veszélyeztetné; de a másik 
nem kevésbbé fontos kötelessége az: hogy ha meg- 
győződését kimondva, arra, hogy az elfogadtassák, 
semmi reménye nincs, magát alárendelni tudja s midőn 
azokhoz csatlakozik, kik nézetéhez legközelebb állnak, 
szintoly buzgósággal teljesítse polgári kötelességeit, 
mintha saját véleményeért küzdene. — Vannak, kik az 
ily eljárást következetlennek nevezik, — de, meg- 
győződésem szerint, ha van elv, melyhez a politika 
mezején minden időben s körülmények között teljes 
következetességgel ragaszkodnunk kell, ez csak az : nem 
válni el soha nemzetünktől. 



Két dologra megelégedéssel tekinthetek vissza s ezt 
tőlem még elleneim sem tagadhatják meg. Az egyik 
az, hogy bármennyiszer csalódtam, bármennyiszer 
kételkedtem egyes nézeteimben, érzelmeimben soha 
sem ingadoztam és egyes eszmékhez soha sem vesz- 
tettem el bizalmamat. A másik az, hogy egész életem 
az eszmék létesítésének volt szentelve, s mint magamat, 
ugy minden tehetségemet csak az eszmék eszközének 
tekintettem. 



ÉSZREVÉTELEK ÉS SZABÁLYOK. 



i 



Miután az embereknek irányunkban való maguk- 
viselete többnyire egyéniségünktől s azon módtól függ, 
melylyel hozzájok közeledünk, természetes, hogy min- 
denki az életre szükséges emberismeretet csak saját 
tapasztalásából tanulhatja. A nagy különbség, mely az 
emberekről hozott ítéleteinkben uralkodik, nem tévedé- 
seken alapszik. Kik őket jóknak, s kik őket rosszaknak 
mondják, többnyire egyaránt tapasztalásokra hivatkoz- 
hatnak, s a hiba csak az, hogy azokból általános sza- 
bályt vontak le. Ki magát ismeri s önámítás nélkül 
tekint vissza saját életére, melynek némely pillanatai- 
ban oly jó s nemes, másokban oly nyomorult volt, 
s majd egyesnek jóltevője lett, majd a szenvedőktől 
közönyösen, sőt rosszakarattal elfordult, a nélkül, hogy 
különböző magaviseletének csak okát is adhatná, az 
meggyőződik, hogy általános szabály, mely szerint az 
emberek fölött ítélhetünk, nem található. Az ember 
jó is, rossz is, de gyönge mindig, s ez talán egyedüli 
tulajdona, mely valamint az egyesben, úgy az egész 
emberiségnél mindig feltalálható. 



252 

A vegytan újabb fölfedezéseiből tudjuk, hogy a 
látszólag legkülönbözőbb testek ugyanazon elemeknek 
különböző arányokban való vegyületéből állnak. Szik- 
láink főalkatrésze, a silicium, nem hiányzik a búza- 
szalmában, legszebb drágaköveink agyagból állnak, 
mely egy parány vas- vagy mangántól nyerte színét, és 
a setét grafit s ragyogó gyémánt alkatrészei között 
nem találunk különbséget. — Az emberek tanulmányo- 
zása hasonló eredményekhez vezet; itt is hosszas 
tapasztalások után azt találjuk, hogy miután az, a mit 
az emberekben becsülünk s megvetünk, oly közel áll 
egymáshoz, senkinek elbizakodásra, de senkinek két- 
ségbeesésre oka nincsen, mert valamint sülyedni, úgy 
emelkedni mindenkinek lehet. Ei az embereket való- 
ban ismeri, az se egészen bízni, se végkép kétségbe- 
esni nem fog senki fölött. 



Érdekes tudomány az emberismeret, csakhogy vala- 
mint az emberi test, úgy a jellem bonczolásánál is le 
kell előbb győzni az undort, melyet a látvány bennünk 
gerjeszt, mielőtt a bámulatos összefüggésben, mely a 
szövevényes szervezet legnemesebb s legaljasabb részeit 
egybeköti, élvezetet találhatunk. 



Ha a tárgyakat mikroskopiummal nézzük, igen sok 
érdekes dolgot látunk, de kevés kellemest; így járunk 
akkor is, midőn az emberek tulajdonai iránt vizsgáló- 
dásainkban apró részletekig megyünk. 

Miután a világon senki egészen boldog nem lehet, 
természetes, hogy egészen boldoggá nem is tehetünk 
senkit, s mégis életünk minden tapasztalásai között ez 
fáj szivünknek leginkább. 



A nép nem tartozik azon kevesek közé, kik pon- 
gyolában látva szebbé válnak. 



A kincset, melyet a természet tehetségeinkben adott, 
mint az erezet, melyet a föld mélyre rejt, csak fárad- 
sággal hozhatjuk napvilágra. 



Ki sokat adhat, az gazdag, s vajon sajnálhatjuk-e 
annak szegénységét, ki egész vagyonát, tehetségeit, 
életét egy kedves lénynek vagy eszmének feláldozni 

képes ? 

* 

Miként az anyagi világban minden tárgy annál 
nagyobb erővel vonatik a föld felé, minél nagyobb 
súlylyal bír, ezt látjuk a szellemi világban is. Gyönge 
lélek s könnyű, felületes elme az, melyre nagy eszmék 
ellentállhatatlan hatalmat nem gyakorolnak. 



Valamint anyag nincs, úgy nincsen szív, mely bizo- 
nyos körülmények között ne lágyulna meg. Csak a 
hévfok különböző. 



254 



Vannak fájdalmak, melyeken, mint a himlőn, csak 
egyszer megyünk keresztül, de melyek, mint ez, több- 
nyire eltörölhetetlen nyomokat hagynak magok útin. 



Ha az egész világ megbolondul, az, ki magát oko- 
sabbnak tartja, s azt hiszi, hogy tanácsai által a 
többieket józanabbakká teheti, bizonyosan a legbolon- 
dabb valamennyi között : ezt monda egy vén barátom 
ki életében sokat tapasztalt. 



Furcsa dolog, hogy a ki a napról s az emberekre 
tudja, hogy foltjaik vannak, mindjárt azt képzeli magá- 
nak, hogy őket ismeri. 

* 

Minden arany, már az által is, hogy sokat forog 
az emberek kezében, mindig valamit veszt valódi érté- 
kéből; így van az érzelmeinkkel is. 



Az emberek nagyobb része könnyebben tűri barátjá- 
nak hibáit, mint azon jó tulajdonait, melyeket maga 
nélkülöz. 



Mennyit vesztettek jó hírben az állatok, mióta Aesop 
s más meseírók által az emberi szenvedélyek kép- 
viselőinek választattak, s a szegény róka mint furfan- 
gos házibarát lépett fel ! 



1 

A vihar s a gyönge szellő között, mely a rét fórét 
alig ingatja, nem lényegökben, hanem csak azon gyor- 
saságban, melylyel előre haladnak, találunk különb- 
séget ; s így forradalmi időszakokban a nagy eredmé- 
nyek, melyeket egyes egyéniségek előidéznek, többnyire 
nem ezeknek súlyát, hanem csak a roppant sebességet 
bizonyítják, melylyel ily időszakokban minden halad. 



Csaknem minden ember önző, s mégis alig találunk 
olyat, ki valóban önálló. Az emberek tetteikben több- 
nyire csak saját érdekeiket s mások ítéletét tartják 
szemeik előtt. 



Csak a nemes, a tiszta érez nem szenved az idő 
rozsdájától. 



Azt, mire támaszkodni akar, ha terhes is, senki sem 
taszíthatja el magától. 



Nincs senki, ki a közjóllétet ne segíthetné elő leg- 
alább azzal, hogy saját, bármi szerény körét helyesen 
tölti be; egyes embert boldogítani nem áll senkinek 
hatalmában, s kik ezt megkísérték, azt tapasztalták 
mindig, hogy egész életök feláldozásával egyes kedves 
lényeknek még puszta megelégedését sem vásárolhatják 
meg. Mentől szűkebb körnek szenteljük törekvéseinket, 
annál kevesebb jutalomra számíthatunk, s míg az, ki 
hazájának élt, csaknem mindig azon meggyőződéssel 
szállhat sírjába, hogy nem egészen hasztalan fáradott, 

azok közül, kik csak családjuknak éltek, kevés, s azok 
közül, kik csak saját boldogságukat keresték, senki 
nem mondhatja ezt. 



Ismertem embereket, kik éveken át azon fáradtak, 
hogy elkészítve a tért, maguknak kedvező állást sze- 
rezzenek, de az eredmény, legalább a mennyire tapasz- 
talataim terjednek, mindig meghiúsítá fáradozásaikat. 
Épen midőn a cselekvés pillanata elérkezett, a dolgok 
mozgásba jöttek, a tér megváltozott, s a rég előkészí- 
tett állás a legkellemetlenebbé változott. Nem a tért, 
hanem magunkat kell előkészítenünk. Nehéz időkben 
bármily helyen csak az állhat meg, kinek ereje van. 



Oly akadály, melyről tudjuk, hogy legyőzhetetlen, 
nem akadály többé, hanem adott helyzet, melyből szá- 
mításainknál kiindulhatunk. 



A gyümölcsöt, mely a tikkasztó melegben enyhet adna, 
a nyár forró napjai érlelik meg s így fejtik ki ifjú- 
ságunk tapasztalásai elménk s jellemünk szilárdságát, 
melyre az élet vészei között szükségünk van. Kár, hogy 
a legjobb gyümölcs csak őszkor, s bölcseségünk akkor 
érik meg, mikor a forró korszakon túl vagyunk, s reá 
tulaj donkép többé nincs szükségünk. 



Jót néha olyanok is tesznek velünk, kik mindenben 
csak a hideg ész tanácsait követik ; de a nyájas kimé- 

letet a az apró szívességeket, melyekre a mindennapi 
életben annyi szükségünk van, mindig csak a kedélyes 
emberektől várhatjuk, s így tulaj donkép igazunk van, 
ha az utóbbiak által inkább vonzatva s lekötelezve 
érezzük magánkat, mint a legnagyobb jótétemények 
által. 



Utazásaink között s életünkben sok élvezettől foszt- 
juk meg magunkat azon csalódás által, hogy minden 
tárgy közelről a legnagyszerűbb, hol ellenkezőleg csak- 
nem mindennél bizonyos térmélységre van szükségünk, 
hogy nagyszerfiségét felfoghassuk. 



A befolyás, melyet egyes tulajdonaink megelégedé- 
sünkre gyakorolnak, nem azoknak nagyságától, hanem 
azon aránytól* függ, melyben e tulajdonok szükségeink- 
kel állnak. Ez áll az észről is, s nem a kinek legtöbb, 
hanem kinek épen annyi esze van, mennyi helyzetének 
betöltésére kívántatik, az méltó, hogy irígyeltessék. 



A gyermek kis szivében épen annyi, sőt több öröm 
fér meg, mint a férfiúéban. Kár, hogy szivünk csak 
azért nő, hogy üresebbé váljék. 



Mentől magasabban állunk, annál nagyobb kört látunk 
magunk körül, s minél nagyobb kört látunk magunk 
körül, annál kisebbnek érezzük magunkat; s így minden 

Br. Bdtröi : Gondolatok. 17 

fáradságunk, melylyel a mindennapÍBág színvonalán 
felébbre emelkedni törekszünk, csak oda vezet, hogy 
szerényebbekké váljunk. 



A mi a tenger felszínén úszik, az szigetképzésnek 
alapja nem lehet, s így azon tulajdonok, melyek által 
pillanatnyi sikerhez, s azok, melyek által állandó hatás- 
hoz juthatunk, nem csak különbözők, de so'k tekintet- 
ben valósággal ellenkezők. ..~- w ^ 



Sok dolog csak azért látszik nagynak, mert távolabb- 
nak gondoljuk. 



Több nagyhírű emberrel úgy jártam, mint a gasteini 
vízeséssel. Eleinte bámultam s el voltam ragadtatva, 
később a mindig egyforma zaj terhemre vált, s végre 
megszoktam és közönyössé lettem. 



A tengeren vagy rónaságon látkörünk épen oly ke- 
véssé határtalan, mint bárhol e világon, csakhogy a 
határokat észre nem veszszük. 



Mint a víz, csövekbe szorítva, előbbi színvonalára 
emelkedik, úgy az ember, a ki sülyedett, elérheti előbbi 
magasságát, de csak megszorítás s nyomás által. 

Ha csak legalább azok, kik az utat, melyen járniok 
kell, ismerik, ne térnének el attól ; de az emberek nagy 
része tudva téved el. 



Nincs nagyobb zsarnokság, mint midőn valaki saját 
érzelmeit másokra akarja kényszeríteni, s mégis épen 
ez a legközönségesebb. A tolerantia, melylyel mások 
ellenkező nézetei iránt viseltetünk, ritkán terjed ki ér- 
zéseinkre, s még a legjobb emberek között is keveset 
fogunk találni, ki, midőn maga rosszkedvű, körének jó 
kedvét bosszúság nélkül látná. 



Miután az ember természetében fekszik, hogy valami 
előtt meghajoljon, s mint a zsidó nép Sámuel korában, 
ha Istentől elfordul, egy Saulnak hajol: az, ki nekik 
méltó tárgyat jelöl ki, mely előtt e természeti szük- 
ségnek eleget tehetnek, megérdemli, hogy az emberiség 
jól tevőjének neveztessék. 



Isten képe mására teremtette az embert, de sárból. 
Mi benne isteni : egy lehelet ; a többi e föld porának 
része. 



Arra, hogy a legmagasabb eszmékhez s érzésekhez 
emelkedhessünk, nem szükséges, hogy a legmagasabb 
álláspontra küzdjük fel magunkat. Ki fölfelé néz, minden 
helyről a mindenséget s annak alkotóját látja maga 
előtt. 

Mi lenne az emberi nemből, ha a halál nem volna, 
mely minden küzdelemnek s gyűlölködésnek utoljára 
mégis véget vet? 



Ifjúkorunk főnehézsége abban fekszik, hogy követ- 
kezetesek nem lehetünk; későbbi életünké abban, hogy 
következetességünkben a kellő határokon túl ne menjünk, 
s a múltnak oly föltétlen befolyást ne engedjünk, mi- 
nőt tetteinkre ifjabb napjainkban a jelen benyomásai 

gyakorolnak. 

* 

Vannak férfiak, kiknek neve, mint az ekének vasa, 
fényes, mert sok munkára használtatott ; ennél a dicső- 
ségnek nincs biztosabb neme. 



Hogy az emberek nagyobb része hiú és gyönge, azt 
hamar megtudjuk, csak az kár, hogy azért magunk 
szintoly hiúk s gyöngék maradunk, mint elébb voltunk, 
s ezért emberismeretünknek hasznát nem vehetjük. 



Ha az emberek közelebbről ismernék egymást, meny- 
nyire bámulnának : a világ embere a tudóson, hogy oly 
keveset tud, s a tudós a világ emberén, hogy oly elunt- 
nak és szerencsétlennek érzi magát. 



Van-e valami szomorúbb, mint midőn a múltra 
visszatekintve, eszünkbe jut, mennyi reményünk telje- 

sedett a nélkül, hogy azért boldogokká váltunk, vagy 
életünkben más változott volna, mint hogy remények- 
ben szegényebbek lettünk. 



Igen nyomorult ember az, ki midőn hazája ügyeihez 
szól, saját érdekeit tartja szemei előtt ; de valóban alig 
jobb az, ki a legfontosabb okok nélkül ily aljasságot 
valakiről feltesz. Az arány, melyben valaki az aljasságot 
másoknál valószínűnek tartja, többnyire legjobb mértéke 
saját erkölcsi becsének. 



A két legerősebb ember, ha egymással mérkőzik, nem 
ítélheti meg, melyikök ereje nagyobb ; a mellettök állók 
azonnal észreveszik; s ez áll nemcsak a testi, de a 
jellemnek s az észnek nagyságáról is. 



Ha azon emberek nagy számát tekintjük, kik felsőbb 
kormányhivatalok után vágyódnak, méltán bámulhatunk, 
hogy ennyi határtalanul nemes vagy alávaló ember 
találkozik a világon, ki magát egészen mások javának 
feláldozni, vagy ki nemzete sorsát saját nagyravágyásá- 
nak eszközéül használni akarja. 



A legvallásosabb ember, ki Istent mindenek fölött 
bölcs s igazságos lénynek tartja, hányszor emeli pana- 
szos tekintetét ég felé, s bámulhatjuk-e, ha a nép, mely 
kormányát mindenhatónak hiszi s annak igazságáról 

és bölcseségéről sokszor meggyőzve nincs, annak irányá- 
ban szintén azt teszi. 



A geológok állítása szerint a hegylánczok azon helye- 
ken támadtak, hol roppant megrázkodások után a föld 
kérge egykor megszakadt, s így az emberi nem történe- 
tében, a mi legszilárdabbnak látszik, csak nagy megráz- 
kodásoknak maradványa. 



A k£ a történetben figyelmét csak azon oscillatiókra 
fordítja, melyek között a haladás történik, valóban nem 
józanabb annál, a ki az órán a mutató helyett csak a 
lógonyt nézi, s az egész készület hiábavalósága fölött 
elmélkedik. 



Irányúi csak oly tárgyak szolgálhatnak, melyek, mint 
a csillagok, tőlünk oly távoly fekszenek, hogy bármily 
sebesen haladjunk, az által a viszony, melyben hozzájok 
állunk, nem változik meg. 



Hogy tevékenységünknek sikere legyen, arra mindenek 
előtt szükséges, hogy cselekedeteink fontosságáról meg 
legyünk győződve. Ki azt, mivel épen foglalkozik, 
csak mellékes dolognak tekinti s mindig magasabb 
feladatokról ábrándozik, az soha eredményeket nem fog 
előmutathatni. 



A politikában az, ha valakinek mondják, hogy korát 
megelőzte, ép oly gáncs, mint ha avval vádoljuk, hogy 

korától elmaradt. A gyakorlati életben az) ki a pilla- 
natnál elébb vagy hátrább jár, egyaránt haszonvehe- 
tetlen. 



Egyet az köt az ügyhöz, hogy, mint Cortez, elégette 
hajóit; mást az, hogy a téren, melyre lépett, házat 

épített magának. 

* 

Valamint a tárgyat, úgy az embereket könnyebben 
mozdíthatja meg, ki nálok magasabban vagy alantabban, 
mint az, ki velők egy színvonalon áll. 



Sok ember csak tántorogva halad s mégis a nélkül, 
hogy egy előre kiszámított biztos lépést tegyen, mások- 
nál messzebbre jut. Sokszor láttam ily előmenetet, de 

nem irígylettem soha. 

* 

Nem hiszi senki, mennyire haladhatunk csupa botlások- 
kal, ha azokat ugyanazon czél felé törekedve, mind egy 

irányban teszszük. 

* 

Mint a levegő, mint a víz, mint minden a világon : 
úgy szívünk is mentől melegebb, annál inkább emelkedik. 



Ki mindig útjára néz s egyre haladni akar, az nem 
panaszkodhatik, ha életét, melyben magának pihenésre 
időt nem enged, fárasztónak találja. 

Nem az, kinek sok eszméje, de kinek egy meggyőző- 
dése van, az válhatik nagy emberré. 



Elélhetünk minden öröm, de nem minden remény 

nélkül. 

* 

Tapasztalásból tudom, hogy igen sok jóravaló férfi 
és jóravaló asszony álnoknak tartatik, csak azért, mert 
jószívűségből nem tudja magát arra elhatározni, hogy 
másoknak valami kellemetlent mondjon. 



A legtökéletesebb mag, ha azt sziklára vagy sivár 
homokra vetjük, nem verhet gyökeret; míg ellenben 
a látszólag leghibásabb, mely gazdag televénybe esett, 
faóriássá nőhet fel. így az emberek kifejlődésénél nem 
határozhatjuk meg, mit köszön mindenik magának s 
mit helyzetének. Legfeljebb annyit tudunk biztosan, 
hogy a helyzetnek befolyása sehol nem nagyobb, mint 
épen a legkitűnőbb egyéniségeknél. 



Szomorú, de igaz, hogy rossz emberek többnyire 
sokkal inkább tudnak uralkodni indulatjaikon, mint a jók. 



Semmi nem rontja inkább jellemünket, mint ha 
olyanokkal társalkodunk, kik iránt ellenszenvvel visel- 
tetünk, mert igazságtalanságra szoktat. 



2€5 

Naponkint szaporodik azoknak száma, kik minden 
elvben, melyhez valaki szilárdan ragaszkodik, csak a 
rögeszmének. egy nemét látják, mely által félig nevet- 
ségessé, félig sajnálatossá s minden esetre a gyakorlati 
életben haszonvehetetlenné válunk. 



Nehéz pillanatokban szivesebben támaszkodunk olya- 
nokhoz, kiket magunk alatt látunk, mintsem azokhoz 
ragaszkodnánk, kik felettünk állnak. Az utóbbi talán 
biztosabb, de minden esetre sokkal kellemetlenebb. 



Mért nem vagyunk hasonlók a fához, mely, ha száza- 
dokig áll is, minden tavaszszal új zöldbe öltözik és friss 
virágokat hajt? 



Zivataros légkörben a legtávolabb tárgyak közeleknek 
látszanak. Ezt tapasztaljuk a politika láthatárán is, midőn 
vészek közelednek. 



Ne szüntelen változó érzeteinket, hanem inkább 
érdekeinket, melyek ugyanazok maradnak, tartsuk 
szemünk előtt ; ez azon mágnestű, melyet követve, 

irányunkat soha nem vesztjük el, ezt tanácsolja 

a gyakorlati világ. De vajon a pont, melyhez a mágnestű 
által kijelölt irányt követve, végre eljutunk, nem jeges 
pusz'taság-e, melyben eldermedünk ? 



Gondolatunkban érzéseink s az események mindig 
teljes összhangzásban állnak egymással, a valóságban 
soha. Innen van, hogy a múlt és jövő, melyet mindig 
csak gondolatunkkal foghatunk fel, a jelennél szebbnek 
s boldogítóbbnak látszik. 

Sok s néha jeles író eltér tervétől s megrontja egész 
munkáját csak azért, mert egyes magában véve szép 
eszmének elhallgatására magát nem bírja elhatározni 
s az egészet a részleteknek áldozza fel. Ugyanezt tapasz- 
taljuk az életben is. 

* 

Nincs nehezebb az életben, mint erős feltételhez 
jutnunk s feltételeink között könnyebben határozzuk el 
magunkat egy bizonyos czél követésére, mint arra, 
hogy bizonyos czélokat követni nem fogunk s pedig 
ez lenne éppen leginkább szükséges megelégedésünkre. 
— Jaj annak, ki az életben két úton jár, mond az 
írás ; de mily kevesen vannak, kik ez igazságot átlátva, 
elég erélylyel bírnak, hogy az útról, melyet választot- 
tak, magukat elcsábíttatni ne engedjék s szemök előtt 
tartsák azon tagadhatatlan igazságot, hogy ha az 
ösvény, melyen a szerencsét keresik, hosszabb s tekervé- 
nyesebb lenne is, elébb érik el czélukat, ha azon követ- 
kezetesen tovább haladnak, mintha ez út feléről, midőn 
már fáradtak, visszatérve, rövidebb ösvényt keresnek 
maguknak. 

Csodálatos dolog, mennyit fáradunk, hogy másokat 
valamiről meggyőzzünk, s mily keveset, hogy önmagunk- 
nak erős 'meggyőződéseket szerezzünk, mintha nem ez 
volna megelégedésünk első feltétele. 

Tagadhatatlan, hogy erkölcstelen emberek néha 
szeretetreméltók s hogy sokszor a legtiszteletreméltóbb 
jellemek igen kellemetlen alakban tűnnek fel előttünk. 
De ha a dolgot közelebbről vizsgáljuk, meggyőződünk 
arról, hogy valamint az ok, melyért erkölcstelen 
emberek szeretetreméltókká válnak, egyes jó tulajdonaik- 
ban fekszik, úgy a kellemetlen benyomás, melyet az 
erény reánk néha tesz, csak azon hibáknak következése, 
melyeket a legerényesebb emberekben is találunk. 
Többször történik, hogy egy kő, mely több nemes 
erezet foglal magában, másnál, melynek aranyerei mind 
a felszínen vonulnak el, kevésbbé becsültetik; de mi 
abban sötét s a másikban fénylik, az ott is csak salak, 
s ez itt is csak nemes érez. 



Ha az elszáradott fán egy ág még zölden áll, vág- 
játok le s ültessétek friss földbe, úgy talán még új 

gyökereket verhet. 

* 

Nincs ember, kinek az kellemetlen ne volna, ha 
tettei saját elveivel ellenkezésbe jönnek; csak az kár, 
hogy ily esetben sokan a helyett, hogy tetteiket elveik- 
hez alkalmaznák, inkább a helyzetek szükségei szerint 

alakítják át elveiket. 

* 

Mint őszkor, úgy életünk későbbi szakában több- 
nyire messzebb kilátás nyilik előttünk; de vajon ez 
kipótolja-e a virágokat s a remény zöld lombozatát, 
mely elébb kilátásunkat elvévé ? 

Tudni, hogy semmit nem tudunk, a görög bölcs 
szerint minden bölcseségnek kezdete; belátni, mily 
gyengék vagyunk, ez alapja gyakorlati erkölcsiségünknek. 



Nagy baj, hogy a mai világban nemcsak a testi, de 
a lelki vakok is bottal járnak. 



Életünk legszomorúbb oldala az, hogy abban semmi 
nem marad és semmi sem múlik el egészen. 



A víz is csak akkor termékenyíti a földet, ha elébb 
a nap sugaraitól felszíva, mint felhő felemelkedett, 
így a hatás, melyet a világra gyakorolhatunk, emel- 
kedési képességünktől függ. Ki mindig csak az élet 
úgynevezett gyakorlati terén marad, becsületesen betölt- 
heti saját helyét, de azon túl nem fog senkinek használni. 



Kevés embert találtam, kire a hízelgésnek semmi 
hatása ne lett volna. Azok, kik minden személyes 
dicséretet visszautasítanak, annál gyöngébbek többnyire 
olyanok irányában, kik kedvencz eszméiknek vagy 
szenvedélyeiknek hízelegni tudnak. 



Úgy járunk néha a legjobb társasággal, mint midőn 
koldusokkal találkozva, apró pénzünk nincs és forint- 
jainkat kiadni res teljük. 

Semmiről sem hallunk oly különböző ítéleteket, 
mint az emberekről, s ennek főoka, meggyőződésem 
szerint, abban fekszik, mert saját magunkviselete szerint 
az emberek is egészen különböző módon viselik magukat 
irányunkban. Az ifjú, ki teljes bizalommal lép vala- 
mely társaságba, többnyire nyájasoknak s előzékenyek- 
nek találta ugyanazokat, kik a komor férfiú irányában 
hidegen elzárkóznak. 



Ha régi barátainkkal találkozunk, mennyit nem 
akarunk nekik mondani, mikor még távol voltunk s 
most az első negyedóra után beszélgetésünk lankadni 
kezd. Ennek oka az, mert minden, mit épen barátunk- 
kal közleni akartunk, vagy olyan, mit egy pár szóval, 
vagy olyan, mit szóval épen nem mondhatunk el. 



Miként a pinczék nyárban hidegebbek : úgy bizonyos 
emberek szíve kihűl, mihelyt körülményeik nyájasak 
lesznek. 



Sokszor tapasztaljuk, hogy oly ember, ki mielőtt 
magát kisebb dologban elhatározná, minden okot meg- 
fontol: épen oly pillanatokban, melyektől egész jövője 
függ, csak ösztönét követi; mintha érezné, hogy épen 
az, mi boldogságunkra nézve legfontosabb, nem tőlünk 
ftgg. 

A köztaps még nem dicsőség, s az, kinek nevét a 
tömeg egy pillanatra felkapja s isteníti, sokszor igen 
tisztán belátja mind e lármának valóságos becsét. 



Csodálatos, mennyit fáradnak az emberek, hogy 
anyagi, s mily keveset, hogy a szív s ész szükségeinek 
eleget tegyenek. 



A kedv még nem képesség s a képesség még nem 
művészet. Jó lenne, ha az elsőről paedagógjaink, a 
másodikról íróink megemlékeznének. 



Alkotmányos államban csak az uralkodhatik, ki saját 
érzelmeit féken tartva, tud másokhoz alkalmazkodni. 



Mint a hópehely, melyet a vész felkapott: úgy 
emelkednek nagy politikai izgatottság pillanataiban 
néha olyanok, kik arra hivatva nincsenek. De ne 
ijedjünk meg azért; nemcsak a fergeteg után, de még 
alatta is, az, mi egy ideig csillogva fenlebegett, szép 
csendesen száll le helyére, hogy rendeltetése szerint a 
sárral vegyüljön. 



Vannak dolgok, melyeket csak az érez, kinek esze, 
s vannak olyanok, melyeket csak az ért, kinek szíve van. 

Joggal nevetünk mindenkin, ki azon fárad, hogy 
mások által fiatalabbnak tartassék; de a ki e részben 
csak önmagát akarja elámítani, alig tehet józanabbat. 



Rég fel volt találva a puskapor, mikor az emberek 
a csatába még mindig vaspánczélban jártak. 



Kevés ember jutna tönkre s kevés* érezné szeren 
esetlennek magát, ha csak a sok apró költség s a sok- 
apró baj nem volna a világon. 



Ki arra, hogy szerelmes legyen, képességgel bir, — 
mert a költőiség ezen legközönségesebb neméhez is 
bizonyos talentum kívántatik, — az csaknem mindig 
többször megy át ezen szenvedélyen; sőt a tapasztalás 
azt mutatja, hogy a szív, mint a tapló, könnyebben 
fog tüzet, ha már egyszer égett. 



Mint a fának árnyéka, hol a nap forró sugaraitól 
oltalmat keredunk, csak estve nő nagygyá: így nőnek 
tapasztalásaink akkor, mikor reájok nincs többé szükség. 



Nincs költségesebb szeszély, mint azon kívánat, hogy 
mindenki által kedveltessünk. Ki azért, hogy valamely 



v 

körnek általános kedveltjévé legyen, annak minden 
szeszélyeihez alkalmazkodik, közönségesen csak azon 
szerelmeseknek sorsára jut, kik mennél szeretetreméltób- 
bak akarnának lenni, annál nevetségesebbekké válnak 
s ezélakat mindig eltévesztik. — Nincs kellemetlenebb 
s haszontalanabb rabság, mint a melybe akkor esünk, 
ha zsarnokoknak tartatni vagy neveztetni nem akarunk. 
Ki azt teszi fel magában, hogy soha senkinek alkal- 
matlankodni, senkinek útjában állni nem fog, az bizo- 
nyosan egész életén át mindig alkalmatlan helyzetben, 
mindig mások által akadályozva fogja érezni magát. 
A legjobb emberek — és pedig teljes joggal — elfog- 
lalják a helyet, melyet üresen találnak, s így midőn 
azért, hogy minden súrlódást kikerüljünk, visszavonu- 
lunk, az általunk elhagyott tér mindig mások által 
foglaltatik el, kik épen, mert engedékenységünket meg- 
szokták, midőn végre oda jutottunk, hogy engednünk 
többé nem lehet, még rosszabb néven veszik makacs- 
ságunkat. 



Valamint a játékosnak, ki mindenét elvesztette, 
semmi sem fáj inkább azon gondolatnál, hogy más 
kártyákra vagy számokra rakva tételét, mennyit nyer- 
hetett volna : úgy veszteségeink után semmi nem gyötör 
inkább, mint midőn eszünkbe jut, hogy minden szen- 
vedéseink oka csak az, mert a szerencsét nem kerestük 
ott, hol az számunkra feltalálható volt. 



Szerencsejátéknál — s ilyen egész életünk — egy 
kártyán elveszthetjük egész vagyonunkat; de a leg- 
kedvezőbb esetben is csak többszörözött betételünket, 

azaz oly valamit nyerhetünk, mi összes vagyonúnknak 
csak egy részét képezi, s vajon nem balgatag-e hát, ki 
ily játéknál fölötte sokat koczkáztat? 



Minden tárgynál a legmeggyőzőbb okokat csak akkor 
találjuk, mikor azoknak helyességéről már meg vagyunk 
győződve. 

Igen kár, hogy azon tapasztalásokat, melyeket, mióta 
a homeopathia feltaláltatott, az orvosi tudomány köré- 
ben tettünk, nem alkalmazzuk a politikára s más élet- 
viszonyainkra. A bajoknak nagy részét itt is segéd 
nélkül maga a természet gyógyítja meg, s talán nincs 
kör, melyben a kevés vagy semmi gyógyszernek rend- 
szere ne vezetne ép oly kedvező eredményhez, mint 

kórházainkban. 

* 

Mint a villámtól csak villámhárító által, úgy sok 
más veszélytől csak úgy biztosithatjuk magunkat, ha 
nemcsak saját személyünket, de az egész kört, melyben 

élünk, oltalmazzuk. 

* 

Az emberek többségére a negatív momentumok a 
positivumoknál nagyobb hatást gyakorolnak; így a 
szégyentől való félelem több embert bír kötelességé- 
nek teljesítésére a harczmezőn, mint a dicsőségnek 
reménye. 

Nemcsak azt nehéz kimondani, a mit érezünk ; ép 
oly nehéz néha tisztán kifejezni azt, a mit gondolunk. 

* 

Br. Eötvös: Gondolatok. 18 

Nagyravágyó emberek a magas czélt, melyet maguk- 
nak kitűztek, sokszor csak azért nem érik el, mert 
apró hiúságoknak ellen tállni nem tudtak; hasonlót 
tapasztalunk fösvényeknél, kik néha roppant veszte- 
ségeket szenvednek, mert magukat sokkal kisebb költ- 
ségekre vagy veszteségre elhatározni nem bírták. Kinek 
nagy tulajdonai vannak, annak mindig megvannak 
nagy gyöngeségei. ugyanazon erő, mely a hajót a 
távol kikötőbe hajtja, viheti azt zátonyra és sziklák 
közé is. 

Ott, hol a Mississipi és Missouri egyesülnek, az 
utóbbi sokkal nagyobb s az egyesülés után az egész 
víztömeg a Missouri színét veszi fel, azaz zavarossá 
válik, s mégis Mississipinek neveztetik. — Nem függ 
semmi inkább a véletlentől, mint nevünk fenmaradása. 



Az ember narancsfához hasonló, mely gyümölcsöt 
s virágokat egyszerre hord ágain. Ki ifjúkorának lel- 
kesedését s melegebb érzelmeit elveszte, s kit az élet 
poézise egészen elhagyott, attól ne várjon senki hasznos 
vagy nagyszerű tetteket. 

Azt, a ki magával beszél, bolondnak szokták nevezni, 
pedig sok esetben inkább az érdemes e névre, a ki 
másoknak szól. 

A ki igen sokat tud, ritkán bír annyi lelki erővel, 
hogy csak egyet akarjon ; és végre mégis csak ez 
első feltétele minden gyakorlati sikernek. 

Az emberek nem bocsátanak meg semmit nehezebben, 
mint ha oly tárgyak iránt, melyek nekik érdekeseknek 
látszanak, közönyösséget mutatunk. Részvétet mutatni 
minden iránt, a mi másokat érdekel, ez a legjobb 
életpolitika. 



Komoly ostrom után a legerősebb várban is javítá- 
sok szükségesek, s azok, kik védelmezték, mindig 
egyes, előbb nem gyanított, gyönge oldalakat vesznek 
észre. 



Épen az nem hallja a dörgést, kire a mennykő 
lecsap. 



Az első acquisitorok soha nem tartoztak a szere- 
tetreméltó egyéniségek közé. S valamint azok, kik most 
a börzén a jövőkor nagy családjainak alapját rakják 
le, jelenleg nem számíttatnak a jó társasághoz: úgy 
azok, kik a közép-kor alatt erőszak, vagy a múlt szá- 
zadban per s házasság útján nagy birtokot szereztek, 
kortársaik között alkalmasint hasonló szemmel tekint- 
tettek. Minden család, csak midőn többé nem szerez, 
hanem költeni kezd, lesz tekintélyes, s így tulaj donkép 
első korhelyével lép a jó társaság körébe. 



Sok úgynevezett nagy férfiút láttam, de keveset ismer- 
tem, azaz : kevés olyat, kit, miután ismertem is, nagy- 
nak tartottam volna. 



18* 

Ki a nélkül, hogy arra, a mi körülötte történik, 
figyelemmel lenne, mindig csak előre megy, messze 
juthat, csakhogy maga sem tudja soha, hol van. 



A legszomorúbb az, hogy midőn a halál valamely 
körből egyet kiragad, a többiek nem nyomulnak közelebb 
egymáshoz, s ezért a támadt hézagot soha nem töltik be. 



Az emberek nagy része azért szerencsétlen, mert nem 
magától, hanem másoktól kivan tökéletességet, és az 
emberi gyarlóságokat, magán kívül, senkinek sem bo- 
csátja meg. 



Sok ember úgy jár életében, mint az, ki valamit 
keresve, többet talál, mint a mit keresett, csak azt 
nem, a miért fáradott. 



Idegen eszméket csak azok hajtanak végre legjobban, 
kiknek saját eszméjök nincs, de nem hinné senki, mily 
nehéz ilyeneket találni. 



Goethének igaza van, hogy azt, mi után ifjú korunk- 
ban leginkább törekedtünk, később elérjük ; a baj csak 
az, hogy ifjú korunkban nem ismerve önmagunkat, 
többnyire oly dolgok után törekszünk, melyekben ké- 
sőbb, jellemünknél fogva, boldogságunkat nem találjuk. 

Hogy épen a legkitűnőbb emberek ritkán szerencsé- 
sek, oka abban fekszik, mert épen kitűnő egyéniségek 
között ritka az, ki feltételeit véghez vihette, s így ön- 
magában ne csalódott volna. 



Ha valami romokba dől, soha nem hiányzik a gyom, 
hogy a romok fölött dúsan terjeszkedjék. 



Mint ha nyilt rózsát erőszakkal szakitasz le tövéről, 
kelyhének sokszor legszebb levelei hullanak el, s tövisei 
mélyebben sebzik kezedet : — így jár az, ki a szerencsét 
erővel akarja megragadni. 



Életünkben csak egyet tudunk bizonyosan, azt, hogy 
meghalunk; s már ez is vigasztaló. 



Sokakat megcsal szivök melegsége, de még többeket 
a szív hidegsége, — mert az élet szebb örömeitől 
fosztja meg az embert. 



Csak akkor Írhatunk lelkünk papírjára tudományokat, 
ha az az élet enyvén átvonatott. 

Sok, a mi fáj, magiban hordja irját; a skorpió — 
harapásának gyógyszerét; keservünk — könnyeket; éle- 
tünk — a halált. 



Nem oly nagy a világ s nem oly kicsi szivünk, 
hogy ez, ha szeret, amazt magába ne foglalhatná. 



Mint a sima víz tükrében minden, mi azt környezi, 
állandónak látszik, úgy életünkben is, míg azt semmi 
nem zavarja; de essék belé a bánatnak egy cseppje, s 
mindent ingadozni látunk. 



Néha levethetjük a csizmát, mely által szorítva éreztük 
magunkat, csakhogy a tyúkszem, melyet a szűk csizma 
okozott, akkor is megmarad. 



A szegények között a legsajnálatraméltóbb az, kinek 
szive szegényedett el, mi többnyire csak azokon esik 
meg, kik érzelmeik tőkéjét gond nélkül fecsérlik el. 



Minden új korszak az előbbinek hamvaiból támad, 
de nem mint a mesés phoenix, hogy színes szárnyak- 
kal azonnal a nap felé emelkedjék, hanem mint igen 
szerény állat, melynek tollai még csak nőni fognak. 

A legmagasabb, mit a földön elérhetünk, azon ön- 
tudat, hogy mindig magas czél után törekedtünk. 



Van egy korszak életünkben, midőn, mint a tenger 
dagálya óráiban, egész lényünk nő és emelkedik; de 
ha később az apály ideje beállt, bámulattal látjuk, e 
szép órák is mennyi iszapot hagytak maguk után. 



Nincs nagy ember saját komornyikja előtt, s ez még 
nem baj ; nagyobb baj az, hogy senki nem nagy ember 
maga előtt sem, talán csak azoknak kivételével, kiknek 
nagyságukról magukon kívül senki sem tud semmit. 



Könnyebb leszállani, mint emelkedni, de leszállás 
közben egy bizonyos ponton megállani nehezebb minden 
emelkedésnél. 



A magán életben s a politikában semmi nem ve- 
szélyesebb, mint ha az iránt, a mit akarunk, tisztában 
nem lévén magunkkal, csak azt tudjuk, mit nem aka- 
runk. Az ellenszenv még sokkal vakabb s szenvedélye- 
sebb, mint szeretetünk. 

* 

A fukarnál nincs nagyobb tékozló. Elfecsérli életét 
oly valaminek megszerzésére, mivel élni nem tud s 
nem akar. 

Férfinak a dicsvágy s asszonynak a szeretet annyira 
természetében fekszik, hogy amaz, még ha szeret is, 
sokszor hiúságát követi; ez, midőn magasabb czélok 
után fárad, a babérnak s hatalomnak is csak akkor 
örül, ha egy kedves lénynyel oszthatja meg. 



Kevés ember van, ki az által, mert magát szabad- 
nak érzi, boldogabbá válnék. Legjobban látjuk ezt az 
asszonyoknál, kik kemény kéz által kormányozva, sok- 
szor boldogok, és mindig szerencsétlenek, ha saját aka- 
ratukat követhetik. Természetünknél fogva nincs semmi 
kínzóbb a bizonytalanságnál, s ezért az, ki kellemetlen 
kötelességet teljesít, többnyire jobban érzi magát annál, 
ki két kellemes lehetőség között választani kénytelen. 



Bármennyire ellenkezzenek nézeteink, végre meg- 
egyezhetünk; — csak azok között, kik egymást nem 
értik, nem lehet egyetértés soha. 



Sokat tanulmányoztam Róma történetét, de azon 
pillanatot, midőn e nép, melynek törekvéseit századokon 
át mindig siker követte, boldog s megelégedett lett volna, 
nem találtam sehol. 



Sokszor tapasztaltam életemben, hogy két ember közül* 
kiknek egyike sem ér sokat, többnyire az a rosszabbik, 

kinek jobb híre van; s ez természetes, minthogy ily 
esetben a jobb hír csak nagyobb álnokságnak következése. 



A legnagyobb veszély, mely a korlátlan uralkodót 
érheti, nem az, ha alattvalói, hanem az, ha ő maga 
annyira felvilágosodik, hogy állásának jogosságán kétel- 
kedni kezd. 



Az est sokban hasonlít a reggelhez, csakhogy a vilá- 
gítás más oldalról jő, mi által az, a mi reggel világos 
volt, este árnyékban áll, s a hol akkor árnyékot láttunk, 
most napot keresünk. Ezt tapasztaljuk életünkben is. 



Mint egy öreg tanáromtól tanultam deák koromban, 
az arany oly nyulékony, hogy egyetlen egy körmöezi 
aranynyal egy egész huszárt lovastul tökéletesen meg 
lehet aranyozni ; de egyet a jó öreg nem mondott, azt, 
hogy bármily tért borítottunk el, egész aranyozásunk 
egy aranynál még sem ér többet, s nem ártana, ha 
azok, kik az ismeretek minden ágaiban tudományukat 
fitogtatják, erről néha megemlékeznének. 



Mint minden, mi a földön boldogító, úgy szeretetünk 
is nagy részben emlékeinken alapszik ; életünk legszebb 
viszonyai felbomlanának, ha, midőn reményeinkben 
csalódtunk, egy szebb múltnak kötelékei nem fűznének 
kedveseinkhez. 



Arra, hogy bizonyos dolgokat megértsünk, lehet kevés 
eszünk, de lehet néha fölötte sok is. 



Nem pihenhet meg senki önárnyékában. 



Kitűnő egyéniségeknek megelégedése attól függ, hogy 
maguknak oly ezélt tűzzenek ki, mely elérhető legyen, 
de csak erős küzdés után. 



Csak úgy biztosithatjuk magunkat az élet leg- 
keserűbb fájdalmaitól, ha legédesebb örömeit kerüljük. 



Sokat olvasunk az úgynevezett természeti állapot 
erényeiről s boldogságáról. A vad gyümölcsfa közön- 
ségesen erősebb s termékenyebb, de vajon ebből az 
következik-e, hogy a ki bele nemesebb ágat olt, megrontja? 



Sok ember száll sírjába azon meggyőződéssel, hogy 
kedvező körülmények között ő is kitűnő, sőt nagy férfiúvá 
válhatott volna ; de ha magunkon s másokon tett tapasz- 
talásainkra gondolunk, átlátjuk, hogy többnyire nem az 
alkalom hiányzik az embernek, hanem az ember az 
alkalomhoz. 

Nincs nyomasztóbb, mint ha körünkben oly valakit 
látunk, kit felderítnünk nem lehet. Mint hegyes vidéken 
a felleg, mely egy csúcsot eltakar : ilyen az egyesek rossz 
kedve a társaságban. Az általános derültség nem oszlatja 
el a sötét pontot, sőt inkább ez terül el végre az egész 

határon. 

* 

Nem kell soha sem kétségbeesnünk oly ember fölött, ki 
még hevülni s ilyenkor, ha csak pillanatokra is, emel- 
kedni tud. A legzavarosabb víz, mely a nap sugaraitól 
átmelegítve fölemelkedik, tiszta cseppekben száll vissza 
a földre. 

Honnan van, hogy az öröm, melylyel mások boldog- 
sága szivünket eltölti, nem oly tiszta és meleg, minők 
fájdalmaink, midőn másokat szenvedni látunk? Onnan 
van-e ez, mert szivünk természeténél fogva a fájdalom- 
hoz hajlandóbb, vagy onnan, mert még a jobb emberben 
is irigységnek csirája rejlik, mely a mások boldogságán 
élvezett örömét elkeseríti? 



Nem törülhetünk ki senkit szivünkből a nélkül, hogy 
a helyen, hol egykor neve állott, egy sötét folt ne 

maradna vissza. 

* 

Az embereknek legnagyobb gyöngesége az, hogy még 
a szabadság nevében is csak hatalom után törekszenek. 



A fák alsóbb ágai érintkeznek, de a sudarak mindig 
elkülönözve állanak. Mily szomorú, ha eszünkbe jut, 
hogy csak azért emelkedénk, hogy magánosan legyünk. 

Alig képzelhető az iszonyú disharmonia, mely akkor 
támad, ha több, magában véve egyaránt szép dallam 
egyszerre szólal fel. Ezt tapasztaljuk az életben is. 
Minden körnek harmóniája esak úgy éretik el, ha egy 
énekel, s a többi esak követi. 

* 

Minden ember nap-óra, melyet árnyéka megkerül. 

* 

Minden ember könnyebben stilyed, mint emelkedik, 
de inkább fárad, midőn magasról leszáll, mint mikor 
fölfelé megy. 

Semmi sem bizonyítja inkább, hogy hinni termé- 
szetünk szükségei közé tartozik, mint azon határtalan 
bizalom, mely ly el napjainkban az orvosi s más tudo- 
mányok által felállított elméletek elfogadtatnak. 

* 

Ha meggondoljuk, mennyiszer szegjük meg feltéte- 
leinket, azaz mennyiszer nem teszszük azt, a mit 
magunk parancsolunk magunknak, nem nagy bizodal- 
munk lehet ahhoz, hogy parancsaink mások által töké- 
letesen fognak végrehajtatni, s ha ez nem történik, 
nincs is okunk nagy neheztelésre. 

* 

Caesar monda: inkább első egy faluban, mint 
Rómában a második ! S Caesarnak igazsága volt ; nincs 
nehezebb dolog, mint másodiknak lenni tisztességesen. 
Minden egyéb helynek betöltése könnyebb. 

* 

Physikailag nem köphet senki önmagának szemei 
közé; morális tekintetben, főkép a közélet mezején, 
úgy látszik, többen értenek e mesterséghez. 

Igaz, hogy a világ összes philosophjai által nem 
nyerhetünk több lelki nyugalmat, mint attól, kit a ter- 
mészet a könnyelműség nagy adományával megaján- 
dékozott; de azon nyugalom, melyet a bölcseségnek 
köszönünk, az élet küzdelmei között nő, míg az, melyet 
a könnyelműség ad, naponként fogy, s így épen akkor 
hagy el, mikor arra legtöbb szükségünk volna : életünk 
későbbi korában. 



Arra, hogy másoknak eljárását értsük, nem elég, 
hogy érdekeiket, hanem szükséges, hogy előítéleteiket 
is ismerjük. 



A kigyó a paradicsomban a világ uradalmát ígérte 
az embernek, ha a tiltott gyümölcsből eszik, s nem 
mondhatjuk, hogy megcsalá. Vétke büntetéséül homloka 
izzadtságában kell azóta keresni mindennapi kenyerét, 
s ezen kénytelenség az, mi őt a világ urává tette. 



Miután többször vagyunk azon helyzetben, hogy 
valakinek kivánatait nem teljesíthetjük, mint abban, 
hogy azoknak egészen megfelelhetünk, természetes, ha 
azok, kik életöket másoknak szentelik, több személyes 
elleneket, mint barátokat szereznek maguknak. 



Ha van valami, mi a szív hiányát a férfiban pótol- 
hatja, vagy legalább a szivtelenség rossz következéseit 
enyhíti, ez csak nagy ész, vagy nemes nagyravágyás. 

A türelem sokszor közönyösségből ered, s ez esetben 
is a legkellemesebb socialis tulajdon ; de a hol az erős 
meggyőződéssel pirosul s azon szerénységnek kifolyása, 
melylyel az ember, érezve gyarlóságát, mások ítéletét 
tiszteli, ott hajoljunk meg előtte. Az erénynek nincs 
szeretetreméltóbb manifestatiója, mint az ily türelem.. 



Valamint a világ dolgai az egyes emberre, bármi 
szerény helyzetben álljon, úgy a legigénytelenebb állású 
egyes ember is hatást gyakorol a világra, csakhogy 
senkinek sem áll hatalmában úgy hatni, mint akarja. 



Nem az, a mit bírunk, hanem a meggyőződés, hogy 
a mit bírunk, azt megérdemlettük, boldogít. 



Az, ki a küzdelemben részt nem vett, a győzelem 
után csak a halottakat s azon számtalan sebeket látja, 
melyeken a diadal vásároltatott. 



A minta, mely szerint a szobrász remek müvét 
készíti, s a sár, melyben kocsid kerekei megakadnak, 
egy anyagból valók, csakhogy amazt egy ember szerető 
gondja alakította, ezt a sokaság taposta lábaival. 



Nem csak gyöngeségtől, hanem akkor is, ha valami 
nehezet emelünk, meghajolnak térdeink. 

Kevés ember van, ki oly tökéletes uralommal bírna 
maga fölött, hogy magit soha oly tettre vagy szóra 
el ne ragadtassa, melynek helytelenségét maga is belátja ; 
s mégis ki az, ki ezen önuralmat, melyre maga kép- 
telen, másoktól ne követelné? 



Csak midőn erőnket egy nagy feladatnál megkísértjük, 
akkor érezzük annak korlátoltságát; innen van, hogy 
az emberi elme gyöngesége miatt épen azok panasz- 
kodnak leginkább, kiknek arra látszólag legkevesebb 
okuk van. 

Sok ember vénül el s hal meg a nélkül, hogy csak 
az iránt is tisztába jönne magával, mily tárgyra kellene 
fordítani tehetségeit; s hány van, ki tehetségeinek 
öntudatához jutott, de oly helyzetben látja magát, hogy 
azokat nem használhatja, s mennyit találunk, kinek 
tehetségei s helyzete megfelelnek egymásnak, de kiben 
a kitartás, a szorgalom hiányzik ; s bámulhatjuk-e, ha 
az élet nagy színdarabjában oly ritkák azok, kiket a 
színpadról lelépve, taps követ. 



Megengedem, hogy korunk iránya sok nagyot alkotott, 
de bizonyos, hogy sok szépet megsemmisített. 



Az emberek nagyobb része több bajon megy keresztül 
önmaga is, mint hogy idegen bánat megértésére csak 
ideje is maradna. 

A fa, melynek hűvös árnyékát keressük, idővel 
talán a kandallóban égve meleget terjeszt. Ki gyanítja 
fiatal korában, hogy az élet mily czélokra fogja egykor 
felhasználni tehetségeit? 



Ki józanon téved el, távolabb jut czéljától, mint az, 
ki boros fővel tántorogva keresi szállását. 



Az emberek csak arról ne feledkeznének meg soha, 
hogy bármiként állanak lábhegyeikre s bármennyit 
iparkodnak, nem lesznek nagyobbak, mint minőkké a 
természet alkotá; sőt hogy a világ a roppant fárad- 
ságot, mely alatt erejök elfogyott, többnyire nem is 
veszi észre. 



A legszenvedélyesebb fájdalom végre vigasztalást 
talál; csak a méla bánat, mely magába zárkózva 
minden vitatkozásnak kitér, legyőzhetetlen. 



Talán semmit nem hallunk többször napjainkban, 
mint azon állítást, hogy ez soká többé nem maradhat 
igy ; s az embereknek nem is jut eszökbe, hogy a mit 
a jelenről, mint korunk nyomorúltságának különös jelét, 
felhoznak, ép úgy illik minden időre, mert hisz sokáig 
változás nélkül semmi nem maradhat a világon. 

Rögös minden pálya, mely felfelé vezet A gondviselés 
úgy rendelé, hogy valamint a föld, úgy az emberi lét 
magaslatait csak akadályok között s hosszú fáradság 
után érhessük el. 



esőt várunk ; s így arra, kinek könnyei ifjúságában nem 
folytak, néha egész könyzápor vár. Szükséges, hogy 
ifjú korunkban nemcsak kiforrjunk, de hogy ki is 
sírjuk magunkat. 



Szomorú tapasztalás, hogy mikor a kiáradt víz rég 
lefolyt, az iszap s porond visszamarad. 



A férfi néha a gyermeknél s az ifjúnál többet remél, 
csakhogy e remények is komolyabbak; így nyárban 
dúsabb a lomb, de sokkal sötétebb. 



Vannak emberek, kiknek erényessége csak abban áll, 
hogy valami rossznak elkövetésére nem bírnak elég 
bátorsággal; s azért nincs mit bámulni, midőn oly 
emberekről, kiket az egész világ erényeseknek tartott, 
néha oly dolgokat hallunk, melyek múlt jókkal látszólag 
ellentétben állnak. A bűn, melyet elkövettek, mint 
multjoknak erényei, azon egy forrásból, azaz gyönge- 
ségökből eredt. A szükséges erély nélkül erényünk 
csak a véletlentől függ. 

Br. Eötvös : Gondolatok. 19 



Ha reggel nincs harmat, többnyire még az est előtt j 

Jó emberek többet szenvednek lelkiismeretök forda- 
lásaitól, mint a gonoszok; az okosok többször kétel- 
kednek eszökön, mint az ostobák ; s a gazdagok inkább 
aggódnak vagyonukért, mint a szegények. 



Ha ifjabb éveimre visszagondolok, nekem úgy látszik, 
hogy az ostoba emberek száma fogy, de a bolondoké 
tetemesen szaporodik. 



Sok ember tartatik csalfának, ki csak azért jár 
mellékes utakon, mert — érezve gyöngeségét — azon 
ellenállást s akadályokat, melyekkel az egyenes úton 
találkoznék, kerülni akarja. Az igazság többször hall- 
gattatik el félelemből, mint mellékes czélokból. 



A gondolat világában is több aggodalmat, mint 
reményt, több szomorítót, mint vidítót találunk, s 
nem sokat nyer, a ki a mindennapi élet köréből ide 
vonul. 



Mily befolyást gyakorolnak az emberekre feltételeik 
s meggyőződéseik, azt minden búcsúnál vagy nép- 
ünnepnél tapasztalhatjuk, hol a legkedvezőtlenebb idő, 
mennydörgés és jégeső mellett vígadnak, csak azért, 
mert az egész éven át meg voltak győződve, hogy e 
napon jól fognak mulatni, s azon feltétellel keltek föl, 
hogy ma vigadniok kell. 

Minden embernek vannak oly hibái, melyekre — 
mert csak egyes jó tulajdonok túlzásából erednek — 
szívesen emlékezhetik, úgy szinte vannak jó tulajdo- 
naink, melyeket — az ellenkező okból — nem szívesen 
vallunk be; s a tökéletes hízelgőnek mestersége nem 
abban áll, hogy magasztalni, de hogy ügyesen feddeni 
tudjon, azon hibákat választva rosszalása tárgyául, 
melyeket az illető magának szívesen hányat szemére. 
Nekem úgy látszik, hogy a hízelgés nemes mester- 
ségének e részében is nagy előmenetelt tettünk, s hogy, 
legalább a mi a sykophantákat illeti, korunk népeinek 
nincs mit irigyleniök az atheneiektől. 



Azon időszakok, melyekben az ész a pénznél biztosabb 
kamatot hoz s azért inkább becsültetik, közönségesen 
igen szerencsétlenek, mert az észaristokratia több- 
nyire csak akkor jut a kormányra, mikor minden 
más kormány már lehetetlenné vált. 



Az, hogy valamely tetőt hó takar, még nem bizo- 
nyítja magasságát. Az északi sarkkör közelében minden 
dombon jég található. 



Sok erényes ember, fájdalom, az aranyhoz abban is, 
hasonló, mely mentől többet ér, annál elviselhetetlenebb. 



Senkit sem beszélünk rá annyiszor, mint önma- 
gunkat. Tévedéseink, előítéleteink s szenvedélyeink egy 

ít* 

része beszéd között támad s erősödik, és nem ritkák 
az esetek, midőn az, ki hivatalánál fogva vagy más 
mellékezélokból bizonyos elvek mellett szónokol, minden 
hallgatói között végre csak egyedül önmagát térítette 

meg gyökeresen. 

* 

Furcsa dolog, hogy azok, kik az egyenlőségre leg- 
többször hivatkoznak, a felsőbb osztályokról úgy 
beszélnek, mintha azok csupa ördögökből állnának. 
Hiszen az ördögök is felsőbb vagy legalább hatalmasabb 
lények, s épen a középszerűségben, melyet az emberek 
minden osztályainál ész és jellem tekintetében tapasz- 
talunk, fekszik egyenlőségünk záloga. 



A legszebb virág, leszakítva tövéről, hamar elfony- 
nyad, s így azon élvezetek is, melyeket külső tárgyakban 
keresünk. Állandó csak azon öröm lehet, mely saját 

kedélyünk ágain fejlődik. 

* 

A könyv, melyet írunk, szintúgy befolyást gyakorol 
jellemünkre s nézeteinkre, mint azok, kikkel társal- 
kodunk; s így néhány író sokat panaszolt szerencsét- 
lenségének oka csak abban fekszik, mert egyszer éle- 
tében szerencsétlen tárgyat választott magának. 



A mi saját korának bélyegét leginkább magán viseli, 
azaz egy bizonyos időben legdivatszerűbb volt, az avul 
el leghamarabb, s abból a legnevetségesebb rococó lesz. 

Kevés hely van a világon, melyen e kettőt egyesülve 
találhatjuk: bájló kört és messze kilátást. 



Sok ember csak akkor mutat erőt, ha valamely 
gyöngesége forog kérdésben. 



Este minden tárgy nagy árnyékot vet, csakhogy 
akkor árnyék után nem vágyódunk többé. így járunk 
sok dologgal, melyet ifjú korunkban kívántunk. 



Többnyire csekély vagy középszerű patakok képezik 
vízeséseinket, s azok töltik zajjal környékeiket ; a nagy 
folyó csendesen halad czélja felé. 



Több embert találtam életemben, kik a jóság, mint 
olyakat, kik a gonoszság eszményképét közelítették meg. 



Mint a folyó sima téren, úgy az ember csodálatosan 
megszelídül s lecsillapodik, ha azon akadályok, melyek 
ellen egykor küzdött, elvétetnek s életösvénye simává 
válik. 

Sorajáték az élet, melynél nem a legnagyobb szá- 
mokkal nyerjük a legnagyobb összeget. 



Igen szerenesés vagy igen gyönge eszű ember az, ki 
meglett korában maga s az emberek iránt még annyi 
tisztelettel viseltetik, hogy büszke vagy hiú lehessen. 



Vannak, kik lármát akarnak csinálni a világon; én 
csendes életet óhajtok. Mint a pataknál, úgy az életben 
minden zaj csak megtört habok s kinos esések jele. 



Jól emlékszem, hogy gyermekkoromban fő örömömet 
abban találtam, hogy a kertben s mezőkön körüljárva, 
az egyes fűszálakat a fák különböző nemeihez hason- 
litgatám. Órákat töltöttem így, míg végre a vadzab és 
vízi perjék csakugyan fényüknek és pálmáknak látszot- 
tak, s én magam képzeletemben óriássá nőttem, ki, 
mint Gulliver Liliput-országban, egy lépéssel egész 
erdőkön s hegyeken lép át. — S nem fekszik-e minden 
gyermeknek legfőbb boldogsága abban, hogy mindent 
a valónál nagyobbnak lát? — Később többnyire az 
ellenkező csalódásba esünk, s azért vesztjük el kedvün- 
ket az élethez, mert igen sok dolgot a valónál kisebb- 
nek tartunk. 



Idegenek előtt erőt véve magunkon, csak szeretetre- 
méltó tulajdonainkat tűntetjük ki ; azon körben, mely- 

ben élünk, szabad utat engedünk rossz kedvünknek. 
Mennyivel több boldog ember lenne a világon, ha épen 
az ellenkező utat követnők. 



Ha az akarat elmebeli tehetségeink közé tartoznék, 
akkor nagyobb észbeli tehetségek és szilárd akarat 
mindig együtt járnának, minek épen ellenkezőjét tapasz- 
taljuk. — Akaratunk hatalma félig az ész, félig testünk, 
azaz idegeink erejétől függ. Az akarat elménk s 
testünk tulajdonai között középen áll, innen van a 
hatalom, melyet az mind testünk jólétére, mind elménk 
működésére gyakorol. 



Azt tartják közönségesen, hogy szomorú álom örö- 
met jelent. A dologban van valami igaz ; hisz örömeink 
nagy része úgy is csak abban áll, hogy szomorúságunk 
vagy aggodalmaink alaptalanságáról győződünk meg. 



Légkörünkben a hydrogennal töltött gömb, vizben a 
légköri levegővel eltelt hólyag, s még nehezebb folya- 
dékban a vízcsepp száll fölfelé ; csak ha körét ismer- 
jük, akkor ítélhetünk annak tulajdonairól, a kit emel- 
kedni látunk. 



Nincs emelőbb, mint ha egész szívvel oly lényhez 
ragaszkodunk, mely magasabban áll, s melyhez mindig 
feltekintünk. 

. Nem a kik az emberi jólét előmozdítására áj esz- 
közöket találnak, hanem a kik az embereket a létező 
eszközök s viszonyaik kellő használatira oktatják, való- 
ságos jótevői kortársaiknak. 



Napjainkban az emberek a pénznek még előítéletei- 
ket is feláldozzák. Ebből mérhetjük meg roppant 
hatalmát. 

A közmondás szerint a legjobb ló is néha meg- 
botlik; kérdés csak az: a botlásnak oka külső tár- 
gyakban, vagy a lábak hibájában fekszik-e? 



Ha a helyett, hogy oly helyre törekszik, melyet már 
más foglalt el, mindenki arra fordítaná tehetségét, 
hogy saját helyén magasabbra emelkedjék, kevesebb 
zavar s tolongás lenne a világon. 



Hogy a legédesebb tejből a legcsípősebb sajt váljék, 
csak egy szükséges : — bizonyos idő. 



Ki időnként sokat élvez, az máskor sokat nélkülöz; 
ez áll a szellemi élvezetekről is. A kéj embere után 
bizonyosan a lángész unatkozik legtöbbször a világon. 
Az élvezeteknek csak egy neme van, mely e részben 
kivételt képez : az, melynek forrása szivünkben fekszik. 

Jaj annak, ki elég erővel és ügyességgel bír, hogy 
egy sziklacsácsra feljusson, s ki, ha végre feljutott, 

szédelegni kezd. 

* 

Miként a napsugárnak különböző színeit csak akkor 
veszszük észre, midőn az a prismában megtöretett, úgy 
azon boldogságnak egyes elemeit, mely éltünket egykor 
világossá tévé, csak akkor tanuljuk ismerni, midőn 
annak esak romjait látjuk. 



Megszokott állapotnak nem érezzük minden jó olda- 
lait, de nem érezzük minden kellemetlenségeit sem; 
innen van, hogy saját helyzetünkkel ritkán elégszünk 
meg, s hogy mégis azon helyzet, melyet egyszer meg- 
szoktunk, csaknem mindig tűrhetőnek látszik. 



Sokat tanultam tévedve — szól a bölcs, s nem cso- 
dálatos dolog-e, hogy tapasztalásainkból mégis semmit 
nem tanulunk meg oly későn, mint azt, a mit leg- 
többször tapasztaltunk: hogy könnyen tévedhetünk. 



Valamint ha a bérczről mondjuk, hogy büszkén áll, 
vagy a fáról, hogy kevélyen emeli sudarát társai fölött : 
ép oly helytelen sok esetben a vád, melyet egyes 
emberek büszkesége ellen emelünk. Vannak egyénisé- 
gek, kik nem azért nem hajlanak meg, mert kevélyek, 
hanem mert arra teremttettek, hogy egyenesen álljanak. 

Két dolog van, melyet csaknem mindnyájan tapasz- 
taltunk. Az első az, hogy az életben kérlel hetién ellen- 
Bégeket találunk sokszor, és csak igen ritkán oly 
barátot, ki, ha megsértettük, tőlünk el ne fordulna. — 
A második, hogy valamint szájunkban a keserűség 
ize tovább tart, mint az édességé, úgy a legkisebb 
fájdalom egészen megszünteti boldogságunk érzetét, 
míg a keserv, bármily boldogság kövesse, mindig nyo- 
mokat hagy maga után. — Ebből két életszabályt 
vonhatunk le. Először, hogy mindig rossz számitás, 
ha valakinek barátságát oly mődon keressük, mely 
által más valakit ellenségünkké teszünk. Másodszor, 
hogy jobb visszatartóztatni magát oly dolgoktól, me- 
lyek előre láthatólag sok örömmel, de egyszersmind 
sok fájdalommal járnak, még azon esetben is, ha az 
öröm, melyet várhatunk, a fájdalmat jóval felül- 
múlná. 



Nagy pillanatokban elveink szilárdsága, de a min- 
dennapi életben csak szokásaink biztosítják következe- 
tességünket, s ezért nem elég, ha bizonyos elvek iránt 
meggyőződést szereztünk magunknak, hanem szükséges 
az is, hogy azoknak követéséhez szoktassuk magunkat. 



A legveszélyesebb társaság az, midőn kizárólag ma- 
gunkkal társalkodunk. Nem csak azért, mert semmi 
nem fejti ki önzésünket annyira, mint ha önmagunkat 
választjuk gondolkozásunk főtárgyául, hanem azért is, 
mert mindenki önmagának, ha nem is legnagyobb, de 
legügyesebb hízelgője, és mert elménk magára hagyatva 
mindig azon irányban működik, melyet kedélyünk 



kijelöl ; és így a magános gondolkozás, a helyett, hogy 
hajlamainknak ellensúlyul szolgálna, azokat csak még 
erősebbekké teszi. Innen van, hogy oly emberek, kik 
helyzetüknél fogra sokat élnek magányban s az élet 
gondjaitól mentek, sokszor oly kellemetlenek, s ha 
máskép nem, legalább az által keserítik el saját s 
másoknak életét, hogy jó tulajdonaikat a szélsőségig 
viszik. 



Mikor eltévedtünk, legjobb, ha a helyett, hogy időn- 
ket új utak keresésével vesztegetjük, azon ponthoz 
térünk vissza, hol tévedésünk kezdődött, s ily esetben a 
visszamenés minden további haladásnak első föltétele. 



Ha élted harmóniáját fenn akarod tartani, ügyelj, 
hogy körödben fölötte sok hangok ne szólaljanak föl. 



Ki örömöt kivan, keresse azt saját körében. Szép 
kilátást távolban is, de virágot csak közelünkben talál- 
hatunk, s le kell hajolnunk, hogy azt leszakíthassuk. 



Nézd az egész világítást, soha az egyes mécseket, 
melyek arra használtatnak. 



Iparkodjál látni! Bekötött szemmel senki sem járhat 
egyenesen. 

Többnyire oly tárgyakról beszélve, melyek nekünk 
a legérdekesebbek, untatunk másokat leginkább. 



Csak ha az egyes tárgyakat tökéletesen ismerjük, 
akkor juthatunk általános nézetekhez. Ki az egésznek 
ismeretét mindig csak az egészben keresi, s a részle- 
tekkel, mint figyelmére méltatlanokkal, nem foglalatosko- 
dik, minden tudományban örökké kontár fog maradni. 



Bármi nagy czélokat tűztünk ki életünknek, a nagy- 
szerű föladat mellett, melyet magunk vállaltunk föl, 
ne hanyagoljuk el szerényebb mindennapi kötelességein- 
ket, melyek Istentől adott helyzetünkkel járnak. 



Hogy az élettel küzdhessünk s nehézségeit elbírjuk, 
meg kell osztani ellenségeinket. Ei egész múltját hordva 
szivén, a távol jövőnek szomorú lehetőségei fölött töpren- 
kedik, szükségkép legörnyed terhe alatt, — az egyes 
perez elviselhető. 



őrizkedjünk olyanokkal közelebb viszonyba lépni, kik 
társaságban nagyon is szeretetreméltók. Mentől fénye- 
sebb ünnepi köntösben jelenik meg valaki az emberek 
között, annál bizonyosabbak lehetünk, hogy házában 
más, s többnyire durvább s kevésbbé tetsző ruhában jár. 

Nem rendelkezik senki azon események fölött, melyek 
külső állásunkra befolyást gyakorolnak ; csak annyiban 
vagyunk tehát urai sorsunknak, a mennyiben meg- 
elégedésünk külső állásunktól nem tételeztetik fel, s 
mindenre elkészülve állunk. 



Valamint minden uralkodásnál, úgy arra is, hogy 
magunk fölött uralkodjunk, számba kell venni saját 
gyöngeségünket. 



Nem tenni mást, mint a mit akarunk, s nem akarni 
mást, mint a mit meggyőződésünk szerint jogunknak 
vagy kötelességünknek ismerünk, ez az, mitől a fér- 
fiúnak becse függ. Csak azon hatalom, melyet az akarat 
tettei s meggyőződése akarata fölött gyakorol, alkotja 
minden férfiú nagyságának való mérlegét. 



Csak azon iparkodjék mindenki, hogy a lehetőségig 
jóvá váljék ; ez a legbiztosabb mód, hogy a lehetőségig 
szerencsés legyen. 



Boldogságunk attól függ, hogy azokban, kikhez állandó 
viszonyban állunk, kettő legyen meg: nemes jellem és 
jó kedv. 



Ki az élet bajain, mint az arany az olvasztó kemenczón, 
keresztül menve, kitisztult, még nem biztos, hogy újra 



t . 

megpróbáltatni nem fog ; de mint a kitisztult arany, ha 
újra olvasztó-kemeneiébe jő, — többé nem változik. 



Ha valaki sárral dob, nem viszonozom, mert le kellene 
hajolnom s bemocskolnom magamat, ha ugyanazon 
fegyverhez nyúlnék. 



Miután nem tehetünk semmit, miből valami ne 
ragadna reánk, ne foglalkozzék senki oly tárgygyal, mely 
által magát beszennyezhetné. 



A szilárd akarat — hatalom, de csak akkor, ha 
egyszersmind józan is, és a lehetőségek körében maradva, 
erejét legyózhetlen akadályok ellen nem fecsérli el. 



Minthogy oly tanács alig található, mely ellen sok 
s néha fontos ok nem hozathatnék föl, legjobb, ha, 
midőn határoznunk kell, a helyett, hogy csak arról 
gondolkoznánk, mi történhetik, ha egy vagy más dolgot 
teszünk, azt veszszük fontolóra, mi fog következni akkor, 
ha azt, a mi ajánl tátik, nem teszszük. Az esetek igen 
ritkák, hol az okoskodásnak e módját használva, nem 
jöhetnénk tisztába. 



Arra, hogy valaki sikert arasson, nem elég, hogy kitűnő 
legyen, hanem kell, hogy azon tulajdonokban tűnjék 

ki, melyek körében közönségesek, és minthogy Táléban 
nagy észbeli tehetségek mindig a kivételek közé tar- 
toznak, igen természetes, ha épen a legkitűnőbb elmék 
az életben kevés sikert aratnak. 



Semmi sem rontja meg inkább jellemünket, mint ha 
azon elvhez szokunk, hogy a czél szentesíti az esz- 
közöket; ez az ok, a miért magas országos állásoknak 
elfoglalása, melyekben sokszor ezen elvnek alkalmazására 
csaknem kényszeríttetünk, a jellemre sokszor oly kár- 
tékonyán hat. 



Nem kell magánkat elragadtatni érzelmeink által, sőt 
épen midőn szivünk leginkább vonzódik valamihez, 
akkor leginkább szükséges, hogy eszünkhöz folyamod- 
junk. A tanács jó, csakhogy a mit szivünkre nézve 
mond, eszünkre nézve is áll, s hogyha szivünket csak 
úgy követhetjük biztosan, ha azt, a mire az vonz, előbb 
eszünkkel fontoljuk meg: úgy eszünk is csak akkor 
biztos kalauz, ha, mielőtt tanácsait követjük, előbb 
szivünket kérdezzük meg. 



Közös félelem inkább egyesíti az embereket és inkább 
buzdítja őket közös munkásságra, mint közös érdekek. — 
Ebben fekszik a jelenleg létező politikai állapotok leg- 
jobb biztosítéka. 



Megváltoztatni egy napról a másikra nézetét, soha 
nem követni egy elvet következetesen s a lehetőségre 

lassan határozni el magit, többnyire csak akkor választva 
a különböző lehetőségek között, midőn arra kénytelenek 
vagyunk: nem hiszem, hogy valaki jó barátjának ez 
életszabályokat ajánlaná ; s mégis nem ezeket követjük-e 
a parlamentáris életben? 



Az égő csipkebokor csodája Magyarország. — Mióta 
borítja láng és még mindig megmaradt s nem emész- 
tődött föl; — Isten jelenléte! 



Némely aegyptologok véleménye szerint a legrégibb 
időben a nomosok, melyekre Aegyptom osztva volt, 
közös tanácskozásra követeket küldöttek, s ezek, a 
repraesentativ-rendszer első példányai, a labyrinthnsban 
gyűltek össze. — Nem ominosus-e ezen gyülekezeti 
hely? 



Történeteinkben többször fordul elő a monda, mely 
szerint egy magyar vitéz, midőn látta, hogy a törököt, 
ki zászlóját az ostromlott vár falára akará szegezni, 
máskép nem akadályozhatja, magát vele és zászlójával 
együtt a mélységbe veté. — Vajon e monda vagy 
történet, mely nemzeti jellemünknek következése, nem 
jövőnknek képe-e ? 



Napóleon Lajos legalább azt mutatta meg a világ- 
nak, mennyire juthatunk csupa botlások által, ha azokat 
mind egy irányban teszszük. 

Tagadhatatlan, hogy könnyebben és szívesebben 
czáfolunk, mint bizonyítunk. Ez egyrészt arra emlékez- 
tet, mily gyöngék az alapok, melyeken ismereteink és 
meggyőződéseink nagy része nyugszik, másrészt arra 
int, hogy mintán elménk, természetes hajlamánál fogra, 
a kételyhez és tagadáshoz hajlandóbb, minden törek- 
vésünket oda kell irányozni, hogy ezen hajlam a túl- 
ságig ki ne fejlődjék. 



Minden épület állandósága nem formájától, sőt nem 
is építési módjától, hanem alapjának, a térnek szilárd- 
ságától függ, melyre azt állítottuk. — Hol ez hiányzik, 
ott a falak vastagsága esak növeli a veszélyt. — így 
van az alkotmányainkkal is. 



A politikai szabadság megtartására mindenek előtt 
egy tulajdon szükség, és az : egy nagy adag türelem. — 
Ki evvel nem bír, és szabad országban minden vissza- 
élést lehetetlenné tenni, minden rendetlenséget azonnal 
el akar nyomni, nem soká fogja élvezni szabadságát. 
— Ha azt kívánjuk, hogy a polgári társaságban minden 
mozdulat egy ezred pontosságával vitessék ki, mindenek 
előtt ezredesről kell gondoskodnunk. 



Az ég világa légkörünkön át csak elhajlott sugarak- 
ban jöhet hozzánk; a mi e csalódást okozza, föltétele 
létünknek. 



Br. Eötvös: Gondolatok. 20 

A súly, mely által a földön erósebben állunk, a víz- 
ben levon. — Ki minden viszonyok között ugyanazon 
eszközökben bízik, szükségkép elvész. 



Már az is, hogy annál, a mire hatni akarunk, 
magasabban állunk, akár emberek, akár tárgyak legye- 
nek, az erőnek egy eleme. 



A jövő, mint egyesé, úgy egész népeké, néha világo- 
san áll előttünk, csakhogy ha az, a mit előre látunk, 
kellemetlen, nem hiszünk a jövendőiének s még magunk- 
nak sem. 



Épen oly határok, sőt csak azok, melyek a népnek 
túlterjeszkedésében csaknem áthághatatlan akadályok, 
biztosítják szabadságát és így van az egyeseknél is. — 
Ei függetlenség után vágyódik, szabjon magának ily 
áthághatatlan akadályokat. 



Valamint egyes emberben, kivel megbarátkozunk, 
több élvezetet találunk, mint egész tömegekben, úgy 
egy érdekes vidék, hol hosszabb ideig tartózkodánk, 
több gyönyört nyújt és ismereteink bővítésére többet 
használ egy egész utazásnál, mely alatt száz helyen 
átsietve, egy sem hagy benyomást maga után. 

Boldog az, kinek, midőn már az élet töviskoszorúját 
viseli, még a rózsák jutnak eszébe, melyek egykor a 
tövisek közt nyiltak. 



A heidelbergi romokon látjuk, hol a legkülönbözőbb 
korokból való épületek egy összehangzó egészszé váltak, 
mennyi szépítő, mennyi kiegyenlítő, harmonizáló hatalma 
van annak, ha valami romokba dől. 



Mentől tovább élünk, annál inkább átlátjuk, hogy 
az ész, melyre oly büszkék vagyunk, az embernek nem 
azért adatott, hogy a természet fölött uralkodjék, 
hanem azért, hogy azt követni s annak engedelmes- 
kedni tanuljon. 

Axiómaként fogadtatik el, hogy az emberek természeti 
állapota az egyenlőség, holott épen ellenkezőleg a 
civilisatiónak föladata, hogy őket legalább egy bizonyos 
mértékben egyenlőkké tegye. 



Mindennel, a mit elérünk, egy reménynyel szegényeb- 
bekké válunk, s a ki vágyainak tetőpontjára jutott, 
végre is csak azt érte el, hogy tovább nem mehet. — 
Ez boldogságunk. 



Mint a víz estében, úgy népek, épen midőn rögtön 
erősen sülyednek, néha bámulatos erőt fejthetnek ki. 

Ha a bimbó tudná, hogy csak vesztének nyílik meg, 
mert mihelyt kelyhe egészen kifejlett, egymásután 
elveszti leveleit, vajon nem nyílnék-e meg ? 



Minden magasabb állásnak következése, hogy az 
embernek több kötelessége van, mint a mit lehetőleg 
teljesíthet; hogy többektől ítéltetik meg, mint a kik 
őt ismerik és hogy tőle többet várnak, mint a mennyit 
tehet; — s ez után vágyódunk! 



A meghiúsult remények számát akarod tudni ? Nézd 
az embereket, közöttük nincs oly nyomorult, kit anyja 
nem ringatott reménynyel karjaiban. 



Ki mondhatja, hogy a közvélemény nem tesz csodá- 
kat? Néhány rongyos papirost kincsesé változtathat 
át, — abból, ki talán országának utolsó embere volna, 
az elsőt teheti, ki előtt mindenki meghajlik, s kinek 
gyönge szava milliókat örömmel vagy félelemmel tölt- 
het el. — Csak egy lehetetlen a közvéleménynek is : 
— az, hogy bárminek akár anyagi, akár morális ter- 
mészetét megváltoztassa, s valamint a szelet papír, 
melyre az angol bank nagy értéket irt, azért egy por- 
szemmel sem válik súlyosabbá, úgy az, ki előtt milliók 
meghajolnak, ha az volt, nyomorult és szerencsétlen 
fog maradni. 



Mily gyöngének kell lenni oly embernek, kit 
egy rendjel, melyet mellére 

súlyából. 



A politika mexején nem az után kell 
hogy ügyeinket rövid idő alatt, hanem as máa. hogy 
azokat hosszú időre végesrak be. 



Tudományaink hypotheeisekből hutn-nak ki, álla- 
maink jogfictiókon alapulnak, hitünk, re ményein k, 
szeretetünk oly alapokon nyugszanak, melyeknek he- 
lyességét bebizonyítani nem lehet, és egész boldog 
ságunk csalódásokon alapszik, melyek létünk nyomoré- 
ságát velünk elfelejtetik, — és ti azt hiszitek, 
poésist az életből kiküszöbölhetitek, s hogy hideg 
molástok az embereket valaha ki fogja elégíftesú? 



Minden tudomány esak oda veséi, hogy e világ rop- 
pánt nagyságát, s e nagy világ közepett saját 
Ságunkat tisztábban lássuk át — Vajon ez 
megéri-e, hogy érte annyit fáradjunk? 



Minthogy minden eonservativ párt nagy részben 
azokból áll, kik mindenek előtt béke után vágyódnak, 
s az ellenzék azokból, kik a létező viszonyokban meg- 
nyugodni nem tudnak, ne bámulja senki, ha az ellen- 

zék mindig több tevékenységet fejt ki, mint bármily 
számos conservativ párt. 



Ki a szellemi körben egy bizonyos magaslatra emel- 
kedett, mint a ki magas tetőre jutott, ne várjon örömö- 
ket. — Körülötte kopár minden és elhagyott, egy örök 
tél, melyet semmi sem enyhít ; és mindez még tűrhető, 
— csak az ne volna, hogy a mely arányban látkörünk 
tágabbá válik, minden, amit látunk, sokkal kisebbnek 
tűnik föl. 



Mindig azt harapják meg a kutyák, ki őket leg- 
inkább szereti s legtöbbet kedvez nekik. 



Különös dolog ! Mindenki átment a fiatalságon, és 
mégis ezrek közül alig találkozik egy, ki élete későbbi 
szakában a fiatalság vágyait, felfogását, örömeit értené. 
Olyanok vagyunk, mint az utas, kinek szemei előtt az, 
a mi egykor láthatára volt, egészen eltűnik. 



Nem árt, ha gyermekeinknek nagyon sok szeretetet 
mutatunk és ez által érzékenységüket fejtjük ki. — 
Hadd táguljon a szív fiatal korában, eljön az idő, mi- 
dőn nagyon is összeszorul. 



Az, a mi természetünkben valóban jó és nemes, néha 
háttérbe szorul, de soha nem vész el. — Meggyőződésem, 

hogy sokkal könnyebben szabadulhatunk hibáinktól, 
mint jó tulajdonságainktól. 



Ne bámuljunk, ha törpék, midőn érzik, hogy a babért, 
mely nagy férfiak homlokát környezi, nem ránthatják 
le, mert magasabban áll, mint hová felnyúlhatnak, azt 
legalább sárral dobálják. 



A. hatalom elébb csak nagy tettek által szereztetett 
meg; napjainkban a hatalom a munkások díja. — De 
mi más a munka, mint tettek folytatása, melyek egyen- 
ként véve kisebbek, de folytonosak lévén, nagyobb 
eredményeket idéznek elő. 



Ne bámuljunk, ha az öregek inkább ragaszkodnak 
az élethez, mint fiatal korukban, hisz' nem érdekel-e 
csaknem minden darabnak utolsó fölvonása leginkább ? 



Mint a Madrepor szigetek, melyek számtalan millió 
apró lények maradványaiból állnak : ilyen az emberi 
társaság. — Az egyes nyom nélkül tűnik el, a hely, 
melyet betölt, parányi, mint ő maga, s mégis nem vész 
el egy sem a nélkül, hogy, habár észrevétlenül, az 
egésznek emelkedésén ne dolgozott volna. — Ez a leg- 
vigasztalóbb tanulság, melyet a történelemből merít- 
hetünk. 

Túlzás nélkül mondhatom, hogy a mesterembert 
▼agy napszámost nem tisztelem kevésbbé, mint bármily 
herczeget, de ez még nem sok. 



Végzetünk, hogy reflexióra csak akkor érünk rá, 
mikor cselekvésünk korán régen túl vagyunk, — mint- 
hogy e Bzerint csaknem minden ember arról, a mit 
tesz, csak később gondolkozik, valóban senki sem bá- I 

múlhatja számos botlásainkat. ' 



Mondják, hogy az ember szabadságra született, és 
mégis semmi nem esik nehezebben, mint elhatározni 
magunkat. Ez is egyike azon ellenmondásoknak, 
melyeket természetünkben találunk. 



Képzelhet-e valaki oly hatalmat, mely a tengert 
mesterségesen egy tükörré tudná simítani? Mégis a 
habok elsimulnak, s e csodára nem szükséges semmi 
más, mint hogy semmi a tenger nyugalmát ne zavarja 
föl, s a víz, természetének törvényeit követve, arányba 
tegye magát. — Úgy meg vagyok győződve, hogy sok, 
mi az emberi társaságban hasonlókép kivihetetlennek 
látszik, ép oly könnyen történhetnék meg, de csak 
ugyanezen föltétel alatt. Mert minden valóban nagy 
dolog nem tétetik, hanem történik, s a föladat tulajdon- 
képen csak az, hogy ne akadályoztassák. 



sj 

Mini midőn valaki kis mécsesei egy nagy terembe 
lép, és majd ide, majd oda irányozva kis világát, a 
tömérdek dolog között majd egyet, majd mást meglát, 
de a nélkül, hogy az egészről fogalma volna, vagy 
mindazon tárgyakat, melyeket a terem magába foglal, 
csak sejdítené is; — ilyen tudományunk; kár vele 
annyira büszkélkednünk. 



Napjainkban a Cinoinnatusoknak egész seregét 
mutathatjuk föl, csakhogy sokan közülök, valamint az 
államot, melynek dolgaival fölhagynak, soha valósággal 
nem igazgatták, úgy nem vezetik ekéiket sem; a leg- 
nagyobb rész pedig se az egyik, se a másikra nem 
képes. 



Ki az eget jó tubuson át vizsgálja, tömérdek csillagot 
lát, melyeket szabad szemmel észre nem vett, de 
mindegyik sokkal kisebbnek látszik. — Körűibe lói ez az 
eredménye minden tudományos vizsgálódásnak ; sokkal 
többet látunk, mint elébb, de minden sokkal apróbbnak 
tetszik. 



Boldog kor, mikor még cselekvéseink irányát lelke- 
sülés és érzéseink határozzák meg, s a hideg ész, 
alkotmányos királyként, legfeljebb vétóval él. 



Azok is, kik a pokolban az elkárhozottakat kínozzák, 
csupa angyalok ; legalább angyalok voltak, mielőtt ezen 
új functióba, s úgy látszik, minden különös oktatás 

nélkül, beletanultak. Vannak alkalmak, mikor ez 
eszünkbe jut e világon is. 



Életünk delében kevesebb sötét árnyékot látunk, 
mint korányunkban, de nehezebben is találunk helyet, 
melyen a nap tikkasztó melegétől menedéket keres- 
hetnénk. 



A mely állam nem áll fenn nemzetiségének egysége 
által, annak, hogy fennáljon, eszmére van szüksége. 



Vannak emberek, sőt vannak népek, melyeket, mint 
az ódon órát, csak azon teher, melyet viselnek, tart 
mozgásban. 



A minek ellene állanunk nem lehet, azt akarnunk 
kell, hogy így, ha nem is az irány, legalább a mód 
függjön tőlünk, melyen haladunk. Ki a folyó irányának 
engedve, arra fordítja minden erejét, hogy csak a szik- 
lákat és zátonyokat kerülje ki, sikert várhat; de a ki 
annak egyenesen ellentáll, hasztalan küzdelem után csak 
annál bizonyosabban ragadtatik el a hatalmas ár által. 



Legyünk, valamint mások, úgy magunk iránt is ne 
csak igazságosak, hanem méltányosak is, s midőn saját 
hibáinkról szigorúsággal ítélünk, ne feledkezzünk meg 
jó tulajdonainkról sem. Föladatunk nem az, hogy 

magunkat kárhoztassak, hanem az, hogy a mennyire 
lehet, jobbakká váljunk, s annak csak úgy felelhetünk 
meg, ha önmagunk iránti bizodalmunkat nem veszítjük el. 



Bizonyos, hogy a legszerencsétlenebbeknek akkor 
érezzük magunkat, midőn az, a mit szenvedünk, olyan, 
a mit elkerülhettünk volna. Csak a mennyire szabadsá- 
gunk terjed, annyira terjednek morális szenvedéseink 
is, s a kit lelkiismerete nem vádol, s ki magának soha 
szemrehányásokat nem tett, az létünk legnagyobb kín- 
jait nem ismeri. Ebből önként követkozik, hogy azon 
arányban, melyben szabadságunk köre szűkebbre szorul 
s kötelességeink száma szaporodik, szűkebbre szorul 
szenvedéseink lehetősége is, s ezért semmi által nem 
biztosíthatjuk magunkat az élet csapásai ellen jobban, 
mint ha, a mennyire lehet, mindenben bizonyos köte- 
lességeket tűzünk ki magunknak. 



Életem nagyobb felén áthaladva, a múltnak tapasz- 
talásai azon meggyőződéshez vezettek, hogy megelége- 
désünk főkép kettőtől függ: először attól, hogy éle- 
tünket ne élvezetnek, hanem kötelességnek tartsuk, 
melyet elutasítanunk nem szabad, s melynek főöröme 
azon öntudatban fekszik, hogy azt a legkisebb részle- 
tekig férfiasan teljesítettük. Másodszor attól, hogy 
mindent, mit az élet ád, egy felsőbb hatalom megmá- 
síthatatlan rendelésének tekintsünk, mely ellen küzdeni 
hasztalan. A gyakori eredmény, melyhez a philosophia 
által ősz korunkban jutunk, ugyanazon egyszerű oktatás, 

melylyel a vallás a gyermeket az életre készíti: teljes 
resignatió. 



A szabadság leghívebb pártolói sokszor a legszenve- 
délyesebben nyilatkoznak a túlzók ellen, és mégis 
semmi sem bizonyosabb, mint az, hogy ha valamely 
irányban túlzás nincs, azon irány nem is létezik. Oly 
országban, hol egy rajongó sem találkozik, bizonyosan 
nincs vallás, és hol nincs egy vörös republicanus sem, 
bizonyosan igen kevesen lelkesülnek a szabadságért. 



Oly irányban haladunk, hogy korunk fogalmai szerint 
maholnap a pátriárkák hosszú sorában az egyedül józan, 
az egyedül bölcs Ézsau lesz, a ki elsőszülöttségi jogát 
egy tál lencséért adta el. 



Hogy, valamint a természetben, úgy az emberek életé- 
ben, egész népek történetében szintúgy, mint az egyes 
emberében, semmi nem történik czél nélkül, ki vonja 
ezt kétségbe ? Csakhogy a czélt valóban nem foghatjuk 
föl, ha nem az, hogy az ember szenvedések által jobbá 
legyen. — Miért akarta az istenség, hogy mentől maga- 
sabbra emelkedünk, annál inkább elfáradjunk, — ez a 
gondviselés titka; de bizonyos, hogy e fáradság között 
csak egyben kereshetjük vigasztalásunkat, abban, hogy 
emelkedünk, és ki tudja, ha egykor a czélnál leszünk, 
a pihenésen kívül, mely jól esik, nem nyílik- e egy nagy 
kör is előttünk. Bátran előre hát! 

Koránk nemzetiségi törekvései csak azon nagy moz- 
galomnak folytatása, mely a mait században az emberi 
jogok kivívását tűzte ki czélúl; a különbség csak a 
subjectumban fekszik, mely akkor az egyes ember volt 
és most az egyes nép. Az elvek, melyeknek nevében a 
mozgalom megindult, az okok, melyek a küzdelemben 
használtatnak, ugyanazok, és így hasonlók lesznek ered- 
ményei is. Senki a mozgalom jogosultságát nem tagad- 
hatja, s ép' ebben fekszik ellenállhatatlan hatalma, mely, 
bármit tegyünk, a létező viszonyokat meg fogja változ- 
tatni; hogy miként, ez azon iránytól függ, melyet a 
mozgalomban követünk. Ha a nemzetek szabadságát 
tűzzük ki feladatúi, e mozgalom eredménye a népek 
szabadsága lesz; ha a nemzeteknek nem jogi, hanem 
tényleges egyenlőségét, úgy el fogjuk érni talán ezt is, 
de bizonyosan csak a despotia árán, mert, mint a történet 
bizonyítja, a szabadság mindig egyenetlenségekhez, az 
egyenlőség pedig despotiához vezetett és fog is vezetni 
mindig, akár egyesek, akár népek törekedjenek a töké- 
letes egyenlőség után. 



A ki egész életét nemzete dicső emlékeinek fentartá- 
sára szentelé, azt a nemzet nem feledheti el. 



Haszontalan dolog az élet, ha azt magunk hasznossá 
tenni nem iparkodunk. 



Mint ki a vizeket gátak közé szorítja, szükségkép azt 
idézi elő, hogy az ár magasabbra emelkedik és hatalma 
nagyobb, rombolóbb lesz : — oly mozgalomnál, mely a 

dolgok természetében fekszik, czélszerfien használva fel 
eszközeinket, néha megváltoztathatjuk az irányt, mely- 
ben az veszélyessé válhatnék, de a mozgalmat elnyomni 
nem fekszik senkinek hatalmában. 



Sokszor tapasztaljuk, hogy nők s gyermekek, kik ész, 
sót akaratszilárdság tekintetében férjöknél vagy szüleik- 
nél sokkal alantabb állnak, akaratjukat ellenök mégis 
kiviszik. — Ennek oka abban rejlik, mert egyenetlen 
küzdelem az, melynél az egyik fél szeret, a másik 
kisebb-nagyobb mértékben közönyös. Ily esetben nem a 
gyöngébb győzetik le, hanem az, a ki a másikat nem 
bírja megsérteni. 



Nálunk, ha valaki rosszul érzi magát, azt mondják, hogy 
változása van. A kitétel tökéletesen helyes, a mennyiben 
csaknem minden változás kellemetlen érzést okoz, és én 
azt hiszem, hogy a hypochondriának oka nem is más, 
mint az érzékenységnek nagy foka, mely miatt az illető 
minden változást észrevesz, és már azon csekély válto- 
zás által, mely a világosságban akkor történik, ha a 
napon egy könnyű felleg vonul át, idegeiben afnciálva 
érzi magát. Innen van az is, hogy nagy szellemi tehet- 
ségeket és hypochondriát oly sokszor találunk egyesülve. 
— Mindkettő az érzékenységnek magasabb foka által 
feltételeztetik. 



A monarchikus forma sok pártolót talál nemcsak a 
gyakorlati államférfiak, de még a philosophok között is, 
kik a monarchikus szerkezetet nemcsak jelen miveltségi 

viszonyainkban, gyakorlati előnyei miatt, de magában 
íb a legjobbnak tartják; mint példának okáért Cousin 
yagy Hegel, ki, ámbár a létező viszonyok s a tapasz- 
talás által magát gondolataiban nem engedé korlátoz- 
tatni, mégis úgy yala meggyőződve, hogy a szabadság 
más forma alatt nem létezhetik. 

E fölfogásnak okaabban kereshető, mertphilosophusaink 
bizonyos, magában igen helyes elveket állítva föl, mint 
p. o. Benjámin Gonstant, hogy az állam jó kormány- 
osára szükséges egy semleges hatalom (pouvoir neutre), 
mely a pártok fölött áll, vagy hogy következetesség csak 
egyéniség által tartathatik fenn és hogy többségek arra 
alkalmatlanok stb., elfelejtik, hogy azon lény, kinek e 
feladatot adják, szintén csak ember, ki nemünk gyönge- 
ségeiben részesülve, tényleg ép oly kevéssé semleges és 
következetes, mint mások, és ki, bármennyire különböző 
helyzete másokétól, tőlök valóban csak annyiban külön- 
bözik, hogy mint trónörökös rendesen az életet kevésbbé 
tanulta ismerni, és arra, hogy valamely komoly feladatot 
teljesítsen, másoknál sokkal rosszabbul neveltetett. 



Néha csodálkozunk, hogy oly javítások, melyek ellen 
elméletben úgyszólva senkinek nincs ellenvetése, s 
melyeknek általános hasznossága szembeszökő, ha azok 
már indítványoztattak, néha oly sokáig nem létesít- 
hetők. Ennek egyik oka az, hogy nincs oly visszaélés 
vagy czéliránytalan szervezet, melynek fentartása egye- 
seknek nem feküdnék érdekében, s mert az érdek, 
mely egyeseknek ily visszaélések fentartását kívána- 
tossá teszi, reájok nézve sokkal nagyobb, mint azon 
előny, melyet a közönség egyes tagjai egy általános 
bajnak megszüntetése által nyernének. Mentől általáno- 

sabb valami, annál kevésbbé tekintetik az egyesek által 
saj&t ügyüknek, és ezért, mig a kisebb szám, mely a 
visszaélés fentartásánál érdekelve van, azt mint saját 
ügyét egész erélylyel védi, addig azok, kik ellene fel- 
lépnek, ritkán fejtenek ki ily erélyességet. A második 
ok azon előny, mely annak, a mi fennáll, mindig 
sajátsága. A tunyaság (Beharrungsvermögen) nagy erő, 
valamint a physikai világban, úgy a politikában is. 



Nekem rossz néven veszik sokan, hogy az aris- 
tokratákat nem tisztelem eléggé, és ámbár körükben 
születtem, hozzájok semmi rokonszenvet nem érzek. 
Furcsa vád. — Vajon a folyó vizének azon részét, 
mely a nap sugaraiban esillog, mily józan ember tartja 
a többinél különbnek? Elismerjök előnyös helyzetét s 
megengedjük, hogy szebbnek látszik, de a ragyogás, 
melyet egyedül helyzetének köszön, miben változtatja 
meg természetét? S miért tisztelném a hiú csillogást, 
mely rövid idő múlva máshol fog látszani, és mely 
által az egyes haboeskák a külső fényen kivül nem 
nyernek még annyit sem, hogy a nap fényétől áthatva 
melegebbekké válnának? 



A közmondás, hogy a jobb a jónak ellensége, a 
szónoklatról is áll. — Sok ember csak azért beszél 
rosszul, vagy legalább nem oly jól, mint képes volna, 
mert gondolatainak kifejezésére a lehető legszebb formát 
keresi. — Ilyen vagyok például én is. — Meggyőződé- 
sem, hogy valóban nagy hatást csak improvisált beszéd 
idézhet elő. Szükség, hogy a szónok és közönsége egy 
pillanat befolyása alatt álljanak, mi oly beszédnél, 

melyet előre készítünk, nem lehetséges. Én is tudok 
improvizálni, és mégis készítem beszédeimet. — Hatás- 
sal van erre, és úgy hiszem, napjaink minden szóno- 
kára, a sajtó. — Tudva, hogy a mit beszélünk, nyom- 
tatva fog megjelenni, tulajdonkép a sajtó, és nem a 
jelenlevő közönség számára szólunk, mi által beszé- 
deink természetes jellemökből kivetkőznek. 



Egyet kérek tőled, Mindenható! Hogy ha távozom, 
a szeretet meleg tekintete kövessen utamon, és hogy 
ha lakomba visszatérek, mint most, úgy mindig a 
szeretet kedves nyomait találjam! 



Az alkotmányos formák behozatala soha nem czél, 
hanem mindig csak eszköz, és pedig két czél el- 
érésére f 

hogy az egyéni szabadság biztosíttassák — és hogy 
az államnak egysége a lehető legnagyobb egyedi sza- 
badság mellett fentartassék. — Innen következik, hogy 
mindazon okoskodások, melyek mellett egy rész azon 
tökélyeket sorolja el, és mások azon hiányokról szól- 
nak, melyekkel az alkotmányos rendszer már magában 
bír, egészen haszontalanok. A kérdés egyszerűen az: 
vajon azon czélok, melyeket e rendszer által elérni 
akarunk, melyek után törekednünk kell: azaz, vajon 
az egyéni szabadság és az állam egysége elérhetők-e 
más úton is? 

Csak ha a kérdés így állíttatik föl, akkor juthatunk 
gyakorlati eredményekhez. 

Br. Eötvös : Gondolatok. 21 

Az emberi szabadéig és egyenlőség oly fogalmak, 
melyek egy bizonyos kiterjedésben valók, végleges 
értelmökben azonban hamisak, és melyeket egymástól 
elválasztani azért nem lehet, mert mindkettő az emberi 
természet kifolyása lévén, és egymással ellentétben 
állván, egymásnak korlátúi szolgál, úgy, hogy ha értel- 
mezésüket kívánjuk, ezt legjobban úgy adhatjuk, hogy 
az emberi szabadság annyira terjed, mennyire az 
egyenlőség utáni vágy engedi, és az egyenlőség addig, 
míg az egyéni szabadsággal, melynek valamennyien 
szükségét érezzük, össze nem ütközik. 



Alkotmányos testületek azon irányban válnak vesze- 
delmesekké, melyben tanácskozásaik elvek körül for- 
golódnak. Mentől gyakorlatiabb föladatuk, mentől több 
részletes intézkedéssel foglalkoznak, mentől nagyobb az 
összeköttetés, mely határozataik és az egyes polgárok 
érdekei közt létezik, annál kevesebbet félhetünk téve- 
déseiktől. A hol nem nézetek vagy érzelmek, hanem 
érdekek forognak kérdésben, ott sem a szenvedélyektől, 
sem a rögtöni változásoktól félni nincs okunk. 



Egy bizonyos, és ez az, hogy Hymen fáklyáját csak 
a szenvedély erős lángjánál gyújthatom meg; de sze- 
relem-e az vagy gyűlölség, elragadtatás vagy bosszú, 
mit bánom én? Csak erősen égjen a kanóoz, bármiből 
készült, megteszi szolgálatát. 



Nem bír-e a pénz hatalommal még az idő fölött is ? 
Hányszor tapasztalhatjuk, hogy oly család, mely sze- 
münk láttára emelkedett, egyszerre a legrégiebbekkel 
egy sorba lép azért, mert vagyona nagyra nőtt, mint 
mi magyarok mondjuk : öregbedett ; és a mi egész csa- 
ládokat egyszerre régiekké tehet, az nem tehetne-e egy 
gazdag asszonyt néhány évre! ifjabbá? 



Vannak emberek, kik a felsőbbséget, melyet az ember 
a majom fölött bir, a lábikrában keresik, s abban, 
hogy az a természet e szép adományát nélkülözi, alá- 
rendeltségének jelét látják. Nem bámulandó szerény- 
ség-e ez? 



Már elég baja némely férjnek, hogy avval, a kivel 
élnie kellett, soha összhangzásba jönni nem tudott, 
hát ha még meggondoljuk, hogy élettársa oly hang- 
szer vala, mely mindig zengett ! 



Minden emberi haladásnak egyik főtényezője azon 
hatalom, melyet az ember az anyagi természet fölött 
gyakorol. — Bebizonyíthatni, hogy minden haladás, 
melyet az emberi természet ismeretében tettünk, egy- 
szersmind a civilisatió haladása volt. Minden lépéssel, 
melyet a tudomány körében teszünk, egy fokkal maga- 
sabbra emelkedünk ; ez minden tudománynak szükséges 
következése, és ez egyszersmind legnemesebb czélja is, 
melyért azok, kik a tudomány haladását hatalmasan 
elősegítették, nemcsak tiszteletet, de hálát érdemelnek. 

21* 

Kétségen kívül ei a következmény, akár személyes,~akár 
általános czólok elérése az, mit a tudományban keresünk. 
Kik e pályán nagy haladást tettek, a tudományt nem 
tekintik eszköznek ; ezél az nekik, melynél magasabbat 
nem ismernek, mely felé azért törekesznek, azért kell 
törekedniök, mert a tudomány utáni vágyat, melyet Isten 
kebleikbe teremtett, csak így elégíthetik ki. De az 
isteni böleseség itt is, mint mindenben, akként teremte 
az embert, hogy midőn saját természete ösztöneit követi, 
saját emelkedésén dolgozik, egyszersmind az egésznek 
érdekeit segítse elő, és így az ellentállhatatlan vágy, 
melyet a tudomány az egyes keblében ébreszt, az egész 
emberiség haladásának eszköze. A mérték, mely szerint 
minden tudomány az emberiségre nézve becscsel bír, a 
mód, melylyel a jövő egy bizonyos kor tudományos hala- 
dásairól ítél, azon befolyástól függ, melyet az emberek 
jóllétére, s főkép szellemi emelkedésére gyakorol. 

A természettudományok haladása újabb időben képe 
a tudomány állásának. Büszkén tekintenek körül azok, 
kik e tudományokkal foglalkoznak. De ha e haladást 
tekintjük, nem titkolhatjuk el annak rossz oldalait, s 
nem szabad elfelejtenünk, hogy ha azon hatást tekintjük, 
melyet e tudományok az emberek jóllétére gyakorol- 
nak, jótéteményei tagadhatatlanok, és ép oly tagadha- 
tatlan, hogy a szellemi emelkedés szempontjából az 
eredmények nem felelnek meg az előbbieknek, sőt hogy 
e tekintetben bizonyos veszélyek fenyegetnek: hogy 
azon arányban, melyben a tudományok körében hala- 
dunk, egyszersmind egy mindent veszélyeztető mate- 
rialismus fejlődik ki, mely nemcsak minden államain- 
kat, de az egész polgári társaságot alapjaiban megingatta. 
— Kétségkívül hazánkban ez irány kevésbbé mutat- 
kozik, s azok közül, kik é tudománynyal itt foglal- 
koznak, nincs senki, ki ellen e részben vádat emelhetnénk, 

de mintán napjainkban, főkép a mi a tudományokat 
illeti, a legnagyobb solidaritás létezik, szükséges, hogy 
e veszélyt kiemeljük. Főkép azért, mert épen az ered- 
mények bizonyítják, hogy az ösvényt eltévesztettük. 

Minden való haladásnak eredményei mindig csak 
jók lehetnek. Ha a tudomány rossz következményeket 
idéz elő, jele, hogy eltévedtünk. 

Minden tudománynak kettős veszélye van : először, 
hogy oly tárgyakkal foglalkozik, melyek az emberi 
felfogáson túl fekszenek. 

Másodszor, hogy, mivel nagy haladásokat tett, 
elragadtatva örömében, oly tárgyakat tűz ki magának, 
melyek saját természetes körébe teljességgel nem tar- 
tozhatnak. 

Volt egy időszak, midőn a természettudományok 
metaphysikus elvek szerint a priori construáltattak ; 
vajon józanabb-e, ha most az emberi szellemet az 
anyagból akarjuk kiokoskodni? 



Hiszem, hogy a tudomány haladása határtalan, a 
mennyiben mi annak határait emberi eszünkkel belátni 
képesek nem vagyunk, de csak határtalan fáradozások 
árán és határtalan időben. 



Csak két érzés van, melyre a politikában biztosság- 
gal számithatunk: a monarchikus érzés és a hon- 
szeretet vagy nemzetiség. E kettő valami bizonyos, 
változhatatlan; minden egyéb érdek, maga a szabad- 
ságszeretet bizonytalan, arra nézve csalódhatunk, mert 
a szabadság mindig csak relativ fogalom, a két előbbi 

pedig nem csak érzés, de absolut valami, a mi iránt 
transigálni nem lehet. A fő feladat tehát az, hogy e 
két érzet közötti ellentétet megszüntessük. 



Államok fentartására csak józanság, megalapításukra 
lángész, lelkesedés, szenvedélyek kellenek ; innen van, 
hogy azok, kik új államot alkottak vagy azt rendkívüli 
veszélyek között fentarták, annak nyugodt időkben 
kormányozására ritkán alkalmatosak. — A rendnek 
fanatismusa ép oly veszélyes a nyugalomra nézve, mint 
a szabadságé. 



Épen a hol a közvélemény a kormányra semmi 
befolyást nem gyakorol, hol az látszólag nem létezik, 
legveszélyesebb annak befolyása, mert a vélemények 
szabad nyilatkozása mellett ott, hol azoknak a kor- 
mányra való befolyása elismertetik, mindig pártok létez- 
nek, melyeknek mindegyike saját nézeteihez ragaszkodik. 
Mind azon intézkedések, melyek által a vélemények 
szabad nyilatkozását visszanyomni iparkodunk, csak oda 
vezetnek, hogy nyugtalan pillanatokban egyes eszmék 
egyszerre közvéleménynyé válnak, mely ellensúly nélkül 
mindent elragad. 



Senkinek sem jutott még eszébe (pedig a paedago- 
gusoknak nem vethetjük szemökre, hogy eszméiket a 
józanság és tapasztalás korlátai közé szorítják), hogy 
egy egyes ember boldogítását avval kell kezdenünk, 
hogy egész természetét átalakítsuk, vagy a közönséges 
szójárással élve, hogy belőle új embert alkossunk, és 

mégis, mit az egyes ember irányiban még a paedago- 
gusok is lehetetlennek ismernek, azt az úgynevezett 
józan politikusok egész népekkel sőt az emberiséggel 
is megkísértik. 



Kiket a történetekben leginkább bámulunk, többnyire 
esak azért látszanak minden emberi gyarlóságtól men- 
teknek, mert más, a közönségesektől eltérő gyarlóságok- 
kal bírva, ezeknek befolyása alatt álltak. 



A ki teljes bizodalommal imádkozni tud, az a legfőbb 
boldogságot, melyre képesek vagyunk, már elérte, mert 
a világ minden hatalma, élvezete és dicsősége mi azon 
meggyőződéshez képest, hogy egy határtalan jóságú és 
hatalmú lénynek közvetlen gondviselése alatt állunk? 



Újabb időben a gondolkozóknak egész seregét találjuk, 
kik, midőn egy részről az istenség létezését kétségbe 
vonhatatlannak tartják, másfelől az isteni gondviselést, 
vagy a mi egyre megy, azt, hogy az Isten az egyesnek 
sorsáról határoz, tagadják, s az atheismnst és a bizo- 
dalmat, melylyel az egyes szenvedései között a Minden- 
hatóhoz föltekint, egyaránt képtelennek hirdetik. 

Felfogásom szerint alig van nagyobb logikátlanság, 
mint ez. 

Mindenható erő, mely akarata által a mindenségnek 
létet adott, vagy, ha az anyagot mint öröktől létezőt 
vesszük is föl, mely azt mozgásba hozta, mely neki 
törvényeket adott, és a véghetetlen chaosból a világ 



bámulatos organismusát alakitá, és mely, mihelyt 
teremtői nagy munkáját bevégezé, egyszerre örök 
nyugalomba lép, azaz erö lenni megszűnik, hogy a 
mit egy perczben tett, azon egy örökkévalóságon át 
álmodjék, a véghetetlen teremtésben tükrözve, bámulva 
önmagát : lehet-e gondolat képtelenebb, mint ez, lehet-e 
olyan, melynek hamisságát a tudomány jelen állásában 
könnyebben bebizonyíthatnék? Az idők megszűntek, 
midőn a teremtés egy ezredek előtt bevégzett isteni 
ténynek tekintetett, és mindenki azt gondola, hogy a 
mindenség és a föld, melyen élünk, úgy állanak fenn, 
mint azok a teremtő kezéből kijöttek. A geológia föl- 
fedezései után nem vonja senki kétségbe, hogy az 
anyag, melyet magunk körül látunk, az átalakulásoknak 
egész során ment keresztül. — Mit az astronómia a 
mindenségre nézve gyanít, midőn a csillagzatok között 
észlelhető ködfoltokat vizsgálja, melyeknek tömöttebb 
magja csak most látszik alakulni, ezt e földre nézve, 
a mennyiben emberi korlátoltságunk mellett erről szó 
lehet, — tudományos biztossággal látjuk, s így a 
teremtés nagy munkája bevégezve nincs, az tovább 
foly és folyt szakadatlanul milliónyi évektől, mióta az 
égi testek egymástól elváltak és a földgömb sarkain 
forogni kezdett. — Vajon, ha a gondolat, hogy e 
véghetetlen rend, melyet természetnek nevezünk, létét 
csak az anyag különböző részeinek és a mindenségben 
működő ellentétes erők véletlen találkozásának köszöni, 
eszünkkel ellentétben áll; ha minden tapasztalás, ha 
elménk természetes hajlama arra kényszerít, hogy e 
világnak alkotását, melynek minden részei egy véghe- 
tetlen intelligentiára mutatnak, egy véghetetlen intelli- 
gentiának tulajdonítsuk: nem kell-e szükségkép fel* 
tennünk, hogy valamint a teremtés, úgy a teremtőnek 
működése bevégezve nincs, hogy az tovább foly, mint 

a teremtés maga, nem a nem-létezőnek létrehozása, az 
egész mindenségnek rögtön alakítása, hanem az egyes 
lények nem szűnő, csaknem észrevehetetlen kifejlesztése 
és átalakítása által ? De vajon felfogható-e, hogy ugyan- 
azon lény egyszerre milliónyi, nem lények, de világok 
fölött őrködve, minden egyes teremtménynek létére 
befolyást gyakoroljon? S hát az, hogy az isteni lény 
egyszerre a milliónyi nem lényeket, de világokat 
teremte és a törvényeket, melyek mindegyiknek pályá- 
ját örökre meghatározzák, egyszerre megalkotá, köny- 
nyebben érthető-e? Hogyan egyeztethetjük meg az 
istenség méltóságával, hogy az üy parányi lényekről, 
mint az ember, és még parinyiabbakról és becstele- 
nebbekről gondoskodjék? — De hogyan fér meg a nap 
méltóságával, hogy az nemcsak a világot, de a kis 
hasadékot, melyet a rög eltakar, sugaraival eltölti, és 
nemcsak a földnek tavaszt, de a legkisebb fűszálnak 
levelet növeszt, meleget ad a hernyónak s infusorium- 
nak úgy, mint egész világrészeknek? 

Általán véve, mit értünk, mit foghatunk fel, a mi 
az istenség elméjével összeköttetésben áll? És nincs-e 
a tényeknek egész sora, melyeket tudunk, melyeken, 
mint a föld forgásán, kételkednünk nem lehet, és 
melyeket ép úgy nem értünk és pedig ép azon oknál, 
azaz eszünk természeténél fogva, mely nagyobb, sem- 
hogy ezen dolgok tudásához ne jutottunk volna és 
tökéletesen megérteni képesek lennénk. 

Csak egy okot ismerek, melyet az isteni gondviselés 
létezése ellen alaposan felhozhatunk: hogyan egyeztet- 
hetjük meg azt, a mit tapasztalunk, az Isten véghetetlen 
jóságával? Ha annyi egyént, ha egész népeket és nem- 
zedékeket látunk, melyek hibájok vagy legalább bűnök 
nélkül szerencsétlenekké váltak, mig a hatalom és jóllét 
másoknál sokszor épen oly tettek következéseként tűnik 

föl, melyektől erkölcsi érzetünk irtózik, hogyan hihetjük 
azt, hogy az emberi lét fölött véghetetlenül jó és igaz- 
ságos lény őrködik? Ezen okoskodás látszólag meg- 
cáfolhatatlan ; és ha komolyabb gondolkozóban a gond- 
viselés, sót az istenség iránt néha kételyek támadhatnak, 
ezeket csak azon igazságtalanságnak látása támasztja 
szivében, melyet földi dolgainkban tapasztalunk, de ezen 
okoskodás csak addig megczáfolhataüan, míg emberi 
létünket földi életünkkel bevégzettnek tekintjük. — A 
halhatatlanság eszméje az egyedüli, de egyszersmind 
tökéletes megfejtése e látszó ellenmondásnak. Az Isten 
létezése, az isteni gondviselés és a lélek halhatatlan- 
sága a legszorosabb kapcsolatban állnak egymással} 
mihelyt az elsőt elfogadjuk, a többi önkényt követ- 
kezik, és épen ez az, a miben a vallásos eszmék 
hatalma és jótékonysága fekszik, hogy azoktól csak 
vagy egészen, vagy épen nem válhatunk meg, és hogy, 
mihelyt csak az Istennek létezését hiszszük, mihelyt 
csak erről győződünk meg, mind azt, mi a vallásban 
legvigasztalóbb, annál bizonyosabban feltaláljuk, mentől 
kevésbbé követjük mások állításait, és mentől többet 
gondolkozunk e tárgyról. 



JEGYZET. 



Nem szokatlan eset, hogy nagy írók és gondolkodók külön 
kiadják gondolat-töredékeiket, a sebtében följegyzett,, de ki nem 
dolgozott ötleteket. így adták ki Pascal összegyűjtött gondolatait 
Pensées czímen, így gyűjtötte össze maximáit La Rochefoucauld ; 
Pascaléi inkább a vallásos és erkölcsi érzésből fakadtak, emezek 
egy őszinte lélek megfigyeléseiből tapasztalati igazságokul szűrődtek 
le. Heine is föl szokta jegyezni ötleteit apró papírszeletekre, s 
hagyatékának e része le is van nyomtatva munkáinak ujabb 
kiadásaiban. Goethe is sokat följegyzett futó gondolataiból 
s e czédulákra rótt aphorismákat aztán elszórta műveiben. 
Legtöbb ilyet találni Wühelm Meisters Wanderjáhre czimü regé- 
nyében, hol két helyen egész fejezetre menő aphorisma-csoportot 
is beigtatott a nélkül, hogy szorosan a cselekvényhez vagy 
valamely alak jellemzéséhez tartoznának (Betrachtungen im Sinne 
der Wanderer és Aus Makariens Archiv). Munkáinak utolsó 
kötetében külön is találni száz lapnyi maximát és reflexiót : 
Ethisches, Eigenes und angeignetes czimmel. Irodalmunkban Eötvös 
előtt csak egy iró adott ki aphorismákat : Fáy András ; Eredeti 
meséi és aphorismái czimü kötetében (Bécs, 1820) 240 mese után 
van 70 aphorisma, Ujabb eredetimeséi és aphorismái gyűjteményében 
(Pest, 1824) 271 mese és 63 aphorisma. Pályája vége ieléhnegint kiadta 
időközben felszaporodott, papírszeletekre följegyzett gondolatait, 
Eszmeburkok és szikráié czimmel, a Búzavirágok és kalászok 
második kötetében, (Pesten, Beiméi és Kozma Vazulnál, 1858); 
később szépirodalmi összes munkái X. kötetéül (Pest, 1855. 
Lampel Róbert bizománya. Uj, olcsóbb kiadás). A Tétényi éjszaka 
czimü elbeszélés után 557 sorszámozott gondolat tölti meg e 
kötetet a 31-ik laptól a 887-ikig (a lapszámok mindkét kiadásban 
egyezők). Inkább apró-cseprő ötletek s élettanácsok, mint eszmék 
és gondolatok, a mesék bőbeszédű, elméskedö stílusában. (V. ö. 
Badics Ferencz : Fáy András életrajza, 145. s köv. 1. és 659. 1.). 
Később, majd majd húsz esztendővel Eötvös kötete után, Greguss 
Ágost adott ki egy kis fűzetet e czímen: Mondások az élet 

könyvéblil. Kijegyezgette Greguss Ágost (Budapest, 1883. 5—64 1.). 
Futólagos elmésségek, szellemes kis megjegyzések ezek, új igaz- 
ságok, nagy érzés és mélyebb gondolkodás híján. Eötvös azonban 
eszméket adott, nem ritkán hatalmas szárnyalásuakat, költői 
nyelven, s a hit és vallás, az ember és világ, a kedély és 
értelem rejtélyei, az állam és a politikai nagy kérdései körül 
forgolódott A munkáiban elszórt gondolatoknak rendesen találni 
bennök egy-egy paraphrasisát s a hit megnyugtató erejéről, 
a szerelemről, a sorsban való megnyugvásról, a nevelésről ugyan- 
azt mondja el bennök, a mit bővenben kifejtett a Karthausubaii, 
A falu jegyzője-ben s a Nővérek-ben. Az állammal és politikával 
foglalkozó szakaszban megtalálni a demokratiáról, forradalomról, 
nemzetiségről azon eszmék első csillámait vagy későbbi forgácsait, 
a melyeket politikai nagy munkájában és beszédeiben fejtegetett 
Mindig hordott magával kis jegyzökönyveket s gondolatait séta 
közben is föl szokta jegyezni mindenről, a mi foglalkoztatta. 
Jegyzeteinek egy részét aztán fölhasználta munkái írásánál, más 
részök földolgozatlanul maradt 

Már ifjan megvolt e szokása. A Regéifi, első szépművészeti 
magyar folyóirat — (alapitá és szerkeszti Róthkrepf Gábor, Pesten. 
Trattner-Károlvi nyomtatása) — már 1834-ben, „másod évi folya- 
mat "-ának. 54-ik számában, (jul. 6.), a Jeles mondás rovatban egy 
rímtelen jambusokban irt aphorismát közöl nevének aláírásával, a 
Boldogsdg-TÓL 

Boldogság. 

B földön nincs nagyobb szerencse, mint 
Oly nő, kitől szerettetünk; egyéb, 
Bár mily örömmel töltse is szivünket, 
Egy perez, s elmúlt a nagy gyönyör: de ez 
Idővel még nagyobb leszen, ha majd 
Karjai közé szorít s azt mondja néked, 
Hogy semmit nálad inkább nem szeret, 
Ha sir keserveidnek, és örül, 
Ha téged lát örülni. Ő barátom 1 
Minden keservről elfelejtkezel, 
Mert minden nap csak uj gyönyört hozand. 
Ó boldog az, a ki szerettetik. 

U. ott az 59-ik számban (jul. 24.) egy ujabb aphorismáját 
találni : 

Barátság ós szerelem. 

Szép a barátság, szebb a szerelem, 
E földön nincs nemesebb, mint amaz : 
De ez az épbe felemelve minket, 
Mindent, mi földi, szétszakít 

A 78-ik számban (szept. 28.) újra napvilágot lát négy ilyen sora : 



Boldog 

Kit édes álmok lengenek körűi; 
Kinek a múlt örömnek képei 
Újult színekben megjelennek és 
Kit álmai szebb honba visznek át 

S a 92-ik számban (nov. 16.) ismét: 

Idő. Távulság. 

Ez épen átka emberi nemünknek 
Hogy minden érzeményeink időtől 
És távulságtól függenek; tegyünk 
Bármit, e földnek rabjai vagyunk, 
S mi bennünk isteni, azért adódott, 
Hogy erezhessük csúfos lánczainkat. 

1837-ben az Emteny-ben. közöl prózában irott reflexiókat, 
Tivadar aláírással, de a tartalomjegyzék az álnév után zárjelben 
megnevezi a szerzőt. (Emlény. Karácsoni, uj esztendei és névnapi 
ajándék. 1837. Pesten, kiadja Heckenast Gusztáv. A 297—298. 
lapokon.) 

A szerkesztő sorszámmal látta el a reflexiókat, melyek Gondolat- 
töredékek összefoglaló czimet viselnek; sorszám szerint 15 van: 

1. Ifjú költök szárnyaikkal majdnem ugy bánnak, mint baj- 
szaikkal ; mihelyest egy pár pehelyt sejdítenek, nagynak vélik, 
kipödrik s örvendve mutogatják. 

2. Asszonyérzemény közönségesen a virágkitételen muto- 
gatott virágokhoz hasonló; nem ott termett, hol lápjuk 8 min- 
denik csak azért mutatja, hogy vele díjt nyerhessen. 

3. Tovább tart az elvirágzás, mint maga a virág. így van 
minden örömmel e világon. 

4. Legérzékenyebb sebje e földnek egy nyitott sir, mely jobb 
ember hamvaira vár. 

5. Minden emberélet valódi története csak igen rövid idő- 
szakasz ; a többi mind vagy előkészület vagy következés. 

6. Le kell esni a gyümölcsnek ingadó ágáról, hogy nyűgöd* 
hassék. így hull az ember az élet viruló tövéről s rothadás sorsa 
mindkettőnek. 

7. Anyjához, a földhöz hasonló az ember; háromszázhatvan- 
ötször forog maga körül s csak egyszer a nap körül. 

8. A napnak utóirása az é j ; s anyánk, a természet, mint a 
többi asszonyok szokták, épen ebbe irta legszebb gondolatait és 
érzeményeit. 

9. Gyémánthoz hasonló az emberszív, nemcsak becsére, hanem 
arra nézve is, hogy legmagasb tempemturákban elenyészik. 

10. Rontani az ember mindenhatósága. 

11. Szivünk társzekér ; mennél több tehert visz, annál nehe- 
zebben emelhetni fel, ha egyszer feldőlt. 

12. Felette közel állanak a föld virágai a porhoi, melyekből 
eredtek. 

18. A hold homoeopathikus dosisa a napnak; erősen csak 
beteg lelkekre hat. 

14. Antro del cane barlanghoz hasonló a föld : csak ki föl- 
emelt fejjel jár, jöhet ki épen ; ki csak egyszer meghajolt, ott vész. 

15. Csinált utak csak a kocsizóknak kellemesek, a gyalogló 
rajtok még inkább elfárad; így van az élet utaival is. Szülők 
előre megcsinálják gyermekeiknek. Kik a szokás kocsiján indulva 
követik, hálálva emlékeznek azokra, kik elejökbe szabták; de ha 
önlábaikon járnak, vagy fájdalmasan járják át éltöket, vagy véres 
lábakkal más ösvényt keresnek s csak idejöket vesztették — 

Jegyezgetéseivel legtöbb elfoglaltsága idején sem hagyott fel, 
bár szellemének gazdagsága és szüntelen munkája mellett lehe- 
tetlen volt mindent följegyeznie. Falk Miksa irja (Kor- és jellem- 
rajzok, 287. 1-), hogy egy ülés alatt, melyen mint minister elnö- 
költ, egyszerre jegyezni kezdett, mialatt államtitkárja, Joanovics 
György, a görög egyház valamely unalmas ügyét referálta. Taná- 
csosai el nem tudtak képzelni, mi érdekelheti ennyire; pár perez 
múlva odanyújtotta a papírlapot kedves tanácsosának, Kárffynak, 
a ki azon a következő sorokat olvasta: 

„A világon két hatalom van, mely még a hegyeket is helyökröl 
tovamozdítani képes: a hit és a hitel. A mi napjainkban sokan 
ugy vélekednek, hogy a hit már elvesztette hatalmát és csak 
a hitel uralkodik. De nemsokára eljő megint az az idő, a midőn 
az emberek csalódásukat föl fogják ismerni, mert akkor igen sok 
ember lesz a világon, a kinek többé nincs hitele, de a hit meg 
fog nekik maradni és ebben fogják vigaszukat találni." 

Esze folyton dolgozott s az általános kihallgatások után is nem 
egyszer mondott el barátainak gyönyörű eszméket, melyek a 
kihallgatás alatt jutottak eszébe. Egyszer egy hivatalos acta- 
csomót küldött át Kárffynak s a madzag alá egy kis papírszeletet 
dugott e sorokkal : „Valamint a fa minél mélyebbre ereszti gyöke- 
reit a földbe, annál magasabban emeli egyszersmind ágait az ég 
felé ; olyannak kell lenni a mi tudományunknak is. Minél tovább 
hatolunk be mélységeibe, annál inkább kell gondolatainkat az ég 
felé emelni." 

Azt is Falk beszéli, hogy egyszer egy alapítványi jószágbeli 
irnok özvegyének nyugdijáról referáltak neki, a mi a szabályzat 
értelmében évi 18 forintot tett ki. Eötvös háromszor is elolvasta 
az aktát s aztán egy nullát irt a 18 után. Felindulástól reszkető 
hangon fordult a titkárhoz : „Az Úristen ez esetben tul fogja 
magát tenni a szabályzaton. Dyen nyomor esetére én az égben 
szeparát kontót nyitottam magamnak s ugy remélem, ily összegek 
hovaforditását képes leszek valamikor a Mindenható előtt igazolni." 

így születtek Eötvös gondolatai. Mindet természetesen nem 
írhatta le, de sokat mégis följegyzett kis jegyzőkönyveibe, napló- 
szerü följegyzései mellé. E könyvek reflexióiból állították össze 
felesége és Gyulai Pál a Gondolatok kötetét, néhány több részre 
osztva, mint az olvasó e gyűjteményben is találja. 

Eötvös ez ajánlást irta könyve homlokára: .Anyám emlé- 

iének* s jeligéül anyja egy leveléből e sort igtatta a czim alá: 
„Ne higyj oly gondolatban, melynek szived ellent mond." 

Halála után is gyarapodott gondolatainak gyűjteménye. Még 
•életében átadott egy csomó ily följegyzést pártfogoljanak, 
Vachott Sándor özvegyének, (1. e kiadás Vü. kötetének Egy gazd- 
asszony levelei czimü elbeszélés jegyzetét), hogy a Magyar gazd- 
asszonyok lapjá-ba.n vagy évkönyveiben használja fel. A gondo- 
latok azonban kiadatlanul maradtak 1871-ig, midőn Vachottné 
•egy vaskos kötetben mindent összegyűjtött, a mit vállalatai 
számára Eötvös átengedett. A kötet czime: Babérlombok báró 
Eötvös József müveiből. Fűzte mély hálája s hódolata emlékéül 
Vachott Sándorné. (Pest. Kiadja Heckenast Gusztáv. MDCCCXXI.) 

Vachottné előszava után Pulszky Ferencz irja meg Eötvös 
•életrajzát, aztán következnek Gondolatgyöngyök czím alatt az 
említett följegyzések (8—23. 1.), valószínűleg irójuk legutolsó 
éveiből, a Gondolatok kötetének megjelenése utáni esztendőkből. 
Azután a Novella s Egy gazdasszony levelei czimű elbeszélések 
következnek, majd Eötvös néhány alkalmi czikke, melyeket 
Vachottné kértére irt s végül Gyöngysorok báró Eötvös József 
összes szépirodalmi müveiből (226—502. ].), a mint Vachottné azt 
már 1861-ben kiírogatta s ki is adta. A kötet élén álló Gondolat- 
gyöngyök át vannak véve a Gondolatok későbbi kiadásaiba. 

A munkákból kiválogatott Gondolatok más gyűjtőre is találtak. 
Pethes János állított össze azokból egy ujabb kötetet ily czimmel : 
Aranykalászok báró Eötvös József munkáiból. (Budapest. Ráth 
Mór. 1894. VIH. és 1—263. 1.) E fajta kötetet még Jókai Mór 
adott ki irodalmunkban, midőn munkáiból az önállóbb gondolato- 
kat kötetbe foglalta Negyven év visszhangja czímen, 1884-ben. 

KIADÁSOK : Először 1865-ben jelent meg, Pesten, Ráth Mórnál, 
336 lapon, 8°. Második kiadás, a hátrahagyott kéziratokból bővítve, 
<XII. és 404. 1.) ugyanott, 1874. Ugyanakkor emlékkiadásban 
is. Harmadszor 1884-ben, (480 1.), s .ugyanakkor díszkiadásban is. 
Negyedszer, ötödször és hatodszor 1886-, 1891- és 1894-ben, 
mindig Ráth Mórnál, változatlanul. Jelen kiadás a hetedik. 

